
Le trcspas du seigneur des Queitlè<;. 

•"V 

Messire Philippe de Crève^iœtii; ,. j^eignear des 
Querdes et de Lannoy , conséitfer et çhaiiabelîâh 
du roy Charles^ marissal de France; iijeùlenant et 
capitaine général dudit roy , es marclies ^tf Picardie 
etd'Arthois, etc.; après ce qu'il eut grandement 
gouverné soubs les roys Loys et Charles de France, 
en recepvant plusieurs honneurs et accumulant 
grans ofl&ces , et menant estât de prince , fort 
atténué de santé et délibité par griefve et longue 
maladie , tellement qu'il vesquit ungan entier par 
le bénéfice et subside de médecine , termina ses- 
jours , rendant sou ame à Nostre-Seigneur , le 
vingt-deuxiesme d'apvril, à une petite ville ou 
bourgade nommée Bresle , à trois lieues près de 
Lion , sur la Rosne , où estoit le roy Charles son 
maistre , préparant son armée pour faire son 
voîaige de Naples. 

Chroitïques. XLFIJ--J. Moliwet. T. V. 1 

2 CHRONIQUES (i494) 

Ge fliesme jour qu'il trespassa de ce siècle , 
furent 9 par corruption d'aer, plusieurs vignes per- 
dues au rojalme de France ; furent aussi en aulcuns 
lieux plusieurs estranges cris , oultre la mode ac- 
coustuaiée à plusieurs ojseaulx en Faer , comme 
agaices, corbeaulx et aultres volailles. Aulcuns 
disent que la terre trembla en Anjou et en Au- 
vergne , tellement que les cheminées des maisons 
tomboient par terre. 

Le corps dudit seigneur ^ accompaignié de 
soixante noblpcr'^^àhames à cheval , en parure de 

doeily fut.hVMfno^^blement amené dudit lieu où il 

• • • * • • 

trespa$9a,\ ju5aiiôfir4.Nostre-Dame de Bouloingne- 
su.cflif»j|er ;. o*Vrt.^oltjl choisi sa sépulture ; et à 
ctedunç*^^ oft/ltMt station , luy fut faict ung 
sofempnel çeçijfccr. tes seigneurs d' Amyens allèrent 
au-devaôt»Vîi**Iui , et pour le conduire oultre, lui 
donnèrent une charette de torses ou flambeaulx ; et 
par plusieurs villaiges où sondit corps fut amené , 
tant en Picardie comme en Arthois^ survindrent 
horribles tem pestes et cruels oraiges , tellement 
que maisons y estables ^ bergeries, bestiaulx, vaches 
et veaulx descendoient à val l'eauwe , qui causa 
grant doromaige en la ville de Aussy et aultres 
places circonjacentes. Pour ce que ledit seigneur 
des Querdes, en sa primitive josnesse^ avoit esté 
nourry et eslevé en la maison de Bourgongne , et 
puis s'estoit rendu subject et faict serment au roy 
de France , comme il appert par cy-devant , et que 
lui-mesme s'estoit rangé en bataille, principal ca- 

pitaine, contre le duc d'Âustrice Maxioiilian , 
«spoux de madame Marie de Bourgongne, son vray 
et naturel seigneur ^ il sembloit à aulcuns, tenant 
le party des Bourguignons , que ces merveilleulx 
prodiges ou présaiges , lesquels advindrent , tant à 
l'heure de sa mort que depuis , si que dict est , 
furent démonstrez et veus a cause de son mesus 
et mérites , comme s'ils fussent ignorans qu'ils po- 
voient bien estre advenus ^ quant point n'eussist 
i^ndu son esprit. Dieu seul congnoist qui hon 
pèlerin est. 



CHAPITRE CCLXXI. 

Le retour du roy des Remains; partant des Allemaignes ; ensemble la 
descente d*ieeUuy en CiMiUoingne et en Brabaut. 

APRÈS que la réale majesté des Romains se fust 
eslongé despajs, et employé temps en laconcqueste 
du rojalme de Hongrie et aultres négoces advenus 
et de grant paix , par l'espace de cinq ans et dem j , 
il se mit au retour, et arriva enCoulongne environ 
la fin de juing , accompaignié de la royne Blanche, 
sa seconde espouze , fille du duc de Milan, et de 
plusieurs très illustres princes et notables person- 
naiges de Gernianie.^Âu-devant de ladite majesté 
rojalle, allèrent lasvseigneurs de Coulongne , en 
trè^ belle ordonnance et dévote procession ; se luy 
firept présent de douze pippes de vin du Rin , de 

1. 



4 CHRONIQUES (^494) 

douze boefs gras , de cent muidz d'à vaine et deux 
grans pois d'argent doré, garnis (comme -je croys ) 
d'aulcune somme de florins; et fut la réception 
tant aggréable et riche ^ que moult bien s'en 
contenta. 

Monseigneur l'archiduc et madame Marguerite, 
sa sœur , retournée de France , sentans l'approche 
du roy leur père, se préparèrent à toute diligence 
pour aller au-devant , espérant le trouver en la 
ville de Trecht ou à l'environ. Hors la porte par 
laquelle on entre de Malines en ladite ville , auquel 
lieu , d'un ject d'arc près de la porte , messire 
Jehan de Lannoy , seigneur de Myngoval , grant 
maistre d'hostel du roy, fit faire ung parcq quarré, 
où estoit ung hault siège à manière d'oratoire, au- 
quel l'on montoitpar certains degrez, notablement 
aorné de drap d'or , et tant bien situé que chacun 
le povoit veoir à volonté ; et auquel siège et mai- 
sonnette debvoit estre le roy en grant triumphe , 
pour recepvoir sesdits enfans. Le seigneur de 
Myngoval se trouva vers mondit seigneur l'archi- 
duc et madame sa sœur, pour conduire l'approce 
des enfans au père. Le fils, lequel estoit fort docte 
et de grant entendement, fit honnorable révé- 
rence, comme bien le scavoit faire, en disant : 
« Monseigneur mon père , vous soyez le très- bien 
» venu.» Et le père, en teN>b^isafit, le récent 
amyablement , en disant : <f'Mon fils, je vous ay 
» long-temps désiré à veoir. > Madame Marguerite 
fit le semblable; le roy la baisa^ ^ensemble aulcunes 

dames de sa compaignie, comme madame de 
Malwin, mademoiselle de laWere et la nourrice; 
puis le roy la fit entrer audit oratoire ou maison- 
nette, où ils ne furent guaires; puis les remena, 
tenant l'ung de Tune main et Taultre de l'aultre , 
et entrèrent en ladite ville en grant triumphe et 
liesse. 



CHAPITRE CCLXXII. 

L'appoinctement de Gueldres, lequel guaires ne dura. 

Ëi^viRON la fin du mois de juillet, le roy se 
tenoit à Grave , et estoit avecq luy Charles d'Eg- 
mont, lecjuel se disoit duc de Gueldres , sur espé- 
rance de parachever un traictié^ lequel estoit 
n^is en train par le duc de Saxen , à cause de la 
ducé dudit Gueldres; lequel traictié ne poelt sortir 
effect. Le roy , nonobstant fit battre de gros engiens 
la ville de Nyemeghe , en présence dudit Charles 
d'Egmont, lequel se tenoit avecq lui; maisfinable- 
ment accord y fut trouvé, lequel neduraguaires. 

L'origine de ce différent estoit tel , que le grant 
père dudit Charles d'Egmont , vray héritier de la 
ducé de Gueldres, fut détenu prisonnier long- 
temps par son fils , père audit Charles d'Egmont , 
lequel fut occis devant Tournay , et à ceste cause 
le père dudit enfant vendit sa ducé de Gueldres à 
monseigneur le duc Charles de Bourgongne ;,. 

lequel en tira grant argent et en joy , et possessa 
assez longuement^ comme juridicquement faire 
povoit. Et qnant ledit Charles d'Egmont s'est 
trouvé en eage , il s'est volu attituler duc de 
Gueldres , et se fourer au pa js par l'enhort de 
ses adhérens , comme vrily héritier, immédiat suc-^ 
cesseur du fils de son grant-père-, lequel en estoit 
vraj duc et possesseur. Ce diflPérent , par commun 
accord des parties , a esté mis sur arbitraiges ; et 
pour ce faire ont choisy les six princes électeurs de 
l'empire d'AJlemaigne. Parmy ce que chacune 
partie doibt monstrer en dedens ung an , tout ce 
de quoy elle se voldra ayder , le roy des Romains 
fera ostention du droict de madame Marie y son 
espouze , héritière au duc Charles , que Dieu ab- 
soilve , et ledit Charles d'Egmont, s'émploîra de sa 
part , le mieulx que faire polra ; et se l'accord ne 
se poelt trouver par lesdicts électeurs , l'évesque 
de Strasbourg , quiconcque le soit lors , sera le 
septiesme ; et ce temps pendant » ledit Charles 
joyra de ladite ducé ; duquel Charles seront plesges 
au roy des Romains, quatre petites villes du pays de 
Gueldres ; et se ledict Charles est vaincu et con- 
strainct de perdre ladite ducé par arbitraige , il 
sera tenu de servir le roy et monseigneur l'archiduc 
son fils, parmy recepvant par an dix mille mailles 
de Rin. 

Nonobstant les submissions faictes pour pacifier 
partie , la guerre s'esmeult en Gueldres , environ 
le mois de janvier ensuivant ; gens d'armes se 

inisrent sus , lesquels mengèrent les paisans à tous 
costez. Geulx de la garde du roy et leurs cooipai- 
gnies priodrent une place nommé Enfer^ moictié 
par compositioQ, moiclié aultrement ; puis assail- 
lirent une grosse abbaje où estoient de cinq à six 
cens hommes de guerre / lesquels puissamment 
deffendirent. ; la garde j perdit plusieurs gens qui 
furent brisez , mors et bleschiez par les Gueldrois , 
lesquels finablement furent succombez et se ren- 
«lirent par composition; puis retournèrent chacun 
eu son quartier , et furent ces choses accomplies 
environ le quatriesme dimance de quaresme an 
dessus dict. 



CHAPITRE CCLXXIII- 



L'entrée de madame Blance, r<^oe des Romaiiu , es villes de Bfalliies et 
' d'Anvers. 



La rojne des Romains , accompaigniée des il- 
lustres princes , dames et damoiselles de la nation 
de Milan et d'Italie , aornées fort richement selon 
les modes des pays , qui cstoit chose moult no- 
velle aux habitans de par decbà , entra en la ville 
de Malines à grant triumphe et richesse pompeuse, 
en chariots les plus somptueux , riches et cousteux 
que jamais avoient estez veuz es pays. La ville de 
Malines , laquelle avoit tousjours esté bonne pour 
le Toy des Romains , sans braimer , sans fleschir 

et sans desrenger , se mit en paine pour l'honneur 
et complacement du roj , de la recepvoir le plus 
honnorablement que possible lui fut. Les rues 
furent tendues moult richement oultre la mode 
accoustumée ; les histoires y tant hors la ville que 
dedens , furent de grandz coustz trèshonnestement 
accoustrez. Se allèrent au-devant d'elle en notable 
procession , les happos de l'esglise coUégialle , 
conventuelle et parochiale , grans personnaiges , 
nobles chevaliers , gentilshommes et escuyers , 
bourgeois , marchans et mannans de la ville , 
comme par esquadres , la révérendèrent , portans 
plusieurs yngflâmbeau en main* Et à sa très belle 
et joyeulse advenue furent faictes joustes , esbate- 
mens et feux de joye , en présence du roy son 
mary , de monseigneur Tarchiduc , son fils , et 
plusieurs chevaliers estrangers. 

Le lundy dix-huictiesme d'aoust ensuyvant , le 
roy et la royne des Romains , monseigneur Tar- 
chiduc, madame Marguerite, sa sœur, Tarche- 
vesque de Mayence, électeur; le duc Frederick 
de Saxen, électeur; ensemble grande noblesse 
d'AUemaigne , d'Italie et d'autres pais, entrèrent 
en la ville d'Anvers à grant triumphe ; et ceulx de 
la ville avoient paré leurs rues et tendues de ta- 
pisseries, de draps desoye et aultres semblables., 
et aorné leurs histoires trop mieulx , et plus ma- 
gnificquemept que ceulx de Malines, à cause des 
nations, tant d'Espaigne , d'Engleterre^de Portu- 
gal , que d'autres provinces loingtaines , illecq arri- 

vées, à cause de la foire. Et estoitla ville d'Anvers, 
assavoir, portes, clochiers, maisons et rues d*i- 
celle, tellement enluminée de cliire, assavoir, 
flambeaulx, que fallots, que sembloit de nuict 
quelle iust tout esprinse en feu et en flambe, 

Pendant ce temps que le roy , la royne , mon- 
seigneur Tarchiduc et madame Marguerite pren- 
doient leurs solas à la chasse , tant à la wure que 
es hosquaiiles à l'environ de Malines , Anvers et 
Bruxelles ; monseigneur Philippe de Clëves ; sei- 
gneur de Ravestain , lequel n'avoit veu le roy des 
Romains depuis qu'il s*estoit emprisonné pour luy 
en la ville de Gand, par quoy plusieurs guerres 
s'engendrèrent en Flandres et Brabant , au grant 
dommaige et fouUe desdits pais , se trouva sur les 
champs, assez près d'illecq, pour révérender le 
roy ; et combien que iceluy seigneur Philippe, sur 
par le bénéfice de paix et pour avoir rectifié son cas, 
eut plaine absolution du roy, publiée en plusieurs 
quarfours, comme dictest cy-dessus, et là où pa- 
ravaiit il avcit esté deshonoré durement ; il envoya 
l*ung de ses gens vers le roy , lui demander se son 
voUoir estoit qu'il le venist saluer ; à quoy la 
très sacrée majesté , fort clémente et débonaire , 
respondit que oye. Et quant ledit seigneur de Ra - 
vestain apercent sa royalle face, il descendit de 
cheval , et s'adrescha vers le roy , lequel se print 
à soubrire , et ledit seigneur de Ravestain se mit 
à ung genoul , et lui dict : « Sire , je vous mercye 
« qu'il vous a pleut moy donner licence d'ap- 

» procher voslre majesté; si par cy-devant j*ai 
» faict cbose qu'il vous ait tourné à desplaisance , 
» je vous requiers pardon et mercy. » Et le roy 
respondit bénignement : « Je le vous ai pardonné , * 
» et de faict je vous le pardon ne^ » 



CHAPITRE CCLXXIV. 

L*entrée de monseigneur l'archiduc en Louvain , où il fit le sermeni 

comme duc de Brabant. 

Lb roy des Romains , monseigneur Tarchiduc ^ 
Tarchevesque de Mayence , Frederick , duc de 
Saxen^ électeur, ensemble plusieurs notables per- 
sonnages de Germanie , de Milan , de Flandres , 
de Liège, de Picardie et de Haynault, arrivèrent 
en la ville de Louvain^ laquelle diligenta fort de 
recepvoir monseigneur l'archiduc , comme duc de 
Brabant et seigneur naturel , en forme et manière 
que avoient faict les villes dessusdites; et advint 
que le dixiesme de septembre y à trois heures au 
jour, et partirent de Louvain le roy des Romains 
ensemble les princes de sa compagnie , et menè^ 
rent monseigneur Tarchiduc d'Austrice Philippe^ 
hors de la ville, en ung monastère de femmes, que 
aucuns nommoient le ban, et illecq trouva de • 
quatre à cinq cens hommes bannis de ladite ville , 
lesquels il ramena à son entrée. Et estoient venus 
au devant» à notable procession , les ordres men- 

dians , les collèges et suppos de l'université ; les 
seigneurs de la justice ^ maire et officiers, bour- 
geois et marchansy gens de mestiers et habitans, 
portans eu main torses de chire ; et quant il fut 
arrivé snr le marché , accompaignié du roy son 
père et autres personnaiges dessus nommez, il 
descendit de son cheval pour entrer en l'esglise 
Sainct- Pierre , environ six heures sur le soir; et 
illecq l'actendoient maistre Nicolas de Ruter, pré- 
vost de ladite esglise , et le doyen d'icelle. Et lors- 
qu'il fut descendu de son cheval , pour faire son 
entrée, ledit maistre Nicolas de Ruter, lequel, de- 
puis, fut évesque d'Arras, print son cheval sellé, 
housse et bridé , comme faire debvoit et povoit , à 
cause de sa prévosté , en luy baillant de son sur- 
plis, le mena en l'esglise, devant l'autel Sainct- 
Pierre^ présent le roy et les dessusdits personnages, 
et mondit seigneur l'archiduc se mit à genoulx 
devant l'autel, sur ung quarreau de velours, le- 
quel lui fut préparé. Puis ledit maistre Nicolas 
luy fit lire en latin et jurer d'entretenir les droicts, 
privilèges , statutz et libertez de l'esgli se , en telle 
manière que ses prédécesseurs, ducs deBrabant, 
avoient accoustumez de faire , et fit mectre uûg 
drap d'or sur ledit autel , comme il est d'usaige. 
Ces mystères accomplis, le seigneur de Marbes, 
* namurois, se jecta à genoulx devant sa face, luy 
bailla une espée, priant que luy plaisist donner 
l'ordre de chevalerie. Mondit seigneur l'archiduc 
print ladite espée , la présenta au roy son père , 

d lequel père luy rendit , s'en donna deux ou trois 
cops sur ledict seigneur de Marbaze. Semblable- 
ment fut faict chevalier de sa main ung gentil- 
bomme nommé le baillj d'Abbeville* 

Quant mondit seigneur l'archiduc eut faict son 
devoir en ladite esglise de Sainct- Pierre, maistre 
Jehan de Hante , chancelier de Braisant , le mena 
sur ung grant eschafFault, richement paré, estant 
contre la maison de la ville , où le roy , les princes 
d'AUemaigne et autres, lurent présens, comme 
l'archevesque de Majence, le duc Frederick de 
Saxen, le duc de Brunswich, allemant; le duc 
d'Iorck, d'Engleterre ; Charles d'Egmont, le duc 
Albert de Saxen , le duc Henry son fils , le prince 
d'Orange, le prince de Ciiimay, le marquis de 
Baden, le marquis de Rothelin, lé conte de Ven- 
dosme , le seigneur de R'avestain , le conte de Nas- 
sou , le grant Polhain , le conte de Sorme ^ le 
marissal de Juliers, le marissal de l'empire, les 
seigneurs du Fay, de Beures, de la Bastie, de 
Berselle, de Fiusmes, messire Hugues de Meleun, 
raessire Martin Polhain , messire Banduyn de Lan- 
noy , chevalier de la Thoison-d'Or ; le seigneur de 
Myngoval, grant maistre d'hostel du roy ; messire 
Bauduyn, bastard de Bourgogne; le bastard de 
Sainct-Pol, le seigneur de Bredrodt, le seigneur 
de Culembourg , messire Qaude Vauldrey et autres ' 
de divers marches et provinces; devant lesquels le- 
dit seigneur archiduc fit publiquement serment so- 
lempnel d'entretenir les privilèges de la ducé de 

Brabant 9 lesquels bien au loing luy feurent leuz en 
langaige Thiois ; en la fin desquels^ pour resjoyr 
le peuple circonstant , trompettes et clarons firent 
ung merveilleux resveil. Dont pour nouvelleté et 
souvenance de cesle noble et très désirée récep- 
tion , fut semé or et argent devant Thostel de la 
ville; et illecq monseigneur de Ravestain fit hom- 
maige à mondit seigneur l'archiduc et relief de 
toutes les terres qu'il avait en Brabant. Et quant 
mondit seigneur l'archiduc fut retiré en son logis , 
il fit canchelier Claude de Carondelet , président de 
Bourgongne^ baillj d'Omont, et fils de messire 
Jehan de Carondelet , chancelier ^ seigneur de 
Solre. 

Le dimence suivant , alors septième de septem- 

bre , trespassa de ce siècle le seigneur de Berghes , 
vertueux chevalier , très élégant personnaige , 
homme bien entendu , fort plaind et regretté des 
estrangiers et marchans , lesquels se trouvoient à 
la foire de Berghes , et auxquels il montroit sub- 
side, libéralité et cortoisie. Il espousa, en son vi- 
vant, madame Blanche de Sainct-Simon , de la* 
quelle il eut notable lignée, dont Dieu et les princes 
furent grandement servis. Messire Jehan de Ber- 
ghes , son fils , seigneur de Walhain , succéda à 
la seigneurie , combien que monseigneur Henry , 
évesque de Cambray , estoit son aisné fils. 

CHAPITRE CCLXXV. 

L'eatree de monseigneur rarchiduc en Anvers. 

Le cinquiesme jour d'octobre , à huicl heures 
du soir , moDseigoeur Tarcbiduc , en la compaignié 
du roy son père et de la royne , des mêmes prin- 
ces et seigneurs , dames et damoiselles qui furent 
à l'entrée de Louvain, sinon le conte de Vendosme, 
l'accompagnèrent à son entrée d'Anvers, où il fut 
reçu comme duc de Brabant, et amena les bannjs ^ 
auxquels il rendit la ville. Anvers se mit en tous 
debvoirs pour le recepvoir et con joyr, comme son 
vrai prince et seigneur naturel ; et s'elle s'estoit 
eflPorcée de faire le possible à l'entrée de la royne 
des Romains y elle fit plus que le possible à ceste 
réception archiducale, tant en riches parures, dé- 
coremens de hours , d'histoires nouvelles et de lu- 
minaire y à grant planté , comme de joyeusetez 
et singuliers esbattemens ; et souverainement s'em- 
ployèrent à ce faire , les -nations d'Espaigne , de 
Portugal et d'Engleterre ; car , entre les aultres 
choses, firent un chasteau pendant en aer, de six 
à sept pieds de hault , et aultant de large , le- 
quel, par subtilité d'engiens, mena moult et 
horrible bruict , à l'heure et moument que mon- 
seigneur passa emprès , dont toute la compagnie 

fut merveilleusement estonnée ; mais le hourd où 
Tes gens donnoient le plus affectueux regard , fut 
sur rhistoire des trois déesses, que l*on voit au nud, 
et de femmes vives. 

Le lendemain, après que le roy, monseigneur 
l'archiduc et toute la noblesse eurent oy la messe, 
en l'esglise de Nostre-Dame , environ dix heures , 
mondit seigneur l'archiduc monta sur ung eschaf- 
fauU auprès de l'hostel de la ville , et fit illecq so- 
lempnellement tels sermens qu'il appartient à faire 
aux ducs de Brabant , à l'advénement de leur ré- 
ception, en présence de toute la seigneurie, et 
pour souvenance d'icelle , et monstrer grande 
léesse et largesse, fut semé^ or et argent. Entre les 
autres princes, lesquels gaudissoient à ceste entrée, 
estoit fort gorgias et , de grande pompe , Richard 
d'Iorck , que l'on croyoit estre fils du roy Edouart, 
auquel l'on avoit baillé eslat , et avoit , pour trium- 
pher , gentilshommes et vingt archiers , portant la 
blance rose ; il tenoit sa magnificence à l'hostel des 
Englez , où il avoit faict bouter ses armes hors , 
lesquelles sont trofe léopards et trois fleurs de lys , 
en ung même escuchon, et estoit son title en latin : 
Arma Richardiyprincipis TVaUe et ducis Etboraci^ 
filii et heredis Edouardi quartiy nuper Deogratia^ 
régis Anglie et F ranci e , domini Y hernie . De ces armes 
et de ce title, boutez et desploiezen publicque et 
commun spectacle , où tant de très illustres prin- 
ces , tant de grands personnaiges et marchans de 
divers pais et loingtaines marches, estoient arrivez^ 

furent plusieurs gens esbahis ; souverainement 
ceulx de la rose vermeille , lesquels tenoient pour 
le roy Henry d'Engleterre , comte de Richemont , 
son très grand adversaire ; donc pour dénigrer , 
abolir et diffamer tant les armes , le title , comme 
celuy lequel s'en paroit, deux compaignons englez, 
armez et embastonnez à la couverte, tenant leparty 
du roy Henry , se approchèrent de l'hostel où les 
armes estoient , et cuidans jecter contre lesdites 
armes , iilecq pendantes , se adressèrent contre 
l'huys , lequel fut ordoyé et terny de terre et autres 
immondices^ dont ils avoient ung pot garny , afin 
de maculer et soulier lesdictes armes ; ne sceurent 
faire leur emprinse si céléement , qu'ilz ne fussent 
veuz et poursuivis ; mais ils donnèrent tant rude 
fuy te , qu'ils issirent hors la ville , sans estre appré- 
hendez; et un autre, innpcent, lequel n'en po- 
voit mais , et coulpe n'y avoit , fut tué de chaud 
sang ; parquoy sentit les espines rudes et fort poin- 
dantes de la blanche rose , et qu'il y perdit la vie. 

CHAPITRE CCLXXVI. 

L'enlreprinse du chevalier esclave , Dûtnmé sîre Claude de Taaldre^. 

SiRB Claude de Vauldrey, chevalier, seigneur 
de Laigle , de la nation de Bourgongne, très re- 
nommé en armes par les très nobles exploicts de 
guerre et les tournois, joustes, champiaiges, et 
pas d'armes qu'il avoit faicts, desquels il estoit venu 
à glorieux achevissement ^ tant devant le roj et 
la rojne de France, comme devant plusieurs prin- 
ces , preux et vaillans en faculté d'armes , trçs 
fort recommandez , se partit environ le mois de 
juillet , pour tirer vers le roy des Romains , espé* 
rant y faire quelque entreprinse. Et quand il se 
trouva auprès de Brienne , s'esleva ung grand 
oraige, tant horrible et espou van table, qued'ung 
seul cop de tonnoire il abbattit l'un de ses gens, 
et cheoient en ung moument l'homme et le cheval 
morts sur le camp. Ledit seigneur Claude , voyant 
ce cruel estonnement, ne fut jamais plus espouvanté 
de champion d'armes ne de bataille , qu'il fut de 
ce cop de tonnoires ; toutefois il tira son espée 
pour estre prompt en sé> deffenses , mais ne vojoit 
à qui combattre. Son paige avoit sa chaisne d'or, 
laquelle lors fut brisée et rompue et desmembrée; 
mais enfin il en recouvra aucunes pieches. Quant 
ce terrible tempeste et cruel fouldre fut aulcune- 

ment modéré , il envoya son maistre d'hostel vers 
leconledeBrienne, pour enterrer sondit homme; 
lequel maistre d'hostel fut rencontré d'ung grand 
homme noir à cheval , tant oultrageusement espou- 
vaniable , que rien plus cuidoit avoir trouvé Ten- 
neyny ; mais bien lui advint qu'il s'esvanouyt de 
ses yeulx^ et ne sceut qu'il devint. 

Ce terrible ibuldre passé y messire Claude se tira 
en Anvers , où le roy des Roumains estoit logié , au 
monastère de Sainct-M ichiel ; et advint que ledit 
jour de la Toussainct , ledit roy allant à la messe, 
accompaignié de l'archevesque de Mayence, du 
duc de Brunswick , du marquis de Baden , du 
conte de Hanes, et plusieurs autres princes > ba- 
rons, chevaliers et escuyers, Thomas Isaac, dit 
Thoison d'or, portant la coste d'armes dudit messire 
Claude, vint au cloître de Saine t-Michiel; et lors 
qu'il fut à la veue du roy, vindrent versluy deux 
héraulr, lesquelz le saluèrent^ demandant à qui 
il estoit « et où il alloil, et quelle chose il cher- 
choit. Il respondit : « Je suis hérault du noble 
» chevalier, esclave et serviteur à la belle géande, 
» à la blonde perruque , la plus grande du monde, 
» si vous prie que m'adressez vers le très puis- 
» sant roy des Romains » ; et lors lui monstrèrent. 

CHAPITRE CCLXXVII. 

La salutation que fit Thoison d'Or au it^. 

« Tkès sacrée ipajesté, très haut, très excellent 
» très puissant et très victorieux roy , la saincte Tri- 
» nité vous doint accomplissement de tous vos ex- 
)) cellens et chevalercux tlesirs ; Sire , le chevalier 
» esclave serviteur, à la belle géande, à la blonde 
f> perruque, la plus grande du monde, se recom- 
» mande très humblement à vostre très noble 
» grâce, vous suppliant voloir entendre ses lettres, 
» et lui accorder sa requeste. » A tant le roj 
prinsit les lettres, et les fit lire devant les princes 
dessus nommer ; et, après avoir appelle son conseil 
sur le lieu , fit faire la responce par le greffier de 
l'ordre, audit Thoison. 

RespoDse du roy audit Thoison. 

« Gentil officier d'armes , vous nous apportez 
» nouvelles qui nous sont agréables; et croy si 
y> vous ne congnoissiez le chevalier, gentilhomme 
» et sans vilaine reproche , vous ne nous feriez tel 
» messaige; sur ceste féance, nous acceptons la 
» requesle du chevalier, et lui donnons congié et 
» licence de porter son emprinse. Nous allons à la 
» messe , faictes vostre rapport , et le faictes venir 
» au partir de nostre disner, si toucherons à son 

2. 



20 CHRONIQUES ('494) 

» emprise; pour le fornir de nostre personne, afin 
,» de l'allégier, selon le contenu des chapitres qu'il 
» nous baillera. » 



CHAPITRE CCLXXVIII. 

La salutation que fit le chevalier esclave au roy des Romains. 

« Sacrée majesté, je me présente humblement 
» devant vous, par vostre-noble congié et licence ; 
» vous suppliant en toute humilité , que'voeillez, 
M toucher à Temprinse que je vous porte , afin de 
» moi décherger de la peine où je suis obligé par 
» le commandement de ma dame. » 

Eesponse du roy au dievalîer • 

« Noble chevalier, .pour ce que nous sçavons 
» que vous estes chevalier esprouvé , et congneu 
» aux armes en tout honneur et vérité ; nous tou- 
» chons à vostre emprinse pour furnir à nostre 
» corps, à rencontre de vous, sur les armes à 
» vous chergiez, et selon le contenu des chapitres , 
» que vous nous baillerez , se Dieu nous garde 
» d'encombrier; et de léal ensoingne , vous vous 
» retirerez à Malines , di en Bruxelles , vous ap- 
» prester, et nous vous ferons scavoir dedens briefs 
» jours, où nous pourrons accomplir le désir de 
» nous deux. » 

Remerchiement du chevalier. 

a Sire, le plus très humblement que je puis 

» faire ^ vous remerchie de Tbonneur que vous me 
» faielesi priant à Dieu de bon cœur, qu'il doint 
» à vous et à moj bonne adventure. » 



CHAPITRE CGLXXIX. 

s 

IjCs chapitres. 

<c La sainete Trinité ^ ung seul Dieu en trois 
personnes, soit en moi commenchement moj^en et 
fin; et me voeilles estre en confert / conseil se- 
cours et ayde sous le mesme povoir, j'ai conclud 
et délibéré furnir et parfaire tes armes > selon le 
contenu des chapitres cy-après escripts. 

» Le premier- chapitre est que moi ^ nommé le 
chevalier esclave et serviteur de la belle géande à 
la blonde perruque, la plus grande du monde, 
faict sçavoir à tous ceulx lesquelz ont corraige de 
valoir, que en mes visions et songes , s*est apparu , 
parlant à moy. Mars, le dieu des batailles, accom- 
paigné de Pallas;, déesse de proesse, par douze 
nuictsde mardy , à quoi ne me suis volu arrester 
jusques à ce que raison et entendement me ont 
dict : « Tu le dois faire , non pas pour adjouter 
» foy aux dieux et déesses , mais pour ce que 
» Nostre-Seigneur seul inspire les gens ainsi qu'il 
» lui plaist ; et souventes fois par divers inspira- 
» tions. (Jehan, i3. Spiritus, ubi. vult. spirat. ) » 

Dont moy , congnoissant ceste vision causée de 
vertus, ay ici rédigé par escript les paroles profé- 
rées et dictées à uioi par la bouche de Mars , dieu 
des batailles 9 accompagnié de Pallas, déesse de 
proesse , lesquels me dirent en telle manière : « Nous 
» te faisons commandement que jamais tu ne te 
» asséez à table ; Jamais tu ne baise dame ne de- 
i> moiseUe; jamais ne vojes en guerre armet de 
» blancq harnois, ou autrement*; et par dessus, je 
» te defïens que ne face aulcun serment de servir 
» prince ou princesse, jusques à ce que tu ajes 
» faict arme , combattu à outrance , et faict rendre 
» ou estre rendu to j mesme , au plus preux , ver* 
» tueux et vaillant chevalier du monde. » 

» Le deuxiesme est que je porteray une emprinse 
d'ung fer d'or , dont la belle géande m*a enferré ; 
et ne puis jamais estre defierré jusques à ce que 
ledit preux, vertueux et vaillant chevalier aura 
touché à madite emprinse , pour faire et accom- 
plir les armes en brief desclarées. 

» Le troisiesme , que ledit chevalier me ordon- 
nera jour, et me trouveray au champ clos , monté 
et armé comme en tel cas appartient , la lance en 
la main , l'espée au costé ou en la main^ pour furnir 
et accomplir lesdites armes de madite emprinse ; 
et lesquelles lances seront ferrées à fer esmolu et 
d'une mesure, et les espées pareillement sem- 
blables , et dont ma partie aura le choix ; et les- 
quelles lances et espées seront baillées es maias 
d'ung juge, tant pour les visiter, que pour les dé- 

livrer à nous selon le contenu de ces présens cha- 
pitres. 

» Le quâtriesme , que ledit chevalier se pourra 
armer , monter et enseller à son gré et voloir , 
ainsi que en tel cas appartient. 

» Le cinquiesme , nous courerons une course de 
lance l'un contre l'autre , et puis combatterons sans 
retraicte d'espée, d'estocq et de taille, jusques à 
ce que l'ung de nous deux dira : « Je quicte la 
» bague à mon compsûgnon y » et laquelle bague 
sera délivrée par^ chacun de nous deux es mains du 
juge ; chacune bague en valeur de dix mille escas 
ou en dessoubz, et avant la bataille encommen- 
chée, pour donner la bague concquîse à celuj qui 
l*aura desservi , comme il. appartient , et l'autre 
bague sera rendue à celuy qui l'aura baillée , et 
qui aura son droict gardé comme il appartient. 

)) Le sixiesme, si l'espée de l'un de nous deux 
tom boit par terre en combattant , afin que l'em- 
prinse soit mieux furnie , ladite espée porra estre 
rendue à celuy qui l'aura perdue ; mais si l'espée 
rompoit, en ce cas chacun fera le mieux qu'il 
porra. 

» Le «eptiesme chapitre est que , pour Thomieur 
de si haulle chevalerie , que du meilleur chevalier 
du monde je donne le choix à ma partie de choisir 
et ordonner le jour et le lieu de nostre bataille , 
et aussi de choisir juge pour nous tenir tous deux 
en droict ; requerrant en toute humilité que le jour 
soit brief de l'exécution de ces présens chapitres. 

affîn de moi descberger de si pesante cherge , et 
de délivrer mon cœur de soq désir, 

» Et affin que chacun de nous sache et congnoisse 
que je voeil accomplir et furnir de poinct en poinct 
les armes contenues en ces présens chapitres , j'aj 
prié et requis messire Claude de Yauldrej , sei-- 
gneur de Laigle , le signer de son nom y et du scel 
armoy é de ses armes , le yipgt-quatriesme jour du 
mois de septembre* n 

CHAPITRE CCLXXX. 



Le voy«îge 4e Napleyque fit le roy Charles de France, huictiesme de od 

nom. 



Lb roi Charles de France, huictiesme de ce 
nom, considérant et résolvant en secret de sa 
pensée les dommaiges innumérables des pais , les 
piteuses ruines des nobles citez , les désolations du 
peuple chresptien , ensemble la très inhumaine 
effusion de sang^ et très horribles et exécrables 
tyrannies que ont commis et perpétré en la reli- 
gion de Dieu depuis quarante ans enchà, les très 
cruels et maldicts infidèles Turcqs , oultrageux et 
moult desleaux ; iceluy roy Charles , voeillant ré- 
primer la rage furibonde, et obvier, comme ont 
faipt party devant ses très nobles congéniteurs, roys 
de France , à leurs invasions et mauldictes pré- 

tentes ; proposa repelléc à toute force leur très hor- 
rible fureur impétueuse , et soj esloingoer de sou 
roy aime , lors pacificque , de son espouze et de son 
fils unicque , contre la volonté d'aucuns princes 
franchois ; et donnoit à entendre , comme H appert 
par sa bule ou mandement espandue en Italie , que 
divine inspiration Tavoit admonesté de ce faire , à 
laquelle ne voloit contredire ; ains y exposer son 
corps , son corraige , ses suppoz et ses facultez et 
biens temporels ; car par ce moyen porroit Ton re- 
covrer la Terre-Saincte et plusieurs notables citez 
et villes occupées desdits Turcqs mauldicts ; et pour 
ce que le royalme de Sicile, qui maintenant est 
appelé le royalme de Naples , a esté rescouts plu- 
sieurs foys hors des mains desdits mécréans , par ses 
prédécesseurs roys de France , et tellement que jus- 
ques au nombre de vingt*quatre en ont estez ad- 
vestuz; iceluy roy Charles, moyennant la grâce di- 
vine , entendoit à le recouvrer ainsi , tel que luy 
et les siens eussent plys seure et facile entrée et 
yssae en iceluy royalme , pour achever son sàlubre 
propos, et n'entendoit en rien endommager la cité 
de Rome ni les terres de saincte Esglise , comme 
avoîent faict le roy moderne Alphonse d'Arragon , 
et ung aultre Alphonse et Ferdinande^ lesquels 
par leur témérité avoient assiégé la cité romaine ; 
ains au contraire , la voloit conserver et garder de 
tous dommaigeset injures quelconcques , et portant 
honneur et révérence au Sainct Siège apostolique , 
à la mode de sesdits progéniteurs, comme il est tenu 

de faire , en tant que possible seroit. Donc , pour 
achever son emprinse , fit grande coeillette de de- 
niers , et mit sus une très grosse armée , où luy- 
mesme alla en personne. 

Le duc Loys d'Orléans , comme aurore précède 
le soleil , estCHt son précurseur , conducteur de plu- 
sieurs navires et galères ; le seigneur de Piennes et 
le baillj de Dijon menoient par terre grand nombre 
de Suisses. Le duc d'Orléans emmena un jour son 
navire jusques auprès d'un port de mer nommé 
Japello , là où six ou sept mille des gens du prince 
de Tarente estoient logiés ; puis arrivèrent illecq 
par terre le seigneur de Piennes et sa force; et 
lors le duc d'Orléans fit descendre ses gens , les- 
quels se joindirent ensemble pour investir leurs 
ennemys, lesquels monstroient bonne myne. L'es- 
carmuche s'esleva par les lanskenets et les Suisses, 
lesquels prestendoient gaigner ung pont que les- 
dits Tarentins gardoient. La meslée fut moult 
grande et terrible d'ung costé et d'autre ; plusieurs 
y finèrent leurs jours ; mais lesdits Tarentins furent 
repuisez: et fut l'occision faicte entre ledit pont 
et le villaige. 

Il y avoit en la praierie assez près d'illecq, une 
grosse bende de Tarentins de dix-huict cens à 
deux mille hommes, soubsla conduictedu seigneur 
Birte, où l'escarmuche s'esleva plus grande que 
devant; car elle fut renforcée de deux costés. Le 
seigneur de Piennes et le bailly de Dijon gaignè- 
rent et passèrent ledit pont , et leurs gens gaignè- 

rent la praierie, et pour renfort, leur survint la 
flotte que le duc d'Orléans avoit faict descendre , 
lesquelz marchèrent tant vigoreusement, que les 
ennemjs en furent moult estonnez. Ils firent une 
manière de voloir donner dedans ; mais quant ils 
virent que Franchois tenoient pied ferme, ils 
tournèrent en fuyte, querant les montaignes à 
grande diUgence , et illecq furent prins et tuez 
plusieurs Tarentins , lesquelz oncques puis ne se 
rangèrent. 

Quant le roy Charles de France eut mené son 
armée , forte et puissante , par plusieurs destrois 
passaiges , tant par mer comme par terre , sans 
grande effusion de sang, ne trouver dangereuse 
repuise ^ il entra en la cité de Rome par la porte 
de Nostre-Dame-de-Populo , la nuict de Tan , une 
heure après minuict , accompaigné de trente mille 
combattans, et fut logié au palais Sainct-Marc ; et 
le quinziesme jour ensuivant, se partit d*illecq, 
pour oyr messe, en lesglise Sai net-Pierre, Nostre 
sainct père le pape , Alexandre , avait faict prépa- 
rer son palais fort richement ^ et illecq disna ledit 
Toy ; et à Taprès-disner le pape se partist au châ- 
teau Sainct-Angel , où il estoit logié , pour venir 
vers luy, et se rencontrèrent et entreveurent en ung 
gardin situé à l'environ de la galerie par laquelle 
Ton va audit chasteau Sainct-AngeL Quant le roy 
sceut que le pape venoit, accompagnié de ses car- 
dinalz , il marcha au-devant de luy , et s'appro- 
cha pour le voloir baiser aux piedz, en lui faisant- 



28 CHRONIQUES (»494) 

grande révérence ; mais le pape marcha avant , et 
ne donna loisir audit roj de le baiser aux pieds ne 
aux mains ; et le print le pape , si le leva et baisa 
en la joe ou bouce, par très grande amitié^ comme 
il povoit sembler ; et ce faict , le print par la main , 
et volust que le roj le menast par ung costé et ung 
cardinal par l'autre , puis se retira en sa chambre 
ou il s'assist en pontifical en une chaière : ses car- 
dinalz se assirent à l'entour de luj, comme s'Us 
volsissent tenir consistoire ; il fit asseoir le roy au- 
dessus des cardinalz^ et le roy fit requeste à nostre 
sainct-père le pape qu'il donnast la dignité de cardi- 
nal à Févesque de Sainct-Malo ; ce qu'il fit voloa- 
tiers et promptement, en la présence du roy, lui 
bailla le chappeau rouge et la chappe^ et lui or- 
donna son logis au palais où loge nostre sainct-père 
le pape, et où le roy mesme estoit logié. Le pape 
accorda que le cardinal de Vallence iroit, en sa 
compagnie , en estât honorable , l'espace de trois 
ou quatre mois; et par le conseil des cardinalz, 
permit que Zezime, frère du grand -turcq, seroit 
es mains du roy, pour luy estre gardé en la place 
et rocque de Terracine pour la seureté dudit sei- 
gneur, el empescher la descente des Turcqs en Ita- 
lie ; et promit le roy de non le translater d'illecq , 
si grant besoin n'estoit, et le restituer à nostre 
sainct-père à son partement d'Italie. 

» Item. Et si le Turcq , frère dudit Zizime , vol- 
loit esmouvoir guerre en la Marche d'Ancoyne, 
ou autre lieu de l'Esglise, le roy proraect par effect 



(^494) DE JEAW MOLINET. ig 

et à son pouvoir Tayder^ et faire ratifier Tarlicle 
dessus dicty par le ^ant-maistre de Roddes, dedeos 
six mois. 

» Item. Pour la seureté du faict duditTurcq^ 
le roj bailla à pleisges les princes, barons et pré- 
lats, présentement estant en sa compaignie, les- 
quels se obligèrent à la somme de cinq cens mille 
ducats, payables pour une fois, à nostre sainct- 
père et à la chambre apostolicque. 

» Item. Et au regard du tribut que le Turcq, 
frère dudit Zizime , a accoustumé de paier à nostre 
sainct-père , lequel est de quarante mille ducats , 
le roy entend que cestuy tribut viendra es mains 
de nostre Sainct-Père comme il est accoustumé, 
de quoi le roy bailleroit plesge. 

» Item. Le pape bailla la ville et rocque de Gvi- 
tad-Vecchia au roy, pour soy tenir durant son 
voiaige, et y recoeillir gens, victuailles et choses 
nécessaires à son ost; et promist ledit roy que de 
restituer ladite rocque au retour de sondit voiaige. 

» Item. Pareillement entend le roy, que toutes 
marchandises et vivres passeront et rappasseront 
par Hostie , excepté les marchands de Naples, les- 
quels seront tenus de prendre saulfconduict. 

» Item. Le pape bailla passaige au roy et à son 
armée -, par les terres de TEsglise, moyennant que 
raisonnablement ils paient leurs vivres. 

» Item. Et par ainsi, toutes les terres de Tes- 
glise seront restituées à nostre sainct-père , et 
aultres appartenantes aux aultres personnaiges , 

sinon les places et roynes lenans parties contraires 
au roy de France, donnant secours au roy Al^ 
phonse. 

» Item. Le roy rendra Hostie es mains de Saiact 
Pierre , ora vincula , son emprinse Faicte , et le 
pape pardonna à ceulx lesquelz avoient baillié au 
Toy certaines places^ comme Aigle, Pendente, 
Monsil, Lacerone, Balsone, Viterbe et autres lieux, 
sans les inquiéter ; pareillement le pape donna aux 
cardinaulz favorisans au roy > et les remit en leurs 
franchises, libertés et terres ; et pardonna à toutes 
oflFenses des seigneurs Colonnois , Sabelles, Vitel- 
les, Jerosme de Siontenelle et aultres subjects; 
et le roy pareillement pardonna aux seigneurs 
Versins , Jacobs^ Conto et aultres ; et le roy ne 
debvroit requerre d'avoir le cbasteau Sainct- 
Angel! » 

L'appoinctement faict en tre eulx , le roy en per- 
sonne fit obéissance à nostre Sainct*Père , en 
plein consistoire , en la grande salle du palais , si 
lui baisa le pied et parla à luy peu de mots , priant 
qu'il volsist faire cardinal l'évesque du Mans, ce 
qu^ le pape lui octroya ; et lequel pape chanta la 
messe en faveur du roy , le mardi ensuivant , et se 
fit apporter de son palais jusques en ung siège au- 
près de l'autel , ayant ung thiaire en chief , estimé 
à la valeur de trois cens mille ducats , et estoit 
accompagnié de cardinalz et d'évesques mitrez. 
Quant le Saioct-Père fut préparé pour chanter la 
messe, le se%neur de Foix lui apporta les bacbins. 

juques à son siège , pour laver ; puis se leva et 
alla devant Tautel dire son ConJUeor; cela faict. 
revint à son siège , où il j avoit cinq degrés , et 
n'en bougea du loing la messe , si non quand vint 
que l'on devoit lever Nostre-Seigneur. En ladite 
messe furent cantées deux espitres et deux évan- 
giles en grec et en latin ; et fut servj du long la- 
dite messe par le seigneur de Montpensier et mon- 
seigneur de Bresse , et finablement du roy, qui lui 
donna à laver^ après qu'il eust usé du corps de 
Notre-Seigneur^ duquel il avoit faict trois pièches 
et n'en avoit priiis que Tune, et les autres furent 
usez par les diacqu^^ soubdiacque, cardinalz» et 
semblablement du précieux sang, et est vérité que 
après l'élévation dudit corps de Notre-Seigneur, 
ledit pape retourna en son ^ége , et illecq lui fut 
apporté pour le recevoir. Au costé dextre du pape 
j avoit deux chaières; en la prochaine de luy estait 
le cardinal de Naples , doyen des cardinalz, et en 
l'autre estoit le roy de France ; au costé mesme , 
à quatre ou cinq braches du roy , estoient assis sur 
ung bancq , les cardinalz évesques y chacun selon 
son rang ; à la main senestre estoient assis les car- 
dinalz prestres et diacques y mais entre deux estoit 
le desposdelaMorée. La messe finée, le pape donna 
sa bénédiction ^ estant dans sondit siège , à tous les 
assistans ^ où il y avoit , que dedans que dehors l'es- 
glise y plus de vingt nûU^ personnes des gens du 
roy ; et adonc fut pionstré le fer de la lance dont 
Nostre-Seigneur eut le costé perchié , et le véro- 

nicque; puis le pape monta en une galerie de son 
palais , à cela servant , où il donna absolution de 
paine ou de coulpe, en latin / italien et franchois. 

Quant le roj franchois eut séjourné en Rome un 
espace de temps , il se tira vers la cité de Naples , 
à très grande puissance; et estoit le vingtiesme 
jour de febvrier , en une place nommée Adverse » 
à trois petites lieues de Naples , où la noblesse de 
la ville vint vers lu y j ensemble les cinq principales 
lignies comme la maison de Lensse ^ toujours bonne 
Ârragonoise^ et les nobles prisonniers furent relaxés 
et vinrent vers luy , dont tel y estoit qui avoit tenu 
prison l'espace de dix-huit ans. Le roy Fernande 
sentant l'approche du roy , se retira au chasteau 
noef de Naples, avec don Frederick et aultres^ en- 
semble leurs femmes, leurs familles , et tout ce 
qu'ils peurent serrer; si les firent mectre es galères 
et crénelles, pour tirer en Cécile après le roy Al- 
phonse. Le roy Fernande tint prisonnier le fils du 
prince de Salerne , le fils du prince de Rosane et le 
conte de Gesse , et affin que le roy Charles ne se 
aidast des grosses navires , il les fit toutes brusler , 
avec une aultre de Gennes , nommée Capella. 

Dedans Naples entrèrent, pour le roy de France, 
le seigneur de Montpensier , le mareschal de Gez 
et celui de Beaucaire , ensemble le seigneur de 
Clarieu, ayant cherge de garder les portes^ affin 
que les Suisses n'y entrassent; et appoinctèrent 
avecqle cardinal de Jeunes et mçssire Biotte; ceulx 
de Naples avoient pillié ung chasteau nommé Cam- 

poneme, la maison de Jefaan Frederick et Tesca- 
rye de grands chevaulz du roy Ferrande. Le sire 
Ursîn elle conte de Pécyglianne allèrent à Noble, 
qui est à quatre mille près de Naples ; les Jaifs de 
Naples et les Maronnes furent {nlliez et ne peuteût 
avoir saulfconduict ; puis les Juifs furent tuez et 
les Maronnes saulvez en navires. Don Fernande en- 
voya don Frederick vers le roy de France, affin 
qu'il volsist laisser le title du royalme de Naples, en 
luy ofiFrant certaine pension d'argent; auquel le roy 
franchement respondit que luy et ses antécesseurs 
avoient usurpé le royalme de Naples sur ses pré* 
décesseurs. Contre droict et raison ; pourquoy il ne 
délaisseroit ne le title ne l'héritaige ; car nostre 
Sainct-Père , en passant par Rome , l'en avoit ad-» 
veslii ; mais se ledit Ferrande voloit laisser le tout 
et tourner en France , le roy lui donneroit pour 
son estât trente mille livres de rente et aultaqt de 
pension annuelle. 

Le roy de France fit battre le jchasteau de Cour 
d'engiens à pouldre , tant horriblement, que ceulx 
qui le tenoient se rendirent^ corps et biens saul- 
vez; pareillement le chasteau de Gaiette, et se 
trouva quasi au-dessus du royalme et de la prin- 
cipaulté de Tarente ; mais finablement il concquist 
la grosse véroUe , de laquelle , comme impétueuse, 
horrible et abominable maladie , il fut angoiseu- 
sèment touché ; et plusieurs de ses gens , qui re- 
tournèrent en France, en furent moult doloreu- 
sementoppressez ; et, pourcequ'il n'estoit nouvelle 

de ceste griefve pestilence avant leur retour , elle 
estoit nommée la maladie de Naples ; aulcuns l'ap- 
peloient les grosses pocques ; les aultres, la grande 
gorre ; aultres , la pancque denarre y et aultres , 
les fiebvres Sainct-Job. 



CHAPITRE CCLXXXI. 

Alliance de nostre Sainct-Père le pape Alexandre aux roys des Romains et 

d'Espaigne. 

(c Alexaitdrb, évesque^ serviteur des serviteurs 
de Dieu , à tous fidelz chresptiens ^ salut » dilection , 
et bénédiction apostolique : comme ainsi soit que 
pour le grand commun bien de tous chresptiens ^ 
de nous et de toute Italie y laquelle en repos d'amé- 
nité et tranquillité de paix , sur toutes choses dé- 
sirons estre observé de Dieu acteur ; avons faict al- 
liance et confédération entre nous et nos très chers 
enfans en Jésus-Christ : Maximilian ^ roj des Ro- 
mains, et Fernande et Elisabeth^ roy et royne 
d'Espaigne j illustres et nos amez enfans ; nobles 
hommes , Augustin Barbarre y ensemble la sei- 
gneurie des Vénitiens , et Lojs Sfortia , duc de Ve- 
nise et de Milan ; laquelle alliance nous avons faicte 
conclute et ordonnée estre délivrée et publiée di- 
mence prochain , dit vulgairement de Pasques 
flories ; affin que ledit jour soit décoré de plus 
grande solempnité ; et en oultre y affin que le sénat 

et peuple de Venise , lequel nous embrasserons de 
paternelle charité , puisse être consolé de dons spi- 
rituels et célestes. Nous confians de la miséricorde 
de Dieu omnipotent, et de t'auctorité de sainct 
Pierre et de sainct Paul , apostres , à tous chresp- 
tiens y qui seront dévotement en la publication de 
ceste alliance et confédération , qui se fera par ung 
évesque en l'église de Saint-Marc , andit Venise, 
après qu'il aura donné la bénédiction au peuple , 
et à tous ceulx qui par ce jour visiteront dévote- 
ment ladite esglise : donnons et concédons, par ces 
présentes , j^léolière indulgence de tous leurs pes- 
ché2 , en la forme de Tesglise accoutumée , ces pré- 
sentes' toutefois non vaillables aprèsledit jour passé; 
» Donné à Rome , Tan mil quatre cens quatre- 
vingts et quàize , le siidesme joot du mois d'apvril , 
et d^ ùotre ^ontiÂcat Tan deuxiesme. m Et fut ceste 
alliance publiée à Rome. 

CHAPITRE CCLXXXII. 

POUR h*Aix i^q6. 

Le retour du roy Charles de France, ftartant du royalme de Naples, pour 
-venir en France ; et le fenoontre qu'il eut à -Fornoue. 

Le vingt- deuxiesme de may y ^n dessos, le roy 
Charles de France , Mjant la pomme d-or en une 
main et le sceptre rojal en l'aultre» cheva^lchant 
un grison , couvert d'img riche drap d'or , entra en 
la ville et cité de Naples , où les rues furent riche- 
ment tendues. Le seigneur Prospero Colonne ^ che- 
valier romain y le conduisoit et mènoit son cheval 
par la bride* Les nobles de son hôstel y en3emble 
toutes gens de guerre , estoient à pied et sans ar- 
mure , sinon ceux de sa garde. Ce temps pendant, 
le pape, quihonnorablement l'avoit recoeillé et ad- 
vestudtjidit rojalme de Naplçs, doubtant la revenue 
dudit roy , fit fortiflier et barrer les portes de Rome , 
et estoient lors les Franchois plus hays en Rome 
que les Juifz. Le roy , toutesfois , se gaudissoit en 
Naples y faisant faire joustes , behourts et tournois ; 
et estoit quasi au-dessus du pais , fort plaisant , fer- 
tile y honneste , et utile pour la crescence des biens, 
lesquels germinent et multiplient à moult grant 
planté, sinon de deux isles, Bamelix et Calipo. 
Ces triomphes passez , le roy Charles délibéra re- 

loarner en France ; mais il trouva ennemys au re- 
passer lesquelz il avoit trouvé amys à son passer; 
et de faiet repassa par Rome , où fut le cardinal de 
Sainct'Anastaise ^ que le pape avoit illecq ordonné 
au palais pour le recepvoir ; car ledit pape , avecq 
ses cardînalz , se tenoit lors à une sienne petite ville 
nommée Orbiette ; et avoit faict dire au roy ^ par 
ledit cardinal , qu'il le trouveroit entre Orbiette et 
Yiterbe^ ce que ne fit point. Néàntnioins il fut il- 
lecq logé , bien et amyablement recoeilli par le 
peuple romain 9 qui lui monstroit bonne myne. 
Pendant les exploictz que fit le roy Charles^ en la 
conqueste de Naples^ le duc d'Orléans se partit de 
la ville de Ast , qui lui appartenoit , et où il avoit 
esté long-temps ; puis entra à main armée en la 
ville de Novarre , pour reconquerre sa ducé de Mi- 
lan ; mais le chasteau dudit Novarre tint contre 
luy. De là , s'en alla à Pont-Sare, où il fit faire 
ung pont sur bateaulx pour passer son armée ; puis 
passant par Yercel , appartenant à la ducé de Sa- 
voie , à l'entrée duquel Yercel les habitans de la 
ville crioient « Yive Orléans et France » ; puis vint 
foire son entrée audit Novarre , en tel ordre que 
mondit duc d'Orléans avoit ung pale dessus lui , 
que pôrtoient nobles chevaliers.^, et avoit au-de- 
vant de luy le marquis et le seigneur Constantin. 
Ceulx de là ville , cpii pôrtoient la croix blanche , 
vindrent au-devant^ créans «Orléans! Franche! » 
Â l'asprès disuer furent accoustrez les faulcons et 
éerpentines contre le chasteau , qui luy estoit con- 

traire. Le cgpitdioe da cbasteau leva la main , re- 
quérant trêves l'espace d'une heure , ce<{uiluy fut 
accordé. Par quoj de sa main ^ de son fort , parla 
au duc d'Orléans , et luj promit rendra la place 
dedans Tin^-quafre heures ^ au cas: qu'il ne fut se- 
couru. Il fit scavoir ces nouvelles au seigneur Lod- 
vjc j qui nuls secours ne lu j donna , et par ainsi 
rendit la place.. 

Le roy de France , à son partement de Naples ^ 
aivoit laissé grans per3onoaiges illecq^ tant pour 
la tuition de la cité et ville , cooime des pais, 
e^ncquis ^ comme le seigneur de Montpensier » 
d'Aubigny , de Ghamperoux , le séneschal de 
Beaucaii^^ grant chambellan $ le seigneur d'Aigre» 
le bailly de f^eon ^ le roy de Ëstpf , Gracien de 
Guerre el aultres routiers et capitaini^s > bien ac- 
eoostrez et accompaignes de gens de faict , jusques 
an nombre de six à sept cens lances ; et retournè- 
rent en la compaignie du roy ^ le conte de Foix y 
le conte de ligney , le bastard de Bourbon ^ le 
seigneur de la Trîmouille ^ le seigneur de Piennes^ 
le seigneur de Maiiléon , le seigneur de Chaumont> 
le seigneur de Dambigoux , le seigneur de Beau- 
mont 9 le séneschal d^Arminac^ le bailly de Gaen , 
le f«ince d'Oreng^f Englebert^^igneur deGlèvie[S> 
le grant escuyer :de Fj^ance , de>ux cens gentils- 
hommes pensionnaires^ suisses et gueldrôis; et 
aultres piétbtis jusqnés au nombre de six mille sept 
cejns .et quatre^-vingte homxnes. Le roy i'ranchois , 
accpmpaignié d'une très grosse puissance , estoit ^ 

le jour de Sainct- Jehan-Baptiste ^ à Lux', où il eut 
conseil d'envojer , pour certaines causes concer- 
nant son faicty en la ville de Gennes, aulcuns 
membres de son armée ; et se partirent de luj ^ 
pour faire ce voiaige^ le cardinal dudit Gennes^ le 
seigneur de Bresse , le seigneur de Beaumont , et 
enmenèrent les compaignies du grant escujer de 
France du seigneur Dambigoux , et deux mille ar- 
balestriers» Pourquoy Tost du roy fut grandement 
diminué* 

Geste diminution d'armes venue à la congnois- 
sance des Vénitiens et IMilanois , firent grant amas 
de gens d'armes, Albanois, Esclavons, Lombards^ 
Estradiots et autres, pour luy faire une venue et 
pour lui cldire le passaige au pied des Alpes. Le 
roy y advert j de leur emprinse et comment ils se 
mectoient en leur debvoir luy cuidans copper la 
voye , et s'estoient parquez autour de Fournoue , 
fit approcher les compaignies , car plusieurs josnes 
hommes a^ient telle friandise de retourner au pajs^ 
pour veoir leurs femmes , parens et amys y le de- 
mourant de son armée n'estoit se grande comme 
il espéroit; et d'aultre part grosse murmure s'éleva 
à son ost y de ee que Ton avoit envoyé à Gennes 
ceste grosse branche de gens d'armes , et que grant 
inconvénient en porroit advenir , considéré les 
préparatoires qui se faisoient de leurs ennemys 
pour les combattre* Le roy, nonobstant, fit passer 
son artillerie le plus vigoreusement du monde ^ ce 
que les ennemys n'eussent jamais cuidé ; enchacune 

charrette' n'y a voit que uog seul cheval , mak les 
Suisses tiroient et boutoient à telle force , qu'elle 
fit franchement la passée, et sans nul encombrier. 
Les Franchois approchèrent leurs ennemys , Véni- 
tiens et M ilanois , en nombre de trente-six à qua- 
rante mille, grans etpuissans hommes, fort en poinct 
et de belle stature , se ordonnèrent leur armée. 
Le marissal de France menoit Tavant-garde , le 
conte de Foix l'arrière-garde , et le roy au milieu 
d'iceulx avoit cherge de la bataille. Ainsi que 
lesdits Vénitiens vol oient donner sur les Franchois, 
passa illecq ung Estradiot leur adversaire , lequel 
choisit entre les coffres de chariiaige le seigneur 
de Saiuct-Malo , se le print par la robbe , le cuidant 
enmener prisonnier, ce qu'il ne poéit j car il fut 
recoux par les lacquais dudit seigneur , et l'Estra-^ 
diot tué. Et lors fut le rencontre encommenchié 
par lesdits Vénitiens et Milanois, qui, fort bien 
délibérez et par ung très grant hardement , don-p 
nèrent directement sur le roy ; et leqtiel , avecq 
tous ceulx de sa bende , les recoeillèrent tant ver- 
dement et d'ung si bon corraige , qu'ils furent tous 
tuez sur le champ , qui fut chose miraculeuse , 
considéré leur force et multitude de piétons ; car 
il sembloit d'une prime face qu'ils deussent tout 
emporter. En ce très dur rencontre, se porta le roy 
fort chevaleureusement et se combattit puissam-^ 
ment l'espée au poingt , et fut fort batu naerveil-^ 
leusement bien soustenu par les Suisses. Et d'autre 
quartier , se mit sus une bende de Stradenos qui 

enmenërent plusieurs sommatiers et coflfVes plains 
de bonnes bagues. 

Ce fut faict auprès de Fournoue , le cinquiesme 
de juillet an dessusdit, et demourèrent mors 
vingt-sept grans personnaiges du party desdits 
Vénitiens ; et du party de France environ qua- 
rante hommes , qui furent : le capitaine de la 
Porte, le marteau de la bende du seigneur de 
Mjolans ; Grosse Per^ucque, le sommelier d'armes ; 
le controU'eur de l'artillerie et huict archiers 
escochois et aultres menus gens; mais il j eut 
grosse p^te de bagaiges ; car, quant ce vint à la 
recousse, chacun se mit à la destrousse. 

Après que le roy , et son armée , eut passé par 
ce terrible purgatoire , où ils furent très durement 
servis , et se trouvèrent à Floresole , Dieu scait en 
quel poinct ; car , puis leur partement de Naples 
jusques en Àst , ils misrent l'espace de cinquante- 
six jours , sans ojr nouvelles du duc d'Orléans ; et 
retournèrent gens d'armes mal montez, parce que 
les chevaulx ne trouvoient à menger ; leurs harnois 
estoient tous estrouilliez , et gros vallets et paiges 
tous deschirez. Et les Ëstradeurs de l'osl des Véni-» 
tiens estoient moult estranges , fort barbuz , sans 
armures et sans chausses , ayans une targette en 
une main et une demy-lance en l'aultre. Souvent 
ils donngient cops fort soubdains, et quant i]s 
peuvent tuer ung Franchois , ils lui coppent la 
teste et la portent aux Vénitiens, qui leur donnent 
UBg ducat de chacune teste. 

CHAPITRE CCLXXXIII. 

tes prinses et réductions des cliasieaulx et plàees de Beulan BoUittoD,. 

et Hasedain. 



Hasbi^aik est ung très fort chasteao au pais de 
liège , bien fumi de gens, d'artillerie et de vivres , 
lequel par lespiUars qui illecq s'estoient assemblez^ 
tenoit en subjection les pais voisins , par ravisse^ 
mens de prisonniers et grandes roberies qu'ils 
commectoient journellement , sans miséricorde » 
tant sur gens d'esglise, religieuses personnes , 
comme sur marchans^ pèlerins passans y labou- 
reurs et paisans. Et se confioient iceulx^ rap- 
teurs et déprédateurs du pourre peuple , soubz 
la protection de messire Robert de la Marche, te- 
nant ledit cbasteau , et du bastard Jennot j ung 
grand routier de guerre. Monseigneur le marquis 
de Baden, voyant le grant desroy, qui par eulx 
estoit perpétré es pais voisins, fit une assemblée 
de Namurois, Luxemburgois , Hannujers et Pic^ 
cars , jusques au nombre de vingt -cinq cens 
hommes ; et avoit en sa compagnie Loys de Vaul- 
drey et Àlmerade, qui tous bien se conduisirent 
en ceste besongne ; car, de prime venue, plantèrent 
le siège devant le cbasteau de Boulan , tenant le 
party de Hasedain; et fut emporté d'assaut et de 
force , tellement que vingt-cinq compaignons qui 

dedans se tehoient y furent pendus. Puis vint ladite 
armée devant la place de Bouillon forte assez, 
laquelle fut par iceulx assiégeans horriblement 
batue. Le bastard Jennot estant illecq en garni- 
son, commencka à parlementer aux capitaines 
pour faire accord ; et le^uels capitaines respon- 
dirent que appoinctement ne $e povoit faire s'il ne 
fendoil la place à leur volonté , à quoy ledit bas^ 
tard re&pondit que riens n'en feroit , et besongne- 
roient ainsi qu'ils Tentendoient , et quant vint la 
nuicty ledit' bastard trouva manière d'eschapper; 
car la place n^estoit du tout assiégée. La batterie 
continua jusques à lendemain , et pendant Tobscu- 
rité de la nuict, le demourant de ceulx qui es- 
toient illecq se desvallèrent en bas par une corde 
^n nombre de cinquante ou environ, qui furent 
satrWez. Les assiégeans^ ignorans ceste widenge^ 
ne cessèrent de tirer engiens ; et finablement per- 
cbeurent qu'il n'j avoit ame qui les peult grever ; 
me^Qie trouvèrent une corde rompue par laquelle 
ung prehstm s'estoit occis avec autres qui s'estoient 
dévaliez de hault en bas ; et par ainsi, sans nul 
obstacle, entrèrent facilement en la place de Bouil- 
lon , qui fut pillée , dilapidée ,et démolie jusques 
aux fondemens. 

Pendant ce temps , le chasteau de -Hasedain se 
fortifioit à toute diligence. Messire Robert de la 
Marche fit faire ung mur de dix^huict pieds d'espes^ 
et le pourveu tellement de compaignons Allemans^ 
Piccars , Englez et autres , et si bien furni de 

traict à pouldce , que sitost qu'ils perchevoient au- 
cuns de leurs adversaires au descouverl, ils ne 
failloient guaires qu'ils ne fussent attaincts , et le 
plus souvent navrez à inort. Advint ung jour que 
aucuns compaignons de leurs enneoiys s'advan-r 
chèrent d'aller boire en une fontaine assez près et 
au dessoubs du chasteau; mais furent tellement 
agaitez, poursuivis et resveillez , que les sept d'i- 
ceulx demorèrent morts sur la place , d'ung seul 
cop de traict à pouldre* Nonobstant^ ledit chasteau 
de Hasedain fut assiégé , devant lequel l'on amena 
une grosse bombarde dont le traict estoit merveil- 
leusement gros. Les approches furent subtillement 
faictes, et aucuns myneurs firent trenchis conve- 
nables pour les réduire en obéissance. Loys de 
Vauldrey se print à parlementer à messire Robert 
de la Marche y estant audit chasteau , et disoit : 
« Monseigneur le capitaine, vous estes fort re- 
» nommé , et de très bonne maison y rendez la 
» place, et ne vous laissez ainsi fouUercon fusible - 
» ment et ahontaiger. » Et sire Robert respondit : 
« Capitaine^ que voulez- vous que je face, je vous 
» entretiens et norris en gaingnaige; se n'estoit 
» ceste place , vous ne sçauriez où les mains mec- 
» ire, besongnez ici en ceste entretenance , jus- 
» ques que vous aurez millieure et plus grosse for- 
» tune. » 

Peu de temps après , qui fut le vingt-septiesme 
d'aoust^ la place de Hasedain fut rendue; le dif- 
férent qui estoit entre monseigneur le marquis et 

monseigneur Robert » fut mis sur aucuns grands 
personnaiges ; . les compaignons dudit chasteau , 
en nombre de trois cens^ promisrent non jamais 
courre sur les pais de Tarchiduc d'Âustrice» et 
toulesfois ils demorèrent illecq bien furnis d'ar- 
tillerie et de vivres ^ et les assiégeans , en nombre 
de trois mille ou plus^ retournèrent en leurs 
marches. 



CJIAPITRE CCLXXXIII. 

L'entrée de monseigneur l'archiduc en la ville de Bruxelles; oomme duc de 

Brabant. 

MoNSEiGNEUii Henry de Berghes^ accompaigné 
de sa famille , le conte de INassou et les seigneurs 
de la ville de Bruxelles ; les bouchiers d'icelle^ ha<* 
bituez comme braconniers, ajans cors, trom- 
pes , chiens et laces par couples , se partirent de 
Bruxelles , sentant l'approche de mondit seigneur 
l'archiduc, qui se fit par ung mardj, nuict de la 
Magdelaine, tirant vers la porte menant à Malines, 
par laquelle il fit son entrée, accompaigné de 
monseigneur le prince de Chimay^ et d'aucuns de 
messieurs de l'ordre de la Thoison-d'Or, comme 
les seigneurs de Berghes, de Molémbais, de Ber- 
selles, etc. Les bouchiers de Bruxelles, accoustrez 
comme dict est, avoient mené ung cerf, lequel 
fut chassé honnestement hors la porte , dont le 

dédiiict fut agréable à niondit seigneur l'arçhiduc. 
Les rues de la ville , par lesquelles il devoit passer, 
estoient richement tendues , et les quarfours d'i- 
celles notablement aornez d'histoires , jusques att 
nombre de trente-cinq prinses sur les livres de 
Moïse, fort bien appropriées à la venue et récep- 
tion de mondit seigneur, et décorées des armes el 
blasons, tant de luj que de madame Marguerite ; 
puis arrivèrent à son hostel de Condemberghe , en- 
viron neuf heures du soir. 



^sm 



CHAPITRE CCLXXXIV. 

L'exécution que fit le roy Henry de ceulx qui se adhéraient à la querelle de 
Richart , soi-disant duc dHTorcq ; et de l'armée que mit sur mer ledit Ri* 
cbart , pou]r conquerre Engleterre» 

Lb roy Henry d*Englêterre , conte de Riche- 
mont , fort esmerveillé de Testât , honneur , enti e- 
tenance et faveur que les très illustres princes et 
princesses de nostre court prestoient journellement 
à Richart , que l'on espéroit être duc d'Yorcq , 
envoya la Jarretière ^ son hérault d*armes , vers la 
majesté royalle des Romains, et l'archiducalè haul- 
tesse d'Austrice , leur signiffier bien à certes dé 
bouche seulement , tant à ladite majesté royalle , 
comme à madame la grande douaigière de fiour- 
gongne , que ledit Richart estoit natif de Tournay , 
fils d'ung bourgeois de la ville, et quelque feste 



('49^) DE JEAN MOLINET. 47 

qu'ils fissent de luj , ils en seroient abusez en la 
fin. Mais ladite dame disant le contraire , ne ad- 
jousta nulle crédence audit hérault^ lequel fut au- 
cunement en grant dangier de prison ; mais pour 
ce que le roy Henry , son maistre y luj faisoit re- 
corder ces nK>ts^ il fut relaxé. Néantmoins ledit 
Jarretière persista en son propos, et luj oj dire 
publicquement en la vill^ de M alines , en présence 
de dix ou douze officiers , que roys , que héraults 
d'armes , que ledit Richart patelineur estoit fils 
d'ung vilain , et que le roy Henry en estoit tout 
asseuré* Ledit Jarretière retourna en Engleterre , 
fit son record au roy de ce qu'il avoit veu , etoy par 
dechà de l'estat dudit Richart; et ledit Ricbart qui 
se gaudissoit par dechà à volonté y car il avoit qui 
luy soustenoit le menton y aspira à la couronne de^ 
Englez y et fit amas de gens pour la concquerre. 

Peu de temps après arrivèrent à la court du roy 
àes Romains y où estoit ledit Richart y trois grans 
personnaiges d'Engleterre , querrans le refuge du- 
dit Richart , luy affirmant que le roy Henry, les 
avoit bannis de son royalme à cause qu'ils souste- 
noient sa' querelle ^ laquelle ils sentoient estre 
preste^ léalle et bien fondée. Ces trois personnaiges 
furent amyablement recoeilliez dudit Richart , et 
en fit ses principaux conseillers y tellement que 
riens n'estoit faict, tant en appert comme en cou- 
vert y que tout ne passast par leurs mains ; et de 
faict besongnèrent tellement estant par dechà, 
par l'envoy de leurs rescriptions ou autrement , 

que les plusgrans d*Ëngleterre se adhérèrent à la 
querelle dudit Richart , promectant favoriser sa 
descente en Engleterre , dont plusieurs d'iceulx , 
pour assurance , leur envoyèrent leurs scellez , et 
entre les autres le grand chambellan du roy Henry 
ensemble plus de quarante, luy promirent assis-" 
tence , et quarante mille florins pour soustenir sa 
querelle ; et quant lesdits scellez desdits seigneurs 
furent donnés audit Richart^ lesdits trois grans sei^ 
gneurs, par lesquelz toutes besongnes se achc* 
voient , mandèrent secrètement audit roy Henry 
qu'il les envoyast requerre , car temps estoit de re- 
tourner. Le roy fit partir ung homme de Galaix ^ 
lequel hastixement se trouva en la ville de Mali nés. 
Incontinent , sans jour et sans heure , firent sceller 
leurs chevaux y et iceulx ^ munis de tous lesdits scel-^ 
lez , envoyez par iceulx d'Angleterre , sans congié 
prendre audit Richart , partirent soubdainement 
dudit Malines, et, sans entrer en quelque bonne 
ville j^affin qu'ils fussent suivys , se logèrent en Bé- 
thune y et d'illecq à Galaix , et de Galaix vers le 
roy d'Engleterre ; lequel , à grande diligence , fit 
appeller ceulx ou la pluspart qui avoient scellez 
avecq le duc d'Ybrcq , et iUecq furent desployez 
lesdits scellez, dont ils furent amèrement hon- 
teulx et confus , entre lesquelz estoit le grant cham^ 
bellan dessusdit , ensemble plusieurs de ses com* 
plices, que le roy fit publicquement décapiter. 
Puis vingt-quatre riches marchans, accusez de ce 
mesus , se partirent d'Engleterre pour eulx tirer 

soubs la protection dudit Richard ; mais ils furent 
trouvez sur mer , honteusement penduz , et leurs 
biens confisquez. 

Ainsi appert clèrement que Tenglentier par qui 
jeucens Engleterre , estoit chergié en ce temps de 
doubles roses , aulcunes.que portoit le roy ; autres 
blances que portoit Richard d'Yorcq. Et comment 
les espines d'icelles s'entrepoindoient ensemble ^ 
advint ung jour que Tung des seigneurs de Som- 
breset fut envoyé d*Engleterre à la court du 
roy des Romains en ambassade ^ pour aulcunes 
affaires touchant le bien des pays d'un costé et 
d'autre ; et quand il s^approcha pour saluer la ma- 
jesté royalle , monseigneur Tarchiduc , madame 
]a Grande, qui avoit auprès d'elle ledit Richard , 
qu'elle estimoit estre son nepveu , il fit révérence 
condigne au roy, à monseigneur l'archiduc, sonfils, 
et à madite dame ; mais il ne fit quelque signe de 
saluer Richard , dont madite dame se mescon tenta 
fort , et ne se poelt abstenir qu'elle ne luy dict : 
« Il semble que ne congnoissez mon nepveu Ri- 
» chard , quand ne vous daignez incliner » ; et 
celuy respondit que Richard , son nepveu , estoit 
picchà trespassé de ce monde ; et que s'il luy plai* 
soit députer quelque ung de ses gens , il le mene- 
roit droict à la chapelle où il estoit inhumé. De 
quoy ledit Richard qui, en princiant, tenoit ses 
gravitez , fut merveilleusement estonnez , et luy 
dit que quant il seroit inthronisé en son royalme , 
comme brief il ^spéroit, il n'auroit oublié ces 

parolles; mais le vilain menteur qu'il estoit le com- 
parnoit angoiseusement. 

Nonobstant les exécutions faictes par le roy 
Henry, de ceulx qui luy adhéroient^ et les rebou- 
temens qu'il avoit faict à la fois de aucuns esprits 
subtilz qui le guerroioient et langaroîoient , il ne 
délaissa son entreprinse, et par l'ayde de ses amys , 
fit amas de bateaulx^ de gens, de vivres et d'ar- 
tillerie, et finablement monta en mer, esperrant 
conquerre Engleterre, par l'entendement et grande 
confidence qu'il avait en ses fauteurs et amys , qui 
adsistance et grande subside lui avoient compro- 
mis. Il avoit en sa compagnie Modighe de Lal- 
laing , et autres compaignons de la garde , fort 
expérimentez de la guerre. Ils marchèrent ung es- 
pace sur mer,expectant vent propice, puis se trou- 
vèrent entre Douvres et Sandwic , et avoient en 
leur compaignie ung bateau chergé de piétons, 
qui furent conseillez de descendre pour faire une 
course et amasser aucuns pillaiges ; ils misrent 
pied à terre en nombre de trois cens , et plantè- 
rent trois enseignes sur les villaiges , et n'est à 
doubter que le roy Henry ne fusist aucunement ad- 
verty de leur emprinse ; par quoy il povoit avoir 
pourveu à contrarier leur descente; car sitost que 
leurs banières furent desploiées , ung homme 
d'armes, fort bien monté, s'approcha d'eulx en 
demandant à cuy ils estoient;'et ils respondirent 
au duc d'ïorck ; et l'homme d'armes leur dict : 
« Nous ne demandons autre seigneur au monde , 




» nous voilons vivre et morir avec luy ; faiotes des- 
» cendre Iny et sa cooipaignie en toat honneur, 
» ajde et faveur, que lui porrons faire, nous le 
» ferons de cœur, de corps et de chevance. » 

De ces nouvelles furent les piétons fort resjoys, 
et cuidoient avoir tout gaingné ; si mandèrent au 
duc Richard la bonne fortune qui leur estoit adve- 
nue , le persuadant de descendre , et mectant en 
bouche les belles offres que ledit homme d'armes 
leur a voit faict; mais ledit Richard et les nobles 
de sa compagnie ne s'en voulurent assentir, doub- 
tans qu'il n'y eust traffîcque. Ce temps pendant, 
ledit homme d'armes , monstrant la bonne voeii , 
se partit d'eulx , disant que pour les rafraischir il 
feroit venir deux emes de bierre ; et sitost qu'il fut 
ung petit eslongé, Englez , fort armez et bien em- 
bastonnez, arrivèrent de tous costez pour les com- 
battre ; ledit Richard et les siens, nageant en mer, 
voyoient leur approche , et comment ils se dispo- 
soient de cherger sur ses piétons, qui puissamment 
se deffendirent. La mesiée fut dure et aspre pour 
ung petit de temps ; mais les Englez applouvoient 
en telle ftiultitude, <jue possible n 'estoit auxdits 
piétons longuement soubstenir sans en happer la 
mort , et demorèrent sur la place environ cent et 
cinquante , bersauldez des flesches, et mutilez aux 
trenchans des espées. Le demorant d'iceulx fut 
mené à Londres, qui suractendoient estre payez 
de semblables souldées. Mais aucuns furent mis à 
renchon , et tous ceulx qui furent trouvez de 

langue englesse , furent pendus par le col ; et ledit 
Richard^ voyant ceste desconfiture > singla, par 
mer, jusques au royalme d'Escoche, où luy et les 
siens furent magnifiquement receus du roy d'Els- 
coche , qui luy donna sa niepce à mariage ; et Ro- 
dighe de Lalaing , Tun de ses principaulx gouver- 
neurs^ fit aucunes joustes et faicts d'armes où il 
acquict grand honneur. 

CHAPITRE CCLXXXV. 

Le relief que firent messeigneun les électeurs et autres princes au roy des 
Romains , en la ville de Worms ; ensemble plusieurs advenues en ce 
temps ^ et le mariaige de madame Marguerite d*Austrice. 

Très victorieulx prince Maximilian^ par la di- 
vine clémence, roy des Romains, tousjours au- 
guste, estant à Worms, en habits royalz, ayant 
la couronne au chief , le sceptre et la pomme es 
mains; siant en siège royal, accompaigné de plu- 
sieurs grands princes de l'empire , récent à hom- 
maige , et devant luy relevèrent leurs fiefs , les 
très illustres personnaiges , desquels les noms s'en- 
suivent : Premier^ le quatorziesme de juillet, mon- 
seigneur Bertol, arche vesque de Mayence, électeur; 
secondement^ monseigneur Herman, archevesque 
deCoulongne, électeur; tierchement, monseigneur 
Philippe, conte palatin du Rhin^ électeur; quar- 
tentent^ Frederick , duc de Saxonne , électeur. 

Le jour ensuivant , monseigneur Jehan ^ arche- 
vesque de Trêves , électeur ; monseigneur Jehan , 
marquis de Brandebourg , électeur ; monseigneur 
Albert , duc de Saxonne ; monseigneur Fréderich , 
marquis de Brandebourg; monseigneur. . . • , 
duc de Meckelembourg. Le joedj , seiziesme de 
juillet , messeigneurs Guillaume ( deux ensemble), 
lantgraves de Hesse ; monseigneur Bodohel , conte 
de Hanaw, lequel fut créé prince par le roj, nostre 
sire. 

Le mardy ensuivant, vingt-uniesme de juillet, 
monseigneur Jehan , duc de Brunswicq ; monsei- 
gneur Evrard , conte de Wertemberg, qui fut créé 
duc de Teck ; monseigneur Otto , conte de He- 
momberch. Ces besongnes accomplies, il fit che- 
valiers deux burguemestres , Tung d'Auxbourg, 
et l'autre deWine, avec les cérémonies à ce per-^ 
tinentes. 

Et quant vint le dernier quartier du mois de 
juillet , 'horribles tonnoires s*esmeulrent fort es- 
pouventables et non accoustumés , en Flandres ^ 
Brabant , Haynault , Arthois et Cambresis , qui 
portèrent plus grand dommaige aux gens , aux 
bestes et aux édifices que aux biens de terre ; et 
le aghille ou flesche du closcher Nostre-Dame de 
Gambray fut grandement adommaigé par dehors 
œuvre , en brisant les crettes d*icelluy , que aul- 
cunes gens nomment catz rampans. Pareillement 
en Anvers, au cloistre Sainct-Jehan et plusieurs 
aultres lieux. Et les eaulwes procédantes desdits. 

oraiges , fouidres, tempestes et tonnoires, furent 
si grandes , qu'elles emportoient les estables des 
brebis ^ niaisons et hangars , fenimes et en fans 
estans en leurs berseaulz et repos ; et nonobstant la 
terre fut assez fer tille pour ceste année ; car bledz, 
avaines , vins et gros fruicts furent produicts en 
très grant habondance. 

Le cinquiesme jour du mois de novembre en- 
suivant , furent célébrez les solempnitez de noepces 
de aultant qu'il s'en povoit faire par dechà , de 
madame Marguerite, unicque sœur de monseigneur 
l'archiduc, et monseigneur le prince de Castille , 
seul fils du roy et de la rpyne d'Espaigne. Icelle 
espousa en robbe d'or et couronne moult riche ; et 
fut menée de son hostel en l'esglise de Sainct* 
Pierre de Malines , à dextre de monseigneur l'ar- 
chiduc et de monseigneur le marquis de Baden j et 
le chevalier qui représenloit ledit prince de Castille, 
estoit à dextre de monseigneur de Râvestain et de 
monseigneur le prince de Chimaj, 

En ce temps, le roj des Romains estant en 
AUemaigne , en la ville de Worms , une femme , 
en un villaige assez près d'illecq , enfanta ung 
monstre qui fut tel , que deux corps féminins tota- 
lement coupzez et de mesme grandeur, n'avoient, 
comme il sembloit , que ung seul cervel par lequel 
ils lenoient ensemble. 

En ce temps , le seigneur de Forest , fort pru- 
dent et honnorable chevalier, avecq le duc de 
Charolois et aultres , fut envoyé en ambassade par 

monseignear l'archiduc , , vers le roj de France , 
lors estant à Lyon ; auquel ils présentèrent trois 
chevaulx de pris , au nom de mondit seigneur. 
Âulcuns disoient que leur cherge portoit la confir- 
mation de la paix de Senlis ; et leur fut donné cer- 
tain nombre de vasselles. Tost après ^ environ le 
commencement de febvrier ensujvant, vint une 
ambassade franchoise y par le roj de France , vers 
mondit seigneur l'archiduc. Le principal de ladite 

ambassade estoit l'évesque de , accompaigné 

de maistre Raoul de Lannoj et aultres; lequel 
évesque proposa fort honnorablement à l'honneur 
dudit archiduc , et besongnèrent tellement par son 
proposer^ que la ville et chasteau de Mortaigne 
sur l'Ëscault fut réduicte et remise en la main du 
roj Charles de France ; et les gens d'armes fran- 
chois se deslogèrent des villes qu'ils tenoient en 
Ârthoisy comme Béthune, Aire^ etc. Dudesloge- 
. ment d'iceulx furent fort joyeulx les Artisiens. 
Monseigneur l'archiduc desfroya lesdits ambassa- 
deurs de tous despens > et leur fit donner cent marcz 
de vasselles dorées ; puis retournèrent en France. 
En ce temps, furent solempnellement faites et 
célébrez , au cloistre des Carmes , à Bruxelles y 
les obsecquesde monseigneur Adolphe de Clèves^ 
seigneur de Bavestain , nepveu du bon duc Philippe 
de Bourgogne , lequel , en son vivant^ avoit bien 
et léalement servi lé bon duc Philippe , le duc 
Charles , madame la ducesse Marie , espouze du 
roy des Romains , et à très grande diligence avoit 

gardé et estoit conchierge de monseigoeur Tarchi- 
duc et de madame Marguerite sa sœur , pendant 
la minorité de leurs ans. Ce très noble et vertueux 
seigneur fina ses jours , comme dict est , durant 
le siège de TEscluse , où monseigneur Philippe son 
fils estoit durement assiégé ; et à cause de la guerre 
qui lors régnoit à son quartier en Tan quatre-vingt- 
douze , ses obsecques ne povoient estre achevées, 
jusques à Fan présent , que monseigneur de Ra- 
vestain^ son fik, fut réconcilié avec le roy des 
Romains et monseigneur l'archiduc ; et quant le 
temps fut à ce convenable , il s'en acquicta honno- 
rablement ^ sans riens e$pargnier , comme bon fils 
doibt faire pour son père , tant en allumeries au- 
tour de la bierre et salleurs , comme en cérémo- 
nies et offices d'armes* En ceste besongne se con- 
duisit fort bien monseigneur l'archiduc , pareille- 
ment ceulx qui firent le doeil avec monseigneur 
de RavestaiA > comme messeigneurs l'évesque de 
Liège , le prince de Chimay , le conte de Nassou, 
Philippe, bastardde Bourgongne et aultres; sem- 
blablement s'acquictèrent honnestement les no- 
bles personnaiges qui portèrent la banière, le 
guidon , l'escu , l'espée , le healme. Monseigneur 
Henri de Berghe», évesque de Cambray, assisté 
de plusieurs prélats mitrez , célébra la messe , 
après laquelle fut faict ung très grant et sump- 
tueux convive , et duquel les mets et services, 
seroient trop longs à réciter.. 

le voyaige que fit monseigneur l'archiduc Ter» le roy son père en Alle^ 

maigne. 

Le roy des Romains estant en AUemaigne , en la 
ville de Isbroug, manda par plusieurs fois l/archi- 
duc 9 accompaigné notablement de ses princes et 
chevaliers de la Thoison-d'Or, lequel se partit, en- 
viron la fin du mois d'apvril, de la ville de Namur , 
laissa illecq madame Marguerite , sa sœur, avecq 
son train et ceulx: de sa chapelle , et eumena avecq 
luy monseigneur le duc Albert de Saxen , monsei- 
gneur de Ravestain , le conte de Nassou , les seigneurs 
de Berghes^deMolenbais, leprevost de Liège, et 
aultres qui assez redoubtoient le voiaige. Il fut 
honnorablement receu en la cité de Coulongne» 
et de là tira en la conté de Seroette , et aultres 
villes^ où il print possession d'icelles. Il passa par 
Spire , où estoit la roy ne Blance , sa belle-mère, 
qui amyablement le receut et Teusist volontiers 
festoyé , mais ne le volut souflPrir , pour la grande 
haste et désir qu'il avoit d'obéir au roy, son père. 
Finablement, par ung matin, il arriva à Ulme, 
le pénultième jour de may , nuict de Pentecouste. 
Ceulx de la ville allèrent au devant de luy , et le 

receut honorablement ; le roy , son père ^ y arriva 
ce mesme jour , à neuf heures au soir ^ à petite 
compaignie , si ne volust permectre que son fils 
l'archiduc allast au-devant de luy , affin de non 
le travailler. Le roy , parvenu à son logis, monsei- 
gneur l'archiduc alla vers luy , accompaigné des 
princes et seigneurs qu'il avoit amenés ; le roy , 
sachant sa venue pour aller au devant de luy^ 
passa deux chambres et une gallerie , où il le sur- 
actendit; monseigneur l'archiduc $e jecta à ge- 
no ulx devant la majesté royalle , le chief nud ; 
et le roy , qui se deffula , l'embrascha et luy dict : 
« Bien soyez venu. »; pareillement il embrascha 
le duc de Saxen ; et les aultres personnaiges des- 
susdicts, print chacun par la main. 

Le vingt-septième jour du mois de may ensui- 
vant , environ une heure après mynuict , la lune 
estant quasi au plain^ s'apparut, en la ducé de 
Brabant , un signe au ciel , tel comme il est ici 
figuré. 

Le temps d'esté de ceste saison fut merveilleu- 
sement estrange^ car le moys de may fut très plu- 
vieux; les moys de juing, juillet plains de grant 
chaleur , dont vindrent horribles tonnoires ; et 
estoit si grand ténuité et défection de fourrages , 
estrains et pesachs , que les bestes moroient par 
famine ; si ne scavoienl où trouver paturaiges. 
En plusieurs lieux furent maisons descouvertes , 
pour donner l'estrain à manger aux bestes; ettou- 
tesfois il fut grand adresche de menus fruicts , de 

faledz, d'à vaines et de vins; et lors comoienchaà 
avoir son cours , en Hajnault et marches voisines , 
une manière demesellerie fort horrible, et abomi- 
nable maladie , nommé pocques , grosses véroUes 
et la grant gaulre ; aultres le nommoient la mala- 
die de Naples , pour ce que plusieurs gaudisseurs 
de France , au retour dudit Naples , en furent 
entechiez. 

En ce temps , révérend père en Dieu , monsei- 
gneur Henry de Berghes , évesque de Cambray , 
acquit et paya une place, maison et entrepresure 
gisant audit Cambray , appartenant à messeigneurs 
des chapitres ; et fit illecq édiffier un monastère de 
sœurs de Saincte-Glaire , où furent amenées plu- 
sieurs du même ordre , et de divers cloistres , pour 
introduire les }oennes et les mectre en train de 
la religion. La sœur dudit Henry de Berghes, 
évesque , fut la première entrant audit monastère. 
Messire Jehan Boulanger, chanoine de Cambray, 
mit grande diligence à l'avanchement et édifica- 
tion dudit monastère , où il exposa grans deniers , 
tellement qu'en petit espace de temps , ledict 
cloiétre lut achevé , et auquel sont religieuses de 
très saincte vie ^ fort bien réglées , bien famées , 
et biefn aimées des habitans de la cité. 

CHAPITRE GCLXXXVII. 



L*abordement du duc de Mitan au roy des Romains , estant es confins àe- 

Lombardie. 



Le seigneur duc de Milan , assez eagié ^ la du^ 
chesse, sa femme > lors eneheinte, et sa noble fa- 
mille , estoient logez dans une abbaj^e , deux 
lieues près où le roy des Ilomains estoit à la 
cbasse , vestu comme braconnier , ses princes à 
pied , habituez de drap , de damas et de satin , 
portans hallebardes^ ses gentilshommes portans 
picquesy yestus de samis de trois couleurs ^ fort 
bien acoustrez, et en grant nombre. Icelluy duc 
de Mylan , son espouze , et sa famille , se appro- 
chèrent du roy^ devant lequel l'orateur dudit due 
proposa bien et longuement ; et enfin de sa propo- 
sition ^ le ducdict au roy belles consemblables pa- 
roUes : « Sire , je suis v.ostre de corps et de biens , 
» si est ma femme et sa portée ; je tiens de vous 
)) comme mon souverain seigneur , auquel je doibs 
» faire relief et hommaige de ma ducé; je vous 
» prie que me voeliez garantir et defFendre 
» contre tous qui nuire me vouldroient. » Le roy 
le receut amyablement , et le duc le mena festoyer 
en Lombardie , qui est limite de sa ducé ; et la 
ducesse fut portée par dessus la montaigne de 
Combre , pour ce quelle estoit assez près de soy 

accoucher. Ces besoingnes furent achevées environ 
le mois d'aoust , comme monseigneur l'archiduc 
séjournoit à Lintz 



CHAPITRE CCLXXXVIII. 

La descente et les espousailles de dona Joanne d*ArragOD , fille du roy de 

Castille. 

Pour parachever les alliances du mariage , en- 
eommenchées entre les maisons d'Espaigne et de 
Bourgongne, doua Joanne d'Arragon , fille de Fer- 
nande^ roy de Castille , fit sa descente au pays de 
Zeelande , accompagniée de cent et douze navires 
ou environ , desquelles une barque garnie de gens 
d'armes et de marchandises estimées grans de- 
niers , périt sur mer , mais la pluspart des gens de 
guerre se saulvèrent. Icelle dame , à son arrivée 
en Zeelande , tint sur fous l'enfant du seigneur de 
Berghes. Le peuple de la ville de Anvers , adverty 
de sa venue , s'accoustra notablement pour aller 
au-devant d'elle. Par unglundy dix-neuviesme de 
septembre , environ sept heures du soir ^ les véné- 
rables personnaiges des collèges de la ville , le 
marcgrave, les doyens, officiers, bourgeois, mar- 
chans florentins, gennois, ostrelins, lombards, 
portugalois ^ englois , espagnols , allemans , et 
autres nations, illecq résidens , yssirent hors d'An- 
vers , en moult belle ordonnance pour la bien- 
veigner, révérender, et conjoyr. 

Icelle très illustre dame et vertueuse , eagée 
de. • . . • • • ans, de beau port et gracieulx 
maintien ^ la plus richement aornée que jamais fut 
para vaut veue es pays de monseigneur l'archiduc , 
est oit montée sur une mule à la mode d'Espaigne^ 
ayant le chief découvert , estoit accompaignée de 
seize nobles dames et une matrone qui^ vestues de 
drap d'or , la suivoient y montées de pareille sorte ; 
avoit paiges accoustrez de riches parures , et 
vingt-huict ou trente clarons qui firent le possible 
à ceste entrée de resveillier les bons corraiges. 
Plusieurs histoires par personnaiges furent faictes 
par ceulx de la ville , qui long ser oient à les ré- 
citer, et fut logée ceste noble princesse au monas- 
tère de Sainct-Michiel , et les princes d'Espaigne , 
qui l'avoient associée, furent logez à l'environ , cha- 
cun à part soy , tenant estât triomphant , ayant buf- 
fets mirablemenl parez de vasseaulx d'or et choses 
de subtil artifice^ les plus nouvelles que jamais , et 
par -dessus tous autres personnaiges , icelle très 
excellente dame estoit habituée de drap d'or , es- 
toftëe de pierreries , tant précieuses et riches , que 
l'on ne sçauroit la valleur apprécier ; mesme l'ins- 
trument à fachon d'escelle par laquelle elle mons- 
toit sur sa mule , valoit l'avoir d'une grande conté. 

Pour bienveigner ceste très illustre dame , ma- 
dame Marguerite d'Austrice, sa belle-sœur, future 
princesse de Gastille , se deslogea de Namur , où 
elle estoit lors , et vint en la ville de Bruxelles , 
où elle fit son amas de notables personnaiges , che- 

valiers et dames , et appella monseignçar Philippes 
de Ravestain , madame son espouze , ensemble au- 
cuns chevaliers de Tordre de laThoison. En ceste 
assemblée furent la dame de la Veir , la vicon- 
tesse , la dame de Halsvin , la dame de Mjngoval , 
la dame de Ghanvaire , chancelière , la demoiselle 
de Rocefort , et autres en bon nombre , richement 
accoustrées et de bonne sorte. 

De la ville de Bruxelles tirèrent à Malines , et 
de là en Anvers. Madame Marguerite d*Yorck , 
douayrière de Bourgongne , estoit en ceste com- 
paignie y menant un train bien ordinaire ; et quant 
madame Marguerite d'Austrice, estant en litière, 
se Irouva à une lieue près d'Anvers, en ceste très 
noble société , madame la douayrière se partit des 
autres , allant vers Tarchiducesse ; et incontinent 
six clarons espagnols firent la révérence à madame 
la princesse de Castille , et puis vindrent l'admirai 
d'Espaigne^ et plusieurs notables personnaiges de 
sa sorte , qui firent le bienveignant par une ha- 
renghe assez longuette. Cela faict , firent leur en- 
trée dedens la ville à grant triumphe. Madame 
Marguerite s'en alla vers le logis de madame 
Joanne, sa belle-sœur, et séjourna ung petit de- 
vant la chambre ains qu'elle ensist ouverture. 
Finablement elle y eut entrée , et trouva sadite 
belle-sœur couchée malade sur ung lict basset et 
plat, sans couverchure, à la mode d'Espaigne , et 
ne entrèrent en ladite chambre , avecq nàadame 
Marguerite , que cinq ou six des principales de sa 

compaignie ; la chambre estoit tant richement ten* 
due de drap d'or à la nouvelle mode , que jamais 
n'avoit esté veu le semblable par dechà ; pareille- 
ment estoit tendue et accoustrée auprès d'elle la 
chambre de sa belle-sœur ^ madame Marguerite , 
furnie de vasseaulx d'or et d'argent, tant pour 
servir à table que pour coucher de nuict, et de 
atours servans aux dames comme aultrement^ 
même de tout ce que povoit servir à la chapelle. 
Oncques ne fut veue telle richesse ^ jamais ne fut 
veu tel thresor , ne oncques ne fut veue telle no- 
blesse ; et courroit la voix que la royne de Castille 
avoit faict amener jusques à quatre chambres es- 
toflFées de pareille sorte , pour soj aider se besoing 
estoit, et qu'elle avoit faict faire la semblable 
par delà, pour recepvoir madite dame Marguerite^ 
à son arrivée en Ëspaigne ; dont les princes, ecclé- 
siasticques et nobles esloient moult richement et 
pompeusement habituez de robbes d'or et de 
chaisnes, les non pareilles du monde, des bonnes 
pierreries de valeur inestimable ; mais leurs sé- 
quelles estoient assez mincement vestuz, et ne 
firent guaires grans despens, au regard de ceulx de 
pardechà ; car ils estoient sobres en mengier et en 
boire. 

Et quand vintl'aproche d'iver , quele vent de bise 
envoya ses trompettes resveillier les pais sur la 
mer , ils furent moult estonnez , se commenchè- 
rent à souffler en leurs doigts , eulx complaindans 
de l'extrême froidure qui les assailloit ; et ne 

estoit que commenchement d'iver, et quant ik 
avoient une journée assez doulce , ils demandoient 
si l'iver estoit passé. Et advint , tant pour le chan- 
gement de Taer , que de la nourriture , ou pour 
la ténuité de leurs habits non puissans de résister 
aux angoisseuses Froidures , la pestilence se print en 
eulx y et unirent leurs jours par dechà , le nombre 
de trois à quatre mille , entre lesquelz trespassa 
l'évesque de Yron , très révérend et vénérable 
prélat , lequel fut porté aux frères mineurs d'An- 
vers , à cent et dix torses et quatre cirons grans sur 
quatre chandeliers d'argent; et le deschergèrent 
en la fosse huict nobles hommes espaignols , et le 
compagnièrent en habits de doeil plusieurs no- 
tables personnaiges. La fierté fut couverte de drap 
de velours noir à croix vermeille par-dessus, et ung 
chapeau noir , à manière de cardinal , bordé de 
soye ver de. 

Monseigneur Philippe , archiduc d'Austrice , 
unicque fils de très victorieulx prince Maximilian , 
roy des Romains, et de dame Marie, ducesse de 
Bourgongne , espousa dona Joanne d'Arragon ^ 
fille de don Fernande , très catholicque roy de 
Castille, de Léon , etc. , et de dona Isabelle , fille 
de don Joan , jadis roy de Castille , que Dieu 
absolve ^ et fut célébré ce nuptial mystère par très 
révérend père monseigneur Henry de Berghes, 
évesque de Cambray. En ce temps, le roy des 
Romains estoit en une place nommée Vise lez 
Milan , où ambassadeurs luy venoient de tous 

Chrohiqxtes XLFIl.-^l. Molinet. T. V. 5 



66 CHROHIQUBS ("49"6) 

coslez. Entre les aultres fut illecq le duc de Savoye 
à deux cens cbevaulx , qui releva sa ducé et pais 
devant nostre sire le roy des Romains , lequel be*- 
songna lors tellement à son grant honneur et 
prou£Gict y qu'il print en sa main les citez de Gennes 
et de Pise , ensemble leurs appendances , et trois 
autres villes appartenans aux Florentins ; /nais tost 
après survint si grand abondance d'eauwe, qu'il luy 
convint rompre son armée , en mectant garnison 
auxdits Jeunes «et Pise , et mesmes à la ducé de 
Milan j contre la ville d'Âst. Puis , à son retour^ 
il mit à son obéissance les Jughendenghes et autres 
du Granbout , qui puis deux cens ans ne voldrent 
obéir sinon à deux évesques^ l'un nommé de 
Gommo y et Vaultre Derton y et avoit saisi tous les 
chasteaulx desdits Jughendenghes > ensemble la 
pension que leur donnoit le duc de Milan • 



CHAPITRE CCLXXXIX. 

Le partement de madame Marguerite d*Austrice pour aller en Espaigne, où 
elle espousa monseigneur le prince de Castille. 

Lbs mesmes princes , seigneurs et ambassadeurs 
d'Espaigne qui compagniërent madame Farchidu- 
cesse à son arrivée en Zelande , séjournèrent par 
dechà^ passant lapluspart de Tiversuractendant le 
vent convenable et prospre à faire leur voiaige ; 
pendant lequel temps plusieurs d'iceulx finirent 

leurs jours , non accoustnmez de porter les hor- 
ribles froidures y jusques au nombre de si]t à sept 
mille 7 comme aulcuns disent. Et quant vint envi^ 
ron le mois de febvrier y madite dame y accompai- 
gnée desdits Espaignols , ensemble d'aulcuns per- 
sonnaiges , de par dechà , comme le Veau de 
Busenton , la nourrice , sa femme , plusieurs offi- 
ciers , dames et damoiselles de son hostel , lesquels 
montèrent sur mer et se partirent de Flessinghes 
pour singler en Espaigne ; mais vent leur faillit sur 
la cosle'd'Engteterre, à un port nommé Hantonne, 
ou ils séjournèrent l'espacé de trois sepmaines ; et 
quant vint au département d'illecq , deux navires 
se rencontrèrent ememble ; madame estant en 
l'une d'icelles avecq la plttspart de ses nobles per- 
sonnaiges , fut tellement troublée y pour l'impé* 
tuosité du burt , qu'elle fut contraincte , avecq 
sa maistresse et' sa nourrice , d'elles saulver en une 
pinache ; car tous ceulx qui furent eu son grant 
navire 9 dont elle estoit sortie ^ se trouvèrent en 
graud dangier d'estre périlz ; car la tempeste ma- 
rine s'esleva tant horrible et espou van table jour 
et nuict , que force leur fut retourner audit Han- 
tonne. Et après que les cruelz ventz eurent desgor- 
gez leurs orgueilleux sanglouz, et qu'ils furent 
plus que à demy pacifiez ^ ils se recommandèrent 
en la> garde du créateur, espérant bonne fortune , 
tellement qu'ils^ gaingnèrent la mer d'Espaigne ; 
Inais de recbief ils endurèrent plus grief tourment 
que devant, car ils^uidoient arriver au port nommé 

du Bède, mais force leur fut tirer vers Galice » par 
les impétuenlx tempestes , terribles et admirables 
troublemens d'oraige véhémens qui les agitoient ; 
et arriva madame avec une seule navire à ung port 
nommé Sainct-Andrieu , et les autres s*entretrou- 
vèrent. Madame , illecq arrivée , envoya Jacques 
de Croix vers le roy de Castille , la royne et mon- 
seigneur le prince , leur fils unicque , noncher la 
nouvelle de laquelle ils furent fort joyeulx. 

Tost après , pour la recoeillir , vint ung con- 
nestable , accpmpaigné de cinq contes et plusieurs 
chevaliers, lequel connestable avoit, avant son ve- 
nir à la descente, envoyé six vingt mulets chargez 
de vasselles et tapisseries pour son estât ; et vin- 
drent chacun d'iceulx fort bien accoustrez , vestus 
de drap d'or et enchaynetz de mesmes, révérender 
madame en baisant sa main à la mode d'Espagne. 
Après que ce connestable , et ceulx de sa bende 
la eurent entretenu par aucuns jours, elle s'eslon- 
gea d'illecq environ six lieues > et chemina pour 
tirer en ung lieu où le roy d'Espaigne et mon- 
seigneur son fils, suractendoient sa venue. Ils es- 
toient venus de plus de trente lieues loing pour 
estre au devant d'elle, et luy faire le bienveygnant ; 
et quand elle fut à <lemye lieue près du lieu , plu- 
sieurs nobles chevaliers, et puissans barons la sa- 
luèrent comme dessus ; puis vindrent deux contes 
et deux ducz , fort richement habituez , et finable- 
ment le roy, le prince de Castille, à cheval, le pa- 
triarche, ungévesque et très noble seigneurie, dont 

ils furent accompaignez^ la receurent honorable- 
ment, en démonstrant qu'ils estoient fort jojeulx 
de son arrivée. Aux approches, madame volut bai- 
ser les mains du roj , ce que souffrir ne volut ; mais 
toutesfois elle persévéra en son emprinse, telle- 
ment qu'elle baisa à son désir la main du roy, et 
du prince , son futur mary et espoux, et lors trom-. 
pettes et clarons, instrumens, tubes et chaleumes 
eslevërent mélodie tant extrême et fort haulte, 
que l'on n'eusist peut oyr Dieu tonner. 

Enfin, de ceste jubilation harmonieuse furent 
faicles les fiaiichaiges par ledit patriarche ; c'est à 
assavoir de ddm Joan , fils du roi de Gastille , et de 
madame Marguerite d'Austrice, fille de Maximi- 
lian , roy des Romains , puis se partirent dudit lieu, 
et par aucunes journées se trouvèrent en une petite 
ville appartenant au connestable , qui les festoya 
à ses despensj et de là tirèrent vers Bourghes, en 
Ëspadgne. Le roy et son fils, cheva:ulchant autour 
d'elle , luy monstroient si cordiale amy tié , que à 
sa descente, le roy la mectoit jus de sa hacquenée. 
Et quant elle fut à une lieue près de Bourghes , 
sortirent au-devant d'elle très illustre noblesse , 
magnificquement accoustrée, et vénérables per- 
sonnaiges, entre lesquels fut l'ambassade du roy 
des Romains, celle du roy de Naples, du duc de 
Milan, quinze ou seize évesques, les gouverneurs 
de la ville , ceulx du conseil , vestus de satin cra- 
moisi, fourrez de martres, faisans la révérence et 
présentans les clefs de la ville. Madame descendit 

à une esglise , où elle fit son oraison comme font 
nouveaulx seigneurs à leur primitive venue. Le 
roy, ce temps pendant, se tira en la ville, puis 
vint quérir madite dame accoustréeàla mode fran- 
choise, montée sur une hacquenée, et la mena à 
la grande esglise ; et au partir, les gouverneurs de 
ladite ville apportèrent et tindrent ung pale très 
richement estoffé dessus le roj et madite dame ; et 
en ce magnificque ordre , marchèrent jusques au 
palais de la ville y tendu de drap d'or et de miraUe 
tapisserie , et trouvèrent illecq , environ neuf 
heures du soir, la royne de Gastille et monsei- 
gneur le prince son fils, qui la receutent à l'entrée 
d'une galerie , où le bienveignant fut bien accepté 
et fort conjoj. De là se trouvèrent en une salle 
où toutes les filles de madame baisèrent les mains 
de la royne , et les filles de la royne , en nombre de 
quatre cens dix, toutes vestues de drap d'or, bai- 
sèrent pareillement la main de madite dame ; et 
de là toutes ensemble se tirèrent en une chambre 
la plus richement parée et accouslrée que jamais 
fut veue de souvenance d^homme. Le lendemain , 
jours de Pasques flories, le roy , la royne^ le prince 
et la princesse se boutèrent en ung monastère de 
la Trinité, où ils firent leur bonne sepmaine 

CHAPITRE CCXC. 

La recoufrance du digne corps de monseigoeur sainct Ftourens de Roye. 

Durant les disseuiions et dommageuses guerres 
qui se firent eûtre le roy Loys de France, on- 
ziesme de ce nom , et le duc Maximilian , père de 
monseigneur Philippe , archiduc d'Austrice , et 
duc de Boui^ngne, etc. , ledit roy Loys estant au- 
dessus de Péronne , Roye et Montdidier, fit inqui- 
sition aux seigneurs d'esglise , bourgois et manans 
de la ville de Roye , où reposoit le corps de mon- 
seigneur sainct Florens, affin de l'emmener à Sau- 
mur, une grosse abbaye^ fondée au nom de icel- 
luy sainct Florens, et en laquelle il avait conversé 
en soti vivant. Les manans et babitans de Roye 
saichant aucunement queie roy avoit volonté de le 
saisir, absconsërent ledit corps sainct ; mais le roy , 
afin d'en scavoir révélation , fit détenir prisonniers 
en la ville de Gompiègne aucuns des habitans de 
Roye, chanoines et aultres^ si les fit menasser 
de noyer , par quoy^ affin de éviter danger mortel , 
furent constraincts forcément de révéler ledit corps 
sainct ; puis le roy le fit cherger et emmener en 
Tabbaye dessusdite , où il fut l'espace de vingt- 
quatre ans. Quant la très horrible tempeste de la 
guerre fut appaisée, et que le roy Loys eut faict son 
cours au monde , messieurs les doyens et chanoines 

de Sainct-Florens , de Roye , voldrent ravoir ledit 
corps sainct, par d'autres persuasions; pour la- 
quelle chose obtenir ont envoyé leurs orateurs vers 
Tabbé et couvent de Saumur , et auxquels ne 
voldrent entendre d'en faire restitution ^ par quoy 
mesdits seigneurs de Roye les ont assailliz de pro- 
eez en parlement à Paris , où les Saumurois se sont 
vigoreusement deflPendus ; et après que ledit procez 
eut cousté à ceux dudit Roye quinze cens escus , et 
non guaires moins auxdits Saumurois , lesdits Sau- 
murois furent condampnez de rapporter à leurs 
propres despens ledit corps sainct jusquesà quatre 
lieues par dechà Paris ^ tirant vers Roye. Et adonc 
messieurs de Roye et de Tesglise prièrent à révé- 
rend père en Dieu , l'évesque d'Amiens , qu'il lui 
pleusist estre en leur congrégation, pour recepvoir 
ledit corps sainct plus honnorablement. Ledit père 
se excusa^ disant qu'il estoit durement oppressé 
et travaillé de la pierre et gravelle^par quoy l'é- 
.vesque de Noyon , aulçuns abbés et prélats voisins^ 
ensemble plusieurs notables personnaiges , furent 
appelles , et vindrent en grant dévotion à la ré- 
ception dudit corps sainct , lequel en très grande 
liesse fut restitué et inthronisé en son esglise , 
comme auparavant. 

Le roy de France , fort aflPecté au service de 
monseigneur sainct Florens, fit fabricquer une 
nouvelle fiertre d'argent , fort riche et sump- 
tueuse, pour meetre et poser ledit sanctuaire pen- 
dant l'espace qu'il fut audit Saumur ; et combien 

que icelle fut estimée en valeur la somme de huict 
cens escus^ nonobstant messieurs de Roye nevol- 
drent ne recepvoir ne avoir autre fiertre ne cappe^ 
sinon celle en laquelle sou corps gisoit lorsque le 
Toy le fit transporter audit Saumur. Glose sur ce 
passaige : «Ce se peult entendre, queceulxde Roje 
» vojant la longitude demaine dudit procez , en- 
»^ semble les gros coutz , frais et despens qui s'en- 
>^ suyvoient, affin de plus facilement parvenirà 
» leur prétente singulière et espécialle dudit corps 
» sainct , et que lesdits autres povoient débattre et 
» faire baniere^ quant audit procez , que lesdits 
» de Roje n'avoient riens , et oncques n'avoient 
» eu , audit riche et somptueulx tombeau ou 
>) fiertre ; peulz lesdits de Roye remonstrer, dire 
» et proposer qu'ils ne demandoient et ne préten- 
» doient chose aucune à ladite fiertre noefve ; mais 
» seulement ce qui estoit vraiement le leur, et 
» avoit esté de moult long-temps. » 

Monseigneur l'évesque d'Amiens, qui fut ap- 
pelle en la société de ceulx qui alloient au-devant 
dudit corps sainct , pour le révérender , fut at- 
tâinct au vif et oppressé de la maladie de laquelle 
il s'estoit excusé lorsqu'il y fut évocqué , et fut 
const raine t de servir le glorieux sainct , faisant sa 
noefvaine , persistant en sa dévotion de si bon cœur 
que , moyennant la grâce divine , il fut réduict en 
vraie convalescence. Il offrit certains dons pour 
l'augmentation de l'esglise , et donna gratis plu- 
sieurs tonsures aux petits enfans en l'honneur du ^ 

benoist confez , par les prières duquel avoit recou- 
vert guérison. En nouvelieté que le très digne 
sanctuaire fut restitué en son esglise de Roye , ar* 
rivèrent de tous quartiers gens langoureux, im- 
potens et malades , lesquelz de quelque egretitùde 
qu'ils fussent entachés, recouvrèrent santé par Tin- 
tercission du glorieux confez, quant humblement 
le requeroient, par juste, vraie et bonne iîitention» 

CHAPITRE CCXGI. 

POUR li'AH l497« 

La solempnité des nopces de monseigneur le prince de Csatille , et de ma- 
dame Marguérits d'Austrice. PiiU tbst après , de monseigneur le prince 
de. Chimay et de madame Loyse d*Albrecht. 

MoNSEiGiïBUR l'archiduc et madame son espouze 
firent leurs Pasques en la ville de Bruges , en Tan 
mil quatre cens quatre vingts et dix^sept ; et ce 
mesme jour le roy et là royne d'Espaigne tindrent 
leur estât royal en la grande salle du palais de 
la ville de Bourghes , aVec eulx monseigneur le 
prince de Gastille , madame Marguerite d'Aus- 
trice , sa fiancée, ensemble les deux filles du roy. 
Dieu sait à quel triomphe et joye , et sur toutes 
choses dignes de record , fut l'excellent et ma- 
gnifique honneur qui fut faiet à madame Margue- 
rite , j)ar le roy , la royne et leurs enfans^ comme 

par la noblesse espaignolle illecq assemblée pour 
la voir, cognoistre , servir et révérender. Le lundj 
de Pasques closes^ environ huict heures du matin, 
monseigneur le prince de Castille espousa secrè- 
tement madame Marguerite d'ÂusIrice , et cou* 
cèrent la nuit ensemble , et le dimanche ensuivant 
fut faict la solempnité des nopces. 

Le lendemain se trouvèrent devant ledit palais 
notables princes , chevaliers et gentilshommes , 
mignonnement accoustez et puissamment montez 
sur genetz, et avodt chacun d'iceulz personnaiges 
javeline en main. Il j avoit illecq une place où il 
j avoit plusieurs taureaulz assemblez pour le 
passe-temps desdits nobles personnaiges ; et quand 
l'un d'iceulx taureaulz estoit amené au milieu de 
la court du palais, chacun d'iceulx couroit après 
et s'esforchoit de le tuer , lequel esbattement nou- 
veau et plaisant estoit fort agréable aux gentils- 
hommes de par deçà , desquelz madite dame estoit 
accompaignée. Une autre manière de jeu, où Ton 
tiroit de canne , fut illecq mis en train , ensemble 
plusieurs aultres ésbattemens, qui longs seroient 
à réciter; et tout ce se fit pour festoyer et com- 
plaire à madite dame ^ nouvelle espouze et dame 
de Castille. 

Au mois de may ensuivant, monseigneur Charles 
de Croj , prince de Chimay , espousa madame 
Loyse , fille aisnée du grant seigneur d'Âlbrecht , 
conte de Dreux, de Périgueulx , et de Gaulre; la- 
quelle fille il eut de madame Franchoise deBre- 

taigne, fiUe du conte de Poitieure, à laquelle dame 
Lojse susdite,, sœur du roy de Navarre, en présent 
fut donnée la terre et seigneurie d'Avesnes en 
Hajnault^ et furent faictes les solempnitez des 
noepees à Douzy, en Livernois, là où se tenoit 
madame Franchoise d* Alhrecht , vefve de monsei- 
gneur Jehan de Bourgongne , conte de Nevers , 
d'Estampes , d'Eu et de Rethel , où furent et com- 
parurent à solempniser lesdites noepc'es, plusieurs 
grands personnaiges d'ong costez et d'autre. Cinq 
ou six ans paravant , madame Anne d'Iork , fille 
du roy Edouart d'Engleterre , et sœur à la royne 
qui maintenant a espousé le roy Henry , fut offerte 
à mariaige audit prince de Chimay ; mais il querust 
autre party, comme il appert. 



CHAPITRE CCXCII. 

DeThorrible feu de mescbief qui s'esprint en la ville d'Enghien. 

Le deuxiesme jour de juillet an dessus, entre 
deux et trois heures à l'après disnet*, que lors le 
peuple est oit à vespres, s'esprint ung feu de mes- 
chief tant impétueulx et véhément, que jamais si 
horrible n'avoit esté veu en la contrée de Hay- 
nault. Aucuns dient que ceste pitoiable fortune 
advint par une femme qui chauffoit le four pour 
cuyre les pastez. Le feu saultoit d'ung costc et 
'd'aultre, tant soubdainement, que quant l'on se 

cuidoit saulver pour wider hors la ville, l'on trou- 
voit es faulxbourgs plus hideux feux qu'il n'eâtoit 
en la fremeté et clostnre d'icelle ville^ et finoient 
iUecq misérablement leurs vies. Et advint que 
ceulx qui queroient la porte qui maisne vers 
Bruxelles, trouvèrent resteau avallet, à cause du- 
dit feu que avoit bruslé les cordes qui le tenoient 
en aer, par quoy furent piteusement estains entre 
deux grans feus. La pluspart de l'esglise fut brus- 
lée , et le plus beau du marchié consommé en 
cendres. Monseigneur de Glèves , seigneur de Ra- 
vestain , estoit lors en icelle ville , lequel lors vi- 
goureusement, avec ceulx de son hostel, qui s'ef- 
forcèrent de saulver le monastère des carmes, et 
aucuns bons hostels qui entiers demorèrent. Néant- 
moins, on trouva au cloistre d'Enghien trente-six 
personnes péries et estaincte^ , et de quatre à cinq 
cens maisons , mises en piteuse rujne , sans celles 
qui furent bruslées aux faulxbourgs, ung traict 
d'arcq arrière de ladite ville. Ung homme incon- 
gneu vint lors soy logier en ladite ville, mit son 
cheval en l'estable, et s'asvencha, de rescourre et 
besongner aux biens desdites maisons et manans , 
mais oncques puis ne fut veu, nul ne demanda 
pour lu j , ne ame n'eut congnaissance de son nom 
ne de son intention., par quoy l'on persposa 
qu'il fut bruslé avec les autres. Les poissons estans 
çs (assez , viviers et estangs , queroient le fond de 
l'eau par l'eschaufement d,e la terre , et les pour- 
ceaux habandonnez de leurs gardes se brusloient 

en entrant dedans la ville, cuidans de retourner es 
bosfels des manans. 

CHAPITRE CGXCIII. 

La coognoissajiice que donna volontairement de son nom et de son faict 
Pierqoin Wesebecque an roy d'Angleterre. 

PiEKQUXisï Wesbecque , soy disant Richard 
d'Iorcq , fils du roy Edouard, ftit tellement nourrj 
en la querelle de la maison d'Iorcq , que par l'en- 
bort de Jeban Water , Stimen Pomouni , Jehan 
Taillont> Hubert Bourd, et autres, leurs adhérens, 
faulteurs et rebelles, ennemysduroy Henry, qu'il 
print l'audace de soy renger en bataille, accom- 
paigné d'aucuns seigneurs de Cornuailles, contre 
la puissance du roy d'Engleterre , et s'avancha 
d'entrer en la cité d'Excestre , ce. que lui fut re- 
fusé , puis tira vers la ville de Canton. Mais quant 
il fut adverty que le chambellan du roy, son maistre 
d'hostel, sire Jeban Chef, et autres chiefs de 
guerre, marchoient si avant que pour le rencon- 
trer , le<iit Pierquin print avecq luy Jehan Héron , 
Ëdv^art Shelion, Nicolas Astelay, et aucuns autres, 
il habandonna ses gens de nuict^ et donna la fuyte. 
Le roy Henry , sachant leur manière de faire , fit à 
toute diligence garder les costes de la mer, pen- 
sant qu'ils iroîent celle part, comme ils a voient 
intention ; mais il leur fut defiendu , et lors furent 

constraincts , pour tout refuge , de querre le sanc- 
tuaire et eulx bouter en franchise de Beaulieu , où 
vistenient se trouvèrent les gens du roj pour con- 
gnoistre leur estât. Et quant ledit Pierquin et ceulx 
de sa sorte percheurent que le peuple du pais fit 
le guet sur eulx^ affin qu'ils n'eschappassent par la 
mer, ils requirent adx gens du roj estant illecq, 
qu'ils Tolsissent intercéder pour eulx affin d'avoir 
pardon , et dict Pierquin que se le roj le voloit 
asseurer de sa vie , il se trouveroit vers luy, et luy 
déclareroit tout son faict , en luj faisant si bon 
service qu'il se conteoteroit ; et par ce moyen le 
roj les asseura , et ils se misrent volontairement 
hors de franchise , et le roy les receut à sa grâce 
et mercy. 

Et ainsi ledit Pierquin, pour entretenance de sa 
promesse, déclara ouvertement au roy et à son 
conseil et autres grans princes et barons illecq 
assistans , et cognent son nom , disant qu'il estoit 
Pierre Wesebecque , natif de Tournay , fils de 
Jehan Wesebecque et de Nicaise ou Katerine de 
Faron ; et , pour , plus ample cognoissance , dé- 
nomma ses grans pères , oncles , cousins , voisins , 
parins ^ madnnes et maistre d'escoUe , ensemble 
les lieux et villes où il avoit conversé en sa primi- 
tive josnesse, comme Audenarde^ Anvers, Berghes, 
Middelbourg , Lisebonne, puis à Cocq au pays 
d'Irlande. Et pour ce qu'il estoit fort gentiment 
habillé , aulcunes gens lui dirent qu'il estoit fils du 
ducdeClarence , car il le ressembloit aulcunement; 

à quoi il respondit et jura sur les saincts évangiles 
qu'il n'estoit ne son fils^ ne de son sang. Autres 
dirent qu'il estoit le fils bastard du roy Richard , 
de quoi il s'excusa moult fort ; finablement pra- 
ticquèrent Jehan Water et autres disans , alfin de 
quereller contre le roy Henry, qu'il se fit nommer 
Bichart d'Yorcq , fils maisné du roy Ëdouart , si 
que par les traficques et pourchas de ses faulteurs, 
fut tenu pour tel à la court des roys et des princes 
qui maintenantpoeltentestreadvertisdu contraire* 
Néanmoings, en son oultrecuider , il fut grandt^- 
ment honouré , et espousa la niepce du roy 
d'Escoce, laquelle se rendit es mains du roy Henry, 
tost après sa folle entreprinse. 

N'est merveil se petits compaignons sont à la fois 
deceuz et patelinez de pipperie, quant les plus 
grans personnaiges du monde sont abusez et tra* 
ficquez par ung garchon de bas estât et condition. 

En ce temps, termina ses jours par mort mon- 
seigneur le prince de Castille , espoux de madame 
Marguerite d'Austrice , laquelle demoura enchainte 
d'enfant qui guaires ne vesquit, et monseigneur 
l'archiduc fit notablement célébrer les obsecqueâ 
dudit prince en la ville de Bruxelles, environ la fin 
de janvier , an dessus die t. 

CHAPITRE CCXCIV. 

Les propositioDS faiulses que maistre Jehan Yéry prascba -en la viU^ da 
Dieppe , touchant la conception de la vierge Marie , «nsemble la <:o»' 
^amnatioa et réTOCatîon d'icelles. 

Matsthb Jehan Véry, docteur de Paris, en là 
faculté de théologie , de Tordre des Jacobins , fit 
aulcunes prédications en la vitle de Dieppe en 
Normandie , touchant la conception de la vierge 
Marie , lesquelles furent mal aggréables à son au* 
dit cire ; et furent aulcuns articles d'icelles prédi- 
cations recoeillis , présentez et nuncez à Tuniver- 
site de Paris , dont il fut con<lempné de les rappeler 
au propre lieu où il les a voit preschés. Le premier 
article fut : La vierge Marie a esté purgée de pesché 
originel; le second fut une question qui fut telle : 
Comment porroit dire la vierge Marie Toraison 
dominicale > ou Pater noster ^ espéciallement 
Pardonnez-nous nos pesche2?le tierch article fut: 
Ceulx qui aflTerment la vierge Marie estre conçeue 
en pesché originel , ne sont poinct hérectiques ; 
mais , par ung contraire , ceulx qui disent iceulx 
pescher mortellement, sont mesme excommuniez 
par le pape Sixte. Desdicts articles ou propositions , 
par ledict maistre Jehan Véry fut faict la réparation 
en la ville de Dieppe , comme il s'ensuit : 

« Par Tordre de la très sacré faculté de théolo- 

» gie^ me suis snbmis de ma propre volonté , sans 
» aulcune violence et constraincte , au jugement 
» de laquelle , je , Jehan Vérj , prebstre de Tordre 
» des jacobins , docteur en théologie , m'est com- 
» mandé , pour l'honneur de Dieu garder et de sa 
» très glorieuse mère , et aussi pour l'édiiScation 
» et salut de voz âmes, dire et prononcer en ce 
» publicque sermon ce qui s'ensuit : Je , frère 
» Jehan Vér j , docteur en théologie , de l'ordre 
» des Jacobins , à cause d'avoir scandalisé le peuple 
» de ceste notable ville , et dévot envers Dieu et sa 
» benoiste mère , pour aulcunes propositions par 
» moi preschées au sermon que je fis l'Advent der- 
» nier passé , de la conception de la très pure et 
» glorieuse vierge Marie ; confesse avoir dit ceste 
» proposition : La vierge Marie a esté purgée de 
» pesché originel ; laquelle proposition je confesse 
» par la déclaration et jugement doctrinal de la 
» très sacré faculté de théologie, que icellepro- 
» position : La glorieuse vierge Marie a esté purgée 
» de pesché originel, est faulse, irrégulière ^ of- 
» fensive de bonnes et dévotes aureilles , rétractive 
^ de la bonne dévotion du peuple catholicque , 
» qu'il a envers la conception immaculée de la 
» très glorieuse vierge Marie ; dissonante au so- 
» lempnel service de l'esglise , à droicte raison y à 
» la Saincte Escripture et à la ïoy catholicque ; et 
» pour ce , comme tel ^ je la révocque et rappelé , 
» et promect jamais ne la prescher ainsi. 

» Et pour ce que aulcuns ont dict que je meii 

» ce$lequeslion : Gomment eult peut dire la vierge 
» Marie , le Pater noster^ et espéciallement cesle 
» partie -.Pardonnez-nous nos peschez; je confesse, 
» par la déclaration dessusdite y que ceste question 
yy proposée à moj comme elle gist , est vaine , 
» impertinente au sermon de ladite immaculée 
» conception de ladite vierge^ et scandaleuse et 
» qui ne doibt estre meue ; et comme telle je la 
» révocque, et promect jamais ne la prescher 
» ainsi. Je confirme avoir dict : Ceubc qui affirment 
» la vierge Marie estre conçue en pesché originel, 
» pescher mortellement ou estre hérectiques, sont 
» excommuniez par le pape Sixle, comme il ap- 
» pert par une bule. Je dis qu'il n'est pas vraj^ 
» semblablement^de croire que nostre sainct père 
» le pape Sixte y défunct, ayt excommunié ceulx 
» qui ainsi assèrent ; et mesmement au sens que 
» mes paroUes prétendoient , et pour les proposi- 
» tions dessusdites, dont vous, dévotes personnes, 
» avez esté scandalisées , je prie à Dieu , mon créa* 
» teur, à sa très glorieuse vierge mère , et à vous , 
» de me pardonner; et désormais, croyez que véri- 
» tablement la très glorieuse vierge Marie , mère 
» de nostre saulveur et rédempteur Jésus , a esté 
» conçue sans pesché originel ; et telle est la très 
» sainte doctrine de la très sacrée faculté de théo- 
» logie , ma mère. » 

CHAPITRE CCXCV. 

Le trespas du roy Charles de France, huictiesme de ce nom. 

Le septiesme jour d'apvril, Tan mil quatre cens 
quatre-vingt-quatorze , trespassa de ce siècle , as- 
sez hastivemeiit y en sa ville d'Amboise , où il avoit 
esté nay , le roy Charles de France , huicUesme de 
ce nom 9 à vingt-quatre ans de son eage. Il avait 
régi triumphament Tespace de treize ans ; et jasoit 
qu'il fusist petit de structure et corpulence, si es- 
toit-il prins au plus grand hardement que n'avoit 
esté nul roy francliois , depuis long-temps para- 
vant, et fut advestu et doé de propriétés vertueuses^ 
car il estoit doux , gracieux , libéral , très vaillant 
aux armes ; prince très catholicque» et qui pugnis- 
soit aigrement lès blasphémateurs du nom de 
Nostre-Seigneur. Il donna telle audace , force de 
gens et d'argent au conte Henry de Hichemont , 
qu'il descendit en Engleterre , vinsquit le roy Ri- 
chard en bataille, et se fit coronner roy des Englez. 
Iceluy roy Charles concquesta, par armes, la ducé 
de Bretaigne, et espousa madame Aune, fille 
du duc Franchois, de laquelle il eut trois en fans 
qui trespassèrent fort josnes. Il rendit au roy 
d'Espaigne la conté et ville du Roussillon; il pacifia 
ses voisins du royalme de France, comme Bour-' 
guignons, Englez, Piccars et Flamens , et comme 



r 



('497) DE JEAW MOLIÎiET. 85 

inspiré de grande proesse , se partit à grande et 
puisslante armée » laissa la rojne , monseigneur le 
daulphin et son rojalme en la garde du Créateur, 
passa les Alpes , fit inciser . et percher aucunes 
roches et montaignes^ pour mener ses engiens; et 
fit trembler de vaut sa face les orgueilleux Italiens ; 
et entra en la cité de Rome^ fit hommaige au pape, 
qui lui ordonna certain nombre de cardiualz ; il 
conquist le royalme de Secille, entra en la cité de 
Naples 9 où il fut coronné et obéy par aucun temps ; 
et à son retour fut aggressé et assaillj des Véni- 
tiens , Milanois et Lombart, jusques au nombre de 
trente mille testes armées, fleur de gens d'armes^ 
fort accoustrez , et tous faicts à la guerre; et com- 
bien qu'il eusistfortà souffrir par iceulx^ et fust 
en grand dangier d'estre prins ou pérj , il retourna 
sain et saulf en son royalme , et délivra le duc d'Or- 
léans qui estoit assiégé dedans la ville de Novarre; 
et puis fina ses jours, comme dict est, fort regret- 
tez et plaind par toute France. Et fut honorable- 
ment porté à Sainct-Denis, et magnifîcquement 
tumulé , en tenant les cérémonies pertinentes à la 
royalle majesté ; et pour singulière chose , non 
veue, la réputation et figure d'iceluj roy estoit, 
par art subtil et pictures exqui$es, tant bien tiré 
après le vif, qu'il sembloit proprement estre ré- 
suscité, plein d'esprit et vie. 

CHAPITRE CCXCVI. 

POUK l'an 1498. 
Le sacre du roy Loys , duc d'Orléans. 

ÂPRES le trespas du roy Charles , huictiesme de 
ce nom , monseigneur Loys , duc d'Orléans , suc- 
céda a la couronne de France ; car ledit roy Charles 
ne laissa vivant nul hoir mâle légitime, procréé 
de sa chair ; et , comme le plus prochain , fut sacré 
fort solempnellement en la cité de Reims , par 
l'archevesque dudict lieu ; et fut célébré cestefeste 
le vingt-huitiesme jour du mois de may, an susdit. 
Et pour ce que aucunes perries séculières estoient 
retournées à la couronne par faultede hoirs mâles 
de ceulx qui les avoient^ aucuns grans person- 
naiges furent commis desputez pour servir au sacre, 
de otlels , conditions et mystères que se les vrais 
perres y eussent estez personnellement , monsei- 
gneur le duc d'Alenchon assista et fit l'office pour 
le duc de Bourgongne , doyen des perres; le duc 
de Bourbon, pour le duc de Normandie; le duc de 
Lorraine , pour le duc de Chiennes ; Monseigneur 
de Raveslain , pour le conte de Flandres; monsei- 
gneur Englebert de Clfeves , conte de Nevers, pour 
le conte de Champaigne ; et monseigneur le conte 
de Foix, pour le conte de Thoulouze; et les six 
perres ecclésiastiques, comme l'archevesque et due 

de fiaims; l'évesque et duc de Laon, l'éTesque et 
duc de Laugres ; l'évesque et conte de Beauvois ; 
révesque et conte de Ghalon , et l'évesque et conte 
de Nojon , servirent en personne* Le sacre achevé, 
Je roy donna son ordre de Sainct-Michiel au sei- 
gneur de Taillebourg, au seigneur Dessierres et 
au seigneur de Glerrine , et fit aucuns nobles 
hommes chevaliers, comme le seigneur de Mio- 
lanSy messire Claude, seigneur de Ghasteaunoef; 
et autres , jusques au nombre de quatre-vingts ou 
environ. 



GHAPITRE GGXGVII- 

Ii*entrée du roy Loys en Paris , le deuxiesme de jaillet ; et les estranges 
monstres qui lors feurent veuz en divers quartiers. 

Lb roy Loys, douziesme de ce nom, à son entrée 
en Paris, estoif armé au cler^ au-dessus une heuc- 
que de fin or batu , accoustrée de précieuses pier- 
reries, a voit en teste une toghe de velours noir;, 
le grand escuyer de France, portant devant luy son 
healme et son timbre , sur lequel avoit une fine 
couronne, tant précieusement aornée que riens 
plus , et estoit ledict roy monté sur une hacquenée 
couverte de drap d'or, estant accompaigné, à dex- 
tre et à seneslre , des princes du sang et aultres , 
comme les ducs de Bourbon , de Lorraine et de Ne- 
mours, les contes de Nassou,de Dunois, de Ghuise, 
de Montpensier, du seigneur de Ravestain , du 

preyost de Paris et aultres y dont le compte nous 
seroit anujant à les racompter. 

En ceste entrée y furent Faictes , sur esehaffault , 
en divers quarfours , notables histoires^ pourcon* 
joyr le roy , lequel descendit à Nostre-Dame, puis 
tint son estât rojal au palais , et estoit assis au mi* 
lieu de la table de marbre ; à la main dextre , deux 
toises arrière du roy, seoient leà ambassadeurs 
d'Espaigne et aultres ; à la senestre main , estoient, 
une grande toise arrière , les ducs de Bourbon et 
de Lorraine ^ les contes de Nassou et de Mont- 
pensier , Englebert de Cleves et monseignenr de 
Ravestaln ; au roy fut présenté , pour entremects , 
un porc-espic; au duc de Bourbon, ung cerf- vo- 
lant ; au duc de Lorraine , un aigle ; au conte de 
Nassou, ung Kong; et à Montpensier, ung chas- 
teau, etc. Tost après, pour monstrer la magnifi- 
cence de ceste entrée , furent faictes plusieurs 
joustes en Paris , et pour icelles veoir plusieurs 
eschaffaulz dreschés^ où montèrent gens à telle 
multitude, que Tung d'iceulx eschaffaulz rompit ; 
dont ceulx estant dessubs, furent estains, suffo^ 
quez et mors, jusques en nombre de trente per- 
sonnes , et environ de cent à cent cinquante na- 
vrez , qui fut chose pitoîable et fort lamentable. 
Entre les mors ^ fut recoeilli , sur la place , le 
seigneur de Frentaine, richement accoustré de 
grosses chaisnes d'or; ung anlre seigneur d'An- 
gers, et autres de divers quartiers et nation. Non- 
obstant ce pitoiable et dommageable inconvé- 

nient 9 le roj , par ses Suisses, fit recoeiUir et 
despouiller lesdits mors, et, en moins d'une petite 
heure, eurent aétoyé le place, et commenchèrent 
les nobles à jouster et faire leurs emprinses,. 
comme si riens ne fusist advenu , sans avoir pitié 
ne compassion des trespassez. 

En ce temps advint, au Daulphiné^ en ung vil- 
laige nommé Romains , que une vacfae enfanta 
deux enfans jumeaulz. En Beaujoloix , deux gros- 
ses pierres , pesantes environ deux cens livres , 
cheurent avec la gresle, et rompirent anicuns 
esdifîces^ Tune à une ville nommée Amplepius^ et 
l'autre à Mère. Es faulxbourgs de Yallenchiennes, 
à la porte Montoise , une vache délivra ung veau 
ayant deux testes de mesme quantité , et sur la 
teste de chacun estoit une tache blance, à la 
manière d'une estoille ; le veau avoit six jambes 
et sept pieds, dont le septième estoit serré entre 
deux testes, sans apparition de jambes; et n'avoit 
ledit veau que un seul corps ; car il n'avoit que 
ung seul derrière et une seule queuwe. 

CHAPITRE CCXCVIII. 

Le traîctié de Parb. 

En ce temps j le roj des Romains ^ à grande e€ 
puissante armée y se tira en Bourgiongne , et le roy 
de France s'esforça de lui donner résistence. Ung 
appoinctement fut faict en Gheldres^ qui guaires 
ne dura , et n'estoit aggréable au roy des Romains 
le traicté de Paris ^ à cause qu'il n'estoit faict so- 
lempnellement par les princes du sang de l'em- 
pire; toutesfois, a£Gin que ne soye reprins de né- 
gligence ; je l'ai ici inserré y et contenoit ce qui 
s'ensuit : 

<c Monseigneur le conte de Nassou ; Philippe de 
Contay , escuyer , seigneur de Forest et gouver > 
neur d'Arras ; le chevalier d'Ambeville ; maistre 
Jehan le Saulvaige, président de Flandres, et 
seigneur de Slerbecque; Laurens de Blioul, secré- 
taire et greffier de l'ordre de monseigneur l'ar- 
chiduc y et ambassadeurs de mondit seigneur 
l'archiduc, ajans pouvoir suffisant de luy, quant 
à faire* passer les choses qui s'ensuyvent , lesquelles 
ils ont promis de faire ratiffier dedans ung mois, 
prochainement venant, à monseigneur l'archiduc. 

» Dient et offrent , que se c'estoit le plaisir du 
roy de recepvoir mondit seigneur l'archiduc à luy 
faire les foy et hommaige lige , qu'il est tenu de 

faire des contés de Flandres et Arthois , et de ce 
qu'il poelt tenir de luj à cause de la couronne de 
France, ou procureur de Inj ; c'est assavoir que le 
roj envoyé quelque bon et grant personnaige, à 
lui seur et féal, en la conté d'Arthok , ayant pou- 
voir suffisant de luj pour recepvoir lesdictes foy 
et hommaige de mondit seigneur Tarchiduc , ou 
que mondit seigneur l'archiduc envoyé quelque 
bon et grant personnaige ayant povoir de luy » de- 
vers le roy , pour recepvoir lesdictes foy et hom- 
maige , au choix du roy , lequel porra choisir et 
eslire laquelle voie des deux luy plaist le mieulx : 
et en ce cas, mondit seigneur l'archiduc sera con- 
tent que ]es querelles et demandes qu'il porra 
avoir et faire au roy , pour les ducés de Bour- 
gongne, contez et seigneuries de Maschonnois, 
Auxierrois,Bar-sur-Sayne, et aultres choses quelz- 
conques , soient et demeurent en suspens et sur- 
séance à la vie du roy et de luy conjointement , 
sans ce que , durant leurs vies, comme dict est , 
il en puisse , ne laisse faire aulcune poursuite par 
voie de faict, ne de justice; mais bien par voye 
amyable , moyennant que le roy accorde et baille 
seureté , dès incontinent que le roy des Romains 
aura faict retirer son armée hors des pais de Bour- 
gongne, tant du ducé que conté, et que mondit 
seigneur l'archiduc aura faict hommaige au roy , 
selon ce que dessus est dict. 

» Le roy fera mectre fes mains de mondit seigneur 
l'archiduc , les villes et chasteau de Béthune , Aire, 

Hesdin et leurs appendances , en Testât qu'elles 
sont présentemeut , hors l'artillerie et meubles. 

>> Et pour faire accomplir et entretenir les 
choses dessusdites^ mondit seigneur l'archiduc , 
avant que lesdites villes et places \nj soient déli- 
vrées, baillera au roy ses lettres signées de sa 
main et scellées de son scel , et en fera le serment 
solempnel sur le canon de ]a messe y ei avecq 
s'en obligera , sur paine de censure et de commise, 
avecq le roy , de tout le droict qu'il prétend èsdits 
ducez de Bourgongne et aultres choses conten* 
tieuses, en cas de contravention. 

» Et baillera le scel de douze nobles person- 
naiges et des quatre membres de Flandres., huict 
bonnes villes des pays et obéissance de monseigneur 
l'archiduc, à la nommination du roy; lesquels 
nobles se obligeront , sur leur honneur et paine 
de parjure , et lesdictes villes en la forme ac- 
coustumée en tel cas. 

» Sur quoy le roy, désirant en tel cas complaire 
à mondit seigneur l'archiduc , et à la requeste à 
luy sur ce faicte par lesdits ambassadeurs, a 
consenti et accordé toutes ces mesmes choses ; et 
avec ce durant sa vie ,. et de mondit seignetir l'ar- 
chiduc conjoinctement , il ne fera.aussi de sa. part 
poursuite par voie de fait , ne de justice , du droict 
qu'il prétend es chastellenies de Lille , Douay et 
Orchies; mais bien par voye amyable. 

» Et fera bailler le roy , pour accomplissement 
et seureté des choses dessusdites ^ ses lettres- 

patentes y en tel cas requises ; et se obligera le roy, 
sous les mesmes sermens et submissions de cen- 
sures y que monseigneur l'archicloc se obligera de 
tenir les choses dessusdites. 

i) Et demourera le traictié de Senlis en tous ses 
poincts f sa force et vertu y pour estre entretenu 
par le roy et par monseigneur l'arcbiduc , selon 
sa forme et teneur. 

» Ce que dedens est escript , a esté accordé , 
promis et juré par le roy, d'une part, et messei-* 
gneurs les ambassadeurs et princes ; des ducs de 
Bourbon, de Lorraine, les contes d'Albrecht, de 
Nevers, de Ligny , de Caudale , d'Avesnes , mon- 
seigneur le chancellier , Tarchevesque de Rouan y 
réyesque d' Alby , de Luxon ; les seigneurs de Gye, 
de la Gruthujse, de Piennes, monseigneur de 
Sainct-Andry , le séneschal de Beaucaire et mon- 
seigneur de Bouchaige. Et ce a esté passé par le 
roy ei ambassadeurs, en présence de messire 
Regnault Sohier et Pierre Ghumaire, notaires 
apostolicques, à ce appelez, le vingtiesme de juillet 
an dessusdit. » 

CHAPITRE CCXCIX. 

Le baptisement de madame Alienore, premier enfant de monseigneur Phi- 
lippes , archiduc d^Austrice, et de madame Johanue, fille du roy de 
Castille. 

PARung vendredj jour de novembre, 

environ deux heures en la nuict , madame l'archi- 
ducesse , fille du roy de Castille , s'accoucha en la 
ville de Bruxelles, d'une belle fille, son premier 
enfant. De sa nativité fui le peuple moult resjoy , 
dont se mit en paine de festoyer la solempnité de 
son baptesme. Fort triumphant et sumptueulx , 
paravant l'accoucher de ladite aixîhiducesse , le 
roy des Romains estoit venu à Louvain , à Nostre- 
Dame de Haie , et à l'environ dé Bruxelles , où 
monseigneur l'archiduc Philippe , son fils , et 
madame son espouze, près de gésir, allèrent au- 
devant de sa royalle majesté ; et couroit la voix 
que debvoit tenir l'enfant sur les fons. Kt quant 
ladite dame fut accouchée, Hughes de Meleun 
fut envoyé vers ledit roy , pour l'advertir de ceste 
nouvelle joye et sçavoir sa bonne intention ; et , 
iceluy retourné en court , fut préparée la solemp- 
nité baptismale, qui se fit en l'esglise Saincte- 
Goule, par ung joedy, dernier jour de novembre. 
En partant de l'hostel de mondit seigneur l'archi- 
duc à Condenbergue, tirant vers Saincte-Goule par 
les grandes rues , estoit une voye closes de bailles 

painctes de couleur rouge , fischées par Tond dedens 
la chaussée ^ et de vingt pieds eo vingt pieds une 
«stache de mesme haulteur y sur laquelle estoit 
ung enfant richement accoustré , tenant ung roUe 
en sa main , à manière de propheste. Pareillement 
estoit une aultre estache de sapin , paincte dudict 
rouge, au bout de laquelle estoit ung gros pom- 
meau estoffé de foeilles d'or , et sur iceluy pom- 
meau une verge de quatre pieds de long, et au 
bout d'icelle verge une baneroUe où estoient les 
armes de Brabant ; et au milieu de ladite estache 
ung tableau à manière d'un carriau, où estoient 
pourtraicts , croix Sainct-Andrieu et les fusilz ; et 
ce se continuoit depuis la court jusques ladite 
esglise , de dix pieds en dix pieds. Et se estoient 
environ seize portes artificielles entre deux , sur 
lesquels estoient josnes enfans accoustrez comme 
aigles et pastoureaulx, chantoient mélodieusement; 
et les maisons y à deux letz desdites bailles , furent 
richement parées et alumées de torses et aultres 
luminaires , qui estoit chose plaisante à veoir. 

En l'hostel de monseigneur , où la dame estoit 
accouchée , y avoit une chambré d'honneur , où 
fut ung dreschoir accoustré le plus richement que 
piecha n'avoit esté veu le semblable , lequel ne se 
monstroit que à grans personnaiges et nobles 
hommes ; et auprès estoit ung dreschoir moindre , 
quç <îhacun povoit veoir, et y boire qui povoit. 
La court dudit hostel estoit tant richement tendue, 
que puis les degrez d'en bas, partant des chambres, 

}usques à la porte » elle estoit toute couverte de 
riches tapis fort eslevez^ et de si boone sorte, que 
ceulx qui se trouvoient illecq , cuidoieut estre en 
une haulte salle. Semblablement la grande salle 
de rhostel estoit tapissée et richement tendue , eu 
laquelle se fit l'assemblée des nobles , pourscavoir 
tenir règle et ordre de marches en ce triumphe. 
D^aultre part, l'esglise Saincte- Goule estoit aornée 
et tendue de riches tapisseries, comme de la Passion ^ 
de Gédéon , faictes et estoflFéés d'or et de soye. Au 
milieu de la nef estoit ung grant hourt , avironné 
d'une galerie richement couverte; au milieu d'icelui 
estoit ung petit parc tout vestu de fin drap d'or , 
et par dessus ung pavillon de samis vert , armojé 
des armes de monseigneur et de madame , tout 
en ung escu ; et au milieu dudit parc estoieut les 
fons,Dieu sçait comment accoustrez , pour achever 
ce sainct mystère; et auprès estant Pautel servant 
au baptesme , et au-dessus ung ciel fort riche et de 
très grant estime. Il y avoit environ huit cens 
hommes vestus de rouges parures , entre les bailles, 
tenant chacun sa torse pour esclairer ceulx qui 
marchoient au baptesme , tant à l'aller comme 
au venir. 

Environ cinq heures du soir, précédoient pour 
marcher vingt serviteurs de la ville , ayant chacun 
en main ung blanc baston , faisant voye pour la 
suyte; après marchoient aucuns nobles hommes, 
ceulx de la loy et autres^ en nombre de six à sept 
vingts , portant chacun une torse ; puis suy voient 

meisienrs les chappelains et chantres de la cka* 
pelle habituez de cbappes d'or , sept ou hoict 
abbés , trois ou quatre évesques ; et estoit monsei- 
gneur Henry de Berghes, évesque de Cambray, 
à dextre de monseigneur Tévesque de Tournay , 
et senestre de monseigneur de Salubfsy, fort ri- 
chement aornez ; conséquemment messieurs les 
deux chanceliers d'Austrice et de Brabant, et plu- 
sieurs gentilshommes de la court y marchans deux 
<leux^ ajans chacun une grosse torse en la main; 
puis marchèrent les trcnnpettes deux à deux , te- 
nans leurs inslruméns enveloppez sur les bras , sans 
faire manière de jouer ; pareillement les hérau!x, 
tenans leurs. robes d'armes sur les bras, et les sui-* 
voit messire Hugues de Meleun, seul au milieu de 
la rue ^ tenant les auU>es ; le seigneur Dufa j, bour- 
guignon ^ portant le baclûn; le conte de Nassou^ 
portant la sallière; et monseigneur le prince de 
Chimaj, portant le cjrôn ; et après marchoit ma* 
dame la Grande, veîVe de monseigneur le duc 
Charles, portant renfant; à dextre du droict costé 
du marquis de Baden ; et d'autre costé , d'ung am- 
bassadeur d'Espaigne ; et en arrière, assez près, es- 
toient monseigneur le bastard Philippe de Bour- 
gongne et madame la douaigière de Ravestain , 
dames et demoiselles de court , fort en poinct , 
bien accoustrées. 

Monseigneur l'évesque de Cambray, accpmpai- 
gné comme dict est^ baptisa l'enfant, lequel, par 
la volonté du roy des Romains, son grant père, 

fut nommé Alienore, après le nom de l'emperéuse, 
sa mère , qui ainsi estoit appellée ; et fit le debvoir, 
au nom du roy des Romains , le marquis de Baden ; 
madame la Grande et madame la douaigière de 
Ravestain furent les deux marines. Ledit marquis 
donna ung joyau estimé la valeur de deux mille 
escus; madame la Grande offrit ung tablet fort 
riche , accoustré d'imaiges vaillissant mille escus ; 
et madame de Ravestain ung autre joyau de grande 
value. Au retour du baptesme se tint l'ordre comme 
à l'aller, sinon que les trompettes desveloppère nt 
leurs instrumens, et jouèrent jusques à la court ; 
les héraulx vestirerit leurs cottes d'armes ; et ma- 
dame la Grande , laquelle à l'aller, marcboit à 
pied , à son retour estoit assise en une chayère , te- 
nant l'enfant nouvellement baptisé ; et estoit por- 
tée de deux fort hommes , l'ung devant l'autre 
derrière; et pour mémoire dudit baptisement, fu- 
rent, audit retour, habandonnez et ruez au peuple 
deux sachez plains de patars, où grosse presse 
s'esmeult pour les recoeillir. 

CHAPITRE CGC. 

De la teiTÎble gellée et estrànge ^Act qm fut la nuic^ et jour de la nativilé 

Noslre-Seigneur. 

Advint en cest an , par là nuict de Noël , le peu- 
ple estant aux matines^ une terrible et espesse gresle 
chut de l'aer avec une pluie de mesmé, laquelle 
Ija et colla la rivière gresle et gellée sur la terre 
et sur les arbres; puis survint la grosse neige , tel- 
lement que le tout congère et entremeslé ensemble 
causèrent une glace dure comme pierre. Le peu* 
pie quiretournoit desdites malines, trebuchoit aval 
les rues, sur lep^vet plombinet de glace. Plusieurs 
arbres, portans fruict et autres, non puissant de 
porter tant pesant fardel, furent esbranchez et 
tlesbrisez par grans esclas j et les rainseaulx qui se 
demorèrent entiers , clinoient vers la terre , à ma- 
nière de croces entassées en luisant cristal , qui 
estoit cbôse plaisante à veoir quant le soleil rêver* 
béroit allencontre ; et quant le vent souffloit parmi 
lesdits rainseaulx , ils hurtoient ensemble et eau- 
soient ung son à manière de cliquetis de harnois 
d*armes. Ainsi cestegreslée, riviée, neige, plu je et 
gelée desmembrèrent piteusement les arbres , et 
affolèrent les hommes, qui tombèrent sur les glaces 
cristallines. Mais toutefois les arbres portans fruicts 
furent pour cette année plus chargez de pommes , 

poires et autres fruitailles que jamais n'avoient esté 
paravant , qui fut ung grant bien pour le petit 
commun; mais il fut si grant stérilité de four- 
rages , que chevaulx , veaulx et vaches périssoient 
par famine. Les laboureurs qui , l'an précédent , 
avoient couvert leurs granges de nouvelles gluyans, 
furent contraincts de les descouvrir pour les don- 
ner à manger à leurs bestes. Les oiseaux sauvaiges 
et champestres y durant ceste angoisseuse gelée , 
furent en tel dangier que leurs aisles s'engeloient 
en Faer sur leurs corps, dont ne povoient querre 
leur pasture, ains tresbuchoient sur la terre, puis 
les paisans les prendoient à leur plaisir, chassant 
devant eulx ojes saulvaiges , bistardes et canars. 
Ceste aspre et estrange gelée dura douze ou treize 
jours en la conté de Hajnault. Les coquelets des 
elochiersestoienttant fortatachiezà leur croix, que 
tourner ne povoient , et quant vint au dégel, les 
pièches de glace grosses, grandes et espesses cheu- 
rent sur les nefs des esglises, tellement que gran- 
dement furent adommagiez, ensemble plusieurs 
chapelles attainctes de ce cruel tempeste fort es-* 
trange et non accoustumé de veoir. 

CHAPITRE ceci. 

Le mariaige du roy Loys de France et de madame Anne de Bretai^e > 
Tefre de feu lé roy Charles, et rannuUation du mariaige dudit roy et de 
madame Jehanne de France ; et la descente en France du duc Yalenti- 
nois , fils du pape. 

Lb huictiesme jour du mob de janvier ou en- 
viron , fut faict le mariage du roy Lojs de France, 
douziesme de ce nom, et de madame Anne, du- 
cesse de Bretaigne, yefve de feu le roj Charles, 
fauitiesmede ce nom; duquel mariaige, non-seu- 
lement le royalme de France se donna grant ad- 
miration , mais les provinces et régions circonvoi- 
sines ne cessoient de murmurei;', et estoit chose de 
grande nouvellèté ; car ledit roy Loys avoit espousé 
lors y et encoire estoit vivante madame Jehanne de 
France , fille du roy Loys , onziesme de ce nom , 
sœur germaine du roi Charles, lors trespassé ; et 
d'autre part /ladite Anne , royne de France , estoit 
sa commère , et avoit espousé le frère de la pre- 
mière femme dudit roy Loys. N'est merviel se ma- 
dame Jehanne de France, sachant ce mariaige con- 
tracté , ne fut angoisseusement desplaisante ; car 
par plusieurs ans avoit esté mariée audit roy Loys, 
lors estant duc d'Orléans^ combien qu'ils n'eussent 
ensemble nulz ^oirs procréez de leur chair, et que 
icelny roy, estant duc , n'en fit nulle plaincte ne 
querimonie ; toutefois icelle , très noble princesse , 

tille du roy, sœur du roj et espouse du roy, se le 
mariaige estoit en valeur, se mit en paine de rom- 
pre ce second mariaige , tant par procès comme 
autrement. D'autre part, le roj Loys se mectoit en 
son debvoir, disant que le roy Loys , père de ladite 
dame Jehanne, luy avoit faict prendre et espouser 
par force, et que jamais ne s'y estoit consenty. 
Néantmoins, après la mort dudit père, il la tint ppur 
son espouse comme devant , sans monstrer signe 
de la voloir répudier jusque^ à ce qu'il se trouva 
maistre et seigneur de la couronne , que Iqrs re- 
quiert adnullation du premier mariaige, pour par- 
venir au second > le procès fiuct comme dict est > 
et la sentence rendue par l'auctorité de nostre 
sainct-père le pape , monseigneur le cardinal éves- 
que du Mans , déclara le premier mariaige estre 
nul , disant ce qu'il s'ensuit : 

« Vu le procez mené et pendant par -devers 
» nous^ Philippe de Luxembourg, cardinal, du 
» title sainct Pierre et sainct Marcellin , de saincte 
» Ësglise de Rome , évesque du Maiis ; Loys , éves- 
» que d'Alby, et Fernande, évesque de Sixte ; 
» juges délégua en ceste partie par nostre sainct- 
» père le pape, Alexandre sixiesme, entre le très 
» chresptien roy de France, douziesme de ce nom, 
» demandeur en ce cas d'annuUation de mariaige , 
» d'une part ; et illustrissime dame Jehanne de 
» France , deffenderesse , d'autre part ; les escripts 
» apostolicques à nous adressez en ceste partie, 
» la demande dudit demandeur , les exceptions 

» péremptoires et deffeocés d'icelle deffenderesse , 
» et ses exceptions et deflPenses faictes en sa propre 
» personne ; la desposttion des témoins produîcts 
» par ledit demandeur ; les objects , réprobations 
» faicts par icelle dame delFenderesse contre iceulx 
» tesmoings; et les salvations d'iceluj deman- 
» deur au contraire; les extraicts et'munjemens 
» produicts d'une part et d'autre » les conclusions 
» en cause ; assignations d'oyr droict^ et autres 
» actes et procédures de cause ; et tout y eu et con- 
» sidéré que sur ce proTeue délibération^ et ap^ 
» pelle et coincqué avec nous le conseil d'ung car- 
» dinal^ archevesques ^ évesques et gens lettrez, 
» tant docteurs en théologie comme jurisconsultes 
» en grant nombre, par nostre sentence deffini- 
» tive y laquelle » nous séans en siège de juge , et 
» ayant Dieu devant nos yeulx, soustenons di- 
» sons et déclarons, prononcbons le mariaige 
^> contracté en ieelles parties , et dont est ques« 
» tion en ce présent jugement, non tenu , ne avoir 
» tenu^ mais avoir esté et estre nul et de nul ef- 
» fect, abolition ou efficace, et n'empescher ledit 
» demandeur de faire ou contracter aucun ma- 
» riaige avec autre , en lui donnant , en tant que 
» mestier est , congié de ce faire , par nostre sen- 
» lence, etc. » 

Et par ainsi fut tenu ferme et stable le mariaige 
du Roy Loys et de madame Anne de Bretaigne , 
laquelle peu de temps après s'accoucha d'une fille 
nommée Claude. Et se le peuple vulgaire se donna 

merveiï pour la nouvelleté du cas , dé voir unç 
roy de France, très chresptien, avoir deux femmes 
vivantes pour ung jour ; si fut il fort esbahy de 
veoir le fils du pape Alexandre sixiesme, lors ré- 
gnant , faire son arrivée en France , aussi trium- 
phament que feroit l'admirai Basquin^ s'il vivoit ext 
prospérité. Ce fils du pape, nommé le due Valen- 
tinois, avoit premier esté promue à saincte Esglise y 
mais il renoncha au chapeau rouge , et se mict 
sus à grande pompe et bombance , et descendit en^ 
France , sur espérance de soy alKer à quelque 
grande princesse ; sa venue en court fut en la ville 
de Chinon, où, pour commenchement, entrèrent 
quarante mulets chargez , dont les sept furent 
couverts de drap d'or, aultres de velours cramoisi, 
de satin j aulne, et de riche sayettes; puis marchè- 
rent soixante-dix escuyers à cheval , fort bien ac- 
eoustrez de grosses chaisnes d'or , vestus de ve- 
lours, ayans pourpoins et jacquetonsde drap d'or 
et toghes de velours noir; conséquemment entrè- 
rent seize paiges, fort bien montez, vestus de ve- 
lours cramoisy , eschiquetez de samis jaulue , et 
pourpoinctz de drap d'or ; et après eulx vindrent 
dix-huit chevaulz , que genêts que aultres, et deux 
mulets que vingt lacquais menoient; aulcuns des- 
dits chevaulx bardez , et les aultres fort bien en 
poinct ; et entre les aultres choses admiratives , y 
avoit sept selles -et aultres harnois estofFez, cher- 
giez et iurnis d'or et de pierres précieuses, res-^ 
plendissantes comme soleil en verries, dont chacun 

se donnoit grant merveil ; puis entrèrenl trois hé- 
raulx vestus comme les escu jers , portans les ar- 
mes dudit duc y leur maistre ; et puis six trom- 
pettes ^ de mesme accoustrement ^ avec le gros 
tamburin et auttres meoestriers , qui toutesfois ne 
firent ne brnict ne son à son entrée. Après vint le 
duc Valentinois, fort superbe, monté sur un cheval 
grison , et est oit vestu ledict duc de drap d'or , ung 
bonnet de velours noir sur sa teste , accoustrez de 
gros perles pendans de deux costez, et pardevant 
une baghe, merveilleusement riche, garnie de 
pierres précieuses; sur le bras gauche avoit une 
escarboucle , et sur le replqj de ses housseaux ou 
brodeghins, gros diamans, rubis et autres pierres ; 
le harnois de son cheval^ estoffé d'orfabverie par 
dessus gros capanes d'argent ; dessus la crouppe 
estoit une grosse carchofle d'or , et la bride d'or- 
fabverie fort nouvelle y d'extrême constance et 
sumptueuse valeur; du séquelle de ce duc Yalenti- 
tinois estoient arche vesques , évesques, médecins, 
astrologiens et autres grands personnaiges , bien 
échainez, et de grant monstre, tenant gravité ma* 
gnifiquement, et myne selon la mode italicque. 
Son entrée fut de grant estime , fort plaisante et 
joyeuse ; mais l'issue fut triste et inélencolieuse ; 
car l'on disoit qu'il estoit venu en espoir d'avoir 
en mariaige la princesse de Tarente, qui plaine- 
ment le refusa. 

En ce temps, environ la feste de la Circoncision, 
fut prinse par force des gens du roy des Romains, 

une ville en Gueldres , nommée Ësque , close el 
fortiffié selon la mode du pais; laquelle ville fui 
reprinse par les Gueldrois , par faulte de bonne 
garde , et demorèrent , que mors que prisonniers , 
de quatre ou cinq cens hommes^ entre lesquels y 
eut ung conte allemant ^ et de dix à douze no- 
bles hommes. 

Environ la mye quaresme , le roj des Romains 
fit assembler en Anvers les trois estats , où , en 
présence de monseigneur l'archiduc , son fils , le 
duc George de Bavière y le marquis de fiaden , le 
conte de Nassou , aulcuns chevaliers de l'ordre, et ' 
aultres grans princes de Germanie, proposa fort 
élégamment, par l'espace de heure et demye, en 
lengaige thiois, et fit mention en la proposition 
de trois principaulx poincts, l'ung du voiaige de 
Gueldres , l'autre de la paix de France , faicte à 
Paris, qui point ne lui plaisoit, et le tierch sur le 
faict de Turquie. 

CHAPITRE CCCIl. 
Pour l'ait 1499* 

La priase ei la repriuse de Milan et de NoTaire , Misemble la prinse du dac 

Lodvic. 

Lb duc Lodvic, vulgairenienl dict le More, 
print le gouveroement de la ducé de Milan , aprës 
le trespas de son frère aisné^ nommé Galéas Ma- 
ria , piteusement meurtrj en Tesglise Sainct- 
Ëstienne; car il estoit mortellement haj de son 
peuple, par les exécrables, grandes et oultrageu- 
ses dispositions , tailles , gabelles , qn'il mectoit 
sus journellement: pourquoyses subjects, dure- 
ment oppressez , désirant estre tirez hors de cap- 
tivité tant misérable , facilement s'enclinèrent , 
pour mieulx valoir , de tenir le party des Fran- 
chois ; et avec ce , ung capitaine natif de leur 
quartier, riche et puissant^ nommé Jehan-Jacques, 
qui tenoit aulcune place à Fenviron , pour la que- 
relle de France , dès lors que le roy Charles fit 
son vôjaige de Naples, les induysit à tenir le party 
par doulces persuasions , et labora tellement avec 
ceulx qui portoient en cœur la droicte croix, 
qu'ils se condescendirent à la francisque nation , 
et luy donnèrent à sa venue pour ses labeurs, trente 
mille ducats d'or, et celuy leur promit, Jau nom 
du roy de France , les relever des horribles et 

dommaigeuses pertes et exactions dont Us estoient 
piteusement vexez , fouHez et travaillez. Le duc 
Lodvic, sentant aulcunement l'affection des Mila- 
nois^ et comment ils aspiroient après les Fran- 
chois y qui se mectoient sus à grande armée ; pour 
leur faire une venue, délibéra de non actendre 
le hurt; et comme ceulx qui sont sur le train de 
morir, commencba à fardeler , et fit cherger son 
or , son thrésor , ses jojaulx , ses vassaulx y sa pier- 
rerie , sa hanneperie , sa moitiioye , ses draps de 
soje, jusques à cinquante mulets, et emmena si 
grande richesse, que à peine le porroit l'on croire. 
Les Franchois , bien advertis de son deslogement 
sans trompettes, firent approcher leur, armée ^ 
saisirent et prindrent. la cité , où qu'ils feurent 
receuz à grande liesse , confessans le roy Loys 
estre leur souverain , vrai et naturel seigneur , et 
firent sermens de luy estre bons et loyaulx, et 
obéissans sujecls. 

Le duc Lodvic^ moult estonné de ces nouvelles ^ 
avoit grandement la puce en l'oreille , pensant par 
quel moyen il porroit recouvrer ses perles; et 
pendant le temps que Franchois estoient fort em- 
peschez, trouva manière par entendement qu'il 
avoit à aulcuns Milanois^ de réduire la cité en sa 
main ; par quoy envoya son frère , le cardinal de 
Astane , pour achever sa prétente ; et de faict , 
luy mesme y entra, et fut, d'aulcuns Milanois, 
aussi affectueusement , et de bon cœur recoillié , 
que se sainct Pierre et sainct Pol feussent descendue 

des cielz, et la reprint pacifiquement, sans nul 
exploit de guerre. Les Franchois se retirèrent au 
cbastel y sans nulle emprinse faire , ne monstrer 
signe de recouvrance, laquelle fut faicte en l'es- 
pace de neuf à dix jours : puis Tarméç de France 
les débouta , qui la repriq^ vigoreusement. Le roj 
y fit son entrée y à grand triomphe , ajant le cha- 
pel ducal en teste ; et le duc Lodvic , pour tout 
refuge, s'en alla au roj des Romains, requerra nt 
avoir sa garde , pour rebouter les Franchois , qui 
s'estoient fourrez en Novarre , et desiroit avoir les 
Suisses et les lansquenets , qui militoient à ses 
gaiges. Le rojJui disoit que, touchant les Suisses, 
il ne adjoustast à iceulx grant fidélité ; car il les 
sentoit variables et grans traffiqueurs; mais volsist 
actendre l'expiration des trêves. Le duc Lodvic ne 
volut croire ce conseil^ disant qu'il congnoissoit 
iceux Suisses , fort à l'avarice , et qu'il a voit che- 
vance assez pour les contenter ; si que finablement 
le roy lui bailla buict mille Suisses , sept mille 
lansquenets, et de quinze à seize cens compai- 
gnons de la garde qui furent Rodighe de Lalaing , 
Loysde Vauldrey, Almerade, et Robinet Ruffin, 
capitaine de l'artillerie , tous bien paiez aux des- 
pens du duc, à quatre ducats pour le mois. 

Iceluy duc Lodvic vint planter son armée devant 
Novarre , où il fit aulcuns petits assaulx de serpen- 
tines ; et , considérant que avoir ne la povoit sans 
gros bastons , manda au roy artillerie convenable 
pour parachever son emprinse; et par le comman- 

dément du roy , fit cherger , par ledit Robinet 
Kuffin, huict gros courtaulx, lesquels il fit deffaire 
et mectre par pièces, et les traîner ]^ar-dessus les 
montaignes de Ourmes , sur ungroc, ce qu'il sem- 
bloit impossible de fairq,, considéré la voye inag- 
gressible ; car souventeffoispassoient par-dessus la 
neige. De l'arrivée dudit Robinet et de ses caur- 
taulx , fut ledit duc fort admiré pour le difficile et 
dangereux chemin qu'il avoit passé ; et quant 
Robinet fut devant la ville et eut regardé la place 
où il assit ses huict courtaulx, en ung quartier et 
le battit jusques à donner l'assault ; et adonc les 
Suisses, que le duc avoit amenez pour soj aider , 
demandèrent paiement pour ung mois ; aultremenl 
disrent qu'ils ne procéderoient plus avant. Le duc, 
fort desplaisant , leur fit plusieurs remonstrances , 
auxquelles ne voloient entendre. Robinet voyant 
le faict esbranlé par le débat des Suisses, print 
quatre desdits courtaulx et les assit en ung quartier 
de la ville, à sa volonté. Lors les Franchois, 
voyant que le duc persistoit en son emprinse, 
parlementèrent , et se rendirent corps et biens 
saulves; puis widèrent, et le duc, avec les siens, 
entrèrent en Novarre. Puis l'armée de France , 
soubs la conduicte du seigneur de la Trimoille et 
aultres capitaines et routiers de guerre , fit une 
course devant Novarre , pour sçavoir la disposition 
du duc Lodvic , et sçeut que le duc estoit issu de 
son fort à main armée ^ avecq son artillerie , et se 
tiroit à Verras pour les combattre. Le seigneut 

de la Trimoille , adverly de ceste besongne, manda 
hastivement au conte de Ligney et aultres de sa 
bende , qu'il se venist adjoindre avecq luy , pour 
quérir lieu convenable à la bataille^ et qu'ils 
seroient combattus. 

Les deux armées se trouvèrent en poincte , et 
furent faictes plusieurs escarmucbes d'ung costé 
et d'aultre ; mais le duc , ne ceulx de sa sorte » 
n 'osèrent actendre le grant burt. El jasoit ce qu'il 
eusist quatorze ou quinze mille de Suisses et 
lansquenets , de Bourguignons et Lombards , 
jusques au nombre de trois mille chevaulx, il se 
retira dedens Novarre à grant multitude , requer- 
rant l'appoinctement ; et ce vint par les Suisses de 
son party, qui avoient entendement avecq ceulx 
du party de France , disant que nullement ne 
voloient hurter ne coupler avecq ceulx de leur 
nation ; et que s'ils estoient tuez par bataille ou 
rencontre, jamais ne se oseroient trouver au pais. 
Et fut l'accord faict que les capitaines etc ompai- 
gnons de la garde wideroient cbacun sur ung 
courtaUy et que leurs grans chevaulx et bonnes 
bagues demoreroient derrière; mais les piétons 
lombards qui furent trouvez avecq le duc, furent 
tuez au nombre de trois à quatre mille. Et porta 
le traiclié que se les Franchois povoient trouver le 
duc Lodvic , au partir de Novarre ou aultrement , 
ils le prendroient prisonnier; ce qui leur fut 
accordé. Et toutesfois ledit duc s'estoit rendu au 
conte de Ligney, la nuict dont il wida le lendemain. 

Aulcuns ont dict que les Suisses de son partj le 
vendirent aux Franchois , par rinlelligence qu'ils 
avoient avecq ceulx du party contraire; et de 
faict promirent de le livrer aux Franchois ; pour- 
quoy iceulx se misrent en paine de l'avoir par 
cautelle ou par force; car^ à la widenge de No- 
varre, se misrent en bataille pour le saisir forché- 
^ment, se aultrement avoir ne le povoient; et le 
cherchèrent, l'espace de trois heures, se firent 
merveilleux guait aux portes, et aâin de mieulx le 
choisir et congnoistre , ils firent passer les piétons 
suisses et aultres soubs une picque ; et en ce pas- 
saige fut recongneu le duc Lodvic, et prins en 
habit dissimulé, ainsi que les Suisses l'a voient ac- 
coustrez. Il dit qu'il avoit baillié sa foy et faict 
serment au conte de Ligney, comme son prison- 
nier, et en avoit saulfconduict ; mais les Franchois 
qui lenoîent le mouton par la laigne , luy respon- 
dirent que son saulfconduict , sa foy et son serment 
estoient rompus et cassez , à cause de changement 
de son habit , non convenable à son estât , et qu'il 
rendoit pied fuytif; 

Et par ainsi tomba le duc Lodvic au piège 
des Franchois, qui se trouvèrent possesseurs 
paisibles de la cité et ducé de Milan , et de toutes 
les appendances. Et pour le mesus que Milanois 
avoient commis et perpétré contre la majesté 
du roy de .France, d'avoir rappelé, receu et in- 
thronisé en leur cité , à très grande joye , le duc 
Lodvic , ils en furent composez par amende prouf- 

fîtable ; et ainsi se accordèrent à pajer la somme de 
trois cens mille escus d'or au soleil. 

CHAPITRE CCCIII. 

La foy et hommaige que fit monseigneur Tarchiduc es mains de monseigneur 
le chancellier de France , représentant la personne du roy. 

Combien que le traiclié de Paris, faict l'an pré- 
cédent , ne fusist à l'appétit de plusieurs gens de ce 
quartier, auxquels il sembloit estre dur et pesant 
à digérer, toutesfojs monseigneur l'archiduc, qui 
en fit son prouffict , le jura tenir solempnellement, 
receut les scellez des nobles de sa maison et des 
bonnes villes de son pais ; et pour le parfurnir , se 
tira en Arras , accompaigné des princes , contes , 
barons , chevaliers^ de l'ordre , nobles hommes et 
escuyers, monseigneur le chancellier d'Austrice 
et messieurs du conseil, gorrièrement habituez, 
sans nuls accoustremens de guerre ; et fit son 
entrée en Douay, qui les recoeillit honnorable- 
ment, luy faisant présent d'une coupe d'or, pesant 
trois marcz , fur nie de plusieurs mailles à la croix 
de Sainct-Andrieu. Et par ungmardy, second jour 
de juillet , se trouva devant la ville d'Arras , où les 
seigneurs d'esglise, nobles, mannans et habitans 
luy vindrent au-devant; et, entre les aultres, le 
mayeur de la ville, nommé le Grisart, qui avoit 
esté cause de la reprinse d'icelle , luy présenta les 

clefs des portes ^ et monseigneur rarebiduc les luy 
rendit , en disant qu'il en fesist bonne garde. 
Messieurs d'Arras, tant de la ville comme de la 
cité , ayoient faict gi*ant préparement d'histoires , 
pour le conjoyr , où il fut grandement festoyé et 
logié à l'abbaye de Sainct- Waast. El pour ce qu'il 
estoit beau prince, en eage de vingt-ung ans, et 
que jamais n'avoit esté au quartier d'Arthois, fron- 
tière d'ennemys, chacun le desiroit veoir ; et estoit 
sa renommée tant grande, que non -seulement ses 
subjecis , mais les habitans d'Amyens, de Péronne^ 
de Sainct-Quentin et aultres villes qui luy furent 
ennemyes , et qui le vindrent veoir, le begnisoient, 
prisoient et honnoroient; et ceulx de son quartier, 
qui , tant de travail et angoisseuse paine avoient 
souflPert pour soustenir sa querelle , oublioient les 
paines , pertes et dommaiges qu'ils avoient porté , 
en regardant sa face princialle. Semblablement , 
monseigneur l'archiduc fit son entrée en la cité , 
fort honnestement parée de plusieurs histoires et 
personnaiges ; et luy vint au-devant, accompaigné 
de notable collège , monseigneur maistre Pierre de 
Ranchicourt , évesque d'Arras, eagé de soixante- 
quatre ans , vénérable personnaige , fort noble et 
qui, par les Allemans a voit eu à souffrir. Iceluy 
lui donna la croix à baiser , comme il est usaige 
de faire. 

Peu de jours après firent leur arrivée en la cité 
lez-Arras, monseigneur le chancellier de France , 
monseigneur de Ravestain , le seigneur Despierres, 

le sénescbal d'Anjou, Robinet de Fraineseiles , les 
seigneurs de Mirauaiont et de Maillj , et plusieurs 
nobles chevaliers et escuyers delà conté d'Ârthois. 
Et fut mondit seigneur le chancellier logié à la 
court de l'évesque , et les aultres au cloistre de 
i*esglise et à Tenviron. Monseigneur le chancellier 
de France , logié. à la court de l'évesque , les ma- 
tières de rhommaige faire se préparèrent^ tant 
d'un costé que d'aultre, où se tindrent plusieurs 
conseils suractendans la venue de monseigneur le 
conte de Li^ney ; et fut conclute la journée du 
besongner , qui fut le vendredj cinquiesme jour 
dudit mois de juillet , auquel jour monseigneur le 
chancellier de France ne wida son logis ^jusques 
monseigneur l'archiduc eut fait son debvoir ; lequel 
se préparoit du venir. Mais le seigneur de Ra- 
vestain et aultres , commis de par le roy , wjdèrent 
jusques hors la porte de la cité, expectans la venue 
de mondit seigneur l'archiduc ; puis, tous ensemble 
se trouvèrent à la court de l'évesque , vers mon- 
seigneur le chancellier, lequel sentant l'approche 
de monseigneur l'archiduc, issit de sa chambre , 
richement aorné selon son cas, ayant chappel et 
bonnet sur sa teste. Et monseigneur l'archiduc 
avoit bonnet en main et leste nue ; lequel , par 
humilité se volut par trois fois ruer à genoulx 
devant lui; mais il fut soustenu et redressé par 
monseigneur de Raveslain et autres. Aucuns disent 
que monseigneur le chancellier mit main au cha- 
peau et se print à dire parolles assez semblables : 

8. 

« Monseigneur , vous faictes foy et hommaige lige 
» à moy , représentant la personne du roy , comme 
M vous estes tenu de faire par raison de la perrîe 
» et conté de Flandres, et aussi des contez d'Ar- 
» thois et Charollois , que tenez de la couronne de 
» France, et général lement de toutes aultres sei- 
» gneuries appartenantes et appendantes d'i- 
» celles. » 

Lors ledit chancellierluiprint lesdeuxmains et le 
baisa en la joe. Ce mystère accompli , le chancellier 
se rua à genoulx devant monseigneur l'archiduc , 
soy humiliant et recongnoissaut les. biens qu'il 
avoit receuz de la maison de Bourgongne ^ dès sa 
josnesse, du temps du duc Charles, son grantpère 
et du roy des Romains son père , et estoit nommé 
messire Ghuy de Rochefort , natif de Bourgongne, 
parvenu , à tel honneur qu'il estoit indigne , chan- 
cellier de France, 

De cesle reco^noissance, et des humilitez faictes 
de l'ung des personnaiges à l'autre , le peuple ad- 
sistant, fort joyeulx et bien édiffié. Le tout achevé, 
monseigneur l'archiduc , accompaignié du chan- 
cellier et des princes et seigneurs , tant d'ung parti 
que de l'aultre, retourna à Sainct-Waast ; et, à 
l'après-disner , arriva monseigneur le conte de 
Ligney , associé des nobles seigneurs de Picardie 
et d'Arthois, lequel fut grandement bien venu de 
monseigneur l'archiduc; et pour le parfaict du 
traicté de Paris , affin de recouvrer sans empesche- 
ment les villes de Béthune , Aire et Hesdin , le 

roy de France envoya lettres, desquelles la teneur 
s'ensuit : 

« Loys, par la grâce de Dieu, etc. , sçavoir fai- 
» sons que nostre très chier et bien amé cousin , 
» conte de Flandres , Arthois et Gharolois , nous 
» a aujourd'hui faict, es mains de nostre amé et 
» féal chancellier , les foy et hommaige lige qu'il 
» est tenu de faire pour raison de la perrie et 
» conté de Flandres , et aussi des contez d' Arthois 
» et Gharolois , qui tient de nous et de nostre cou- 
» ronne , et généralement de tous les autres sei- 
» gneuries, appartenances et appendances d'icélles 
» qu'il tient de nous et de notre couronne. Auquel 
» foy et hommaige nous l'avons receu, saulf nos- 
» tre droict et l'autruy. Si mandons et comman- 
» dons, expressément enjoignons et à chacun de 
» vous , si comme à luy appartiendra , que se pour 
» cause desdites foy et hommaige à nous faictes 
» desdictes perries, contez de Flandres, d'Arthois 
» et de Gharolois et autres-, et seigneuries de nos- 
» tredit cousin, ou aucunes des autres apparle- 
i> nances et dépendances avoienl esté prinses, 
» arrestées ou aultrçment empeschées, mectez-les 
A) luy, ou faictes mectre, chacun de vous en de- 
i> dans soy , incontinent et sans délay , à plaine 
» délivrance ; tar ainsi nous plaict , et volons es- 
» tre faict, pourvu toutesfois que nostredit cou- 
» sin baillera son dénombrement et adveu desdites 
» choses , de dans temps deu , et fera et payera les 
» autres debvoirs, si aulcuns nous sont pour ce 

» deuz , se faicts et paiez ne les a. Donné en nostre 
» cité lez-Arras , le einquiesme jour de juillet , 
« an dessus. Par le roy, à vostre relation, les 
» évesques d*Arras et Cambray , les sires de Ra- 
» vestain, de la Gruthuse, de Fraineselles , mes- 
» sire Charles de la Fernande , chevalier ; maistre 
» Christofle de la Carmoine , maistre des reques- 
» tes de rhostel ; le bailly d'Engens ; messire 
» Thomas de Plagnet , chevalier , chancellier de 
>» mondit seigneur Varchiduc ; le prince de Chi- 
» may ; le conte de Nassou ; les sires de Fiennes, 
» de Berghes ^ de Molembais , et aultres pré- 
» sens. Signé Aunis. » 



CHAPITRE CCCIV. 

Ï.H mort de Pierqiiin Wesebecque , soy disant estre Richart , fils du rov, 

Édouart. 

Le royalme d'Engleterre fut, en ce temps gran- 
dement estonné à cause de Pierquin Wesebecque ; 
tellement que plusieurs grans personnaiges , sei- 
gneurs et barons, se boutèrent contre le roy Henry, 
et, entre les aultres, le duc de Suffolcq se rendit 
fugitif dudit royalme , accompaigné d'aucuns de 
sa sorte , et , pour estre à seureté de son corps , 
se tint ung espace de temps en la ville de Sairict- 
Omer. Ledit roy , adverly de cesle fuyte , mit 
sus une ambassade fort honnorable , et l'envoya 
vers monseigneur Tarchiduc , estant lors eu 

Bruxelles. Uog personnaige de ladite ambassade 
proposa en latin , fort élégamment , remémorant 
les alliances qui nouvellement estoient faictes 
entre le roy d'Engleterre et monseigneur l'archi- 
duc , leurs pajs et seigneuries , debvoir estre in- 
violablement entretenues d'ung party et d'aultre. 
Néantmoings le roy Henry estoit certain que le duc 
de Suffolcq, son ennemy , se tenoit, hantoit et 
hâbitoit en aulcune ville de ses pais, à son très grand 
desplaisir , qui estoit contre le traictié et contenu 
desdites alliances. 

La proposition finie , monseigneur l'arcbiduc 
fit donner jour de respondre , en la ville de Sainct- 
Orner , en laquelle ville ledit de Suffolcq s'estoit 
tenu , çoincquant son faict à messire Denis de 
Morbecque , seigneur de Hondeconlre , capitaine 
lors de ladite ville, affin que par son moyen il 
eussist adresce vers monseigneur l'archiduc, pour 
parvenir à aulcun appoinctement vers ledit roy 
Henry ;et de faict^mondit seigneur l'archiduc manda 
audit de Morbecque qu'il fesist adsistence audict de 
Suffolcq , comme il fist ; car il envoya , bien ac- 
compaigné , pour plusieurs fois , parlementer au 
capitaine de Ghieuse , affin d'estre médiateur vers 
le roy Henry ; et , peu de jours après , mondil sei- 
gneur l'archiduc manda audit Denis , fort expres- 
sément , qu'il disist audit Suffolcq qu'il wydast ses 
pais, qu'il ne vouloit nullement rompre lesdites 
alliances et traictiez faictz entre le roy d'Engle- 
terre et luy : toutesfois , iceluy de Morbecque^. 



/ 

voyant que iceluy de Suffolcq labouroit à toute di- 
ligence d'avoir son traictié , il différa dire ce qu'il 
avoit en cherge ; dont monseigneur l'archiduc 
grandement se contenta. 

Monseigneur Henrj de Berghes , évesque de 
Cambray, fut en ce temps envoyé en ambassade 
en Engleterre , par monseigneur l'archiduc ; et 
pour passer temps ^ le roy Henry fit venir en la 
présence dudit évesque, Pierquin Wesebecque, 
lors prisonnier , où il fut interrogué de plusieurs 
besongnes; puis fut renvoyé en misérable prison^ 
en la tour de Londres dont il estoit issu. Depuis il 
trouva manière d'eschapper, et fut mucyet trois 
ou quatre jours en aulcuns roseaulx auprès de la 
Thamise. Le roy, adverty de sonditeschappement, 
le fit querrir à toute diligence ; et icelluy Pierquin 
monta sur ung muret et descendit en une char- 
trousie , priant très humblement au prieur le celer 
et garder illecq ; et pour ce que ledit roy Henry 
avoit faict deflPendre et publier sur grosse paine , 
non souslenir ledit Pierquin , icelluy prieur estant 
en grand soussy comment il pourroit besongner, 
et se ad visa de le mectre es mains de l'évesque , qui 
pareillement le soustint par aulcuns jours ; mais 
iceluy doubtant d'estre cheu en indignation , le 
remit es mains du roy, qui l'emprisonna comme 
devant. 

Ce temps pendant, machinèrent aucuns seigneurs 
d'Englelerre contre ledit seigneur roy , en susci- 
tant la querelle dudit Pierquin et du fils du duc de . 

Clarence; prisonnier , dès qu'il n'avoitque quatre 
ou cinq ans d'eage. Pourquoy iceluy roy fit faire 
le procez dudit Pierquin , et fut jugé à estre peudu 
avecqson maislre, qui Tavoit nourri en ladite que- 
relle. Aulcuns disoient et cuidoient encoires qu'il 
fusist fils du roy Ëdouart, comme il avoit maintenu; 
mais petit apparence ne fut faict au dernier de ses 
jours; car luy et son maistre furent menez lehari 
au col par les quarfours de la ville de Londres. 
Aulcuns disoient que ledit Pierquin, selon Tan- 
cfaienne mode d' Engle terre ^deb voit estre, pour 
tel cas de lèze-majesté , esquartellé tout vif; mais 
Ton luy fit telle grâce, qu'il fut pendu , et après sa 
mort esquartellé , et son chief mis sur une lance en 
commun spectacle* 

Ainsi fut la blance rose^ qui tant avoit faict de 
travail, tant à la rouge rose que au bouton ver- 
meil, pendue et seichée au soleil ; et pour du tout 
extirper la lignée du roy Edouart et de la maison 
d'Yorcq , le roy Henry fit tirer hors de prison le 
fils du duc de Clarence , germain à sa femme ; et 
huict jours après la mort dudit Pierquin , le fit 
décapiter. Il avoit passé sa josnesse en chartre, 
jusques il est oit parvenu en eage viril. De la mort 
dudit fils furent les nobles d'Engleterre , ensemble 
tout le peuple adsistant , en grant desplaisance ; 
car n estoit innocent du cas, et n'avoit jamais 
conspiré contre la réale majesté ; parquoy plusieurs 
personnaiges , plus en couvert que en appert , se 
murmurèrent grandement; aulcuns aultres excu* 

soient le roy , disant que ledit fils dû duc de 
Clarence estoit hoir masle à la maison d'Yorcq , 
lequel porroit susciter , en temps futur ^ nouvelles 
guerres au royalme , et affin de éviter effusion de 
sang humain , il valloit mieulx que ung seul homme 
morust que multitude de peuple fusist perdue. Et 
d'aultre part^ puisque son père , duc de Clarence , 
avoit esté vaincu de conspiration entrejectée contre 
le roy Edouart , son frère : tellement qu'il fut jugié 
estre noie en une queverde de malvisée , son fils 
n*estoit capable de parvenir à dignité royale , con- 
sidéré les démérites de sondit père. 



CHAPITRE CCCV. 

La nativité et baptesme de monseigneur le duc Charles, premier fils de 
monseigneur Tarchiduc et de madame Jehanne dlËspaigne. 

Par ung lundy que bisexle eschey , le vingt- 
quatriesme jour de febvrier an dessusdit, à l'heure 
de quinziesnie heure^ de la cinquante-sixiesme 
minute^ fut nay en la ville de Gand monseigneur 
Charles d'Austrice , duc de Luxembourg , second 
enfant et premier fils de monseigneur l'archiduc 
d'Austrice Philippe et de madame Jehanne d^Es- 
paigne , fille du roy de Castille^ dont tout le peuple 
des pais, et souverainement lesGanthois, furent 
souverainement resjoys; et le septiesme jour de 
mars ensuivant, environ noef ou dix heures en la 

nuict y fut porté à baptesme à l'esglise Saioct-Jehan 
deGand. Pour solempoellementet à grauttriumphe 
célébrer ce baptesme , les Ganthois s'emploiërent 
si magnificquement que riens plus , et n'y fut riens 
espargné; et firent une voje deboissojet, en manière 
de hourd , large de deux dcnctres et long de sept 
cens, eslevée dessus le pavet environ trois piedz, ac- 
coustrée de bailles de mesme , painctes des couleurs 
de monseigneur l'archiduc , partant de son hostel 
jfisques à ladite esglise* Ladite allée estoit fort 
décorée de trois fois treize portes ; les douze pre- 
mières estoient petites et la treiziesme plus grande y • 
nommée la porte de justice; conséquemment les 
douze autres petites, et la treiziesme plus grande 
nommée la porte de paix ; et estoient justement et 
également compassées pour parvenir jusques audit 
Sainct-Jehan. Moullz planlineusement et à grans 
coustz furent ces portes estoffées d'armoiries des 
pais , esluminées de flambeaux ; semblablement les 
maisons prochaines , furnies de luminaire jusques 
au cinquiesme estage de hault. Par confession des 
ciriers de Gand , fut trouvé que raccoustrement de 
ladite voje monta à plus de dix mille flambeaux , 
sans comprendre ceulxqui lumojoient auxdespens 
d'aulcuns particuliers , bourgeois et aultres. 

Sur la rivière du Lis fut ung navire où se tindrent 
les clarons de Gand ; et estoit pourveu de six à sept 
cens flambeaux ardans ; et pour chose nouvelle , 
fort merveilleuse et de grant coustenge , fut faicte 
une galerie de cordes y partant du beffroy de 

Gand , et allant à droicte ligne jusques à la flesche 
du clocher Sainct-Nicolas , et estoit ladite galerie 
eslumée de flambeaux et de lanternes de papier , 
tellement que la ville de Gand sembloit estre en 
feu et en flambe. Le dragon dudit beffroy jeetoit 
fusées de feu grégeois par la gheule et par la 
queuwe. Le personnaige inventeur de ceste galerie, 
marchoit d'ung bout à l'aultre sur asselles à ce 
servant , aussi vistement que sur une aultre pro- 
chaine de terre ; et de faict porta une roe de chariot 
' au propre lieu où est le cocquelet dudit clocher 
, Sainct-Nicolas^ et accoustra ladite roe de plusieurs 
flambeaux qui resplendissoient par dessus tous les 
aultres. Jamais ne feut veu en Gand si sumpteulx 
luminaire pour quelque prince qui nasquit ou entra 
en la ville. L'esglise de Sainct-Jehan , où se debvoit 
faire ce baptesme , estoit fort bien tendue de tapis- 
serie de drap d'or et de soye ^ et les fons fort subr- 
tillement et sumptueusement ouvrez d'orfabverie. 
Les premiers qui partirent de l'hostel de niou^ 
seigneur Tarchiduc, et marchèrent sur la voye 
artificiellement; i'aicte comme dict est pour porter 
Tenfant àJbaptesme, furent les doyens des mestiers^ 
accompaignez de leurs gens ; puis messieurs de la 
loy; les chevaliers et nobles gens de la ville, 
portans ung flambeau chacun; puis vindrent les 
nobles de l'hostel , escuyers , chevaliers, gens de 
conseil, messieurs de l'ordre et aultres, jusques 
au nombre de trois à quatre cens ; après les coni- 
paignies susdites, vint le josne conte de Nassou. 

portant le chierge servant au baptesme ; le seigneur 
de Fiennes portant la sallière ; messire Philippe le 
bastard ^ admirai de la mer, portant le bacliin; 
et messire Ferry de Croy , seigneur du Reux , 
portoit l'aube ; monseigneur Charles de Croy , 
prince de Chimay , adextroit madame Margue- 
rite, princesse de Casti 11 e , nouvellement retournée 
d'Espaigne , en atours de doeil ^ marchant sur le 
costé dextre ; et au senestre costé madame Mar- 
guerite d'Yorcq , douaigière de fiourgongne , 
portoit Tenf^nt à baptesme, et marchoit avecq 
messire Jehan, seigneur de Berghes et messire 
Michiel de Croy, seigneur de Sempy, nouvelle- 
ment retourné d'Espaigne avec madame Margue- 
rite ; et au senestre costé estoit madame Aliénore^ 
fille de monseigneur l'archiduc , eagée environ 
de quinze à seize mois , que portoit Jean de 
Luxembourg , seigneur de Ville , de laquelle fille 
les Ganthois firent grant Teste; car jamais iie 
ràvoient veue en leur ville. Ceste très noble assem- 
blée parvenue à l'esglise Sainct-Jehan^ monsei- 
gneur Pierre , évesque de Tournay et abbé de 
Sainct-Amand , baplisa l'enfant , qui fut nommé 
Charles , après monseigneur le prince de Chimay , 
qui en fut le parin. Et fut ainsi nommé, comme 
aucuns disent, en recordance de très puissant et très 
redoubté duc Charles de Bourgongne, son ayeul. 
Sondit parin donna à l'enfant un riche armet garni 
d'or et de pierres précieuses , et au sommet dudit 
armet esloit ung fenix d'or qui se brusioit, et 



126 CHRONIQUES («499) 

espàrdoitde ses ailes graatestocque de ieu. Madame 
la princesse de Castille^ qui fut marine , donna une 
tasse d'or toute garnie de pierres précieuses, et sur 
la couverture d'icelle nng grant balet de grant 
valeur. Madame la douaigière , marine de l'eniant, 
donna une couppe de fine pierrerie, garnie d'or 
et de gemmes de grande estime. Monseigneur de 
Berghes, secont parin^ donna une espée estoffée 
d'or fin; et messieurs de Gand donnèrent une 
navire d'argent pesant environ cent marcz , mer- 
veilleusement ouvrée. 

Le baptesme achevé fort hoonorablement par 
monseigneur de Tournay, accompaigné de plu- 
sieurs prélats mitrez et aultres , les compaignies 
retournèrent par la voie dessusdite , marchans par 
ordre sérieusement. Les portes dessusdites furent 
retournées , les flambeaux et torses renouveliez et 
babandonnez à ceulx qui les portoient ; les Ganthois 
semèrent demj-pbilippus. 

Ung marchand de soye, nommé Martin , 

avoit sa maison tapissée par dehors de drap , de 
velours et de damas. Il y avoit ung hourd où 
estoient cinquante hommes tenans chacun deux 
flambeaux ; et estoient sur iceluy trois de ses enfans, 
deux fils et une fille, laquelle présenta à l'enfant 
une couppe d'or; et pour resveiller et recréer 
les passans , ledit Martin fit semer argent en très 
grande abondance* 

Pour incident , le pont Notre-Dame de Paris ^ 
ensemble les maisons qui dessus estoient esdiffîées, 

cheurent en Say ne le jour Sainct-Luc ; et ce vint 
par pourriture et travail des pilots surqnoy il estoit 
fondé. 

Le tonnaire , esclistres et le vent s*eslevèrent de 
Duict, le dix-septiesine jour de décembre , tant 
horribles et fort impétueulx , que plusieurs esdif* 
fîces , comme maisons , granges et cheminées 
tresbuchèrent en terre , en Arlbois , Hajnault et 
Cambresis ; mesmes les cocquelets et les croix des 
esglises furent portez jus et adommaigez ; s'en fut 
la perte grande pour plusieurs paisans. 



CHAPITRE CCCVl. 

POUR l'ait i5oo. 

Le baptesme de Philippe de Croy i fib de monseigneur le prince de Gbimay, 
ensemble les entrées que fit monseigneur l'archiduc en aucunes de ses 
villes. 

Madame Loyse , fille du grant seigneur d'Al- 
brecht, sœur au roy de Navarre , et espouze de 
très hault et puissant Charles de Croy , prince 
de Ghimay , s'accoucha audit Chimay d'ung enfant 
masle , le mardy des festes de Pasques , environ dix 
heures du jour ; dont , pour célébrer la solempnité 
du baptesme , vint illecq monseigneur l'archiduc , 
acconipaigné des nobles de son hostel , où estoient 
plusieurs dames et damoiselles , fort mignonnes et 
en bon nombre. L'enfant fut porté à baptesme par 

mademoiselle Marguerite deCroy, vestue d'uog 
habit bastu en or , et la couverture de l'enfant de 
mesme ; et fut-icelle dame à dextre de monseigneur 
Farchiduc, et senestre de monseigneur Henry de 
Berghes , évesque de Cambray , qui le baptisa ; et 
fut tenu sur fons par mondit seigneur l'archiduc , 
qui lui donna nom de Philippe ^ se lui donna deux 
quennes d'argent et six tasses/ Monseigneur de 
Cambray, qui le baptisa ; lui fit présent d'une 
couppe d'argent doré , et madame la grant douai- 
gière de Bourgongne, espouze du duc Charles^ que 
Dieu absoilve, laquelle fut sa marine, lui oflPrit 
une couppe cristalline aornée de pierreries , esle- 
vée de pied et demy de haulteur. Monseigneur le 
prince recoeillyt et festoya fort magnifi.cquement 
les parins et marines, seigneurs, dames et damoi- 
selles , au chasteau de Chimay ; se desfraya eulx et 
leurs familiers , et tint court ouverte l'espace de 
trois jours. 

De la ville de Chimay , se tira monseigneur l'ar- 
chiduc vers le chasteau de Solre , où il fut festoyé 
de messire Baulduyn de Lannoy, seigneur de 
Molembais ; et le lendemain vint à Aymeries, où il 
fut reçeu par le seigneur du lieu ; et d'illecq amena 
au Quesnoy - le - Conte , madame Marguerite 
d'Austrice , sa sœur germaine , princesse et douai- 
gière de Castille. Du Quesooy , vint mondit seigneur 
en Vallenchiennes , où il séjourna deux jours ; et 
peu de temps après fit son entrée en sa ville de 
Béthune , où les habitans d'icelle lui présentèrent 

deux flascons d'argent. Puis , le vingt-septiesme 
jour du mois de may, il fit son entrée en sa ville 
de Sainct-Omer, laquelle il désiroit grandement 
veoir , tant pour la recouvrance et réduction 
d'icelle , que pour la beauté des esglises , et 
-somptueulx ruaiges' et esdiffices des maisonnaiges 
estant illecq. En ladite entrée fut notablement 
accompaigné tant de ceulx de son bostel^. comme 
d'aulcuns chevaliers d'Arthois , desquels il récent 
les houimaiges ; et lui fut donné par ceulx de la 
ville, la fabricàture et imaige de Sainct-Omer^ 
fabriquée d'argent , ensemble le dent d'icelluj, 
fort richement enchâssé. D'illecq s'en alla à Cassel, 
cil lui fut présenté par ceulx de la chastellenie de 
cent livres de gros en argent. De Cassel vint à 
Berghes-Saincl-Winoc , où lui fut donné ung 
bachin et une aighière d'argent ; et ceulx de la 
chastellenie ungflascon de mesme. Puis il fut receu 
à Duncquerque^ où lui furent donnez douze gobe- 
lets d'argent dorez , pesant treize marcz. 

CHAPITRE CCCVII. 

l.*abordeiiieDt du roy Henry d'ËDgleterre à monseigneur Parchiduc, qui se 

fît à une lieue de Calaix. 

Monseigneur l'archiduc estant à Gravelînghes, 
le roy Henry d'Engleterre envoya vers lui ses 
desputez , pour eslire lieu et place convenable à 
coincquer ensemble de leurs affaires , et choisirent 
Fesglise de Saine t- Pierre, séante à une petite lieue 
de Calaix, fort préparée de tapisseries pour recep- 
voir^ selon sa petitesse, très illustres et puissans 
personnaiges. Et arriva premier audit lieu , le roy 
d'Engleterre , accompaigné de ses princes et 
nobles barons, qui furent le duc de Boukinghen, 
l'évesque de Dnran , l'évesque de Londres, le conte 
de Nortombellan , le conte de Suffolcq, le conte 
d'Excès , le conte de Sierres , le seigneur de 
Haringhan , Guillaume monseigneur Dona , le 
seigneur Dalbeuan, grant chambellan; le grant 
prieur de Sainct-Jehan , le seigneur de Verheant, 
les seigneurs de Zouthe, d'Aire ; Guillaume mon- 
seigneur de Suffolcq ; Richard monseigneur', frère 
dudit Suffolcq ; messire Charles de Sombresset , 
messire Richart Guillefort ; messire Jehan Fort- 
Escu , messire Thomas Bonne , David Haon y mes- 
sire Edouart Poncghera , messire Waultre Hou- 
gueforde , messire Nicolas Balan , messire Henry 

Martin^ messireEdoiiart Dorondel, messire Jehan 
Housen ; messire Jehan Bethislap ; ensemble deux 
ambassadeurs d'Espaigne. 

La royne se trouva pareillement en ladite 
«sglise , accompaignée de cinquante femmes fort 
bien aornées, desquelles la cinquiesme esloit la 
vefve de Pierquin Wesebecq, niepce, comme Ton 
disoit^ du roy d'Escoce. 

Monseigneur l'archiduc, saicbant le roy et la 
royne arrivez audit lieu, se partit environ deux 
heures au jour, le noefviesme de juing , magnifie- 
quement accompaigné de messieurs de l'ordre; et 
n'y avoit celuy des deux qui ne désira veoir l'autre. 
Le roy saichant l'approche de mondit seigqeur , 
envoya au-devant de luy l'évesque de Duran , le 
grant prieur de Sainct-Jehan et messire Charles 
de Sombreset; et puis marcha vers luy, vestu 
d'une robbe de cramoysi , monté sur ung hobin , 
vint embrascher monseigneur l'archiduc, monté 
à cheval , sans souffrir en descendre ; aulcuns 
tlient que le roy delfula son chappeau et bonnet , 
et entrèrent en l'esglise , où monseigneur l'archi- 
duc baisa la royne et les dames> qui vindrent au- 
devant sans wider d'illecq. 

Ces deux princes parlementèrent ensemble 
l'espace de heure et demye des affaires pour les- 
quelles ils avoient envoyé par avant leurs ambas- 
sadeurs l'ung à l'autre. Le commine faict auprès 
de ladite esglise, monseigneur l'archiduc print 
congié à la royne et aux dames, et donna quatre 

9- 

chevaulx de pris à quatre princes ou barons de 
riîostel du roy ; assavoir : le conte d'Excès, le conte 
de Northombellan, et à deux autres barons. Le 
roy donaa deux hobins à monseigneut l'arcbiduc, 
avecq ung diamant estimé de la valeur de deux 
mille escus; et monseigneur l'archiduc luy rendit 
le pareil. En la vision de ces deux princes resplen- 
dissans, qui jamais ne s'estoient veuz, en la coii>- 
cation faicte par iceulx et les gracieux dons qu'ils 
firent l'uug à l'autre , espère chacun que grande 
amitié se nourrira entre eulx ; par quoy le poure 
peuple en ^era moult consolé. 

Quant mondit seigneur l'archiduc print congié 
du roy , il estoit monté sur ung coursier bay , 
auquel il donna l'esperon , et le fit tellement soudre 
et appenader par plusieurs saults , comme il estoit 
à ce duict , que le roy et la royne et toute leur 
compaignie s'en donnèrent admiration , et en fut 
grandement prisé. Il donna ledit coursier au conte 
de Suftblcq, et le lendemain envoya un cheval de 
pris à messire Edouart Portemgbem , estant à 
Calaix. 

Mondit ^seigneur l'archiduc retourna et passa 
par la ville deGravelinghes, et coucha à Furnes, 
où les habitans lui donnèrent ung pot d'argent , 
et ceulx de la chastellenie lui donnèrent' deux 
bachins de mesme; et de là vint à Nyeuport^ ou 
luy fut présenté ung drageoir d'argent «t deux 
culières y servans. Puis fit son entrée à Austey, 
où il eut une aighiere; et d'illecq à Ardebourg. 

Environ la Saincl-Martin ensuivaiit^ en temps 
d'extrême et horrible froidure , monseigneur Tar- 
cbiduc , accompaignë de ses nobles , de mon- 
seigneur le cbancellier et ceulx du conseil , se tira 
à Luxembourg , et print possession , tant de la ville 
comme du chasteau.. Monseigneur le marquis de 
Baden luy fit toute assistance , auquel il bailla en 
main la gouvernance totale. 



CHAPITRE CCCVIIL 

Le trespas du duc Albrecht de Saxen ; ensemble aulcuns exploîctz de - 

guerre qu'il avoit achevés en son temps. 

Monseigneur Albrecht, duc de Saxen, oncle 
du duc de Saxen, électeur; fut nourry, dès sa 
psnesse, et fort expérimenté du mçstier d'armes^ 
et milita en AUemaigne, Hongrie, Italie et aultres 
provinces, où il fut très renommé en prœsse et 
haults faictschevalereux, aultant que nuls aultres 
de son temps ; et pour Textréme bruit qui en luy 
florissoit, il fut appelé au service du roy des Ro- 
mains, nostre sire , et de monseigneur l'archiduc 
son fils; et fut lieutenant d'iceulx en la ducé de 
Brabant; et affin qu'il fusist mieux encorraigé dq 
besongner à l'exécution de sa cherge^ monsei- 
gneur l'archiduc, ensemble ies confrères, célé- 
brant la festede la Thoison-d'Or, à Malines, luy 
envoyèrent le collier de Tordre ; les villes de la- 
dite ducé estoient lors la pluspart occupées des 

Franchois, à cause des divisions, et tenoient leurs 
garnison es villes de Louvain , Bruxelles , Tille- 
mont , Nivelles , Arscot et aultres places , bour- 
gades et chasteaulx rebelles au roy et à monsei- 
gneur rarchidue son fils; et estoient accompai- 
gnez de Clevois, Liégeois, Ganthois et Arember- 
gois, desquelz estoit lors principal conducteur 
monseigneur Philippes deClèves, Le duc de Saxen 
se logea à puissance devant la ville de Louvain, 
actendant la bataille des dessusdits, , qui ne Tosè- 
rent envahir, et d'illecq se lira vers la ville d*Ars- 
eot , munye de gens de faict , laquelle il print 
d'assault, se la fit piller et brusler. D*autre part, 
mlonseigneur Philippe et ceulx de sa bende vin- 
drent , à main armée, devant Sainclron , où esloil 
monseigneur Jehan de Homes, évesque de Liège; 
ils battirent la ville de grosse artillerie, et don- 
nèrent plusieurs assaulx. Le duc de Saxen, adverty 
de leur emprinse , se tira à celle part, et deslogea 
les assiégeans, qui se retirèrent en leur garnison. 
Iceluy duc, retourné en Malines^ print la ville de 
Tilmont, et messire Philippe de Clèves assiégea la 
ville de Jemblon , où estoient en garnison quarante 
eompaignons seulement ; et pour ce que la place 
estoit tenable, le duc, pour leur donner secours, 
marcha illecq à grande diligence ; et les Fran- 
chois^ ensemble ceulx de leur sorte, retirèrent 
vistement et furent tellement poursujvis , que aul- 
cuns chariots et piétons de leur party y furent prins. 
Aulcuns rebelles paisansqui portoient grand dom- 

maige au menu peuple subject du roj, se tenoient 
èsesglises d'Asque et d'Isque^ faisans forteresse de 
la maison de Dieu^ furent par le duc piteusement 
desnichez ^ bruslez et desconfjz, comme il esticy 
dessus récité; de mesme le deslogement du siège 
de Hal fut en partie par la grande renommée qui 
voloit de luy par les pais ; car le bruict vint aux 
assiégeans que le duc, estant à Malines^ se mec- 
toit sus pour les combattre , et se ny avoit encore 
pensé. Comment il vint au-dessus du siège de lîEs- 
cluse y il est assez récité par avant. 

La ville de Serjxen, fort desréglée par les divi- 
sions, fut par luj réduicte à obéissance; et y fit 
faire un très fort chasteau : il desconfit par armes 
Hollandois rebelles^ et les remit en train pacifique, 
et fit pareillement ung fort chasteau en la ville de 
Harlem ; il marcha contre les Gueldrois à puis- 
sance , et print la ville et chasteau de Battembourg, 
et aulcunes autres villes dudit pais. Iceluj duc eut 
le transport du droict que monseigneur Tarchiduc 
avoit au pais de Frize , lequel n'avoit esté en obéis- 
sance de nulz -contes de Hollande, puis quarante 
ans. Ledit transport luy fut donné et accordé pour 
récompenses des services et prest de certaines 
sommes de desniers, tant au roy que à monsei- 
gneur son fils ; et pour en avoir la conqueste, il se 
tira audit pais , à main armée , et exploicta telle- 
ment, tant par parolles que par armes, qu'il conc- 
quist la plupart dudit pais et des habitans, qui luy 
firent liommaige et serment,, comme à leur vrai 

seigneur. Geste conqueste achevée , il retourna en 
Alleniaigne ; et, ce temps pendant , les Frizons se 
rebellèrent allencontre de Henry, son fils, qui 
par iceulz fut assiégé* Geste manière de faire venue 
à la cougnoissance du père, iceluy assembla gens 
d'armes^ retourna en Frize , dessiégea son fils , 
et recouvra les places rebelles et aultres, qui, de 
mémoire d'homme , n'avoient este^ subjughées ; 
puis assiégea la ville dé Gruninghen, et constraîn- 
dit ceulx de la ville venir à submission devant 
Tempire et aulcuns princes d^icelle , et de ce se 
obligèrent, et firent ceulx de Gruninghen respon- 
dre aulcunes villes voisines d'accomplir leurdite 
submission. Et lors fut ledit duc actainct d^une 
fiebvre de laquelle il s'accoucha et fîna ses jours, 
plain d*ans, de vertuz et de glorieuse renommée ;. 
car il estoît preux et vaillant en armes, très re- 
doublé des ennemys, juste, léal et véritable; soa 
mot valloit le scel d*ung prince. 



GHAPITRE GGGIX. 

l.*ï4yentDre qpi adyiut k sire Martin Piedavant,, en Vesglise de Saint- Yalér)^' 

sur-la-mer.. 



Le vingt-troîsiesme de novembre , estoit prins 
jour pour dédier l'esglise deSainct-Valery-sur-la- 
mer; et pour célébrer ceste solempnité, estoit 
venu révesque, pour y besongner le lendemain*^ 

Sire Martin Piedavant, lequel avoit servy le 
peuple comme curé d'illeeq , s'advancha de soy 
enfermer en Tesglise pour la veiller^ et quant vint 
l'heure de minuicl, vint à huit ung personnaige 
blane vestu^ qui le print par la main, disant: 
« Cocquin , que faict-tu icy? » puis le happa par 
la gorge. Ung aultre vint Frapper sur luj ; et ung 
aultre luy estrendit le col fort serrement; puis 
aucuns horribles chiens l'assaillirent par les jam- 
bes , et fut despouillé tout nud et piteusement 
batu ; luais point ne fut deschaussé de ses botte- 
kins; sa robbe, souliers, chausses et pourpoinct, 
surplis et eslolle furent bruslez, et son corps fut 
tellement persécuté qu'il demoura illecq estendu , 
comme pammet ou assomet de horions. 

Âulcuns paroischiens ojans ce tempesle, re- 
gardant par une verries , congneurent que à 
lenviron de luy apercheurent trois testes de 
mors ; et disoit lors ledit sire Martin , soi retour- 
nant devers l'imaige de Nostre-Dame : « Ha ! be- 
» noiste Vierge Marie ! Jésus ! que me demaiidez- 
» vous ? » Iceulx paroischiens regardant, veirent 
estaindre trois chandeilles, qui à cop furent ralu- 
mées 5 si le virent abbatre tout plat à terre en le 
battant^ et iceluy se complaindit piteusement, en 
veulant comme une beste. Iceulx qui le regar- 
doient, voyant ce mystère, coururent sur l'huys 
de l'esglise pour luy donner secours, mais il le 
trouvèrent fermé, et trouvèrent l'aultre huy& 
ouvert, par lequel tant les prebstres comme gens 

lajcs entrèrent en Tesglise 5 entre lesquels estoit 
Jehan^ duc de Pontieu, maire duditSainct-Yalery , 
lequel affirin£^que l'esglise sentoit comme plaine 
de pouidre de canon et de horrible et abomi- 
nable puanteur. lUecq fut trouvé ledit sieur Martin , 
angoisseusement tourmenté, enflé de son corps et 
boursouflé de face, et furent ces nouvelles rap- 
portées au diocésain , qui le lendemain avoit jour 
assigné pour dédier la place. Là furent les plaies 
du patient piteusement descouvertes. Ung prebs- 
tre, nommé sire Jehan de Lens , congneult qu'il 
veit lors en Tesglise trois grans personnaiges , 
dont il fut fort espouvanté , et lirans vers la cha- 
pelle des Marqnniers ; l'horloge ne frappa cop de- 
puis onze heures jusques à une heureaprès m jnuict ; 
et fut veu une lumière sur l'autel Sainct-Martin, 
durant l'espace que i'évesque dédia ladite esglise, 
dont la solempnité de la dédicasse se faict en esté , 
le lendemain du jour Sainct-Martin ; et après que 
ledit sire Martin fut si rudement rencontré , il 
rendit son ame à Nostre-Seigneur ; car il avoit 
passé par ung destroict et merveilleux purgatoire. 

CHAPITRE CCCX. 

Xa feste de la Thoison d*Or qui se tint en Bruxelles , le jour Sainct- 

Authoine. 

Monseigneur l'archiduc d'Austrice fit célébrer 
la feste et solempnilé de la Thoison -d'Or, en Tes- 
glise des Carmes à Bruxelles, et futicelle esglise, 
ensemble cœur, tendue de tapisseries des his- 
toires de Troje, et de la Passion de Nostre-Sei- 
gneur, et sur les formes d'icelluy cœur, furent 
assises les armes et blasons des très illustres et res- 
plendissans princes^ confrère de ladite ordre ; et 
premier, au droictlezd'icelluy cœur, estoit ung 
seul tablet ou estoientcomprinsles armes de deux 
grans personnaiges ; et au sénestre lez d'icelluy 
tableau estoit le blason de monseigneur Tarchiduc, 
auquel estoit escript : 

« Très hault , très excellent et puissant prince 
» PJiilippe , par la grâce de Dieu prince de Cas- 
» tille , de Léon , d'Arragon , et de Cécile, ar- 
» chiduc d'Austrice, duc de Bourgongne, etc., 
» chief et souverain de la très noble ordre de la 
» Thoison-d'Or. » 

Et à la dextre d'iceluy tablet : 
« Maximilian , par la clémence de Dieu , roy des 
» Romains, toujours auguste , de Hongrie, Dal- 
M matie et deCroacie, archiduc d'Austrice, etc. » 

» Trèshaull, très excellent et très puissant 
» prince don Fernande, roy de Cas tille, et de 
» Léon ^ etc. 

» Très ha»h, très excellent et très puissant 
» prince Henry, roy de France ,^ d'Engleterre 
» et d'Irlande , etc. 

» Très hault et puissant prince-, Philippe, duc 
» Savoye , trespassé. 

» Englebert, conte de Nassou et de Visbaden ,, 
» seigneur de Breda. 

» Berthelemieu , seigneur de Lichleslain, tres-r 
» passé* 

M Jehan de Lannoy , trespassé* 
» Baulduyn , de Lannoy, seigneur de Molanbais. 
» Jehan , seigneur de Berghes. 
» Henry de Witens ^ seigneur de Verselles.. 
» Pierre de Lannoy , seigneur du Fresnoy. 
» Chritoffle, prince, marquis de Baden , conte 
» d'EspanUen* 

» Charles deCroy, prince de Chinaay, viconte 
» de Limoges, seigneur de la Bour* » 
Au seucstre costé : 

« La très sacrée et très excellente majesté impé- 
» rialle, Frédérich d'Austrice, par la grâce de 
» Dieu , tousjours auguste , roy de Hongrie , Dal- 
» macieet deCroacie, archiduc d'Austrice, etc. ; 
)» trespassé. 

» Très hault, très excellent et 1res puissant 
» prince , don Fernande , roy de Naples et de- 
» Cecille* 

» Hault et puissant prince, Âlbrecht, par la 
» grâce de Dieu, duc de Saxen. 

» Hault et puissant prince Arnoult, duc de Ver* 
•>> temberghe, » 

Au sénestre côté : 

« Anthoine, bastard de Bourgongne, trespassé. 

M Philippe de Bourgongne. 

» Claude de Tbouloujon , seigneur de la 
» Bastie , d'Austrey , de Chanpetile , baron de 
» Bourbonlensis et de Senery. 

« Guillaume de la Balme , seigneur d'Urlain , 
» Irespassé^. 

» Martin 9 seigneur de Polhain, trespassé. 

» Claude de Neufchastely seigneur de Grancej. 

» Jehan , conte d'Egoiont , seigneur de Bar. 

» Jehan , seigneur de Cruniinghe et de Palme. 

» Guillaume de Croy , seigne^ir de Chieures, 
» d'Arschot et de Bierbecque. 

» Jehan deLuxembourg, seigneur de Fiennes. w 

A l'ung des costez desdits blasons y et en lieu 
compétent , estoit assis , entre les aultres et contre 
l'ung des aultres, le tableau de monseigneur 
Adolf de Clèves, seigneur de Ravestain , et à l'autre 
costé d'iceulx blasons estoit pareillement assis le 
tableau du seigneur de la Gruthuse ; mais à cause 
qu'ils furent intimez de respondre pour leur hon- 
neur, et ne comparurent , par délibération des 
frères dudit ordre , lesdits blasons furent tirez hors 
d'entre les autres, et iceulx autres réunis et 
îoincts ensemble comme se riens n'eusist esté faict. 

Les princes et chevaliers de Tordre partirent du 
logis de monseigneur l'archiduc , par ung samedi^ 
nuict de Sainct-Anlhoine, ensemble les oflSciers, 
comme monseigneur de Cambray, chancelUer 
d'iceulxj LoysQuarre.thrésorier; maistre Laurent 
du Blioul, greffier; Jehan Isaac, roy d'armes > 
nomm Thoison-d'Orjtous vestus de velours cra* 
mojsi^ les chevaliers portans chapperons à boulet, 
selon la mode de la primitive institution ; et d'il- 
lecq, en très belle ordonnance , allèrent à l'esglise 
desdits Carmes , pour oyr les Vespres, 

Le lendemain , jour de Saine t- An ihoine , fut 
chantée la messe de Sainct-Andrieu , par mon- 
seigneur l'évesque de Salubrie ; l'évangile par 
l'abbé de Gunenberghe ; Fespitre par l'abbé de 
Saincle-Gherlrude , de Louvain; le chantre fut 
l'abbé d'Affleghem^ et autres plusieurs vénérables 
prélats les adsistoient. 

L'offertoire fut faict selon la modeaccoustumée» 
Aulcuns eu propres personnes firent leurs deb- 
voirs^ autres absents par procureurs. Et est à 
noter que monseigneur le bastard de Bourgongne^ 
duquel le blason estoit illecq avecq les autres, ne 
fut appelé à l'offrande , ne procureur pour luy , 
pour certaines causes touchant son honneur ; ainsi 
ledit Thoison-d'Or le signiffia devant son tableau. 

Pour décorer ceste feste, monseigneur J'archi- 
duc , au retour de son offrande , fit trois chevaliers : 
l'ung fut son thrésorier, Loys Quarre; l'autre, 
maistre Jehan de Stradiot; et l'autre, le bailly de 
Fleru. 

Le disner de ladite fesle se fit en la grande salle 
de Condemberghe , gardant les modes et cérémo- 
nies des festes précédentes; et fut illecq semé 
argent au lever du disner , et crié : « Larjgesse. » 
Puis fut créé ung nouveau hérault d'armes, bap- 
tisé Famine y à cause de Marce en Famine; ung 
arttre fut créé et baptisé Louvain; et ung autre 
Austrenan. 

Le soir, ce mesme jour, monseigneur Tarchi- 
duc , luy quatriesme de sa bende , contre autres 
quatre , fut armé de toutes pièces, firent ensemble 
ung tournoy à manière de danse entrelacée , 
comme la haje , et battirent très bien Tung l'autre, 
tellement que le prevost de Mons, fort empèserez 
à les regarder , eut de sa chaisne trois ou quatre 
chaisnons emportez. Ëtcontinuant là feste en ladite 
salle de Condemberghe, icelle fut semée de sablon; 
et furent illecq faictes certaines lices de Fung 
boult à l'autre , et joustes faictes sur petits courtaux 
dont la haulteur ne excédoit quatorze palmes, et 
de courtes lances à roez. La jouste fut faicte fort 
longue et bien exécutée ; monseigneur rarchiduc 
y rompit plusieurs lances ; ung gentilhomme , 
nommé Rollet, gaigna le prix. 

En ces jours, fut envoyé par le roy Loys de 
France , le seigneur de Belleville vers monseigneur 
l'archiduc , pour le persuader de faire par terre 
son voiaige d'Espaigne , et démonstrant le grant 
plaisir qu'il feroit à son maistre, et les grans 
îestoyemens qu'il luy feroit, comme il fit. Entre 

autres choses , ledit seigneur de Belleville , par 
aulcuDS amys et bienvoeillans , illecq estans de la 
maison de Ravestain , laboura tellement vers mon- 
dit seigneur rarchiduc, que les tableaux de mou- 
seigneur Adolfde Clèves, seigneur de Ravestain , 
lors trespassé, et du seigneur de la Gruthnse , 
furent remis et assis aux propres lieux dont ils 
avoient estez déboutez; et à chacun d'iceulx deux 
tableaux, soubs le armoyet, estoit escript en papier, 
ce qui s'ensuit : 

« Mon très redoublé seigneur, monseigneur 
» l'archiduc, etc.^ duc de Bourgongne, chief et 
» souverain de l'ordre de la Thoison-d'Or , par 
» l'advis de ses chevaliers et confrères , à la 
» requeste et prière du très chresptien roj , et 
» pour lui complaire, a consenti ce tableau. estre 
» remis en son lieu, w 

Laquelle escripture de papier demora illecq 
environ vingt-quatre heures, puis fut ostée , et les 
deux tableaux demorèrent entre les autres. 

CHAPITRE CCCXI. 

POUR l'an i5oi. 

Des croix qui s'apparurent au pais de Liège. 

MoNSBiaNBUR l'àrchiduc y madame son espouze 
et madame Marguerite , leur sœur , princesse de 
Gastille , firent leurs pasques en la ville de Bruges, 
où notre sainct-père avoit octroyé les indulgences 
de Tan de jubilé précédent^ pareillement es villes 
de Lille, de Mons en Hajnault, et de Vallen- 
chiennes. Desquelles indulgences estoit principal 
conducteur et commis damp Pierre Guicque , 
abbé de Sainct-Amant et évesque de Tournay , 

litigieux contre • • Pot. Et illecq 

vindrent nouvelles en court des merveilleux signes 
de la croix ^. qui s'apparoient au pais de Liège, 
tant es esglises, maisons et chambres, comme 
autres places, sur attours, vestemens et couvre- 
chiefs des femmes, et fort bien emprainctes, et non 
de moindre artifice que se painctres pourtraictes 
les avoient. 

En ce temps , estoit dévolue la renommée par 
pais que le Grant Turcq , infidèle et ennem j de 
nostre foy , voloit descendre au secours du roy de 
Naples , lequel l'avoit prins pour son allié , affin 
d'offendre le roy Loys de France , qui lors fit faire 

grant amas de gens, d'engiens et de chevance, 
pour obvier aux envahissemeos dudit Turcq , s'il 
se boutoit avant. Et à ceste cause maintenoient 
plusieurs personnaiges que lesdites croix s'anion- 
strèrent miraculeusement pour inciter le peuple 
à donner secours à la chresptienneté ; et autres 
soustenoient que icelles croix estoient artificielle- 
ment faictes par aulcuns subtils painctres , qui bien 
les scavoient imprimer sur les vestemens des 
femmes , affin que la nouYcUè en fusist hastivement 
espandue par les régions , afSn aussi d'amener les 
princes de la terre à faire aulcune bonne croisée, 
commefirentanchiennementceulxqui^parextrême 
proesse et vaillance, concquirent la saincte cité 
de Jhérusalem ^ Gonstantinople et autres forts 
quasi inagressibles , possessez lors des faulx chiens 
mescréans. Toutesfois , quoyque lesdites croix 
fussent fainctes ou sainctes , approuvées ou réprou- 
vées, véritables ou variables, ung très excellent 
docteur fit ung traicté de l'apparition d'icelles , 
dont les coppies vindrent et prindrent cours aval 
le monde : et alléguoit que l'on vist sur la cité de 
Jhérusalem , par l'espace de quarante jours, ^ens 
d'armes à chevalz, volans en aer, accoustrez de 
barnois de guerre , haches , maces , escus et lances; 
et que s'apparoit dessus icelle cité , ains sa déser- 
tion , une comette en forme de glaive , durant ung 
an entier ; secondement , apparoit de nuict la clarté 
du feu du temple; tierchement^ comment une 
vache vella une brebis , en faisant le sacrifice ; 

quartemenij comment une porte d'airain fut con- 
vertie en pierres ; quintement ^ des chariots et gens 
d'armes veuz en Tair ; sextement , de celuy qui 
crioit : « VelVeî »; septementy des prebstres ad- 
ministrans les sacrifices^ qui sentirent ung grant 
tombissement ; huictiesmement y d'une voix criant : 
« Fuge locwn nignun! etc. » Et toutesfois les 
Juifs ^ obstinez en leur incrédulité, misrent ces 
signes en non chaloir, et n'en firent compte ne 
mise. Et avecq ce ledit docteur réduisit en la mé- 
moire des hommes, que du temps Charlemaigne , 
ains sa coronnation rojalle , aulcuns signes de 
croix furent veuz sur les vestemensdes hommes ; et 
tost après Jbérusalem et sasaincte terre futrecouvrée 
sur les Sarrazins qui en furent expulsez. Et Ogier- 
le- Danois subjugua Asie ; puis en la haulte Inde , 
il préféra Jehan , fils du roy de Frize, qui , pour sa 
saincteté, fut asseuré en dignité et nommé prebstre 
Jehan. Item. Environ vingt ans ensuivant^ sous le 
pape Léon et ce Charlemaigne , apparut en Faer 
le signe vermeil de la croix de Nostre-Seigneur , 
ensemble plusieurs lances; dont, peu de temjps 
après , fut la très lamentable perte des chresptiens, 
à la journée de Roncheval. Item. L'a^ mil deux 
cens ou environ, resplendirent en l'air, patente-- 
ment, cinq croix de diverses couleurs; et les 
mescréans infidèles furent desconfis; et par une 
croysée fut Gonstantinople subtillement assiégée , 
visroreusement assaillie , et victorieusement suc- 
combée , où le très illustre et gUrieulx prince , le 

10. 

comte de Flandres et de Hajnault , fut triumpbe- 
ment esleu et couronné empereur. Et environ vingt 
ans après, cbeut du ciel une pierre fort grande où 
estoit impressé le signe de la croix , Timaige du 
crucifix, ensemble la superscription : Jésus Naza- 
réus , rex Judœorum y et tost après les mauldiz 
Turcqs gastèrent le royalme de Hongrie. Depuis 
l'apparition desdites petites croix de Liège ^ n^est 
riens advenu jusqu'à ce jour digne de mesmoire ; 
Noslre-Seigneur ^ par sa grâce , voeil les garder , 
et empescher de mortel encombrier ce catholicque 
peuple , par la vertu de sa très saincte et digne croix. 



CHAPITRE CCCXII. 

I^ nativité de madame Izabelle d'A.ustrice\ fille de monseigoeur Tarchiduc 

et de madame son espouze. 

Le vingt-septiesme jour du mois de juillet , ma- 
dame Tarchiducesse s'accoucha, environ cinq 
heures au jour , en Bruxelles , de son tierch enfant, 
qui fui une fille , honnorablement baptisée en 
Tesglise de Condemberghe , par révèrent père 
monseigneur Henry de Berghes , évesque de Cam- 
bray , et fut nommée Izabelle , et tenue sur fons 
par madame Marguerite , princesse de Gastille , 
par madame la douaigière de Uavestain. Les fons 
où le baptisement fut achevé, estoient en la nef de 
ladite esglise, richement aornez de sumptueuse 

tapisserie. L'on avoit faict un bourd de trois piedz 
<Je hault et de cinq piedz de large , partant de la 
chambre de l'bostel où la dame estoit accoucbée 
jusquesà l'esglise, où estoient estacbes acoustrées 
de flambeaux jusques à deux cens quarante , et les 
gentilsbommes de l'bostel^ marcbans sur ledit 
hourd, portoient cbacun ung flambeau. 

En ce temps, s'esleva ung borrible et espouven- 
table fouldre sur la Bassée et sur sept ou buict 
villaiges à l'enAâron; tellement que de toute la 
labeur que les paisans avoient mis sus , n*en recoeil- 
lèrent ung seul mecault de grains; le résidu fut 
fbuldrojet par impétueulx ventz , grande babon- 
dance de pluyes et grosses pesantes pierres qui 
assommoient veaulx, poulhains, josne bestail, 
comme cbimes, paons, oyes, et toutes créatures 
de poure résistence , trouvez sur les cbamps et au 
descouvert où se fit ce cruel tempeste; et furent 
recoeilliez , crantellez et mors en aulcuns lieux , 
lièvres , cournis , corbeaulx ^ agaices et petits 
oiseaulx que les paisans rapportoienl par mande- 
lëes. Entre les pierres qui cbeurent durant cest 
oraige, l'une fut trouvée de la grandeur d'un demy 
quart de la mesure de Vallencbiennes. Par le dé- 
bordement des rivierres^ procédant de ce cruel 
fouldre , qui sembloit estre ung petit déluge , 
lurent maisons, estables, bangars et menus esdif- 
fices emportez et enmenez aval. Plusieurs per-. 
sonnes morts et bleschez de leurs membres, et de 
faicl de trois à quatre bommères de bois furent 

de rhomble tonnoire , estores de terre , gastez , 
eraschez et renversez. 



CHAPITRE CCCXIII. 

le mariaige de monseigneur Chartes d'Austrioe, fils de monseigneur l'ar- 
ciiiduG, à madame Claude de France ^ unicque fiUe du roy Loys de 
France et , de madame Anne , dueesse de Bretaigne^ 

Il semble à plusieurs grans personnaiges de la 
maison d'Austrice que l'alliance par mariaige, 
faicte de monseigneur Charles d'Austrice, duc de 
Luxembourg, fils aisné de monseigneur l'archiduc, 
à madame Claude de France , seule fille du roj 
Loys^ seroit utile à la commodité des pais , pour 
plusieurs raisons qui seroient longues à réciter ; 
mesme le roy et la royne y estoient très fort aflfec- 
lez, s'en désiroieut grandement l'achevissance ; 
et après plusieurs parlemens , tenus sur ceste ma- 
tière , d'un costé et d'aultre, pour entendre clai- 
rement la volonté dudit roy et des seigneurs de 
France , affin aussi de parturnir le tout , monsei- 
gneur l'archiduc mit sus une ambassade, dont es- 
loit chief monseigneur Franchois^ archevesque de 
Besanchon ; le seigneur de Chieures , grand bailly 
de Haynault ; le seigneur de Verrey ; maistre Ni- 
colas de Ruter; Peler Sessemau, secrétaire, les- 
quelz trouvèrent le roy et la royne à Lyon sur la 
Kosne. Et après qu'ils eurent exposé leur commisr- 
3ion et cherge, touchant ceste alliance, et qu'Us 

furent volontiers oy et receuz, comme il sembloit , 
de prime face le traictié de mariaige fut promis 
et accordé entre eulx en la ville de Lyon , le dou- 
ziesme jour d'aoust^ an dessusdit. 

Et à ceste cause , et pour festoyer et conjoyr les- 
dits ambassadeurs.^ la royne de France , mère de 
ladite Claude , fit faire un sumptueulx bancquet ; 
ensemble une nouvelle danse , à manière de mom- 
merie qui fut exécutée par nobles princes et grans 
personnaiges fort richement habillez , suivant les 
diversitez de pais. Premier^ vindrent à la danse ung 
bregier francbois et une bregière de mesme , ri- 
chement accoustrez de drap d'or , selon la mode 
franchoise^ lesquels dansèrent ensemble; secon- 
dement y sortirent avant ung Allemant et une Alle- 
mande , habillez selon la fachon d'Allemaigne , 
quifortbien s'acquictèrent; tierchement^ firent leur 
personnaige l'Ëspaignol et l'Ëspaignole sumptueu- 
sementaornez selon leur manière de faire, et te- 
nant ferme de danser selon l'usaige de leur marche; 
quartement , convindrent illecq le Italien et la Ita- 
lienne, pompeusement vestus, tenant le train des 
danses d'Italie ; finablement, s'approcha pour dan- 
ser, ung personnaige de haulte stature, portant 
fière myne, tant estrangement et richement ac- 
coustré y que Ton ne sauroit mieux imaginer ; il se 
forcea quérir dames ou damoiselles pour faire son 
debvoir comme les aultres , mais il fut du tout re- 
fusé ; dont, par grand despit qu'il couceut en son 
corraige, il rua sur le pavel un sceptre qu'il teooit 

en sa main y si le brisa en plusieurs pièehes y et re- 
tourna mortellemeilt confus. Par certain person** 
naige est entendu le Grand Turcq , qui lors menas- 
soit France, Espaig'ne, Allemaigne et Italie» et 
les danseurs, ensemble^ accouplez, signifioient la 
bonne union, paix et concorde des régions dessus- 
dites, qui, par la vertu de ce noble traictié de 
mariaige , seront tellement connexez ensemble , 
que , moyennant la grâce de Notre-Seigneur , le 
Turcq ne fera sur eulx aucune emprinse» 



CHAPITRE CCCXIV. 

Le mariaige de monseigneur Philibert , duc de Savoye , et de madame Mar. 
guérite d'Austrice» princesse de Gastille; ensemble le voiaige que fit 
ladite dame. 

Ek ce temps fut conceu , accordé et conelûd le 
mariaige de très illustre prince, monseigneur Phi- 
libert, duc de Savoye^ et de madame Margue- 
rite d'Austrice, sœur de monseigneur Tàrcht- 
duc, princesse de Gastille, veuffe de feu Jehan, 
fils du roy Fernande de Gastille ; et , à oeste 
cause, icellùy duc de Savoye envoya notable 
ambassade vers mondit seigneur Tarchiduc , pour 
achever le tout^ et mener madite dame au pais de 
Savoye. Le chief de ceste ambassade fut révérend 
père en Dieu Aymon de Montfaulcon^ évesqueet 
prince de J^ausene ; Hue de la Boe , conte de War- 



O^^i) DE JEAN MOLINET. 1 55 

rax f maressal ; Âmedeus > baron , seigneur de 
Viriace ; Honoré , baron de Beciilez , seigneur 
d*Escrot ; Pierre de Bonovillario , seigneur de 
Mexiennes ; président Angelin de Provance, sei- 
gneur de FalcOy président patrimonial, noble et 
puissant seigneur^ le seigneur de Belley, soubs 
chambellan^ accompaignez de plusieurs autres 
notables personnaiges , fort gorriez , de grant 
port, et richement enchaynez , jusqu'au nombre 
de deux cens et cinquante chevaulx. Et ainsi , par 
le consentement de monseigneur l'archiduc, des 
nobles de sa court et estats des pais, madite 
dame se prépara pour faire son Toyaige , et mena 
son estât tel qu'elle l'aToit par dechà, monseigneur 
de Verrey, son principal gouverneur, etc.; et 
et oultre , plus furent députez par monseigneur 
l'archiduc , son frère , aulcuns personnaiges de sa 
maison, pour la conduire jusquesà Genève; c'est 
assavoir , monseigneur Tabbé de Sainct-Bertin , le 
seigneur du Fay , le seigneur de Trelon , maistre 
Gérard de Plaine, seigneur de la Roche , et aultres 
gentilshommes » bien accoustrez ; et les dames à 
ce ordonnées furent les dames de Sotenghien, prin- 
cipale des aultres , la dame de Dugelle , la damoi- 
selle de Pasme, niepce de la dame de Sotenghien» 
et aultres, lesquelles aux despens, dudit seigneur 
archiduc, furent desfroyez pour ung mois, aul- 
tant qu'ils furent à la court du duc de Savoye, et 
retournèrent en leurs limites aux despens dudit 
archiduc. 

Madame Marguerite, notablement accompai- 
gnée, chemina petites journées, à cause des jours 
fort courts, et des vojes et passaiges mal conve- 
nables aux gens dn quartier de par dechà , tant 
pour les neiges et froidures, comme pour les mon- 
taignes fort dangereuses et quasi iif^ressibles , 
et encommencha madite dame Marguerite à faire 
son voiaige par la manière que s'ensuit. 

Le vingt-septième jour d'octobre , se partit de 
Bruxelles , et fut convoyée par madame l'archidu- 
chesse et madame la Grande, demje lieue de 
firuxelles, où se prînt le congié; puis vint loger 
à Hal , où monseigneur l'archiduc arriva demy 
heure après ; et le lendemain la conduisit hors de 
Hal , environ d'ung quart de lieu où se fit le adieu ; 
de Hal vint à Guise, où le seigneur de Fontaines, 
commis par le roy de France , luy apporta man- 
dement de donner rémission de tous cas, sinon 
trois ; c'est à savoir brusleurs d'esglises, violeurs de 
femmes et agaitteurs de chemins , et ledit de Fon- 
taines la conduisit, par ledit roy, hors du royalme; 
et partout où il passa , fit commandement aux 
bonnes villes de faire la bienvenue. De Guise vint 
à Cressy-su^-Serre , où elle trouva mesdames de 
Portien et de Vendosme , qui soupèrent ensemble. 
De Cressy vint à Liesse , où elle fit feste de Tous- 
les-Saincts, dont il estoit le jour; et illecq mes- 
sieurs de Laon luy envoyèrent un poinchon de vin. 
De Liesse vint à Bac à Berry , où tout le bagaige' 
de madame passa, quictes et libres chevaulx et 

chariots; de Bac à Berrj, vindreat à Raios^ où 
ceulx de la Tille vindrent au-devant d'elle , croix 
et colliéges à processions; les rues furent tendues 
de tapisseries , et lui furent présentées quatre 
kammes d'ipocras , ung cherf, ung sanglier , che* 
vreulx^ paons, faisans , pertrix, cournis et lapins. 
De Rains à Ghâlon où pareillement vindrent les 
colliéges au-devant , et ceux de la ville avec six- 
vingls torses ; et vint au-devant d'elle le seigneur 
Dorval, gouverneur de Champaigne , et lui fit pré- 
sent de quatre muids devin, chevreulx, veaulz 
de bisse, paons et faisans, etc. De Châlon à Arsj- 
sur-Aube, d'Arsj à Troies en Champaigne, où 
ceulx de là vindrent au-devant , comme dessus ; 
au-devant d'elle vint le prince d'Orenge et le sei- 
gneur de Brianne, fort accompaigniez , et la me- 
nèrent à l'esglise Sainct-Pierre , où le doyen fit 
une harenghe ; on lui présenta venaisons et vo- 
lailles; et l'évesque où elle Fut logiée, habandonna 
les clefs du celUer, pour son estât, tant qu'elle 
seroit illecq ; et à l'entrée de la ville madame de 
Brianne , ses deux enfans , le conte de Roussy et 
le seigneur de Rhiselle , luy firent la révérence ; 
et y avoient plusieurs hourdz de chantres et de 
Saincte-Cécile. De Troyes vint à Bar-sur-Sayne, 
où elle fit sa feste de Sainct-Martin. On luy pré- 
senta deux poinchons de vin. De Bar-sUr-Sayne à 
Mouchy-Lévesque ; de Mouchy à Chastillon-sur 
Sayne, ou luy furent présentez deux poinchons de 
vin de Chastillon vint à Digeon en Bourgongne , 

OÙ croix et coUiéges vindrent au-devant, et les sei- 
gneurs delà ville, et deux cens soixante chevaulx; 
puis vindrent le marquis de Rotelin , le seigneur 
de Neufchastel, le conte d'Esteurens, le seigneur 
Daulmon, le fils du seigneur de Verj, le seigneur 
Delervant; à l'entrée de la porte estoit un hourd, 
où fut l'assault de Cupido et de Vénus , contre le 
chasteau amoureux; à l'entrée du logis de ma- 
daotie fut ung throsne d'asur où furent Dieu le père 
et le fils , et l'histoire ; ung petit plus bas , mons- 
tra léesse, mystères, etc. Madite dame estant à 
Digeon ^ vindrent vers elle les ambassadeurs de 
la conté de Charolois , où estoit , pour l'esglise , 
le seigneur de Sainct-Glaude et le prieur de Vaulx; 
pour les nobles, le seigneur de Ponans, le sei- 
gneur de Fay», le seigneur Maximan, le sei- 
gneur .de Maisons, le seigneur d'Escrille et aul- 
tres, el un aultre, nommé maistre Jacques de 
Buffet , qui proposa devant madame , luy bâillant 
grans et haulx titles autorisans sa généalogie pa- 
ternelle et maternelle , disant que ils estoient voi- 
sins de Savoye , priant les avoir en commandation. 
Madame print en gré la proposition et maistre 
Gérard de Plaines , fils de monseigneur le chan- 
cellier d'Austrice et de Bourgongne , fit la res- 
ponse ; madame de Rothelin vint faire la révérence 
à l'après disner ; ceulx dfe Digeon lui firent présent 
de cent poinchons de vin de Beaune , lesquels à 
leurs dépens firent mener en Savoye. Jamais dame 
ne fut plus aimée ne plus regrettée , ne plus volon- 

tiers vue, qu'elle fut de ceulx de Digeon. De Di- 
geoD vint à ^ste à Romire, de Romire à Sainct^ 
Jehan de Loingne , où luj fut présenté aultant de 
vin que son estai en porroit despendre. 

Le Tingt-deuxiesme de novembre entra en Dole, 
où vint au-devant d'elle le bastard de Savoje y en 
sa compagnie le seigneur de la Chainbre, le conte de 
Subbet y fort gorriers y et enchaisnez de grosses 
chaisnes, jusques trente ou quarante; et avoit le- 
dit bastard seize archiers de cordes. A l'entrée de 
Dole, vindrent les habitans, et le régent de l'uni- 
versité fit une harenghe, alléguant la destruction 
de la ville , avecq plusieurs sortes de margherites , 
et offrirent les clefs de la ville en toute obéissance; 
les collèges vindrent pareillement au-devant d'elle, 
et lu j fut présenté six poinchons de vin , six mou- 
tons , six veaulx , six douzaines de chappons , 
six ojes saulvaiges, douze chevaulx chergez d'à* 
voine y deux douzaines de torses. Le jour Saincte- 
Catherine, vint madame au chasteau de Vauldrej ; 
de Vauldrey à Salins, où vindrent au-devant d'elle 
ceulx de la ville , hallebardiers , crenequiniers , 
armez d'escrevices et de la croix Sainct Andneu ; 
puis , après la harenghe faicte , deschargërent 
leurs bastons , crians : « Vive Bourgongne ! » 
A l'entrée de la ville estoient sur ung hourd quatre 
belles filles , portant les armes de l'empereur , de 
monseigneur l'archiduc de Savoye , et de Salins. 
Madame fut logée sur la Sauveraje ; et illecq estoit 
ung arbre fort hault , où pendoient les armes de 

monseigneur Tarchiduc , et autour d'icejuy arbre 
y avoit deux Mores et deulx folz , bien accoustrez ^ 
chacun la tasse en main , et perchoient l'arbre, 
dont sortoit ipocras d'ung lez , et de l'aultre , vin 
de Germole ; d'ung aultre^ vin rousset , nommé vin 
d'Arbois , qui présentoient à toutes gens ; et y 
avoit gens armez qui le gardoient. Item, devant 
le logis de madame ^ j avoit un hourd à trois estai- 
ges , où estoient les sept vertus , les sept arts et les 
sept pescbez mortelz ; et le lendemain furent jouez 
aulcuns jeux , exposez par maistre Arthelus , fort 
prisé et agréable à madame. Le vingt-septiesme du 
mois , ceulx de Salins firent proposer devant ma- 
dame ung docteur, qui print pour thesme : « Sic est 
» regnum'celorum homini negociatori querenti bonus 
» margaretas in mente unâ^ etc. » Et poursuyvit sa 
matière, àja louengede l'empereur et d'elle ; et à 
chac[ue fois que le proposant disoit ma très redoub- 
tée dame, il s'agenouilloit. Madame print bien en 
gré^ et porta la paroUe maistre Gérard de Plaine ; 
et fut donné à madame , par ceulx de la ville, une 
couppe, où furent cent escus d'or. 

Le dimenche vingt-huictiesme de novembre , 
madame espousa , comme il est de coustume entre 
les nobles, et fit le bastardde Savoye le debvoir 
pour le duc son père ; et fut la chose faicte sim- 
plement , en robbe de velours noir , fourrée 
d'aigneau noir, sans estre en doeil; et n'y furent 
que dames mariées et seigneurs gouverneurs^ d'ung 
costé et d'autre. L'évesque de Losanne les espousa; 

et fut présenté à madame , par le duc de Savoye , 
ung cœur de diamant , ung gros perle y pendant, 
fort riche et exquis. 

Madame fut accoustrée , à l'après-disner , d'une 
robbe de drap d'or sur drap d'or , tout ou plat , 
faicte à la mode d'Espagne, doublée de satin 
cramoisi; la robbe fendue, à bordure de perles, 
rubis, diamans et autres, et pour chaisnes avoit 
paternostres de gros perles de trois tours autour de 
son col ; et lu j fut donné , au partir de la chambre^ 
de par le duc de Savoye , une chainture où il y 
avoit vingt-six gros diamans , trois bons rubis et 
force de perles. 

Le lict préparé, madame se coucha, après les 
danses de la nuict et les banquets ; etcomme il est 
deçoustume aux princes d'espouserpar procureur, 
le bastard de Savoye se coucha auprès d'icelle , une 
jambe mie boutée au lict , présens tous ceulx et 
celles qui avoient esté aux espousailles. Après 
aulcunes devises gracieuses, le bastard se leva^ 
requerrant madame d'ung baiser qui luy fut ac- 
cordé ; et cela faict , se mit à genoulx , disant qu'il 
se rendoit son humble serviteur. Madame le fit 
lever ^ et en luy disant bonne nuict, luy donna 
une bonne baghe de diamant , et chacun se retira. 
Delà, vint loger auPont-d'Arly-aux-Montaignes, 
où luy furent présentez quatre boefs gras. Après 
les montaignes passées, madame arriva à Romain- 
Moûstiers , une abbaye de poirs moynes^ à deux 
lieues de Genève. Là se trouva monseigneur de 

Savoye ; il y arriva une heure après elle ; et , tout 
housse , salua madame et celles de sa compaignie ; 
puis se retira à son logis , et après sbupper revint au 
quartier de madame , où danses furent faictes 
jusques à onze heures , que chacun se retira ; et on 
prépara la chappelle p<Ar dire messes , et parache- 
ver les espousailles. Madame se trouva illecq avecq 
les dames mariées , et le duc de Savoye point ne 
s'y oublia , avecq ses gens privez amys. Monsei- 
gneur Tévesque de Maurianne les espousa audit 
monastère ; la messe dicte , ils se couchèrent en- 
semble jusques à douze heures au jour. Le lende- 
main Ton tint court ouverte; le jour se passa en 
danses, et le prothonotaire de Savoye, frère à 
monseigneur le bastard, deffraya par tous les logis, 
hommes et chevauLs.. 

Le quatriesme de décembre , madame vint à 
RouUe, ung chasteau de RouUet ; à Gouppet , ung 
chasteau appartenant au seigneur de Yiri , qui 
festoya madame en larges despenses, et fut chascun 
desfrayé par les logis. De Gouppet, vint madame 
loger es faulxbourgs de Genève, en ung prioré de 
Sainct-Yictor , où vindrent au-devant de madame 
les deux frères de monseigneur de Savoye ; c'est 
assavoir : monseigneur de Genève , évesque et 
seigneur temporel dudit Genève, en eage de dix 
ans ; et Charles monseigneur , en Teage de quatorze 
ans , bien monstrez et accoustrez environ de deux 
à trois cens cbevaulx; lesquels conduisirent madame 
jusques à son logis, et trouva illecq mademoyselle 

de Savoye, de l'eage de dix ans, sœur audit 
évesque de Savoye , et d'une mesme portée; et fut 
illecq madame l'espace de deux jours , à la requeste 
de ceulx de Genève , qui n'estoient préparez pour 
la recepvoir. Madame donna à mademoiselle de 
Savoye ung cœur de diatnant fort riche et une 
grosse parreure d'or qu'elle mectoit deux tours en 
cbeisnes « et un crespe d'or ; et donna à la con- 
tesse de Villar , femme du bastard , ung camayl 
garni de pierres. 

Le jour de la Conception , fit madame son entrée 
en Genève ; partant de Sai net- Victor, vint sur une 
hacquenée blance, accoustrée de drap d'or, et cinq 
aultres dames sur pareilles bacquenées, autres sur 
bacquenarts; car n'estoit possible mener chariots, 
pour la multitude de bourds qui estoient aval les 
rues ; gentilshommes et archiers en très belle or- 
donnance , et entre tous , le plus estimé , regardé 
et accoustré , fut monseigneur de Cheveron , vestu 
de damas bleu à grande bordure de drap d'or , à 
la mode de Turquie, ung chappeau d'estrange 
fachon, fort riche, monté sur ung stradiot, la lance 
au poing , à ung penon de soye. Ladite dame « 
partant de Sainct- Victor , s'arresta devant une 
cbappelle de Nostre-Dame, où luy fut apporté par 
le bastard de Savoye , le viconte de Martighes , 
Franchois de Luxembourg et autres , ung pale de 
taffctaf, armoyé de Bourgongne et de Savoye. De 
là vinten uneprarie où ily avoit foree,c'est assavoir : 
planté de neige, et illecq se trouva au dextre et 

senestre de deux petits lions, jusques elle vint 
plus avant , où elle trouva ung autre Hou de 
merveilleuse, grandeur, marchant allencontre le 
ject d'ung arc ; au-dessus fut une fontaine de justice 
gardée de treize josnes filles représentans aulcunes 
villes f et tout estoit en ung tabernacle d'or et 
4'asur. A la première porte estoit l'histoire du 
père de famille et de l'enfant prodighe. Item. En- 
suivirent quatre sorle de marguerites , et une fille 
représentant saincte Marguerite. 

Item. Auprès de la chapelle des Florentins, 
y avoit ung arbre de fer contenant environ quatre- 
vingts pieds de hault, painct et doré d'azur et de 
cinople^ à fachon d'arbre de Jessé, dessoubs lequel 
estoit couché : ImperatorWesselauSy rex Bohêmie; 
et aux branches estoient armez de toutes pieches 
hommes enclos en fljorons jusques à la chainture, 
représentant plusieurs empereurs, entre lesquels 
les derniers estoient : Aïbertus , imperator , dux 
Austrie s MaximiUanus y imperator y dux Aus^ 
trie \ Sigismundus ^ rex Hongarie ; Fredericus , 
imperator y dux Austriej Maocimilianus y impe^ 
rator y dux Austrie et Burgimdie j et au-dessus : 
Philippus y princeps Castil. y archi* Austrie; et du 
costé , à une autre fleur, estoient : Margarita 
Austrie s et desseurs estoient en aer les armes de 
Savoye descendans sur ladite fleur , où estoit 
escript : Hœc estjlos agri. Chacun empereur estant 
en fleur , avoit son blason devant luy , l'espée et 
la pomme ronde en main ; et dessoubs l'arbre estoit 

escript en lettres d'or : OrUis nobditatis. En autre 
bourd suivant esloient à cheval^ bien accous-- 
Irez y les noef preulx et preuesses bien bouchiez , 
cbacun ung lacquai vestu de taffetaf. 

Item. A ung^ autre quartier, bojmmes saulvaiges 
et femmes saulvaiges allaictans leurs enfans. 

Item. £n ung autre quartier, les sept vertus, 
habillées gorfià^oient des plus belles filles de 
Genève 

Item. D'autre cosié, histoires romaines et autres 
histoires de Troyes. 

Item. Estoit illeeq, d'ung autre lez , la tour de 
Babiilonne^ plus baulte que les clocbiers de la 
ville ; dessus laquelle estoit ung personnaige tenant 
une banière de taffetaf des ài^es de Savoje. 

Item. En passant par une rue, Ton fit passer 
nouvelles montaignes plaines de neige et sapins et 
de buissetz y où l'on povoit charier par-dessus ; et 
au milieu d'une montaigne estoit le temple de 
vertu 5 par lequel coffvencât paisser pour venir à 
l'honneur, qui estoit fort magnificquement painct; 
et guallementy depuis la porte des Florentins 
jusque au logis de madame^ estoient nouvelles 
histoires. 

Les rues estoit tendues, se que à dangier povoit 
l'on veoir; et pour la dernière histoire estoit la 
mort y où il y avoil : Omnia mori debent; omnia 
mc^te caduntj et de rechief : V (mitas vanitatum 
et omnia vamtas. 

•Madame, arrivée à son logis , les seigneurs de 

1 1. 

Genève la saluèrent et lui firent présent d'une 
licorne d'argent , et ung parcq de mesme semé de 
margherites , qui fut bien accepté. Ausoupper , à 
la grande salle furent, trois tables couvertes : à la 
première furent, monseigneur de Savoye ; madame 
Marguerite; Charles, monseigneur; mademoiselle 
de Savoje; et n'y comparut monseigneur de 
Genève , à cause de son indisposition ; la contesse 
deVillar, la dame de Sotenghien, la vicontesse, 
femme de Franchois de Luxembourg ; la dame de 
Dugelle , la dame de Taves ,. belle - mère aa 
bastard de Savoye ; la dame de Viry , la dame de 
Sanpol; d'Allemaigne; la dame de Trelen, et les 
ambassadeurs d'Allemaigne envoyez par le roy des 
Romains. Aux autres tables , gentilshommes , da- 
moiselles , qui mieulx mieulx. 

Le buffet fut bien paré , tant de blance vasselle, 
que de dorée , et entre autres choses il y avoit une 
licorne de cinq quartiers, et grosse à l'advenant. 

Le dimenche ensuivant , se firent grosses joustes 
de six, quireceurent tousvenans. Le premier fut le 
bastard de Savoye , Franchois de Luxembourg , le 
seigneur deCheveron , legrant escuyer, le seigneur 
de Valenchon et le maistre d'hostel Cardon. Il y 
avoit ung grant chasteau , tourret de quatre tours, 
une grande porte au milieu, oùs'ouvroit la teste 
d'ung lion , qui ouvroit la gueule si grande , que les 
jousteurs passèrent à cheval pour venir Siur les rengs. 

Assez près , estoit le jardin d' Austrice , où il y 
avoit ung hault arbre , au bout duquel estoit une 

belle marguerite , et plusieurs petites marguerites 
allenlour. 

Au premier jour des joustes , partirent de la 
plushaulte tour six dragons jectans feu Tung après 
Faultre , portans chacun les armes des six dessus- 
dits jousteurs; et rentroient lesdits dragons en la 
marguerite dudit arbre. 

Lepremtier venant sur les rengs fut le bastard de 
Savoye , contre le seigneur de Siboix ; et eslôient 
les chevaulx desdits six jousteurs houschiez des 
armes de Savoye , et le lendemain des armes de 
madame ; et convenoit que chacun, d'iceulx , tant 
defiPendeurs que jousteurs , fissent dix courses; et 
celuy qui moings rompoit de lances que son com- 
paignon , estoit tenu donner à l'aultre autant de 
verges d'or que le nombre en estoit. Il y eut des 
bons jousteurs d*une part et d'aultre^ souveraine* 
ment Franchoisde Luxembourg, viconte de Mar- 
tighe, qui fut servy de Frederick , bastard de 
Meleun ; et ledit Franchois monseigneur renvoyoit 
ses gens dormir au boult des lices. Le plus grand 
gorgias fut ung Piémontais nommé conte Roya , 
ayant son cheval husset de damas vert ^ sayon de 
mesme sur le hàrnois , et planté de platines verdes, 
esparses entre son armet et le timbre qui estoit 
dessus ; il avoit devant luy une damoiselle de dix à 
onze ans^ vestue de damas blanc doublé de damas 
noir; ladite robbe ouverte à grosses luctres d'or, si 
que Ton Véoit sa robbe simple de velours cramoisi, 
son alour^ et le tout acoustrez de chaisnes d'or et 

jojaulx à largesse ; sa hacquenée blance , à ac- 
coustrement de damas blanc , amena son gentil- 
homme sur les reogs , tenant une longue ckainture 
de soje blance ; après qu'elle eut faîct son tour et 
présenté son hoir , elle fut amenée avecq les aultres 
dames par trois gentilshommes de pied. Les juges 
et héraulxlui ostèrent la houssure ; mais le c^val 
ne demoura point ntid j car soubs la graiâde hous- 
sure en j avott une courte, qnr demoura sur le 
eheyal ; et quand il eut besongné à son hoimeur ^ 
la damoîselle descendit des d^mes , et le remena 
comme dessus» 

Advint que , en couvrant la table , le jovr du 
Noël , six gentilshommes , armes de toutes pièpes. 
09 harnois de guehre, Tespée au pmnct) le tam- 
burin sonnant à manière de moresque , entrèrent 
Fung après Tautre ; puis à grands cops «d'espée se 
battirent si bien Fung l'autre^ que Tiing fut désarmé 
de garde bras ; par quoy l'on les deffit ^ et subit 
recpmœenchèrent la danse. 

Le jovtT Sainct*J<^n, à Tàprèis soupper^ le 
seigneur de Dussj , le seigneur de Cheureau et le 
seigneur de Siboise tindrent ung tournoj , anxies 
de harnois de guerre ; mais à pied seulement y et 
deffendirent utie bannie^ contre tou5 venans , 
trois contre trois; et se combattirent à gros cops 
de lances , fer esmolu y tant et si longuement, que 
lesdites lances estoient par pièces^ où que les juges 
avoient faict avaller une grande barrière de bois 
pendant en aer. Cela faict, et la barrière relevée,, 

chacun des combattans avoit une espée à deux 
mains, bien trencbante; puis recommenchèrent 
ledit combat y jusques ladite barrière fut avallée. 
£t après ceulx de dehors s'en allèrent, et les acten- 
dans ou deffendans, se reposoient en ung riche 
pavillon, expectans nouvelles gens. 

£n la deffense ou assault de ceste barrière , se 
monstra Philibert 9 duc de Savoye , fort et puissant; 
car il estoit beau, grant personnaige et josne , de 
l'eage de vingt-^trois ans. Madame de Sotenghien, 
laquelle , à grant prière , estoit allée à ce convoj , 
pour accompaignermaditedame, où estoient de par 
decbà, avec elle ^ la dame de Dugelle, la damoi- 
selle de Trelon et les deux damoiselles de Dugelle 
et de Pasn>elle , prindrent congié et partirent avec 
leur train , à deux chariots branslans, deux chariots 
de bagaiges et quatorze chevaulx de selle ^ et 
furent desfrayez en Genève , par monseigneur de 
Savoye , tant les hommes que les femmes. Pareil- 
lement le seigneur de Fay , chevalier de Tordre , 
en nombre de trente chevaulx, le seigneur de 
Sainct-Bertin , à quatorze chevaulx, le seigneur 
de Verrey, le seigneur de Trelon et autres gen- 
tilshommes venus en Savoye , se partirent très bien 
contens. 

CHAPITRE CCCXV. 

Le voiaige d'Espugne que firent {»ar terre monseigneur Tarcfaiduc et madame 

son espouze. 

AINSI que monseigoeur l'archiduc et madame 
son espouze se préparoient pour aller eu £spaigne; 
eoviron quinze jours au mois de .septembre , le 
seigneur de Belle ville , envoyé par le roy de France, 
aiTiva à Bruxelles, vers monseigneur Tarchiduc , 
devant lequel il proposa fort élégamment, le 
persuadant de faire son voyaige par terre , et que 
le roy lui faisoit offre de quatre cens lances , pour 
le conduire seurement partout et oultre les limites 
de France , et de le protecter et deffendre contre 
tous ennemys. Par icelle persuasion et promesse , 
portant grant utilité aux pais et que paix perpé- 
tuelle s'entretiendroit entre ces deux grandes 
maisonÉ, considéré aussi le mariage faict du fils 
d'Aust;riçe à la fille de France , monseigneur Tar- 
chidnc, les princes et son grant conseil acquiescè- 
rent au proposé dudit seigneur de Beîleville, et 
délibérèrent de faire leur voyaige par terre ; et à 
ceste cause , monseigneur l'archiduc assembla les 
estats de ses pais en la ville de Bruxelles , devant 
lesquels il fit exposer que pour ung 1res grand et 
souverain bien il yroit par terre en Espaigne , et 
enmeneroit madame l'archiducesse , son espouze; 

et que le peuple ne fusist en soing de leurs per- 
sonnes ; car , de quinze jours à autres , il y auroit 
postes ordonnées pour en rapporter certaines 
nouvelles ; et laissa monseigneur le conte de Nassou 
lieutenant-général et principal gouverneur , tant 
de messieurs ses enfans comme de ses pais , avecq 
monseigneur le chancellier , seigneur de Maignj ; 
messire Jehan de Homes , évesque de Liège ; sire 
Gornilles de Bergbes et le seigneur de Berselles , 
chevaliers de la Thoison , ajans regard auxdits 
enfans ^ lesquels furent menez et nourriz pendant 
le temps de ce voyaige , en la ville de Malines. 

Monseigneur Tarchiduc et madame se partirent 
de Bruxelles et vinrent à Mons en Hajnault , où 
madite. dame fit son entrée , et fut honorablement 
receue par les seigneurs de la ville , lesquels luy 
donnèrent y à son premier advéuement, deux pots 
d'argent doré, et une couppe pleine de flourins. 

De Mons se trouvèrent en Yallenchiennes, où 
icelle fut grandement festoyée, et luy fut présenté, 
par le prevost^ eschevins et jurez, un bachin d'ar- 
gent et un lavoir de niesme. 

De Valenchiennes se tirèrent en Cambray , par 
un vendredy, douziesme de novembre, environ 
douze heures au jour, et illecq ieurent receus par 
les collèges et habitaus de la cité. 

De Cambray allèrent loger à l'abbaye de Sainct- 
Martin; et le lendemain entrèrent au royalme , 
environ quatre heures, iiet vindrent à Sainct-Quen- 
tin , où les ordres des mendians , cordeliers et ja- 

cofains^ el messieurs de Tesglise Tindrent au devant, 
et leur donnèreut à baiser le cbief du benoist mar- 
tyr ; et les rues de la ville furent tapissées ; à sa 
venue Tou fit feus de joye , par les quarrefours 
furent faictes histoires de la légende de leurdit pa- 
tron. lUecq fut envoyé vers monseigneur l'archi- 
duc , par le roy de France , monseigneur DepK- 
gney , aeccM&paigné de la noblesse d'Artbois , 
pour le faire recepvoir et festoyer par tout le 
royalme ^ comme le roy mesme ; fut aussi envoyée 
madame de Yendosme^ pour pareillement adsister 
et conduire madame Tarchiduchesse, laquelle de 
Vendosme logea le lendemain archiduc et archi- 
duchesse en son chasteau de Ham , où ils séjour- 
nèrent une nuict seulement; si les desfroya, et 
tint court ouverte. 

De Ham vindrent à Noyon , où le peuple et les 
colUéges vindrent au-devant ; et après avoir salué 
Sainct-Eloy , le lendemain se partirent , le dix- 
neuf dudit mois, et vindrent de Noyon à Compié- 
gnes, où ils prindrent giste, et furent honneste- 
ment recoellis ; les feux de joye furent faicts 
et les rues tapissées; et séjourna illecq jusques au 
vingt-deuxîesme jour. 

De Compiégne^ vint gister à Senlis', où ceulx 
de la ville luy firent très grande révérence , furent 
au-devant de luy et le conduisirent jusques son lo- 
gis , où vindrent douze des gouverneurs de ladite 
ville, lesquels luy présentèrent le vin ; l'un d'i- 
ceul)L fit une harenghe , disant : 

« Très hmli, trè» excellent et très puissant sei- 
» gaenr^ veecy la ville de Senlis, laquelle sere- 
» commande très humblement à yostre bonne 
» grâce, comme à Tung des douze pèresde France, 
» et aussj comme du doyen d*iceulx; car si vous 
» n'estiez que Tung, vous n'auriez si grande qua- 
» lité. » 

L'on cuidoit qu'ils deussent présenter du moins 
dix ou douze chariots , du moins à cause de la per- 
rie ; mais il n'en y eut seulement que dix ou douze 
kaives; monseigneur les remercia grandement, 
et plusieurs des assistens commencèrent à rire, à 
cause de ladite harengfae, laquelle fut tantsolemp^* 
nelle pour si petite offre. 

De Senlis se desiogea monseigneur , et alla cou- 
cher au Louvre ; et d'illecq à Sainct-Denis , où il 
rencontra le coUiége hors de la porte de la ville ^ 
qui le mena à resgUse, et illecq oy la messe, la- 
quelle fut chantée par ses chantres ; puis luy furent 
monstrez les diguitez , relicquaires , sanctuaires et 
sépultures des roys de France ; et sur le portai de 
l'esglise fut un eschaffault, où estoit la remous- 
trance comment au sacre du roy le duc de Bour- 
gonghe est le premier per, et doyen d'iceulx. 

De Sainct-Denis , le jeudy ensuivant alla en Pa* 
ris; et luy vindrent au-devant les seigneurs de 
Beurcs , de Glorieux , le prévost de Paris , le che- 
valier du Guet; puis les seigneurs du parlement, de 
Ghastelet, et la université , et grand nombre de la 
communaulté de la ville ; si le menèrent à son logis 

environ six heures au soir. Le lendemain , ven- 
dredy^ vingt-sixiesme du mois, alla au Palais où 
il tint siège , comme premier per de France , et 
luj fut baillié le siège là où le roj sied quand il 
lui plaist estre ; et y eult aulcunes causes plai- 
doiées devant sa personne^ et aulcuns arrêts 
donnez. Le parlement fit une harenghe devant 
luy en louant le pays de Flandres; et le prévost 
d*Arrasresponditsur-le-champ* Le recteur de l'uni- 
versité proposa devant luy ; et fut faicte une pro- 
cession des escholliers devant son hostel. Ce jour 
qu'il fut au Palais^ il oyt la messe à la Saincte Gba- 
pelle ^ et retourna disner à son logis. 

Madame l'archiducbesse passa la rivière de 
Say ne pour veoir le Palais, et le samedy alla au giste 
de Longemeau , six lieues oultre Paris ; et quand 
monseigneur eut visité Tesglise de Notre-Dame, 
la ville, lecbasteauduLouvre, la Bastille Sainct-Ân- 
toine,et qu'il eut souppé à l'hosteldu prévost deParis 
il retourna coucher àson logis, et le dimence, vingt-' 
huictiesme jour du mois ,, se partit de Paris , print 
son giste à Mont-le-Henry , et emmena madame 
avecluy, laquelle il trouva à Longemeau. 

De Mont- le-Henry se partit le lundy, et se logea 
à Estampes^ où il séjourna le mardy pour la feste 
Sainct-Andrieu. D'Estampes, se deslogea le mer- 
querdy , premier jour de décembre , et coucha la 
nuict à un village de Beausse , nommé ArgevilleJa- 
Garte. Le joedy fut logé à Retenay ; et le vendredy 
à Orléans, où le josne conte de Foix, et le sei- 

gneut de Montmorency , gouverneurs de la ville, 
et Tuniversité luy vindrent au-devant, et après que 
illecq eut séjourné trois jours, il se partit le lundj 
ensuivant ; il visita Tesglise de Notre-Dame de 
Glérj, où il oy la messe et révérenda les reliquaires; 
et luy fut faicte ostention de la sépulture du roy 
Loys de France , du sarens où gist le cœur du roy 
Charles , son fils , et des statues d'iceulx. A Taprès 
disner alla coucher à Sainct-Laurens-des-Ëaues; 
et le mardy , septiesme jour du mois, disna à trois 
lieues près la ville de filois, où le roy de France, 
la royne, et grande noblesse actendoient sa venue. 
Ce mesme jour^ environ cinq heures du soir , 
qui fut nuict de la Conception Nostre-Da me, wi- 
dèrent de la ville de Blois , pour le bien végnier, 
les princes du sang , messieurs de Bourbon et d*An- 
goulesme ; pareillement luy vindrent au-devant , 
à un traict d'arcq près de Blois , messieurs les car- 
dinaulz de Luxembourg et de Sainct-Georges , 
accompaigniez de dix ou douze évesques, et plu- 
sieurs notables docteurs et maistres de grande 
recommandation. Et fut l'ordre de Tentrée telle : 
monseigneur l'archiduc fut adextré de monseigneur 
de Bourbon et senestré du cardinal de Luxembourg, 
et devant eulx les josnes princes du sang, le conte 
d'Angoulesme et aultres ; et madame l'archiducesse 
eut à sa dextre le cardinal de Sainct-Georges et 
l'évesque d'Arles , ambassadeurs du pape ; et , 
pour l'heure tardifve , furent allumées quatre cens 
torses que tindrent les paiges du roy, lesquels la 

convojèrent jusquesau chasteau où monseignear 
mit pied à terre , et moosta en la salle où estoient 
le rojf la royne et grant noblesse de France. Et 
quand monseigneur petcheut le roj, il lu j fit ung 
honneur y puis marcha arrière deux ou trois pas, 
se fil le second ; et de rechief s'avaneha quatre ou 
cinq pas • et fit le tiçrch honneur. Âdonc le roy se 
deffula, se leva et|rembrascha fort cordiallement, 
et devisèrent ensemble plus d'une heure. Les asr- 
sistans estoient moult )0jeulx; regratians Dieu de 
veoir ceste assemblée. 

Madame l'archiducesse mit pareUlemeiU pied à 
terre , et trouva au degré de la montée madame de 
Nevers , la comtesse de Yalentinois et la damoiselle 
de Caudale y pour la mener en hault , où se trou* 
vèrent mesdames de Bourbon et d'Âllenchon y qui 
la receurent honnorablement , se la menèrent vers 
larojne; et dès lors qu'elle l'appercheut, fit ses 
révérences et honneurs par trois fois, comme avoii 
fait l'archiduc au roy; et icelle la recœillit très 
amyablement , et la baisa* Le roy mena monsei- 
gneur l'arclûduç vers la royne , se luy fit les trois 
honneurs , comme il avoit fait au roy ^ se la baisa et 
le roy baisa madame l'archiducesse , mais premier 
demanda se c'estoit son bon plaisir. Puis monsei- 
gneur l'archiduc et madame son espouze allèrent 
veoir leur belle-fille , madame Claude , qui • selon 
son eage , fit les honneurs à son appartenir , 
comme saige et bien apprinse.Ces mystères accom-' 
plis, l'on fit soupper monseigneur, avec luy le 

conte de Ligney et le conte de Nevers , et après 
n j eut riens faict, car chacun d'eulx estoit fouUé 
et travaillé , et s'en allèrent coucher. 

fit ne faict à doubler que les places et lieux ou 
se firent ces amjables bienvenues et réceptions^ ne 
furent sumptueusement tapissées : la grande longue 
gallerie ensemble et la grande salle estoient riche- 
ment pavées , et le pavement couvert de tapis 
turquoys, et les grans chandelabres d'argent pen^ 
dans à grosses chaisnes de mesme ; la grande 
chambre où coucha monseigneur , fut tapissée de 
drap d'or et de soje ; les pavemens comme dessus ; 
lict de champ à ciel de drap d'or , courtines de 
damas blanc et coussins de drap d'or, La chambre 
ensuivant pareillement^ sinon que le lict de champ 
estoit garni de satin cramoisj , la chambrette 
semblable , excepté que le lict de champ estoit à 
la mode de Naples, et les courtines de satin cen- 
dreus brocé d'or^ doublé de taifetas* 

La première chambre de madame , tendue de 
riche drap d'or; la seconde de cramoisy; la troi- 
siesme de camelot de soye blance et de satin cra- 
moisy. Item. Tant à ung logis comme à l'aultre , 
la vasselle d'argent estoit tellement espandue, que 
bachins de selle perchée^ paielles, bachinoires et 
aultres vasseaulx servans de nuict , estoient d'ar- 
gent doré par les bords. 

Le lendemain y jour de la Conception Nostre- 
Dame , allèrent le roy et monseigneur oyr la messe 
à la grande esglise auprès du chasteau. Mondit 

seigneur servoit le roj du denier à l'offrande , et 
au retour s'esforchoit le roj de meclre monsei- 
gneur au costé de luj, ce qu'il obtint de mon- 
seigneur à grande difficulté; car il le voloit seulement 
suyvir à teste nue. L'après-diner jouèrent à la 
paJme y le roy et monseigneur contre deux autres ; 
et le joedy allèrent voiler; Taprès-diner , l'on 
jousta 9 et Taprès-soupper l'on dansa ; et le dimence 
ensuivant , fut la paix solempnisée entre les deux 
grans roy s ; c'est assavoir des Romains et de 
France y comme il s'ensuit : 

Ce jour, environ huict heures du matin, l'é- 
vesque de Cambray dit la basse messe en une cha- 
pelle du chasteau , devant le roy et monseigneur 
l'archiduc , et sur le corpus Domini jurèrent le 
roy, en son nom, et monseigneur l'archiduc, 
pour le roy son père, et en son nom, ladite paix; 
et d'illecq allèrent disner ensemble. Et pour don- 
ner au peuple la confirmation de la paix jurée en 
ladite chapelle , le roy et monseigneur vindrent 
oyr la grande messe hors du chasteau , et si y vint 
la royne et tout son train ; et sy trouva madame 
l'archiduchesse avec six de ses femmes , habillées 
à la mode d'Espaigne, accompaignée de mes- 
dames de Vendosme , et autres plusieurs. Les pré- 
lats de France, présens à ceste solempnité, furent : 
monseigneur le légat ^ les cardinalz de Luxem- 
bourg et de Sainct-George , arche vesque de Sens , 
les évesques d' Alby , de Lengres , de Chartres , 
de Poictiers , du Puis , de Tournay , le Pot , de 

Codoines , de Bayeulx , de Cisteron , et trois aul- 
tres qui me sont incongneus; ensemble le grant 
prieur de France ; les prélatz de la part de mon- 
seigneur l'archiduc furent : Tarchevesque de Be- 
sanchon et Tévesque de Cambray , les évesques 
d'Ëspaigne Gordulensis et de Rfalga ; ceulx d'Ita* 
lie oultre les mons^ furent Arelàtensis, Yeteria- 
oensis et Novarensis. 

La messe fut chantée par Tévesque de Castres; 
le sermon faict par maistre Laurent Bureau , con- 
fesseur du roy , évesque de Cisteron , lequel élo- 
quemment exalta ceste paix , et print pour son 
thème : JEcce quam bonwn et quant jucundum est 
habitare reges et principes in uniun ! Les chantres 
du roy chantèrent à ung estaplier, et ceulx de 
monseigneur à l'autre, tour à tour, qui estoît 
chose fort mélodieuse. La messe finie , se chanta 
Te Z?^Mm^ par les chantres tous ensemble. A 
Taprès-disner , Ton jousta , et par l'espace de huict 
jours coincquèrent le roy et monseigneur l'ar- 
chiduc ensemble; et passèrent temps en jousles 
et bancquets , en voiler et tous esbattemens bon- 
ne stes. Et a esté mondit seigneur tant bien festoyé 
et traicté , luy et ses gens, en quantité^ qualité et 
diversité de vins et de viandes , que Ton ne scauroit 
mieulx souhaiter. Et est chose quasi incrédible de 
la despence et feste sumptueulx que luy a este 
faicte. Madame rarchiducesse semblablement 
a esté grandement recoeilliée de la royne et 
de ses femmes, qui estoient environ de six cens 

en nombre , dont les dix* ou douze estoient vesiues 
de drap d'or ; et donna madite dame , à madame 
Claude, sa belle- fille > une baghe estimée à la 
valleur de deux mille escus. 

Il j avoit illecq^ en commun spectacle, uag 
pillier de bois jaspé, et dessus une statue d'homme 
nud y tenant en sa main une torse et auprès de 
luy ung tableau où fut escript : Lumen ad rei^la-^ 
Uonem gentium et gloriam plebis tui Israël; et 
estoient les armes de France en bas , auprès des^ 
quelles estoit ung tableau où estoit escript : Quia 
viderunt ociUi mei salutare luum , et les armes de 
la royne d'autre costé ; et ung tableau auprès con- 
tenant : Quod paras ti antèjaùiem omnium populo^ 
rum. Ung petit avant estoit en paincture, bien 
attaché au mesme pillier, lasemblauce de mon- 
seigneur le duc Charles et de m^dûtsm Claude de 
France , tout au nud , tenant ung tableau où fut 
contenu : £x ore infantium et ladentùun perfedstà 
pacem* 

Le mercredy , partirent le roy et monseigneur , 
et allèrent , voilant et passant temps , jusques au 
chasteau de Chaultmonl , où le roy coucha , et 
monseigneur passa la riyière de Loire et coucha à 
ung villaige nommé Escune ; le lendemain , mou^ 
seigneur rapassa ladite rivière , et vint devers le 
roy ; et ce jour vindrent chassant et passant temps 
au gistç à Amboise. Le lendemain partit mon*- 
seigneur d'Amboise, et le iK>y le convoya jusques 
hors la porte , où mondit seigneur print congié de 

luj, et le roy retourna à Bloix; et monseigneur , 
accompaigné du seigneur de Ligney , se trouva à 
Tours ^ où il fust honnestement reçeu ; et y séjourna 
jusques au lundy vingt-deuxie^me ; et le sanaedy 
alla jouer à la palme au Pl^ssy; le dimence visita 
la ville ; le lundy partit , et vint repaistre à ung 
villaige, quatre lieues de. U, où monseigneur de 
Ligney print congié et s'en retourna à Tours ; 
et luy donna monseigneur deux de ses plus beaux 
chevaulx. Et monseigneur et iqadame furent logiez 
à Saiucte-l^oure. 

Le n^ardy partirent d'illecq, et disnèrent au 
port de Pil|e^ oi^ ils passèrent )a rivière de Bieuse, 
et de là cpucbèrent au Chasteau-le-Raplt ; où ils 
furent honnqrablement recopiUiez ; pui» partirent^ 
et classant par les fo|:'etz ^ prindrept giste 4 Poic- 
tiers , où le séneschal de Poictiers et les nobles 
hommes du pai^, ordonnez de par le ypy, le 
recoeillièrenl; , epsjem);>le Cjegx de la villç et mes- 
sieurs de l'université. Puis mondit seigneur alla 
faire son Noël en upe pejbite ville i^ommée Mesle , 
où il séjourna trpis op quatre jours; au partir 
d'illecq, print le chemin àCc^ognac^ où il trouva Içs 
gens de madame d' Angoulesme , qui le re8toyè|:'eQl 
et le tindreat six jours. Au p^rtip d'ille4>q, }^ 
séneschal de Poictou et ses gens prindrçat çfmgiéy 
et monseigneur s'en all^ à B^^befieu, qpi est à 
monseigneur d^ Rochefoijcault, qù ii fut biep yeau 
et y joua à la palna,e. De I4 /se partit à i'après-. 
disuer ^ et vint co^u/cher à ung villaige nommé 

Montbleu , et d'illecq entra en Gascoigne , et fit la 
veille des Roys à ung villaige nommé Chastre , où 
ceulx de Bourdeanlx envoyèrent vers luy , et luy 
présentèrent, à la mode du pais, bœufs, moutons , 
chappons, perdrix, faisans, et les vins largement, 
priant que son plaisir fust passer par leur ville ; 
mais il s'excusa , à cause que l'on disoit que la peste 
y régnoit. 

Le lendemain se deslogea , passa la rivière de 
Gironde, et coucha à Castillon , et d'illecq à 
Cadillac où il fut reçeu ; et monseigneur de Can- 
dailles et madame sa femme , fille à monseigneur 
d' Albrecht, sœur à madame la princesse de Chimay, 
luy fit ung noble recoeil , et y séjourna deux jours. 
De Cadillac vint à Langon , appartenant audit 
seigneur de Candailles, où il fut quatre jours bien 
festoyé. 

Le vendredy , cpiatorziesme jour du mois de 
janvier, partit de Langon et vint coucher à ung 
bourgade nommée Capsin ; de Capsin vint à Roc- 
quefort , appartenant au roy de Navarre ; de 
Rocquefort coucha à une bonne ville nommée le 
Mont-de-Muichault, où il séjourna le dimenche; le 
lundy partit d'illecq et vint à Tarbes, très bonne 
ville appartenant au roy de Navarre, où mon- 
seigneur et toute sa compaignie fut assiégé dés 
eaues, si terriblement grandes que toute la ville 
flottoit, sinon le quartier d'en hault où monseigneur 
estoit logié. Et quiconcque voloit sortir du logis , 
il convenoit entrer en bottequin. Après qu'il eut 

illecq séjourné trois jours , le joedy ensuivant se 
partit , et fut logié à Dacques, actendant le voy de 
Navarre y qui vint le vendredy au soir; et madame 
estant allée le droict chemin à Baionne, et firent 
ledit roj et monseigneur bonne chière ensemble. 

Le samedj deslogea de Dacques y et coucha 
à Baionne, où il trouva madame et y furent jusques 
au mercredy. Ce jour , prindrent congié mon - 
seigneur et madame dudit roy de Navarre, et 
vindrent à Fontarabie , première ville de Bisquàye 
et du royalme d'Espaigne^ où il trouva le com- 
inendador maior de Sainct- Jacques , et son fils^ le 
duc Dalengado , gouverneurs de Grenade y et plu- 
sieurs autres grans maistres y envoyez du roy de 
Castille , qui honorablement receurent mondit 
seigneur et madame. 

Le lundy se deslogea et vint à une aultre ville 
nommée Rinam ; et de là à Bourghes , où n'est ad- 
venu chose digne de mémoire ^ sinon que le sei- 
gneur de Boussu ,, fit roUer sa charrette oultre les 
montaignes, ce qui jamais n'a voit esté faict de 
souvenance d'homme , dont les paisans> qui onc- 
ques n'avoient veu charrettes en leusr marces, 
furent tant esmerveillez que riens plus. 

A l'entrée de Bourghes, fut le connestable 
d'Espaigne, comte de Hane, le duc d'Airbarcrebres 
et le conte de Bonevente , les contes de Salines et 
de Castro, de Nevo, et le conte de Sirolles liiy 
vindrent au-devant. Ledit connestable desfraya 
monseigneur et madame l'espace de dix à douze 

jours qu'il séjourna à Bourghes ; et au partir donna 
à plusieurs des gens de monseigneur aulcuns mu- 
lets; faisant à monseigneur bancquetsetmommeries 
de chasser les tors et de jouer aux cannes ; et 
depuis festoya les gens de monseigneur à leur 
retour de Sainct- Jacques , et leur donna à trois ou 
quatre chacun un jenet ; et dîent que sa maison 
est aussi belle ou plus que la maison monseigneur 
de Nassou , à Bruielles. 

De Bourghes vint monseigneur passer par Val- 
doly , et luy vindrent au-devant le duc de Najera, 
Tadmiral de Castillé, les présidens et gens de 
parlement , ceulx de Tesglise de la ville , et ceulx 
du pais à Tenviron , à grant nombre de nobles 
personnaiges , les receurent et traictèrent fort 
honneslement et honnorablement. Et entre les 
autres, ledit admirai le logea et festoya grande- 
ment, et pourveu luy et ses gens de vivres de 
quarèsme, difficiles à recouvrer, et luy donna du 
passe-temps l'espace de sept jouts, en joustes et 
esbattemens, es quels ledit admirai estoit trouvé 
premier et dernier. 

De Valdoly, monseigneur passa à Médina, où 
il séjourna ung seul jour, puis arriva à Sigovia^ 
dont il entendoit partir le lendemain et faire ses . 
pasquesà Madril, et d'illecq tirer à Tolledo,où 
il espéroit trouver le roy de Gastille et la royne; 
mais IHeu en disposa autrement. 

CHAPITRE CCCXVI. 

Commeut nnonseigaeur de Raimtaiii assaillit les Timx|s en l'isle de Matelyn; 
et de la tirés du» fortune qu'il eut à soQ retour » par lempeste denier. 

Lb roj Lojs de France y voeillant obvier aux 
meoasces , superbes jactances et folles entreprinses 
que le Grand-Turcq présumoit de faire sur la 
chresptienneté y mit sus une grosse armée par 
mer, du tout accoustrée de galliaires, uaves, 
barcques , artillerie y vivres et gens de guerre ^ 
dont estoit principal capitaine monseigneur Phi-* 
lippe de Clèves y son cousia germain. Nostre 
sainct-père le pape promit y donner subside. Le 
roj de Portugal , les Vénitiens et les chevaliers 
de Roddes firent préparer grant nombre de gens. 

Les capitaines franchois voUoient que mondit 
seigneur se fusist occupé à l'environ de Naples , 
pour secourir aux Franchois; mais il ne vollut 
nullement frustrer ne rompre son voiaige ; et , 
]K)ur appaiser lesdits capitaines , affin d'éviter 
murmure , il escripvit son intention au grant 
maistre de Roddes , confannonier du pape y lequel 
se adhéra audit seigneur qui prisa fort sa bonne 
volonté > qui estoit de débeller et joindre aux 
Turcqs, sanssoy arrester à la tourbe franchoise ; 
et pour furnir son concept^ descendit à grant 
puissance, accompaigné comme dict est y en Tisle 

de Mateljn , où il j avoit ville et chasteau fort 
assez 9 possessez des infidèles turcqs, ennemjs de 
nostre foj ; et illecq fut mis le siège des Franchois. 
et yénitiens semblablement , suractendant legrant 
maistre de Roddes » lequel ils cuidoient avoir Ûlecq 
trouvé , comme il avoit promis ; pareillement les 
Espaignols leur faillirent au besoing, qui n'j 
furent ne comparurent. Toutesfois ils ne délais- 
sèrent pourtant de mectre à effect leur salutaire 
entreprinse, et vigoreusementilsassiégèrentlesdits 
Turcqs , affûtèrent leurs engiens , battirent à toute 
force la ville et le cbasteau. Les héréticques furent 
diligens à leur deffense ; mais ils furent serv js de 
trois assaults fort aspres et impétueulx ; tellement 
qu'il y eut de trois à quatre cens Turcqs ruez jus , 
qui rendirent leurs esprits aux diabolicques mi* 
nistres qui les tiennent en ceste erreur; et des 
chresptiens non guaires occis ^ mais plusieurs 
blescbiez. Finablement , les pierres , les pouldres 
et toute artillerie failloient aux Franchois et Yéni-* 
tiens qui se moroient defamjne, de froidure et de 
grant malheur, à cause du temps d'iver et du 
merveilleux pais, de très dure marche , où ne 
trouvoient pain ne vin , ne grant congnoissance, 
ne secours , ne recours de quelque personne 
vivante ; et furent en ce misérable estât l'espace 
de ung mois; pour quoy ils délibérèrent, par 
constraincte nécessaire, lever leur siège et retour- 
ner en autres régions. En ce conflict , très dur et 
merveilleux assault , demorèrent mors le gouver-^ 

neur du duc d'Albanie , le grant Pierehon , le petit 
Chastelet; aucuns gentilshommes de la cdmpaignie 
de Ghatillon y le séneschal et autres qui me sont 
incongneuz , expirez plus par maladie que par le 
traict des instruments. 

Advint le jour madame saincte Katelyne , que 
ledit seigneur de Ravestain et cenlx de son osl, na- 
geant en mer entre le cap Sainct-Angel et l'isle 
de Citharées, où Paris ravit Hélaine, environ le 
poinct du jour s'esleva ung grant tempeste ; envi- 
ron une heure après, s'esffbrcha tellement , et de- 
vint tant horrible, qu'elle rompit la verge du grant 
veille, si le jecta en la mer, et pareillement le 
wicquet , par quoy toute la compaignie fut gran- 
dement estonnée, laquelle se mit en la miséricorde 
de Nostre Seigneur ; le vent les chassoit tout droict 
à ladite isle, et n'y avoit remède, smon de jecter 
les ancres en mer, qui ne tindreut point ; alors se 
mit chacun en estât comme pour recepvoir mort , 
et furent illecq promis plusieurs vojaiges , veux 
et pélerinaiges ; et se advisèrent de copper le mast 
qui cheut sans personne blescher ^ et lors, fut la so- 
ciété ung petit réconfortée, espérant que les ancres 
deussent tenir , ce que point ne firent ; car tous- 
jours approchoient l'isle, qui est de haults ro- 
chiers, que lors perdit espérance des forces. Néant- 
moins , quant ils vindrent à ung ject d'arbàlestre , 
près d'un rôcq , les ancres tindrent , par quoj ils 
çuidèrent estre saulvez, s'en rendirent grâce à 
Dieu ; mais ce ne dura guaires à cause que le fond 

estoit plein de rochiers , les cables se rompirent 
TuDg après l'autre , et demourèrent en très piteux 
estât , voyant l'approche de leur fin , jusques à trois 
ou quatre heures après midj , que la nave donna 
du quart de ]a pouppe contre le rocq , et se tourna 
du plat allencontre de celuy du rocq ; et fut chose 
terrible et moult épouvantable à oyr la nave 
rompue ; et grand pitié d'oyr les douloureux cris , 
angoiseux regrets , clameurs et lamentations qui 
lors se firent ; terreur incrédible , et tristesse ines- 
timable estoit de veoir les poures désolez , à demy 
désespérez , sortir hors de la nave pour eulx cuider 
saulver : aulcnns se adreschoient sur le rocq, hor- 
riblement aigu et dur , qui leur pénétroit corps et 
membres , et aultres , qui si hauU ne pouvoient as- 
taindre , tresbuchoient en la mer. 

Or, pensez quelle amertume de cœur estoit ap- 
portée à ceulx qui veoient si piteusement périr 
leurs compaignons, en attendant passer par ce 
mesme destroict^ si Nostre-Seigneor n'y ponrveoit 
de sa grâce. Le seigneur de Ravestain , principal 
chief de ce voyaige , entre les aultres , debvoit 
estre en grant tribulation ; il se recommanda à 
Dieu , sa glorieuse mère et aux beuoits saincts , 
auxquelz il avoit sa debvotion , et advint que du 
plus hault du chasteau de pouppe , au quatrième 
coup que la nef donna, il se jecta sur le rocq, et 
monta si à cop qu'il se saulva sans Lleschure , ne 
quelque aide de personne vivante, qui fut chose quasi 
miraculeuse, et aultre plus le panchier de dessus 

le cabestan , chargié de gens , se vint jecter sur le 
rocq, où il se print , pourquoy plusieurs de blés-»- 
chiez y malades et traictiez se saulTerent , comme 
le duc d'Albange^ le seigneur Liufant et tous les 
gentilhommes , réservé Pierre Damas , maistre 
d'hostél dudit seigneur de fiavestaiti, Vitemewicq, 
M ontfaulcon , Aigjaemorte y La Haie et toute ma- 
nières de gens, tant de guerre que maronniers, 
eschappërent de ce terrible purgatoire marin , en- 
viron deux cens cinquante ou plus, et le résidu y 
demora noyé , craventé ou desmembré ; Dieu , 
par sa miséricorde , voeil recepvoir leurs âmes en 
sa gloire. Et ceulx qui respitez furent de ce mor- 
tel dangier estoient la plus part desnués de leurs 
biens et vestures; car le plus heureulxd*iceulxétoit 
en son pourpoinctjl'autre ensachemise,raultre tout 
Bud ; l'un navré , Fautre malade ; et tous ensemble 
assailliz et crucifiez de famyne:ils n'avoient bu 
ne mengé depuis le jour devanlt; et estoient en 
un grant pais désert , où ne croissoit arbre , ne 
frûict , ne fleurs , ne foielles ; sans pain , sans vin , 
sans chair et sans feu ; là tonnoit , pleuvoil , esclis- 
troit et faisoit le plus impétueulx oraige que jamais 
avoient veu ; et n'y avoit voye , chemin , ne sen- 
tier , ne maison , ùe buisson où ils puissent avoir 
quelque refuge ; c'estoit la plus piteuse et désolée 
compaignie que jamais fut sirr poures chrepstiens y 
car le feu , Faer , la terre , poureté , misère, travail 
de corps et lurbation d'ames s'esforcboient de les 
confondre, et avancherau trébuchet de la mort* 

Après ce cruel tounnent et dur naufraige, eulx 
recommandans en la miséricorde du créateur , se 
prindrent à cheminer , Fung chà , l'autre là , eher- 
cbans maison habitable ou tugurion , pour passer 
la nuict fort obscure qui leur trebuschoit sur les 
bras ; et de faict trouvèrent ung esdiffice > à fachon 
de hangard oà Ton boute les chièvres et aultres 
bestiaulx quant ils vont aux montaignes; laquelle 
vint bien à poinct audit seigneur de Ravestain 
qui se bouta céans y ensemble aultant de gens 
qu'il en povoit entrer, lesquels se serrèrent le plus 
que possible leur fut l'ung près de l'aultre pour 
eulx réchauffer, et leur sembla la nuit fort longue; 
car Ton n'oyoit que gens navrez et malades trena- 
bler de froid, gémir et lamenter pour leurs grans 
poinctures; quand le jour se fut espandu sur la 
terre, ils cheminèrent oultre et arrivèrent en une 
petite maison où ils se approchèrent du feu , qui 
grant bien leur fit ; et là trouvèrent aucuns pai- 
sans qui leur enseignèrent une ville à six milles 
plus oultre , dont les compaignons furent grande- 
ment resjoiz. Et monseigneur de Ravestain envoya 
quatre à six de ses gens avecq lesdits paisans en 
ladite ville, pour luy amener une beste et le mec - 
tre dessus; car il avoit le pied desfroissé; et fut 
tellement surprins de tempeste marin, qu'il n'eut 
loisir de chausser ses souliers , se demora illecq , 
le pied au feu , jusques on luy amena ung asne , et 
monta dessus , piedz deschaultz et sans bonnet , 
la teste nude , comme fit Jésus-Christ , quant il 

entra en Jhérusalem. Ledit monseigneur Philippes 
fit son entrée en la plus oj^de et la plus malplai- 
sante ville et pieure peuple qu'il soit d'ici à là ; 
car il est fier comme lions , faulx comme regnars , 
ravissans comme loups , et enflambé comme dra* 
gons vollans; les cruels satrappes et mauldicts 
satellites tuoient les bleschez , bleschoient les 
traictiez, et tuoient tant nostre nation^ que les ca- 
pitaulx ennemys de nostre foy et Turcs incrédules 
nous eussent monstre plus grande humanité à la 
destroicte qu'ils ne firent. Par ceste piteuse ad- 
venue et très angoisseuse fortune , povons consi« 
dérer que richesses temporelles et triumphans 
honneurs mondains et solations charnelz sont ca- 
ducques et tost passez. Quant ces très nobles per- 
sonnaiges si très durement adversez, de vaut lesquels 
tant de genoulx pliyoient , tant de testes s'incli- 
noient, tant de princes honnoroient, tant de gens 
obéissoient , ont estez si misérablement succom- 
bez de fouldre et grant oraige , et finablement 
armez en si estranges , stériles marches , poures et 
nudz , malheureux et confus y dangereusement 
administrez et traictiez de la pire nation qui soit 
soubz la cape du ciel. 

Le lendemain de ceste desconfiture , se vint 
rompre et perdre à ung ject de pierre près , 
une nef nommée la Pensée ^ où estoient plusieurs 
nobles et gentilshommes de guerre y qui tous furent 
noyez , sinon deux maronniers ; illecq finirent leurs 
jours Anthoine de Lallaing, Jehan de Brune , et 

tous les josDes hommes que monseigneur Philippe 
avoit mandé du pays de Flandres. Brief tou3 
ceulx qui eschappèrent de ce terrible labyrinthe 
fenssent morts de faim , si Dieu ne les eusist pour- 
veuz ; mais , par cas d'adventure , trouvèrent une 
barge vénetienne qui ne s'estoit 02e partir poiu* ce 
tourment , et avoit séjourné quinze jours, lia mer 
fut appaisée ; le patron d-icelle barge se nommoit 
sire Paul Calbo « associé de cent hommes d'armes 
bien embastonnez. Iceiuy patron , prenant com- 
passion , tant du pasteur comme despoures mou- 
tons , tous despouilliez de leurs veures et engouiez 
en la geule des loups , par le furieux courroux des 
démons, secourut et adsbta , remit sus et consola 
monseigneur Philippe^ sa famille , les compaignons 
fort désolez 9 ensemble toute leur séquelle ; re- 
vestit leurs corps , conforta leurs âmes , les sortit 
de vivres et furnit d'argent » et les administra 
aussi charitablement que s'ils fussent ses propres 
enfans. Véritablement , sans son ayde , poureté et 
famine les eust boutez en sépulture. Il besoago^a 
tellement que mondit seigneur et ceulx de $a 
compaigme et bende arrivèrent en la ville de 
Corfouy rendant grâces au salvateur, remerchiailjt 
le patron éternel qui leur avoit saulvé les vies. 

En ce temps vint en France le légat cardio^^l 
d'Amboise, envoyé de oostre sainct-père, pour 
réformer les difformez , et remectre le poj^im^ 
en paix salutaire. Le dix-septième defebvri^, fit 
son entrée à Paris, accompaigné du cardinal de 



Sainct-Georges , archevesque de Rouen , du car- 
dinal d'Ëspaigne , du chauceUier et de plusieurs 
évesques, prothonotaires et preslats; messieurs de 
Bourbon, de Nevers, d'AllenchoD^ de Foix^ le 
marquis de Ferrare et toute la noblesse et gens 
d'auctorité, tftnt de l'université comme de parle- 
ment, allèrent au-devant à grand triumphe , et 
furent faiptes plusieurs histoires et feux de joie à 
sa venue. 



CHA.PITRE CCCXVII. 

POUR l'a.» i502. 

Les révép^CM et honneiii^ ^pe 6rBQt à l'aboftâer tpoBseigQeur t'arcbidiic et 

madame au roy et à.U royne d*Espaigne. 

ËK continuant le voiaige de monseigneur l'ar- 
chidnc, de madame son espouze, au rpjalme 
d'E$pa>gqe 9 ainsi qu'il est encommencbé ^n l'an 
prêchent ^ et comment ils arrivèrent à Sigovia , 
ville fort grande , où ils furent révéranimeot receus 
des m^nnans et h^bitans. Us se partirent d'illecq , 
et vindrent à Madril , séant à douze liei^s |k^s de 
Toledo, où ils firent leurs pasqi^es. Le dqq de 
Lisaucade vint visiter leurs Si^igneuries ; icebiij duc 
fit merveil d'eptrée; il avoijt ensemble tout son 
lignaige pour raccompaigner. De Madril > mon- 
sei&rneur et mad^zote vindrenjt . en d^nx journées , 

à uDg villaige nommé Olins, estant à deux lieues 
de ToUedo, où le duc d'Albe, le marquis de Vil- 
lena et autres seigneurs du pais, luy vindrent au- 
devant; qui, après leur descente, baisèrent les 
mains de monseigneur , à la mode d'Ëspaigne ; 
puis retournèrent à Toledo. Et monseigneur et 
madame séjournèrent audit villaige , et le lende- 
main , qui fut la nuict de may , que chacun se pré- 
paroit à grant diligence, espérant entrer eà la 
ville de Toledo , cité de grant nom en ce quartier 
là, ils se trouvèrent fortperplex etestonnez, car 
monseigneur devint malade des rougereules. Ce 
mesme jour , le roj de Gastille , accompaigné de 
trois à quatre cens nobles et gentilshommes, le 
vint veoir et le trouva couché au lict ; mais , avant 
sa venue , aulcuns desdits nobles et gentilshommes 
el^toient venu baiser sa main ; puis le roj approcha, 
et monseigneur fit signe de soy lever ; mais le roy 
ne le souffrit , ains se hasta , si le vint embrascher, 
et monseigneur se mit en paine de baiser sa main 
et le roy la mucba ; néantmoins fit son debvoir de 
la trouver et baiser. Puis le roy , monstrant bonne 
voeilys'assist auprès du lict, et se print humaine- 
ment deviser à monseigneur , luy monstrant chière 
de grant amour, et d'estre fort joyeulx de sa 
venue; dont les assistans, tant d'ung quartier 
comme de l'autre, très grandement se conten- 
tèrent. Puis le roy print congié de monseigneur et 
de madame , si se tira à Toledo ^ et monseigneur 
séjourna illecq l'espace de six jours, jusques il fut 

guéry. La royne d'Espaigne, mère de madame 
l'archiducesse, sachant l'infirmité de monseigneur, 
yolut venir en ce villaige à toute force ; mais mon- 
seigneur ne s'y volut assentir ; envoya vers elle , 
pour la destourner , monseigneur le digne de Be- 
sanchon , Févesque de Corduban et monseigneur 
de Ville; et Juy fit dire, au cas que elle venist, 
quelque malade qu'il fust, il iroit au-devant d'elle, 
exposant par ce moyen sa personne à péril et 
danger , comme luy dioient ses médecins ; et à tant 
la royne se contenta. 

De Toledo vindrent au-devant de monseigneur 
et de madame^ ceulx de la ville et cité, vestuz 
aulcuns d'escarlate, autres de drap noir, fort 
richement, sans nulle soye ; lesquels, Tung après 
l'autre, baisèrent les mains de monseigneur et de 
madame 5 puis les révesrendèrent cinq ou six 
évesques et trois ou quatre prebstres, qui ne firent 
signe de baiser, car ce n'est point l'usaige aux 
gens d'esglise du pays. A demy-lieue de Toledo , 
vint le roy au-devant de monseigneur, accompaigné 
du cardinal d'Espaigne, de l'ambassadeur véni- 
tien , des ducs , marquis , princes et aultres grans 
barons et seigneurs , de ceulx de son conseil , de 
Testât , de l'esglise et autres ofl&ciers , gens de loy 
et notables personnes dudit Tolledo , en nombre 
de cinq à six mille hommes à cheval; et lors les 
nobles gens de l'hostel de monseigneur mirent 
pied à terre, et baisèrent la main du roy. Monsei- 
gneur mesme descendit; mais le roy le fit remon- 

ter ; puis s'approchèrent, et monseigneur volut de 
recbief descendre et le roj ne le sou(&it ; ains se 
hasta et embrascha monseigneur estant à cheval , 
et monseigneur chercha sa main pour la baiser ; 
mais le roj rompit son emprinse. Madame aussi, 
fît manière de voloir descendre , pour ce faire ; 
le roy retira sa main ; mais enfin elle la baisa. Et 
quant ces trois personnaiges se trouvèrent ensemble 
pour entrer en Toledo , le roj se volut adextrer 
de mondit seigneur et senestrer de madame sa 
fille; et après plusieurs excuses entrèrent en la 
ville, le père au milieu de ses deux enfans. Quant 
se trouvèrent à la porte , les trois grans comman- 
deurs des ordres d'Espaigne , accompaigniez de la 
noble chevalerie^ les révérendèrent ; puis on ap- 
porta ung pale. Là y eut aulcunes cérémonies , pour 
ce que dessoubs ce pal ne pooient aller trois en 
front ; par quoy le roy alla seul en front , et ses 
deux enfants après luy ; et se trouvèrent à la grande 
esglise , et de là à la court , où estoi t la royne en 
une grande salle, avironnée de notables dames et 
damoiselles , où les gentilshommes qui marchoient 
en notable arroy devant monseigneur , lui baisèrent 
sa main ; et de si long qu'elle appercheut monsei* 
gneur , elle vint allencontre , et à l'aborder y eut 
aulcuns mystères ; car monseigneur conte ndoit 
baiser sa main, et elle la mussoit. Monseigneur 
eut la patience pour ung petit; mais quant il vit 
son cop , il fit son debvoir ; et pour ce que la royne 
n'y pensoit plus, y eut grande risée. Madame l'ar- 

chiducesse s'esforcha aussi de baiser sa main , et 
icelle la retira ; mais enfin souffrit la baiser. Ces 
honneurs, révérences et mystères accomplis, ils 
entrèrent en la chambre de la rojne; monseigneur 
s'en alla à son quartier, et madame au sien , où le 
roy les vcdoit conduire ; mais monseigneur ne le 
permit. 

Quant le roy fut deshoussé , la royne envoya 

donna Jofaanna d'Arragon ^ bastarde du roy , et 

toutes ses filles , en la chambre de monseigneur , 

luy baiser la main et puis à madame ; et quant elles 

furent parties , madame retourna vers la royne ; 

et le jour ensuivant, qui fut par unjg dimenche, 

monseigneur volut oyr une basse^messe en sa 

chambre ; et avant le commenchement d*icelle , 

le roy ^ à petite compaignie, luy vint demander 

qu'il voloit faire ; et fut conclud par eulx qu'ils 

orroient la haulte messe en la grande salle , où le 

roy et la royne l'actendirent de pied coy . Là furent 

aulcdns mystères pour le devant ou le derrière ; 

enfin le roy fut devant, monseigneur ung petit 

derrière , la royne à la main gauche et madame 

derrière elle. Quant vint à l'évangile , que l'on 

porte le livre à baiser^ on le présenta au roy, le 

roy fit signe à la royne qu'elle le prisist, laquelle 

luy fit honneur et signe qu'elle n'en voloit point ; 

si l'envoya à monseigneur , lequel se leva et luy fit 

signe point ne le prendroit; puis en fit aultant à 

madame et au cardinal qui estoit derrière eulx , 

lesquels tindrent termes comme les aultres , et 

i3. 

adonc le roy Je baisa , après Ton le porta à la royne, 
et la royne tint pareillement myne à monseigneur 
et madame et au cardinal^ comme le roy avoit 
faict ; puis elle le baisa ; après on le présenta à 
monseigneur , puis à madame qui fit comme dessus^ 
et puis au cardinal qui tint manière comme les 
aultres en le présentant à donna Johanna d'Arra- 
gon^ qui point ne le print, à cause qu'elle estoit 
bastarde. Pareillement tiudrent leurs mynes, en 
portant la paix , comme l'on avoit faict à porter le 
livre. La messe chantée , ils xlisnèrent ensemble 
en la salle , où chacun entroit qiri voloit. Le roy et 
la royne seoient au milieu de la table , sur chaières 
assez haultes;vet fit seoir le roy monseigneur à la 
main dextre et madame à la senestre , sur chaières 
non pas si haultes que celle du roy. Ce jour , mon- 
seigneur et madame allèrent «ouvent devers le roy 
et la royne; et lors se fit grant appareil pour 
jouster et recepvoir mondit seigneur ; mais lelundy 
tout cessa pour ung courrier, par lequel vindrent 
nouvelles à monseigneur de la mort du prince de 
Galles, fils aisné du roy d'Engleterre , lequel avoit 
espousé madameCatherine, fille au roy d'Espaigne. 
Et pour ce que monseigneur doubtoit que le roy et 
la royne n'en fussent advertiz par quelque mauvais 
moyen, il mesme leur déclaira son trespas par la 
meilleure manière qu'il scavoit, et en telle sorte que 
^ulx, qui surtout prudens et vertueulx et qui ont 
passé pareilles et plus diverses fortunes, prindrent 
«ou advertissement de bonne part, portant ledit 

trespas patiament, ils en prindrent le doeil. Se fit 
monseigneur etaulcunsdes siens, comme messieurs 
de l'ordre de la Thoison-d'Or , messieurs du sang ; 
c'est assavoir : le conte palatin , le marquis et 
le petit conte de Nassou ; et furent lors tous esba- 
temens et passe-temps cessez jusques à ce que les 
services et obsecques furent célébrez. Le onziesmé 
jour du mois ensuivant , vint à Toledo le duc de 
Vegère , lequel baisa les mains de monseigneur et 
de madame» 



CHAPITRE CCCXVIII. 

La réception de monseigneur rarchiduc et de madame en la princi()auUé de 
Castille, Léon et leurs appendances ; ensemble le trespas de messieurs de 
Besancbon et de Cambray. 

' Le vingt-deuxiesme jour du mois de may , le 
roy Fernande de Clastille et la royne Isabelle , son 
espouze, firent assembler en la grande église de To- 
ledo, les estats des royalmes de Caslille, Léon Gal- 
lice et leurs appendances , villes , citez , pays et sei- 
gneuries; iceux roy et roy ne, estant illecq présens, 
firent déclarer que monseigneur l'archidùc et 
madame sa femme estoient principatilx et vrais 
héritierspour succéder après leur trespas aux princi- 
paultez desdits roy aimes à cause de ladite roy ne , à 
laquelle lesdits royalmes appartenoient , et furent 
illecq mondit monseigneur l'archiduc et madame 

receuz par les estais desdits pais , qui leur firent 
solempnel serment 1 surle sainet canon de la messe, 
sur les esvangiles; et sur le fust de la croix. Ou- 
tre plus y ledit roy de Gastille , de Léon , d' Arra* 
goa et de Cécille , se tira en Arragon , où il fist 
assembler les estats desdits royalmes ; et en pré* 
sence de mondit seigneur et de madame , leur ^t 
faire serment que , après son décès , ils tiendroient 
à roj à mondit seigneur rarchiduc , à cause de sa 
compaigne TarcbiHuchesse , sa fille;, mais se par 
après y ledit roj avoit hoir masle et legitisme , ledit 
hoir possesseroit lesdils rojalmes , venant de par 
luj et de toutes leurs appendances* 

Monseigneur l'archiduc et madame se tenoient 
le plus à Toledoy ville fort infecte et dangereuse» 
pour sens délicatifs , à cause des rues fort estroites , 
et non pavées, et ce procède des putréfactions de 
charognes qui engendrent le maulvais air; pour- 
quoj les jouvençaulx de par dechà estoient facille- 
ment infectez , maladieux et expirez , comme 
monseigneur Duvon, frère au prévost d*Arras, et 
aultres de pareille sorte. 

Le vingt - septiesme d'aoust, trespassa.de ce 
siècle au cloistre de Saint-Bernard , à deux lieues 
de Toledo , monseigneur maistre Franchois de 
Buselejden , digne archevesque de Besanchon , 
lequel en son temps avoit esté maistre d'escdile de 
mondit seigneur Tarchiduc. Par ses mérites et ver- 
tus y il avoit eu grant honneur, et gros bénéfices^ 
tellement qu'il estoit en train de reeepvoir le 

chappeau rouge. U donacil; en court adresse à 
toutes gens , de quelque estât qu'ils fussent; puis 
qu'ils luj sembloient dignes d'estre promeuz et 
avanchiez; et fust grandement regretté de ceulx 
souverainement qui , par son ayde et bonne assis- 
tance , estoient parvenus à chief de leurs désirs. 

En ce temps , retourna de ce vojaige d'Ëspai- 
gne, et que monseigneur l'archiduc avoit em- 
mené avecq luy , monseigneur Henry de Berghes, 
evesque de Cambray ; peu de Jours après , il s'ac- 
coucha malade au Ghasteau en Cambresis , et le 
sixiesme jour du mois d'octobre , rendit son esprit 
à Dieu , environ cinq heures à l'après-disner ; et 
fut son corps amené à Cambray , accompaigné de 
ses trois frères, le seigneur de Berghes, l'abbé de 
Saint - Bertin et messire Cornille ^ et de notables 
gentiL^ommes. Les allumeries furent jusques au 
nombre de sept vingts flambeaux. U fut inhumé 
solempnellement en l'église Nostre - Dame de 
Cambray y où furent ses obsecques révéramment 
achevez , selon sa noble vocation. Il estoit en son 
vivant fort noble de sang et de vertu , élégant de 
corps et d'éloquence ; fort beau prélat, grand et 
eslevé, fort humain , fort lettré, et fort aulmosnier; 
tout docte , tout discret , tout caste , tout dévot , 
tout bien adressé en toutes qualitez loables. Il vi- 
sita le sainct sépulchre de Jhérusalem , où il avoit 
jTecu opprobres et persécution des Juifs , enne- 
J2^is de nostre foy. Il print grant seing et labeur, 
av^'ec maistre Standouk, de remettre en train sa- 

lutaire et réformer plusieurs couvèos et monas- 
tères de son évescbiet. Il fut ploré et regretté des 
justes et dévotes personnes , religieux et religieu- 
ses possessans et mendiants^ beghi nettes et soeu- 
rettes , auxquelles il eslargit de ses biens grande- 
ment. Il fit forger en sa cité monnoye d'argent à 
la ressemblance de celle du prince , comme gros , 
demi-gros et pattars de deux gros ^ ajant cours en 
son diocèse et à l'environ ; le pattart du prince por- 
toit ses armes en pile, et, par-dessus, ung cliappeau 
archiducal ; et les patars de Tévesque portoient 
en pille pareillement les armes dudit évesque, sans 
mectre par dessus ne crosse ne mitre ; pourquoy 
aulcuns disoient que la pille estoit trop grande en 
ses monnoyes , et pour ce que , en commenche- 
cement^ les simples gens les recepvoient pour 
monnojes du prince , non cognoissans estre la 
pille trop grande; ils en furent abusez, se furenl 
nommez abuz, ainsi qu'ils sont encore de ceste 
heure, et disminuèrent de valeurs. 

CHAPITRE CCCXIX. 

L*eQtrée de monseigneur maistre Nicolas de Ruter en la cité d'Arrase. 

Monseigneur maistre Nicolas de Kuter , lequel 
en son, jone eage , avoit esté nourrj en la maison 
de Bourgongne , et léalement servy le bon duc 
Philippe , le duc Charles et le roy des Romains , 
espoux de madame Marie y seule fille du duc 
Charles , et monseigneur l'archiduc d'Austrice et 
de Bourgongne , auxquels il fut secrétaire audien- 
cier, maistre des requestes, et avoit esté envoyé 
en plusieurs ambassades vers les princes alliez à la- 
dite maison , et s'y conduisit si bien et tant ho- 
norablement en tous est ats qui lui furent bailliez , 
que y en son anchienneté de soixante ans ou en- 
viron, il fut pourveu de l'éveschié d'Arras, vacant 
par le trespas de révérend père en Dieu monsei- 
gneur de Ranchicourt. 11 fit son entrée le ving- 
tiesme jour du mois de novembre , fort accompai- 
gné de illustres , fort nobles et grans personnaiges , 
comme de monseigneur Charles de Groy , prince 
de Chimay ; le seigneur de Chieures , granlbailly 
de Hainault; le seigneur de Sempi, chevalier de 
la Thoison-d'Or ; le seigneur de Toul , son père; 
le seigneur de Lallaing; le seigneur de Trelon, et 
aultres chevaliers et gentilshommes de la conté 
d'Arlhois, en nombre de trois à quatre cens che- 

vaulx. Ledit maistre Nicolas, évesque,tint toutes les 
cérémonies que les évesques ont accoustuiné de 
faire y tant au cbasteau de Belle-Motte comme 
ailleurs; messieurs.de Tesglise Notre-Dame, ar- 
cbidiacque, prévost, doyens, chanoines et chap- 
pelains, fort richement enchappez , allèrent au- 
devant et le conduisirent à Tesgïise , où il fit son 
debvoir de tout ce que à luj appartenoit de faire , 
puis vindrent au palais , tendues honnestement de 
tapisseries, chambres et salles , où leur fut préparé 
ung magnificque et sumptueulx disner; car ledit 
évesque, nourry en court, a voit veu maint riches 
commines et maint honorable bancquet ; et de 
lui-mesme estoit hamain, doulx, affable et libé-^ 
rai assez pour bien drescher et conduire ceste be- 
songne. La feste de ceste entrée dura près de qua- 
tre jours en plénitude de tous biens; et quant vint 
au congier prendre, et que chacun voloit retour- 
ner en son quartier , les maislres d'hostelz cher- 
chèrent par les logis et hosteleries, pour sça voir 
quelz choses y estoieut , affin de les deffraier , 
comme furent ceulx que le bon évesque avoit faict 
évocquer à ceste notable assemblée. 

CHAPITRE CCCXX. 

Des bostagiers de France qui furent envoyez en yallenchiennet pendant le 
temps que monseigneur rarchiduc et madame estoient en Espaigne. 

Jasoit ce que le roy Loys de France , douziesme 
de ce nom , eusist notablement festoyé et faict 
conjoyr et recepvoir monseigneur l'archiduc et 
madame sa compaigne , par les villes et citez du 
poyalrae, où ils firent leur passée pour entrer en 
Espaigne , en desployant le trésor de sa bienveil- 
lance^ libéralité et courtoisie; toutesfois, quant 
iceulx seigneur et dame furent délibérez retourner 
pardechàpar cemesme royalme, le roy d'Espai- 
gne ne s'y Tolut assentir, pour aulcuns diflPérens 
qui estoient entre luy et le roy de France ; et fut 
advisé, du consentement des parties ^ que ledit 
roy de France livreroit aulcuns notables princes 
et seigneurs de son sang , qui seroient comme bos- 
tagiers en aulcunes villes es pais de pardechà^ qui 
de là ne s'eslongcroient jusques il seroit rentré en 
ses limites et villes de son obéissance. Pour saul- 
veté de sa personne , vindrent en Vallenchiennes^ 
environ l'entrée de quaresme , trois nobles joesnes 
personnaiges , fort bien endoctrinez , bien apprins 
et mcwiginez, bien réglez et entretenus par gens 
de mesme sorte, dont le souverain, ayant regard 
sur tout^ fut messire Wallerand de Sains, bailly de 
Senlis. Chacun d'eulx avoit son gouverneur, son 

maistre d'hostel et aultres serviteurs fort gracieulx , 
bien entendus, et fort bien accouslrez, et acquirent 
grant louenge du peuple de Vallenchiennes , aux- 
quels monstrërent leur bénévolence en dons et 
gratuitez. Le premier de ces hostaigiers^ et qui te- 
noit le plus grant train fut messire Gaston , conte 
de Foix^ fils de la sœur du roj Lojs de France, 
eagé de quatorze ans : le second estoit Charles de 
Bourbon , conte de Monpensier , eagé de treize 
ans ; et le tierch, Charles de Bourbon^ conte 
de Yendosiue , eagé de quatorze ans. ou environ . 
Ils se tindrent en Valenchiennes , puis l'entrée 
de quaresmes jusques à la Sainct- Jehan ^ où ils 
furent entreteneus et festoyez de la noblesse 
de Haynault^ comme de monseigneur Charles^ 
prince et conte de Chimay , de monseigneur Tes- 
leu de Cambray ^ son oncle ; du seigneur de Sem- 
py y son frère ; et du séneschal de Hay nault ; des 
seigneurs de Lingue et Myngoval , et aultres qui 
leur donnèrent des passertemps. Ceulx de la ville 
s'esforchèrent de faire plusieurs esbattemens de 
jeulx, de farces à la Salle-le-C(mte y où ils estoient 
logez. Monseigneur le conte de Nassou, qui lors 
avoit en cherge messeigneurs les enfans , leur en- 
voya de Brabant deux pièces de vin de Rin ; et 
messieurs de la justice de Vallenchiennes leur fi- 
rentjprésent de trois poinchons de vin de Beaulne 
à leur bienvenue. £t au partement, monseigneur 
de Nassou envoya pour don cinquante marcz de 
vasselle d'argent au jbailly de Senlis , leur sou ve- 

rain gouverneur; et aux aultres trois particuliers 
{gouverneurs , chacun uûg drap de velours noir. 



CHAPITRE CCCXXI. 
Pour l'an i5o3. 

Le reboutement des Franchois en la concqueste du royalme de Naples , 

par les Espaigools. 

Les Franchois occupoient en ce temps le 
royalme de Naples , tant la cité et chasteaux , que 
les pais à l'environ. Le roi Fernande d'Espaigne 
avoit illecq envoyé son ost , dont estoit principal 
conducteur, Gonsales Fernand, duc deTerrenove, 
très preux et très vaillant en armes , avëcq aultres 
chiefs de guerre , fort expérimentez , du très 
noble mestier , barons, chevaliers et gentils- 
hommes, En ceste compaignie , furent aulcuns 
Allemans et compaignons d'autres nations qui se 
fourrèrent ens , pour y cuidër gaigner. Et pour ce 
l'année fut stérile es marches de par dechà ; et 
que les guerres des années précédentes avoient 
fort atténué et diminué les biens de terre ; et que 
les laboureurs ne se osoient bouter aux champs ; 
le duc de Terrenove et toute son armée estoient 
souvent en dangier de vivres , souverainement en 
Berlette et en Andrie , où il smilitoient , et estoit la 
chaleur si grande , que fort difficile estoit à le por- 
ter ; car l'on ne trou voit ne rivières, ne puictz , ne 

fontaines qui les peusist secourir; et moururent de 
soifz deux hommes d'armes , quatre Âllemans et 
douze Espaignars ; et que fort leur cuisoit. Ils es- 
toient à trois milles prés et à la vue des Franchois , 
lesquels, pour les combattre se mirent en ordon- 
nance , tant gendarmes et artillerie^ puis mar- 
chèrent et frappèrent en leur charrois et arrière- 
garde. L'escarmouche s'esleva si grande sur les 
Espaignols , que le duc de Torrenove mit ses pié- 
tons en ordonnance j si les logea en ung fort ale- 
gement environné de fossez , et j bouta son artil- 
lerie ; puis retourna ^ accompaigné de plusieurs 
genetz , pour veoir la disposition des Franchois ; 
et trouva que iceulx marchoient en ordonnance , 
tirans vers les Espaignols^ dont une grant part de 
piétons y plus d'AUemaigne que d'Ëspaigne y tom- 
boient sur terre de faim , de soif et de travail qu'ils 
avoient ; et mieulx quéroient estre prins ou tuez 
tout chauldement de leurs ennemis , que de languir 
et endurer si très angoisseuse détresse ; et que plus 
est, l'avant garde n'estoit puissante d'attendre 
la bataille ; et à ceste cause , le duc voyant les 
siens en éminent péril ^ se hasta à toute diligence 
de assembler ses gens , hommes d'armes et jene- 
taires , lesquels arrivèrent à leur alegement deux 
heures avant le soleil couchant. 

Les Franchois les approchèrent, fournis de treize 
pièces d'artillerie , cinq cents hommes d'armes ^ 
mille quatre cents chevaulx légiers , et quatre 
mille Suisses, bien en poinct ; et les Espaignols fort 

estonnezde leur traict , ayant leurs chevaulcheurs 
jennetaires à deux costez ; quoiqu'ils fussent fort 
travailliez et las , en grant soussi que ne fussent 
desfaicts. Néantmoins ils se recommandèrent à 
à Nostre-Seigneur, et adonc leur artillerie^ qui 
jusques à ceste heure ne leur avoit fait honneur 
ne proffict , diligenta tellement , qu'elle endom- 
magea grandement les Franchois^. 

Ung Italien estant en l'ost des Ëspaignols , Gui- 
dant de prime face que le duc eussist perdu la ba- 
taille^ bouta le feu dedans deux charriots de poul- 
dre qu'ils avoient , culdant faire ung très singulier 
plaisir aux Franchois , et desplaisir extrême aux 
Espaignars , qui furent en dangier d'estre brûlez ; 
et cuidèrent les Franchois que ainsi en fut ; car en 
approchant plus près» ils redoublèrent leurs forces 
pour donner dedans ^ et les Ëspaignols mirent tout 
contre tout , et par les persuasions de leurs capi- 
taines, qui doulcement les admonestèrent de bien 
besongner , ils reprindrent coraige ; et quant les 
Franchois furent arrivez aux fossez de leur allé- 
gement 9 les piétons de l'ost d'Espaigne leur vin- 
rent au devant » et les batailles de leurs hommes 
d'armes , de ceulx des costez , et les jennetaires , 
auprès d'eulx, donaèrent dedans tant vigoureuse- 
ment , que les Franchois tournèrent en fuite ; et 
les Espaignars les poursuivirent, chassant, battant 
tant bien ^ six milles loing^ jusques à leurs pavil- 
lons et tentes, où toutes leurs provisions de vivres 
estoient; dont ils furent bien joyeux, car les ta- » 

bles estoient illecq de plusieurs sortes de vin et de 
viandes , que les Franchois avoit préparés , non 
point à ceste intention y et chacun s'efforça de 
donner dedans sa bouce familleuse ; car ils es- 
toient plus de deux inille qui n'a voient gousté 
pain passé deux jours devant; et quand ils furent 
gorgiez , ils querèrent les butins, et donnèrent et 
mirent hors ce qu'ils trouvèrent. Et , moururent , 
tant sur les fossez que dans la chasse y trois mille 
hommes , dont furent ung duc de Nemours , le 
capitaine du seigneur de Chandor, le comte de 
Moléon , frère du duc d'Araston ;. le capitaine 
de Moléo, fils du seigneur d'Alegre , tous les ca- 
pitaines des Suisses, le bailly d'Amiens, le capi- 
taine Sorreson ; et furent prisonniers barons , 
chevaliers et gentilshomme bien payant leur ran- 
chou ; les princes de Salerme et de Melfy furent 
bleschiez , si perdirent leurs banières et treize 
pièces d'artillerie, les meilleures de jamais; se la 
nuict n'eussit départi les batailles ; il n'en fust es- 
chappé ung seul. 

Le duc manda aux villes de la Ghédiole et deCa- 
nose, auprès desquelles la bataille avoit esté faite, 
que l'on mesist en terre les Franchois morts , en 
luy rapportant , à la vérité , le nombre d'iceux, et 
furent comptez et boutez en terre , trois mille sept 
cents et quatre ; et n'y furent tués que noef Espai- 
gnards , qui sembloit chose miraculeuse ; car les 
Franchois estoient en trop plus grant nombre ; 
néantmoins , ils furent desfaicts et rompus le 

▼iugt-noefviesmed'apTril, l'an mil cinq cens et 
trois. 

Le lendemain Frauchois se recoeillèrent par la 
conduite du prince de Salerne y et se tirèrent de* 
vers Naples, et le duc de Terrenove, se logea 
sur une rivière nommée Tolosanne au milieu 
de beaucop de pais qui se tenoient pour les Fran« 
chois. Plusieurs capitaines et barons de ce q lartier 
revindrenl à mercy, entre lesquels es toit Baboé qui 
doubtoit estre chastilliet ; car depuis la journée de 
ceste victoire tout le pajs naplois trembloit comme 
foeilles en arbre , doublant que Naples ns fust 
desnaplé. 

Ce propre jour , vindrent nouvelles au duc de la 
ducéde Calabre, que le vendredy vingt-deuxiesme 
d'apvril, les Espaignars eurent bataille contre le 
seigneur Dobignj , et furent les Franchois prins et 
mors plus de deux mille hommes > entre lesquels 
furent prisonniers le seigneur Honorato, frère du 
prince Wiseno , et Alfonso de Sauisefort, et le 
seigneur de Hubercourt^ lieutenant du marquis 
de Mantua. Tost après , se rendirent en la main 
du duc de Terrenove, pour et au nom du roy 
d'Espaigne, toute la Gapitanatte et le paisTortanto, 
et la principaulté de Calabre , et la plupart des 
Ambronisio et Labor, Capua, A versa, Nola, 
avecq ce que siet autour de Maples. Et le douziesme 
de may, se rendit la ville et cité de Naples au 
service du roy d'Ëspaigne , duquel ils levèrent les 
enseignes et bannières ; et le lendemain le duc y 

entra en graot triiimphe ; puis assiégea le obasteau 
nœf , qui fut assaillj et prins par les Espaignars* 
Il y avoit deux cens hommes de toute sorte Fran- 
choiSy desquels environ les cent estoient gentils- 
hommes , qui se rendirent prisonniers , et le résidu 
des Franchois se retournèrent en Gaiette. 



CHAPITRE CCCXXII. 

fie baptesme de Eaglebert , fils de monseigneiir le prince de Chîmay ; et 

autres adveniies eu ce temps. 

• 

Le dix-septiesme de juillet , madame Lojse , 
princesse de Chimaj> espouse de monseigneur 
Charles de Croy , s'accoucha, en sa ville d'Avesne^ 
en Hajnault , d'ung enfant masle , lequel fi^t 
baptisé par monseigneur Tabbé de Liessies , en la 
grande esglise de la ville ^ richement tendue de 
tapisserie et fort bien parée. Les nobles et gentils- 
hommes, qui l'enfant portèrent à baptesme, par- 
tirent du chasteau et vindrent jusque s où se fit le 
mystère, bien luminezet esclairez de fort grant 
nombre de torches. Arthois et Austrevant^héraulx, 
précédoient le triumphe, portans leur cotte d'armes 
sur leurs bras. Monseigneur le conte de Nassou 
tint enfant sur fons, et fut nommé Englebert , se 
luy donna six tasses d'argent doré , à trois lion^ 
pour pieds. Monseigneur Jacques de Croy , esleu 
et confirmé évesque de Cambray, grant-oncle 



dudit enfant , fut le second parin , et luj offrit une 
couppe d'argent doré , fort ricbe ; et madame de 
Sedaiûy sœur à monseigneur le prince , tante dudit 
enfant 9 fut la marine , et luj donna pareillement 
une couppe. 

A ce baptesme fut messire Micbiel de Croy , 
cbevaliér de la Tboison*d'Or y seigneur de Sempi, 
grant-oncle de ce josne Englebert ; les seigneurs 
de Forest, de Trelon et autres barons et cbevaliers 
et escu jers , bien accoustrez , lesquels ensemble 
furent bien recœillez^ bonnorablement receuz et 
magnificquement festoyez. 

Le dix - huictiesme jour d'aoust rendit son 
esprit à Dieu le pape Alexandre; et le vingt- 
uniesme de septembre , le cardinal de Sennes , 
nepTeu du pape, puis nommé Pius tertius^ fut 
esleu par la Toye du Sainct-Esprit ; le huictiesme 
d'octobre fut coronné, et le dix-septiesme trespassa . 
£t le jour de tous les Saincts ensuivant , fut esleu 
à pape le cardinal nommé Petrus ad vinculaj 
puis fut coronné et nommé «Tê/Z/u^ secundus. 

Le vingt-huictiesme de novembre , rendît l'ame 
à son créateur, en la ville de Malines^ madame 
Marguerite d'Yorcq, espouse jadis de monseigneur 
le duc Charles dé Bourgongne. Son corps fut 
enterré auxGordelliers dudit Malines. Elle fut fort 
regrettée , plainte et pi orée des religions réformées 
et de plusieurs personnes dé votes , auxquelles elle 
donna de ses biens largemeiit; etfutmère'desorphe- 

i4. 

lins , nourrice îles poures et refuge et soûlas des 
tristes cœurs doleus. 

En ce mesme temps, trespassa de ce siècle, en 
la cité de Paris , maistre Jehan Standouck , natif 
de MalineSy docteur en théologie, vénérable pré- 
dicateur et diligent réformateur de plusieurs cou- 
vens des mendians et autres , de mirable abstinence, 
dévotieux et de très grande saincteté, renommé par 
tout le royalme de France pour ses loables vertus, 
favorisé et aymé de plusieurs grans personnaiges , 
et bien volu , tant des moyens que des petis. 

Advint en ce temps, en Vallenchiennes, en la 
paroisse Sainct^ Jacques, au diocèse d'Arràs, que 
une fenune enfanta deux enfans masles d'une 
portée , et que le tayon d'iceulx et le père , deux 
des parins, et le prebstre qui les baptisa , nommé 
sire Jehan Surhon , tous avoient esté jumeaulx ; et 
ce fut faict par cas d'adventure, sans y avoir pré- 
cogité ne pensé , sinon quant les enfans furent 
baptisez. 

Geste année présente de Tanquinze cens et trois, 
fut tant seiche enHaynault et à aulcuns quartiers à 
l'environ , que les jardins et champs estoient quasi 
bruslez , et ne sçàvoient les bestiaulx que manger ; 
vaches et veaulz se tiroient sur les fumiers , man- 
geant les estrains et fourraiges desquels on faisoit 
litière aux chevaulx. Les fontaines et puichs de vil- 
laiges estans en hault pays, desseschoient; les 
gens se leVoient dès l'heure de minuict , pour an- 
ticiper les autres, affin de tirer aultant d'eaue 

que Ton en povoit avoir ; plusieurs paisans s'en 
alloient leurs vaisseaulx wides. Le temps d'esté , 
merveilleusement plein de chaleur et sans plou- 
voir , porquoy maladies et fiebvres s'acherdoient 
aux gens à peu de tous estatz. En plusieurs lieux 
lurent piteux feux de meschiefz pour la sécheresse 
du temps ; le feu se print es faulxbourgs de Tour- 
nay, puis sortit la ville par-dessus les murailles , 
et se lancha d'une maison à l'autre , comme s'il 
volsist brusler l'une et saulver l'autre , qui estoit 
chose fortestrange. En Gheldres et en Bailleul^ en 
Flandres y eut lamentables feux. 

Le jour de vendredy sainct , à l'heure que l'on 
lisoit la passion Nostre-Seigneur , trembla la terre 
l'espace d'une heure ou plus^ en Espaigne, en une 
ville nommée la grande Si ville y tellement que les 
gens crioient mercy l'ung à l'autre, et se entre- 
braschoient , cuidans que Dieu deusist tenir son 
jugement , et l'esglise fut crevée en aulcuns lieux. 

CHAPITRE CCCXXIIl. 

L*àpf)oineteméiit de la rendithm de Gaiette que firent le duc de Xerrenove» 
smiiwram capitaine du trèseatliolieqne roy d'Eg|îEiigne, et le maR(ai&de 
Saluée , principal capitaine du très cbresptien roy de France. 

' Pour ce que la ville de Gaiette estoit le seul 
refuge des Franchois» déjectez de Nsipks et des 
marches et forls à Tenviron ; et qu'il sembloit au 
duc de Terrenove que s'il avpit Gaiette , le roy aime 
naplois en seroit quicte et beUojé pour Le temps 
advenir , il se délibéra de les avoir plus par 
traictié que par efiu^on de sang^ affin aussi que 
par eschange de prisonniers à autres > il peusist 
retirer aulcuns personnaiges de sa bende., tUeoq 
détenus par fortune de guerre^ et fut l'accord tel 
qui s'ensuit : 

« Articles et conventions faictes et passées d'entre 
très noble et excellent seigneur Gonsale Fernande, 
duc de Terrenove, grant capitaine et vice-roy , 
pour les catholicques roy et royne d'Espaigne , 
d'une part ; et très noble et excellent seigneur Loys, 
marquis de Saluées, lieutenant-général et vice- 
roy du très cbresptien roy de France, en son 
service à Gaiette, d'autre part : 

» £t premièrement , a esté promis et convenu 
que ledit grand capitaine vice-roy , au nom desdits 
catholicques roy et royne d'Espaigne, de donner 

bon et léal et délivrer saulfcondoict audit seignei^r 
marquis de Saluées^ et à tous capitaines et gens 
de guerre , tant de pied que de cheval , de quelque 
degrés estât et condition qu'ils soient^ estansen 
la cité et chastel de Gaiette , pour aUer seurement 
avecq ses biens ^ sans empeschement, en tous lieux 
où il leur plaira et voldroit aller hors du rojalme 
de Naples et jusques à Rome j tant par mer que par 
terre» Et ceulx qui s'en voldront aller par terre , 
ledit grant capitaine sera tenu et obligé les faire 
accompaignier seurement jusques; à Rome ; et pa- 
reillement promectant Prospero Colone et Fre- 
derico Golone , que lesdits capitaines, gens d'armes 
franchœs, par leurs terres ne leur sera fait desplai- 
sir, ne donné moleste, injure ne empescbement 
aulcun , tant en leurs personùes que en leurs bieqs; 
mais leur feront donner victailies et autres choses 
nécessaires à eulx , et en paiant à pris raisonnable. 
» Item. Â esté accordé et promis que se » par 
fortune de temps , advenoit que les navires qui 
sont au service du très chresptien roy , fussent 
constraincts de eulx retirer en quelque port ou 
place desdits catholicques roj et royne ^ en ce cas, 
iesdits navires seront en bonne seureté , et porront 
estre et deniorer es dits ports et pais jusques à tant 
que le vent sera pour eulx en aller, et leur sera 
pourveu de victailies pour argent, à honneste pris , 
pourveu toutesfois que Iesdits navires neoffendent 
les subjects desdils catholicques roy et royne 
d'Espaigne* 

»> Item. A esté convenu et conclud que le grant 
capitaine mectera en liberté el restituera monsei- 
gneur Daubign j et tous les capitaines et gens de 
guerre , de cheval ou de pied , de quelque estât 
ou condition qu'ils soient , tant Franchois que 
d'autre nation^ lesquels à présent sont prisonniers 
des Espaignols y réservez ceulx qui sont du rojalme 
de Naples ; et que le traictié du change de monsei- 
gneur de la Palice pour don Gardonne, et de 
monseigneur de Fourcy pour Francisco Jarlo ^ 
sortira son efiect. 

» Item. A esté convenu et promis que ledit 
capitaine ne permectera aulcunement estre donné 
moleste , ne faire desplaisir ou injures aux gens et 
biens de la cité de Gaiette y ne aux habitans d'icelle, 
et tant de Vincent de Landrel j y Gollagaite y que 
autres en genre et espèce y que s'ils avoient tenu le 
party dudit très chresptien roj^ nonobstant que 
desdits biens jà en eust esté faict donation ou aucuns 
contracts ; mais laissera et promectera auxdits 
bommes et habitans venir et demorer franchement 
et quictement en. ladite ville , avecq leurs biens , 
sans aucun eropeschement. 

» Item. Le grant capitaine a promis faire donner 
francq et délivrer passaige au capitaine Francisco, 
qui est en la roche du Mont-Dragon, avecq les 
parties de pied qui sont avecq luy au chastel; 
avecq ce à tous leurs biens et bagbes y en telle 
manière qu'ils puissent aller par mer ou par 
terre là où il leur plaira , sans aucun empesche* 

ment ; et que dpmain , premier jour de janvier , 
se mandera par ledit seigneur marquis ung ou deux 
hommes pour les faire venir. 

» Item. Au cas que ledit capitaine , Loys d*Ast , 
se voeil ayder de ce présent traictié et articles, 
ledit grant capitaine luj fera donner bonne seureté, 
saulfconduict et fidence pour soy retirer, tant luy 
que ses gens, devers le très chresptien roy de 
France, ou là où meilleur leur semblera dehors 
le royalme de Naples, en manière que ne sera 
donné empeschement à leurs personnes, ne à leurs 
biens. Et semblablement ledit seigneur marquis et 
autres seigneurs capitaines , dessusdits , qui sont en 
la compaignie , promectent délivrer et faire déli- 
vrer tous prisonniers espaignols et toutes autres 
nations subjectes et stipendiées desdits catholicques 
roy et royne , de quelque degré , estât ou condition 
qu'ils soient , estans en leur povoir , ou de quelque 
autre personne subjecte ou stipendiée du très 
chresptien roy de France. 

Item. Les seigneurs et capitaines promectent 
que eux arriver au camp et au bourg de Gaielte , 
looadit seigneur d'Aubigny avecq les autres pri- 
sonniers Franchois et d'autre nation , qui sont à 
Naplez et dehors , réduira ceux qui sont audit 
royalme, comme dessus est dict, incontinent et 
sans dilation , difficulté ou empeschement , consi- 
gneront et feront consigner librement la cité , 
ville et cbastel de Gaiette en la puissance dudit 
grant capitaine , du de celui qu'il consignera ou 

donnera au nom desdits eatholicques roj et royne 
d'Espaigoe ; et se d'aventure , devant que mondit 
seigneur d'Aubigny arrivast au camp , lesdita 
seigneurs marquis et capitaines aient faict em- 
barquer leurs gens et biens ; et , en cas , pro- 
mectent faire ladite consignation desdits cité et 
chastel de Gaiette audit grant capitaine^ que le 
seigneur fiartholonieo d'AUemaigne, duc de Mars^ 
avant ladite consignation , s'en ira mectr.e et ren- 
dre au pouvoir desdits seigneurs marquis et ca- 
pitaines y jusques à tant que mondit seigneur d'Au- 
bigny soit relaxé. Ce faict , lesdits seigneiïrs mar- 
quis et capitaines relaxeront ledit Bartholomeo , et 
le mecteront en sa liberté. 

» Item^ Promect ledit capitaine faire diligen- 
tement relaxer, et tous les autres prisonnniers 
qui sont à Naples» le plus longdedens le terme 
de deux mois , et plus tost s'il poelt , et les faire 
accompaigner et donner se ur passaige jusques à 
Rome. 

» l^i pour observation pour toutes les choses des- 
susdites , ledit grant capitaine et le marquis de 
Saluées, et aultres seigneurs, capitaines francbois , 
qui sont en sa compaignie , promectent en parolle 
et foy de leurs corps et chevaleries, et jurent sur les 
saincts évangiles de Dieu^ observer et accomplir, 
faire observer entièrement etsansaucune infraction 
ou contredit toutes les choses dessusdites, contenues 
es présens articles et chacun d'iceulx; et pour 
plus grand seureté, ledit marquis mectra demain, 

qui sera le premier de janyièr mil cinq cens et 
trois ^devant mydi 7 en puissance dudit capitaine ^ 
pour hostaige et gaige , monseigneur de Deraton 
et le seigneur baron de B îndone ; et aussi mon- 
seigneur le baillj de Digeon ; lefquel , pour ce qu'il 
a à faire embarquer et donner ordre aux Suisses 
qui sont à Gaiette ^ porra demorer audit Gaiette , 
jusques à tant que lesdits Suisses soient embarquée 
où aullrement , y donner ordre ; lequel ordre 
donné , incontinent se doit venir rendre et donner 
au pooir du grant capitaine et ne soy despartir, 
ne luy ne les autres, jusques à ce que ledit chas- 
tel et cité de Gaiette soient consignés, comme 
dict est, au grant capitaine, en ensuivant la foj 
donnée et promesse faicte à icelui grant capitaine ; 
et pour seureté d'embarquer les personnes desdits 
seigneurs , et autres seigneurs capitaines et gens 
qui sont de ladite Gaiette , et qui ne leur soit faict 
offense aucune , tant à leurs personnes, biens , ne 
aussi à la cité de Gaiette , durant le temps de l'em- 
barquement, par les gens desdits catholicques roy 
et royne d'Espaigne. Le grant capitaine, inconti- 
nent qu'il aura en hostaige les susdits Franchois , 
«ans dilation mandera et remectera en la puis- 
sance et faculté dudit seigneur marquis , pour 
hostaige les magnificques Pedro Angûès de Herri- 
dre , nepveu dudit capitaine , et Pedro de Passa 
Brigiy • Incontinent après l'embarquement desdits 
seigneurs, marquis, capitaines et biens dessusdits ^ 
iceux seigneur , marquis et capitaines promecle- 

Tont soudainement les restituer et mettre en leurs 
libertez ; et oultre ledit seigneur Bartholomeo duc 
et seigneur de Mars y a promis et est obligé par 
foy donnée audil baillj de Digeon , et par ledit 
grant capitaine et ses gens y gardera tout ce qui 
est promis semblablement^ qu'il ne sera donné eni- 
peschement aucun aux seigneurs capitaines et gens 
Franchois et Italiens , qui iroient par terre y ne à 
leurs biens , jusques à Rome comme dict est des- 
sus^ en ensuivant la forme des sàulfs-conduicts 
faicts par ledit grand capitaine et les seigneurs 
Prospero et Fabricio Colone ; et promectent les- 
dites partie lever les offenses par mer et par terre, 
d'une part à autre y en la manière qne ne se face 
offence aulcune^ jusques à ce que ladite consigna- 
tion soit faite , et que lesdits seigneurs y marquis et 
capitaines soient partis. 

» Et pour eau telle y d'une part et d'autre seront 
faicts les préseus articles ^ doublez et signez des 
propres mains desdits grant capitaine et marquis de 
Saluées y et aussi dudit seigneur Bartholomeo 
d'Âllemaigne et du bailly de Digeon , et scellez 
de leurs sceaulx, et en est demeuré l'un des dou- 
bles audit grand capitaine , et l'autre audit mar^ 
quis. Signé dudit grant capitaine, au monastère 
Saiuct-Franchois du mont de Gaietle ; et par le- 
dit sieur marquis et aultres capitaines franchois^ 
dedens la cité de Gaiette , le dernier jour de dé- 
cembre , l'an de la nativité de Notre - Seigneur , 
mil cinq cens et trois. » 

Q uant les Franchois , fort mal en poinct , à 
cause du siège , furent hors de la cité et chasteau 
de Gaiette, le grant capitaine^ duc de Terrenove, 
fit descharger à ung instant tous les engiens , tant 
de son ost que de la ville ^ bouter les bannières 
d'Ëspaigne sur les tours et murailles y puis sonner 
Jes cloches de la ville. Aulcuns d'iceux Franchois 
mal accoustrez , familz et maladieux , queroient la 
mer> pour eux embarquer et retourner en leurs 
marches; mais ils trouvèrent les eaùes tant rudes, 
que plusieurs d'iceulx^ tant par poureté que par 
maladies y rendirent leurs esprits. 



CHAPITRE CCCXXIV. 

POUR l'aw i5o4« 

Le trespas de monseigneur Engtebei-t conte de Nassou. 

Lfi pénulliesme jour de may, rendit son esprit à 
son créateur^ très noble et illustre seigneur En- 
glebèrt , comte de Nassou , seigneur de Breda , 
chevalier de Tordre de la Thoison-d'Or, très 
preulx et vertueulx en armes , homme sans paour 
et sans fuite , de très cler et vif entendement ^ du- 
quel le duc de Bourgongne, de très noble et 
louable mémoire , le très excellent et très victo- 
rieulx prince Maximilian , rpy des Romains , tou^ 
jours auguste , et le très clément et resplendissant 

seigneur ^ monseigneur Tarchiduc d'Austrice ont 
esté fort léalement et honorablement servis. Et 
j trouva mondit seigneur rarchiduc et son très 
noble conseil , si grant fidélité en sa personne , que 
pendant le temps qu'il fit par terre son premier 
vojaige en Espaigne, avec madame sa compaigne , 
il le créa et establit lieutenant -général de tous ses 
pays, terres et seigneuries; et, qui plus est, luy lais- 
sa en garde le tbrésor de son menu peuple , l'espé- 
rance des nobles hommes , et le sotas des gen 
d'esglise, qui sont ses trois premiers enfants Âlié- 
nore, Charles et Izabel ; ce sont trois nobles raci-* 
nettes^ Irois honorables plantes, et trois pré- 
cieuses florettes, de qui le fruict , s'il plaict à Dieu , 
nous donnera paix , santé et vie ; et par ainsi le 
très magnifique et très éloquent conte de Nassou, 
gardien de ceste riche espargne , besongna tant 
vertueusement en sa charge , parmy le conseil de 
monseigneur l'archiduc , dont il avoit l'assistence 
et advis , que durant l'absence de son maistre, en- 
vion , deux ans , le plus des pays vesquist en grant 
tranquillité et bon amour, sans meuterie , sans 
commotion , sans graot murmure , et sans rébel- 
lion. Et luj avoit Nostre^Seigneur donné telle 
grâce , qu'il estoit aymé , désiré , regretté et ho- 
noré d'amys , de parens^ d'ennemys , de villains , 
de nobles , de gentilshommes , de grans , de 
moyens , de petits ; et quand il fut à la pippée de 
Béthune avec aucuns des plus nobles des pays, qui 
cuidèrent par la traficque des Francbois, avoir 

gaigné la ville , icelluy aFirronoé des adversai- 
res, se moDStra franc elléal de cœur et de corps, 
ferme et estable , sans bransler ne sans croller ; et 
finablement fut navré, puis emmené et em^nrisonné 
des Franchois , où il acquit , par son élégance , 
telle amitié entre eulx , que sans guerroier, nous 
pacifia , son très grant dommaige nous moult pro- 
fitta, et sans eslonger la paix approcha , qui de 
grant tristesse nous ressuscita. 



CHAPITRE CCCXXV. 

De Tarmée que moiueigneur Tardiidiic mena en Gheldres. 

Mo» SEIGNEUR Farchiduc vojant Charles de Eg- 
mont, soy-disant duc de Gheldres, persistant en sa 
querelle , perturbant les frontières des pais , déli- 
béra lui faire guerre , et envoya le deffier par 
Thoison-d*Or, roy d'armes de son ordre ; Farchi- 
duc fit son amas de gens de guerre , contes ^ ba- 
rons , chevaliers , gentilshommmes , routiers ex- 
périmentez, ducteurs et capitaines congnoissans 
le stile d'armes. Il establit monseigneur de Vergy, 
son lieutenant; et fut à ceste première armée no- 
tablement accompaigné et servy du conte de Nas* 
sou , nepveu du deffunct susdit , des seigneurs de 
Fiennes, de Chieures, de Ville, Àssatain de Rosny, 
de messire Cornille de Berghes , Loys de Vaul- 
drey , le sieur de Vertain , et autres chevaliers et 

escu jers , fort en poioct et bien accoustrez , en 
nombre de trois mille combattans , ajans grande 
volonté de besongner et faire honneur à leur bon 
prince et seigneur naturel ^ et pour commenche* 
ment le bastard de Gheldres avoit prins en garde 
la ville et le ebasteau d*Âst , et Tavoit muny de 
soixante compaignons^ qui se deffeudirent. La- 
dite ville fut avironnée de ceste armée , battue 
d'engiens; et tant vigoureusement assaillée, qu'elle 
fut prinse. Ledit bastard et ses souldars se retirè- 
rent au ebasteau ; mais ils furent si vistemeut pour- 
su j vis y espoventez , affoibliz et reboutez , que 
ledit bastard et cinquante hommes de sa bende 
rendirent la place, leur vie saulve, et furent menez 
prisonniei^ en diverses places. 

Monseigneur l'archiduc se partit de Bois-le- 
Duc , vint à Grave , et fit sa gendarmerie passer 
la rivière de Meuse , et print deux forts et plusieurs 
blocus , et ung ebasteau qui fut bruslé, puis se tira 
devers Nimeghe, et se mit en bataille pour veoir 
quel terme ceulx de la ville voldroient tenir; l'es- 
carmouche s'esleva , de là s'en alla en Clèves , où 
il passa le Rin , et se logea près d'une abbaje , en 
une grosse bourgade pour aller en Axnem, de- 
vant laquelle il planta son siège. Les quartiers 
délivrez, les engiens affûtez, elle fut battue de 
gros courtaulx , tant que ceulx de dedans se trou- 
vèrent fort perplex et estonnez; nonobstant ils 
monstrèrent visage et se deffendirent merveilleu- 
sement^ Ceulx de l'armée prindrent ung blocus 

auprès de la ville; mais n'en joyrerit guaires; 
car les assiégés se firent tant fort, et tant viril- 
lement besongnèrent , que, par force d'armes > 
ils recouvrèrent leur perte et reooncquirent ledit 
blocus sur leurs adversaires , si les expellè- 
rent , occirent et raboutèrent pat* puissance et 
vigueur ; de quoi les assiégeans furent dolens amè- 
rement. Ils y perdirent plusieurs gentils compai- 
gnons, forts que Rolland et vaillans comme 
Ogier; et par ung contraire, ceulx de la ville, 
combien qu'ils fussent fort jojeulx de leur recou- 
vrance , si furent«ils fort desplaisans du traict 
qui leur faillit. Aulcuns de leurs amis leur en- 
voyèrent gens furniz de ce que leur estoit né- 
cessité d'avoir ; mais ils furent agrouillez , des- 
pouilliez des pouldres qu'ils portoient, dont les 
aucuns d*iceulx passèrent par le pendant. Ceulx 
de la ville avoient en garnison de buict à nœf 
cens compaignons de guerre , lesquelz considé- 
rant que ne povoient longuement porter le siège , 
pour plusieurs causes qui à ce les contraindirent, 
signifièrent , par ung prélat , à monseigneur l'ar- 
chiduc qu'ils requéroient estre oyz, et qu'ils de- 
siroienl coincquer pour leur consentir abstinence 
de. guerre d'une heure; ce que monseigneur l'ar- 
chiduc accorda; et envoya ses desputez en ung 
lieu hors la ville ^ où vindrent leurs commis ; et 
fut ladite abstinence continuée jusques à lende- 
main dix heures du matin ; et tellement fut be-* 
songné ensemble, que ceulx de Arnem, s'accor- 

dèrent eulx mectre es mains' de in(n)seigneur 
Farchiduc et en son obéissance, et de le laisser 
entrer en leur ville à toute sa puissance , et par la 
muraille abbattue s'il luy plaisoit ; de faire répa- 
ration honnorable de leur mesus; de faire ser- 
ment doresnavant d'estre bons et léaux subjects ; 
et mondit seigneur accepta ces oflres et fut traic- 
tié accordé, non seulement pour la ville de Ar- 
nem , mais aussi pour le quartier qui est des 
quatre villes. 

Et environ quinze jours au mois de juillet , 
monseigneur^ accompaignié de très puissans sei- 
gneurs, contes , barons et nobles hommes, fit son 
entrée en la ville de Arnem, la plus triumphaute, 
sumptneuse et gorrière que jamais fit prince en 
ville conoquise. 

De Arnem, Tarméevint à l'entour de Zutphen, 
où l'archiduc se reposa aux camps , suractendànt 
quel terme ceulx de la ville voloient tenir ; les- 
quelz envoyèrent leurs desputez et commis vers 
mondit seigneur rarchiduc , requerrans d'avoir tel 
appoinctement , comme ceulx de Arnem , et les 
quatres villes de leur bende , monseigneur Tarchi- 
duc s'y condescendoit assez ; mais quant iceulx 
commis firent leur rapport aux Zutphenois, les 
meutinsde la ville ne s'y volurent assenlir, et dé- 
cheurent l'armée que se commencoit à fascher; 
car le plat pais estoit si fort adommaigié par feu, 
par fer et par gastine, qu'il n'y avoit que paistre, 
ne que menger , ne pour besles , ne pour gens ; 

et d'aultre part , le temps d'hiver faisoit ses ap- 
proches; parquoy petits compaignons , en danger 
de Tivres, se retournoient secrèlement au pais; 
lel capitaine en avoit cent eh cherge, qui n'en eusit 
trouvé les vingt pourempriudreaulcune besongne. 
Et aussi n'y avoit en ce temps apparence d'y avoir 
gros rencontre de batailles , car les bonnes villes 
se tenoient serrées , et le seigneur de Gheldres ne 
vidoit guaires de ses forts , ne les siens ne bou- 
toient hors plus gtant nombre de vingt à trente 
à la fois ; par quoy n'y povoit avoir escarmuche 
ne basart de gaignaige. 



CHAPITRE CCCXXVI 

Des obsecques célébrées en Bruxelles , pour très oatbolicque princesse ma-^ 
dame Isabel , royne de Castille , de Léon et de Grenade. 

Lb quatorziesme de janvier, mil cinq cens 
quatre, furent faictes^les vegilles en l'esglise de 
Saincte-Goule en Bruxelles , pour le trespas de très 
excellente et très calholicque princesse, madame 
Isabel, royne de Castille, de Léon et de Grenade ; 
et fut la nef de ladite esglise tendue et parée de 
drap de laine noire de deux aulnes de large ; et 
autour du cœur et alentour de la bière , estoient 
tenduzlesdits draps, et augmentez de velours noir 
pendant en bas , et de pied à aultre estoient huict 
chirons de demye livre la pièce en plateaulx de 

bois. Il y avoit en l'esglise et es chapelles d'icelle , 
cinquante-trois aotelz ordinaires, parez de com- 
mua drap noir, et eu front d'iceulx une croix de 
blanc damas , d'uog quartier de large et d'une ' 
aulne de long ; et pareillement estoient parez les- 
dits autels par dessus, et sur chacun d'iceulx, 
deux chierges pesans chacun une livre. Devant le 
cœur de l'esglise fut faict ung autel aorné de drap 
d'or, sur lequel furent mis les jojaulxde la cha- 
pelle de monseigneur l'archiduc, comme une partie 
de la saine te vraje croix, trois ou quatre imaiges , et 
quatre chandelabres , accoustrez chacun d'ung 
chierge pesant livre et demye ; au-devant dudit 
autel, esJevédè quatre piedz de terre, estoient le» 
sièges de messieurs les prélats et aultres nobles 
personnaiges; et à la main gauche fut l'oratoire 
de monseigneur l'archiduc et de madame l'archi- 
ducesse fort richement aorné ; et messieurs les 
chappelains et chantres estoient à l'autre costé 
de l'autel; et au milieu est oit la représentation 
de madite dame la rojne trespassée ,. à fachon 
d'une bière couverte d'ung riche drap d'or à une 
croix blanche, dessus laquelle estoient deux an- 
gèles, quasi en aer , vestuz de drap de damas de 
divers couleurs, tenans ung drap pour asseoir la 
couronne, et à chacun costé de la bière y avoit 
ung angèle tendant les bras, et le ciel dessus estoit 
fort riche, à une croix de damas blanc; la cha- 
pelle estoit par-dessus la représentation , et avoit 
trois quarres montans l'ung après l'autre, chacun 



(*M) DE JEAW MOLTNET. 229 

richement aornez de drap d'or , armoyez à tous 
costez des armes de trois royalmes, Castille, Léon 
et Grenade ; et au milieu les plaines armes d*Es- 
paigne ; au dessus desdits quarres, estoient trois 
couronnes grandes de drap d'or, l'une sur Taulre, 
à manière de couronne impériale; et par dessus 
crovsettes reeroysées, toutes chergiées de chierges 
de demje livre, sur plateaux noirs. Semblable- 
ment sur tous les quatre quarres estoient chirons 
racrojselez , et à chacune crojsie y avoit soixante- 
quatorze , qui montèrent environ deux cens cin- 
quante livres. Il y avoit soixante deux torses autour 
de la bière; dessoubs les chierges estant hault. 
Il y avoit trois cens hommes revestuz et eschape- 
ronnez dedoeil, porlans chacun une torse; et de- 
puis l'hostel du roy, estant à Condemberghe , jus- 
ques à l'esglise , lurent faictes bailles , que nulz 
ne povoit passer; sinon par dessoubz, où furent 
ordonnez trois cens soixante-dix-huit hommes, 
tous vestuz de noir. 

L'ordre de la procession qui se fit pour les vegil- 
les , fut tel, que premiers vinrent jacobins, carmes 
et cordelliers , puis les enfans d'estîolle , les chap- 
pelains, vicaires et chanoines de l'esglise Saincte- 
Goule; puis vindrent les preslats, aucuns mistrez 
les autres non, et trois évesques, c'est assavoir : 
le souffragant d'Utrecht, l'évesque de Tournay et 
l'évesque d'Arras; après vindrent messieurs de I^ 
ville de Bruxelles, ensemble les officiers d'icelle; 
puis les officiers de monseigneur l'archiduc , en- 

suivant chacun en son endroict ; puis vindrent les 
poursu jvans héraulx , revestuz de cottes d'armes 
des seigneurs auxquels ils esloient , qui furent 
tous eschaperonnez ; et si avoit dix roys d'armes 
coronnez. 

Les trois évesques , venus à l'esglise , s'agenouil- 
lèrent devant le grant autel, et les préiatz mitrez 
et non mitrez prindrent siège chacun selon son 
degré et vocation. L'oratoire de monseigneur , les 
sièges des préiatz , le lieu des chantres , estoient par 
dehors d'icelles et aornezdedrap noir par dedens. 
Après que chacun fut entré en l'esglise , comme 
dict est, marcha ung roj d'armes, ayant la cotte 
d'armes d'Espaigne, lequel portoit l'enseigne 
armoyée à deux costez et coronnée , et estoit à 
dextre des contes de Sainct-Pol et de Nassou ; puis 
marcha ung palt'roy housse de velours noir, trai- 
nant sur terre, conduict et mené par ung pour- 
suyvant ayant cotte d'Espaigne , et le menoit par 
une longue loigne; et devant, à la bride <ludit 
cheval ou palfroy , à deux costez , estoient deux roys 
d'armes , l'ung paré des armes de Gallice et l'autre 
de Léon , porlans la houssure dudit palfroy ^ 
lequel avoit aux quatre membres et au front chacu n 
ung blason; dessus la sellç dudit palfroy estoit 
ung quarreau de velours, sur iceluy une coronne 
royalle d'or , fort riche , et adextroient ladite 
coronne le duc de Clèves et le prince de Chimay. 
Puis marchoit Thoison - d'Or , roy d'armes de 
l'ordre. Puis monseigneur l'archiduc , adextré de 

deux ambassadeurs du roy d*Arraefon , et madame 
l'archiducesse estoit adextrée de deux autres am- 
bassadeurs, et les dames suy voient. La couronne 
dessus le palfroj, ainsi accompaignée et adextrée, 
fut posée sur la représentation de madite dame, 
estant dessoubs la bière. Durant les vigilles et la 
grande messe qui se célébra le lendemain , par 
monseigneur l'évesque d'Arras, Tépistre fut chan- 
tée par monseigneur de Sainct-Bernard , et Tévan- 
gille par monseigneur de Sainct-Waast, d'Arras, 
Monseigneur l'archiduc et son espouze allèrent à 
l'offrande; et fut le sermon faict par ung jacobin , 
confesseur dudilarchiduc, lequel printson thesme : 
Mater miserabilis ^bonorum opei*um memoiid digna- 
defuncta est. 

La messe achevée , les prélatz demorèrent auprès 
de l'autel, faisant leurs recommandises, Thoison- 
d'Or dict et cria à baulte voix : « Très haulte , très 
» excellente , très puissante et très catholicque ; » 
et lors ung autre hérault respondit : <( Elle est 
» morte, de très vertueuse et loable mémoire. » 
Et tout ce que dict est, fut dict par trois foys^ et 
à Ja dernière foys , Thoison - d'Or jecta sa verge 
par- terre et la laissa illecq, puis alla jusques à la 
bière , faisant les trois honneurs; puis à deulx 
genoulx, et l'emporta à grant révérence, jusques 
à l'autel , où il la posa. Ce faict, l'on fit une petite 
pose, et iceluy Thoison, ayant la face vers l'autel, 
dict : «Vivent don Philippe et donna Joanne, par la 
» grâce de Dieu , roy et roy ne de Castille , de Léon 

M et de Grenade ! » Et ce dict par trois fois , ledit 
Tboison partit de devant l'autel ^ sans verge ; puis 
vint devant le roj , et luj dict : « Sire , la coustume 
» et usaige impérialle et royalle voeillentque vous 
I» estiez vostre chapperon; car à roy n'appartient 
» plus avant le porter; » et adonc le premier 
chambellan et Tboison luj ostèrent ; Tboison y 
roj d'armes , retourna vers l'autel , prin t une espée 
par la poincte ^ l'esleva la raance en bault, et les 
honneurs faicts, vint devant le roy, se luy dict à 
haulte voix r « Sire, cesle espée vous appartient , 
» pour justice maintenir^ vos royalmes et subjects 
» deffendre. » Lors le roy se mit à genoulx , la face 
vers l'autel , puis se leva sur pieds , print l'espée 
parla mance, et ainsi latiiit en laniain ^lapoincte 
en hault. Cependant les officiers d'armes ostèrent 
leurs colles d'armes et cbapperons réformez , et 
furent revestuz d'aultres nouvelles armes ; et pa- 
reillement les trompettes, en nombre de qua- 
torze, eurent nouvelles armes. 

Les cérémonies des obsecques accomplies , mon- 
seigneur l'archiduc print title nouvel ^ renouvelant 
ses armes, et fut nommé par pays, seigneuries, 
mandemens et escriptures : « Philippe, par la 
» grâce de Dieu , roy de Castille , de Léon et de 
» Grenade; archiduc d' A ustrice, prince d'Arragon 
)> et de Cécile , etc. ; duc de Bourgongne et de 
)> Lotrich, de Brabant, de Sieir, de Karinthe , 
)) de Carniole, de Lembourg, de Luxembourg 
}> et de Gheldres, cont^ de Flandres, etç, » 

CHAPITRE CCCXXVII. 

Aucunes vertus dignes de mémoire de très cathblicqoe piincesse , madame 

Izabel ; royne de Gastille. 

La royne Tzabel , fille de don Joan , roy de 
Gaslilie et de Léon, etc., quant premier vint à la 
possession des roy aimes , n'avoit de tontes ses re* 
venues que vingt mille ducats; car les princes et 
seigneurs de son pays luy occupoient et mangeoient 
les fruicls de ses terres , pais et seigneuries ; mais 
elle trouva fachon par son praticque et cler en- 
tendement, de récupérer ses perles; par quoy 
icelle successivement s'est augmentée de puissance, 
d'honneur, de renom et de richesses: et se elle 
n'eusist trouvé manière de rebouter Juifz , Maho- 
métistes et autres nations barbares de ces régions, 
l'on eusistpresché par toutes les villes d'Espaigne 
la loy de Moyse , comme l'on fait par dechà la loy 
de Jésus-Chiist. Et à ceste cause, se délibéra avec 
son mary, le roy Fernande d'Arragon, de conc- 
querre le royalme et cité de Grenade , ent^chie^ et 
poUuz d'exécra])les et maldictes hérésies; et pour 
parvenir à leur salutaire prélente , assiégèrent , 
assaillirent et priudrent par force d'armes plusieurs 
forts chasteauU^t places estans allentoqr de ladite 
cité. Le roy, son mary^ militant en aucuns quar- 
tiers ^vecq sa grande noblesse , icelle royne luy 

envoyoit gens et engiens , or et argent , et vie- 
tailles ^ pour renfort de sa conequeste; puisy alloit 
en personne; et elle-mesme , sans son espoux, 
tenoit sîég« devant aucunes villes y aussi magnifie- 
quement et de bonne sorte , comme se elle eusist 
esté nourrie toute sa vie en fiers assaultz^ rencontres 
et batailles. 

Advint chose admirable et de grande recom- 
mandation : icelle royne, ayant assiégé la ville de 
Malaga, et soy tenant soubs aulcunes foeillies ou 
tentes à l'environ de ladite ville , avecq ses damoir 
selles, ung Morre héréticque, fort expérimenté 
de la guerre et plain de grant audace , sachant 
aucunement le quartier de la royne , sortit hors la 
ville, ayant une rapière en main^ et se trouva en 
ladite foeillie à manière de tente ; si apperçeut 
une dame de celles qui accompagnoient ladite 
royne , se luy coura sus pour la occir^ cuidant avoir 
adresché son cop sur icelle royne ; mais fut recoeil- 
liée d unj^* gentilhomme, fort cruellement navrée. 
L'alarme s'esleva gros et horrible ; chacun vint à 
l'esfroy, embastonnez Dieu scet comment : le fac- 
leur, par les assiégeans fut vistementagrouillé, et 
congneut son cas sans torture, disant qu'il estoit 
issu de la ville de faict précogité, tout résolu de 
tuer la royne d'Espaigne, sa capitale ennemye , 
contraire à la loy mabom ; et luy sembloit que s'il 
povoit exterminer par mort , comme il avoit pro- 
posé, la ville de Malaga, la cité de Grenade et 
tous les habitans, Morres et autres, seroient tirez 

hors de captivité , de laquelle ils estoient durement 
oppressez. Quant ledit Morre eut confessé son cas, 
bien digne d'estre horriblement pugny ^ Ton ad- 
visa , afiin que ses complices ne fissent le semblable, 
qu'il seroit tout vif bouté en ung gros engien et 
rejecté dedens la ville, comme il fut faict. Et, par 
contrevenge , ceulx de Malaga prindrent ung 
chresptien, illecq prisonnier, luy arrachèrent le 
cœur hors du ventre , puis le mirent sur ung asne, 
et renvoyèrent en l'ost de la royne, qui le print à 
grani desplaisir. 

Icelle très catholicque royne, tenant siégedevant 
ces places et forteresses des Morres incrédibles, en 
absence de son mary , recepvoit magnificquement 
toutes ambassades qui vers elle s'adreschoient , et 
sans advocat ne quelque avant parler, leur don- 
noit responce , tant élégamment et de bonne sorte, 
que chacun prendoit admiration de sa prudence et 
noble contenance. Les Juifs habitans et demorans 
en ses marches , royalmes et régions , par tribut ou 
aultrement, luy offrirent la somme de vingt-cinq 
mille florins , à payer pour une fois, affin que par 
l'espace de dix ans icelle les laissast paisiblement 
habiter en ses pays et seigneuries ; à quoy jamais ne 
s'y volut condescendre ; mais, par ung contraire , 
tant par menace, par force et par pugnition de 
corps ^ les expella, abolit et extirpa leurs plan- 
taiges^eii tous ses quartiers. Et finablement ceulx 
qui, par couterne opinion, despitoient la loy de 
Nostre- Seigneur, furent menez au dernier sup- 

plice, et tant esflambez de fea matériel qu'ils 
morurent de chaulde maladie. 

De plusieurs autres égrégieuses vertus et bonnes 
meurs , fut décorée ceste très noble et vertueuse 
jHÎncessey qui seroient longues à réciter , par les- 
quelles elle a mérité par les sept climatz du monde, 
d'estre nommée la très catholicque royne. Elle 
fonda plusieurs hôpitaulx et lieux dévotieux par 
ses régions et provinces; entre les autres , icelle 
tenant siège devant Grenade y en commémoration 
de noslre Iby et créance ^ fit faire et fonder la ville 
de Saincte-Foj. Tousjoors garda justice, décora 
Tesglise et honora chassetes ; puis rendit son esprit 
à son créateur, en la ville de Médina del Campo^ 
Fan quinze cens et quatre , et laissa trois filles : 
Jebaune, Philippe et Katerine. L'aisnée d'icelle 
est alliée au voy de Castille, nostre souverain et 
naturel seigneur; la seconde au roy de Portugal , 
. * et la tiercb au prince de Galles , fils du roy d'E n- 
gleterre; et à ca useqne donua Jeanne est celle 
qui succédera auxdits royal mes, ducez , contez et 
provinces, le roy de Castille, son espoux^ a faicl 
célébrer à ses despens les obsecques les plus hon- 
norables , riches et sumptueulx que jamais furent 
de nostre vivant ; car ils ont cousté en drap d'or ^ 
de soye et de laine, en riches parures^ dons et 
auluiosnes, la somme de cinquante mille florins. 
Et d'autre part , la très catholicque roy ne , que Dieu 
ait Tame , laissa par son testament à ses exécuteurs 
Ja somme de noef cens mille florins^ pour paier ses 

créditeurs , pour faire ses obsecques et pour aul- 
mones^ espérant que son ame aura repos au rojaluie 
de la béatitude éternelle. 



CHAPITRE CCCXXVIII. 

Le trespas du duc Philibert de Savoye ; et autres advenues en ce 

temps. 

Le dixiesme jour du mois de septembre , très 
hault et très puissant priuce ^ monseigneur Phili- 
bert , duc de Savoye „ fils du duc Philippe de 
Savoye , l'un des beaux princes de chresptienneté, 
rendit l'ame à son créateur, en J'eage de vingt- 
quatre ans. Il augmenta sa seigneurie de dix mille 
ducats par an^ et espousa madame Marguerite 
d'Austrice , sœur du roy Philippe de Castille , de 
laquelle il n'eut nulz hoirs. Il fut en sa josnesse 
nourry en France, à l'hostel du roy Charles, huic* 
tiesme de ce nom, lequel il suivit jusques àNaples, 
et donna passaige au roy Loysde France ^douziesme 
de ce nom , à sa concqueste de Milan ^ et le servit à 
deux cens hommes d'armes ; il possessa dé sa duce 
l'espace de noef ans, et fut tant ardent à lâchasse, 
que après son eschauffement il refroida son corps, 
se rendit l'ame à Dieu. 

L'année fut tant cbaulde et «aiche, que les arbres 
portans gros fruicts ne furent trop bien adressez , 
e% si peu qu'ils en portèrent, feurent entechez de 

vermine. Les cbênes des foresiz et auctinz çrans 
arbres, au pays deHajnault et àTenviron , n'eurent 
foeilles ne fruicts par chenines qui les mangèrent 
et destruirent. Elles s'achaupoient sur les arbres 
en telle habondance , que les bosquillons ne les 
sceurent essorber ; et quant ils les touchoient de 
leurs mainS; elles s'enfeloient et venymoient par 
telle fachon , que jnsques au quatriesme jour en- 
suivant ne s'en povoient ayder. Fort grandes hor- 
ribles et espouventables tonnoires furent en cest 
an; car ils cbeurent en dix*sept esglises, en ung 
mesme jour, tant aux diocèses de Cambraj^ de 
Tournay que d'Arras. 

Par ung vendredj, veille de Sainct-Bartolomé , 
environ dix heures en la nuict , trembla la terre en 
plusieurs villes et lieux, l'espace environ d'ung 
y^i^e Maria ^ en aucunes villes et places la moitié 
de la patrenostre. Avant ce tremblement, environ 
ung Pater noster entier, les petits oiseaulx prison- 
niers en furent tellement esfrayez et eshabis, 
qu'ils labouroient à force pour wider hors de leurs 
clostures, dont plusieurs furent trouvez mortz et 
tuez en leurs geôles. Tous esdiffices de bois cro- 
loient, et sembloit que on les deusist rompre. 
Certain son estoit oy en l'air , et toutesfois la nuict 
estoit fort clere , paisible et sans venter ; et en 
aucuns lieux, les cheminées des maisons entrebu- 
chèrent sur les rues. 

En ce temps , s'espandirent par pais les nouvelles 
des isles de Ganaria^ que le roy d'Espaigne avoit 

trouvées et coocquises puis l'espace de cinq ou six 
ans; elles sont sept ou huict petites isles , toutes 
avironfijées delà mer, une lieue arrière l'une de 
l'autre > et les babitans dicelles, combien que la 
cbresptienneté soit grande , ne s'entre?eurent 
jamais, ne ne cpincquèrent ensemble, car chacune 
petite isle a son laogaige à part soj ; et ce convient 
pour ce que les mannans en icelles n'ont usaige de 
passer la mer par navire ne autrement ; toutesfoys 
ce sont gens sans crainte et sans paour , hommes et 
femmes forts et robustes, vestuz de peaulx de 
bestes, et aussi mal en poinct qu'ils sont, l'ung 
seul d'iceulx, ou l'une seule , ont le corraige et 
hardement d'assaillir cinq ou six hommes. Lesdites 
isles sont fort fertilles de sucre et de coton. Le 
roy d'Ëspaigne a rendu grant paine aies conquerre 
et à convertir les babitans d'icelles à nostre foj ; 
car ils n'ont créance ne en Dieu pe en nulle créa- 
ture qui soit ne qui fdst jamais; et à ceste cause , 
ledit roy les a faict expeller d'illecq et les habiter 
par Espaignols et autres. L'une de ces isles^ aviron- 
née de la mer, comme dict est, n'a flaine, ne puich, 
ne fontaines et ne povoient avoir eautve doulee 
venant de la terre, car ils n'ont bacquet ne bateau ; 
mais il y a ung très hault, fort grant et puissant 
arbre branchu , foeiUé et bien ramé, qui^ par trois 
mois continuels de l'an ^ une foys le jour et une 
heure , est merveilleusement arousé ; car une grosse 
espesse nuée descent sur luy, et incontinent est 
chargé d'eauwe doulee > distillant sur terre à si 

grant habondance ^ que les bommes et les bestes en 
OQt suffisamineDt pour eulx rafraischir ^ et en font 
provision par avoir fossez autour dudit arbre. 

£n une autre petite isle^ sont autour des bajes 
aucuns arbrisseaulx florissans une fojs le jour y qui 
rendent grains de telle nature ^ queceulx qui en 
goustent etmengent^ en ont telle saveur qui leur 
plaist, soit de perdrix , faisans ou quailles, chair 
ou poissons y ne fault que imaginer, comme se 
c'estoit la manne du ciel« 



CHAPITRE CCCXXIX. 

La redarguatioo que fit monseigneur Charles de Lalaîng contre le livre 
des Mémoires de messire Olivier de la Marche. 

Messire Olivier de la Marche , chevalier , grant 
historien , jadis paige du bon duc Philippe de 
Bourgongne , depuis capitaine de la garde du duc 
Charles , et maistre d'hostel du voy des Romains et 
de monseigneur Philippe, archiduc d'Austrice, 
composa ung livre que aulcuus gens nomment : 
Les Mémoires de messire Olivier de la- Marche , 
où il sembloit avoir chergié de son honneur mes* 
sire Josse de Lalaing , père de monseigneur Char- 
les de Lalaing, en tant que en son vivant il avoit, 
durant les mueteries de Gand, plus favorisé aux 
Ganthois que à monseigneur Maximilian, lors ar- 
chiduc d'Austrice, en la détention de monseigneur 

Philippe d'Âiistrice^ fils cludit seigneur Maxitnilian 
et fie madame Marguerite sa sœur. Iceluj messire 
Charles, homme «l'esprit, bien enlendu , fortae- 
tiret tle grant poiirsujte, adverty de ce que dicl 
est, fut en son cœur roonlt déplaisant; se furent 
plusieurs nobles hooimes, congnolssans la mai- 
son do Lallaiii^^ avoir esté toujours fidèle et léale 
à son prince, ('ernie, entière, non violée, sans re- 
proclie • et que les nobles suppostz d'icelle avoient 
expose c(»rps et biens jnsques à l'âme rendre, au 
service de leurs seiguenrs et raaistres , comme cha-* 
cun scet. Et à cesle cause, ledit messire Charles, 
à toute diligence / comme bon fils doibt subvenir à 
rhormeur «le son père, print eeste matière à cœur; 
si que par l'ordonnance du roy Philippe de Cas- 
tille, de Léon, de Grena^le, il constraindit la dame 
de la» Marche, veive de feu messire Olivier, 
monstrer lesdits mémoires , lesquels , sur ce pas, 
furent meurement visités et examinés par illus- 
tres, très pnissans perstMinaiges, et gens du grant 
conseil , fort discretz et bien entendus, lesquels 
orilonnèren! et décrétèrent ce qu'il s'ensuit : 

« Nous, Charles de Cruj , prince de Chjmay ; 
» Pierre de Laimoy, seigneur de Fresuoy^ che-- 
» valier île l'ordre de la Thoison-d'Or; Claude de 
» Bonard, grant et pren der escuyer du roy; cer- 
» tii&ons que, par l'ordonnance dudit roy, avons 
» coincqué avec la dame de la Marche, vefve de 
» feu messire Olivier , touchant ung livre par lui 
» faict par forme de cronicques , nommé : Mé^ 

» moires de monseigneur de la Marche j auquel 
)) livre il donne aulcuoes cherges à messire Josse 
» de LalaÎDg, de en auleun temps avoir esté du 
» party , ou favorisé à ceulx de Gand , durant leurs 
» meutcries et rébellions contre l'archiduc d'Aus- 
trice , qui , iJepuis fut roy des Romains , père 
Il dudit roy , nostre sire et maistre; de quoy mes- 
» sire Charles, seigneur de Lallaing^ son fils» 
» s'est grandement doleu et complainct; consi- 
» déré qu'il n'est mémoire que jamais homme 
» portant x^e nom fesist faulte à son prince , ne 
» chose de reproche , ne mesme ledit messire 
j» Josse , et de quoy aussi y par l'ordon nance des- 
» susdite 9 nous sommes deument informez, tant 
» par les appoinctemens que ledit messire Char- 
)) les nous a bailliés par tesm oings, par escripts, 
» comme aultres, trouvons que ledit messire Josse 
» s'est , tout son temps , vertueusement et bien con- 
» duict, et mort au service de son prince, devant 
» la cité d'Utrecht , le cinquiesme jour d'aoust 
x> en l'an mil quatre cens quatre-vingts et trois , 
» estant pour lors chevalier de l'ordre , gouver- 
» neur de Hollande ^ et lieutenant-général de son 
» armée , pourquoy avons faict trancher et meclre 
» hors de son livre ce qui peult estre mis en sa 
» cherge; ordonnons et commandons de par le 
)» roy^ nostre sire, à tous ceulx qui, de présent 
» ou de tout temps advenir porroient avoir l'ori- 
» ginal ou la mynute du livre dessusdit ^ les fa- 
» cent semblablement trancher et mectre hors^ 

» comme raison est ; et ainsi certifions, tesnioingz 
» nos seings y mis le vingt-deuxiesme jour de 
M janvier, l'an mil cinq cens quatre- » 



CHAPITIIE CCCXXX, 

POUR l'an i5o6. 

L'investiture de la ducé de Milan t laicte par le roy des Romains au légat 
cardinal d'Amboise , pour et au nom du roy Loys de France ; ensemble 
l'investiture faicte par le roy des'Romains au roy de Caslille , pour et au 
nom de monseigneur Charles, son^ls, duc de Luxembourg; etThom- 
maige qiie fit U roy de Caslille poif là ducé de Gheldrei. 

Le roj de France envoya le cardinal d'Am- 
boise légat , vers le roy des Romains , estant en 
Allemaigne, pour et en son nom luy faire hom- 
maige pour la ducé de Milan, la conté de Parme et 
autres dépendances. Et le roy de Castilte se tira 
celle part pour relever au nom de son fils, mon- 
seigaeur Charles de Luxembourg . ladite ducé , et 
pour luy investir, en son privé nom, de la ducé 
de Gheldres et conté de Zutpben. Iceluy roy de 
Castille fort bien accompaigné de ceulx de son 
hostel, se partit de Bruxelles pour aller vers le 
roy son père, et vint à Namur, à Luxembourg, 
et de là à Trêves , où il fit ses pasques ; et de là 
se tira vers Hagueneau , et trouva le conte de Fus- 
temberg entre Sarreboàrg ( appartenant au conte 
de Nassou de Sallebrusse , forte maison) et Sar- 

16. 

werde , avec aucuns bons personnaiges d'Aile- 
ma\gr\e , avrc deux cens chevaulx ou environ , que 
le roy des Romains env(»yoit an-devant de son fils ; 
et là fut . par iiîig homme «le bien , mectant pied 
à terre , Hait la révérence au roy , et dict en latin 
beaucoup de belles j)arolles touchant sa joyeuse 
venue en ces pais, et plusieurs antres choses; il 
alla coucher à Bou(j.nen«in , où, par le conte de 
Sarewerde, conte de Nevers, luy fut faict présent 
de vins, avaines^ bœufs et venôison: et sembla- 
blement le lendemain vint coucher à Savele , une 
des belles petites villes et I>elles demeures de ce 
quartier, appartenant à Tévesque de Strasbourg^, 
là où il a maison belle, fort accouslrée; et y ar- 
riva le jour de Pas(pies closes. Le lundy partit du- 
dit lieu , pour venir à Haguenau , et vint le roy 
des Romains au-devant de son fik , environ demye 
lieue hors la ville, accompaigné de plusieurs prin- 
ces et grans maistres; jectèrent tous pied à terre , 
et se monstrèrent merveilleusement jr>yeulx de la 
venue l'ung de l'autre, remonslèrent , et entrè- 
rent ensemble en la ville, en laquelle se sont tenus 
plusieurs consaulx; et tellement que mercredy, 
quatriesme d'apvril, en Tesglise des Cordeliers, 
fut jurée la paix entre les roys des Romains et de 
France , par ledit roy, le roy de Castille, son fils, le 
cardinal d'Amboise, le légat ambassadeur du roy 
de France ; lequel légat esloit grandement accom- 
paigné ; assavoir : de l'évesque de Paris, Tévesque 
de Rhodes, le seigneur de Piennes , deGenlis, le 

baillj d'Amiens, Jeux séigueurs eu parlement, 
Taudieiicier Je France , et beaucoup de gens de 
bien , en nombre de quatre cens chevaiilx. 
> Ledit évesqne de Paris fît la proposition en la- 
tin , en la salle du roy , grandement à la lonenge 
de luy et dn roj de Castille son fils, reqnerrant 
l'investiture de Milan et cVen faire la i'o^ et honi- 
maige; ce qui s'est làict le dinieuclie sixiesnie 
d'apvril mil cinq cens et cinq, en la salle dudit 
roy des Romains^ lequel esloit vestn d'ung riche 
drap d'or à une bavette de velours cranioisy , et 
^tv>it assis sur nng riche dossert ; à sa main droicte, 
nng petit arrière de Jny, le roy de (bastille ^ son 
fils ; à la main senestre , l'archevesque de Trêves , 
les ducs de IWière, de Brniiswick , de Werlem- 
berg , le marquis de Brandebourg , le marquis 
de Bàden , et plusieurs ambassadeurs , tant du 
papo, des Vénitiens, corïime d'anltres. Devant le 
roy y avoit ung petit bancqnelet bas, nng quar- 
rean île jelours noir ; là se mit le légat en genoulx 
sur terre ; le roy le fît lever et s'agenouiller sur 
ledit quarreau; et là lui fit déclarer en latin, par 
le conte de Serre , chevalier de la Thoison , ce 
qu'il avoit à faire, et luy fit bai Hier par escript 
le serment, tel qu'il le devoit Taire, lequel le fit 
bien solempnellement au noiu du roy de France; 
et là reconneut l'empereur son souverain seigneur 
de la ducé de Milan , luy faisant serment de luy 
estre léalsubject et vassal; jurant les sainctes évan- 
giles , en toutes choses le servir de corps et de 

biens. Le roj luy bailla espée en la main, et sur 
ce, l'advestit en ladite ducé. 

Le semblable fit le roj de Gastille , au nom de 
son fils ^ de la ducé de Luxemboui^ , et pareille- 
ment releva la ducé de Gbeldres avec la conté 
de Zutphen et autres seigneuries d'AUemaigne , 
aussi d'aulcunes terres sur la marche de Venise, 
dont les ambassadeurs dudit lieu ne se monstrèrent 
fort joyeulx ; et lé fit le roy de Gastille si hones- 
tement , en si grant révérence et estime du roy son 
père , que c*estoit belle cbose à veoir ; et mesme 
tant en beau latin tout le serment qu'il faisoit., «i 
bien et de bonne sorte, qu'il en fut loué de cha- 
cun. Semblablément releva le marquis de Final, 
ambassadeur du pape. 

Gela faict, le roy s'en alla disnerj en sa com- 
paignie, le roy son fils , le légat et le duc Alexan- 
dre de Bavière ; et fut ung très beau disner, qui 
dura près de trois heures ; après disner , se retirè- 
rent en une chambre à part , les deux roys et le 
légat seulement , où ils furent quelque temps , et 
puis chacun se retira en son logis. 

Le mardy huictiesme d'âpvril , le roy des Ro- 
mains monstra au roy son fils , au légat . à mon- 
seigneur de Villes , de Chieures , de Lallaing et 
autres, ses bagues et joyaulx en partie, où il y 
avoit merveilleusement de belles pièces , et telles 
que l'on dit que en toute chresptienneté n'y a 
prince , quel qu'il soit , qui les ait telles , ne de 
telle estime , dont aucunes des principales estoiçnt 

deiiiourées en Isbrouch , si avoit aucuns coffres 
assez ^rans qui ne furent visitez, pour ce qu'il n'en 
povoit la peine. Il donna à son fils une baghe à 
un gros diamant quarré, ung rubis dessus^ ung 
gros perle pendant, qui bien povoit valoir seize ou 
dix-huit cens ducats , lequel il attacha incontinent 
à son bonnet , et le porta aucuns jours. Donna 
semblablement , pour la rojne de Castille, une 
autre bague, d'un balles bien riche et grand , avec 
une aimeraude et ung grant bien gros perle , efc 
d'aussi grant pris ou plus. 

Le lendemain le roj de Gastille donna à disner 
au légat; aucuns de messieurs de France allèrent 
disner avec le conte de Nassou ; et ainsi que l'on 
debvoit disner, leroy des Romains privément vint, 
disner avec son fils ; et disnèrent eulx trois , où il 
y eut plusieurs bonnes devises; et avoit pour ce 
jour, le roy des Romains , l'ordre du roy d'Englet- 
terre , qui est de la Jarretière , à la rouge rose , à 
ung Sainct-George à cheval, iaict de pierreries, 
pendant comme la Thoison - d'Or. Après disner, 
eurent aucunes devises à part , et puis se retira 
ledit roj , s'en alla habiller en son habillement 
impérial j pour recepvoir à hommaige l'évesque de 
Trêves , et le fit en son grant pale ^ où estoit assis 
en siège impérial, la couronne en chief, bien 
riche , la chappe , le tuniele , sur lapoictrine pt^n- 
dant trois grandes croix de pierres. La chappe et 
le tuniele tout bordez de pierreries. Le roj de Cas- 
tille assis au droict costé; ung degré plus bas. 

le légat à gauche ; devant luy le duc de Wërtem- 
bergy de Bavière , le marissal conte de Fiirs* 
temberg. Ledit de Werleml^erg tint la cou- 
ronne tant qu'il l'eut mis sur le cliief ; l'antre le 
monde , l'autre le sceptre , l'autre l'^spée , l'autre 
le fourreau; et le tout tant riche d'or, de perles, 
et de pierreries que merveilles. Et là vint ledit ar- 
chevesque , à grant nombre de gens de bien , à 
cheval , jusques à l'hostel du roy ; mais premier il 
envoya deux nobles hommes vers le roy , qui 
déjà estoit en son siège , scavoir si son plaisir estoit 
qu'il venist à faire son debvoir ; à qiioy fut res- 
pondu que oy. Puis après il vint , habillé d'habil- 
lement d'électeur d'empire, ayant deux bannières 
devant luy , l'une d'armoiries et l'autre toute 
rouge , que l'on dict la bannière de sang ; se mit 
à genoulx , fit le serment comme prince d'empire , 
électeur, chancellier, héritier des Gaules, le tout 
en forme deue ; et furent prinses les deux ban- 
nières , et jectées par la fenestre , sur le peuple , 
où chacun en print une pièce ; cela faict les 
deux roys se retirèrent avec le légat ^ et y furent 
bien tard. 

Le lendemain joedy, dixiesme d'apvril, le légat 
print congié pour retirer en France , et vint qué- 
rir le roy de Castille à son logis , et allèrent en- 
semble, tout honssez, au logis du roy, et là fut, 
par le conte de Sorre, faict en lalin aucunes re- 
questes au légat , au nom du roy de France , dont 
entre les au Ires en y a voit trois, dont l'une fut pour 

monseigneur de Very, leqael avoit servi ledit roy 
des Romains durant leurs divisions; Tatitre^ tou- 
chant le marquis de Rothelin ; et l'autre, pour 
Robinet Ruffin , natif d'Arras, niaistre de son ar- 
tillerie, à quoi fut respi>ndn par Tévesque de Paris 
que en tout , ils desiroient de coniplairtî audit roy, 
et feroient si Ix>n rapport à leur laaistre , qne hrief 
Ton s'en appercevroit de leur bon voloir et deb- 
voir, et qu'ils esperoient si bien faire , qu'il auroit 
cause de se contenter. 

Le roy des Romains donna an partir du légat, 
venant de ses niynes , sept pains d'argent de vingt 
marcz la pièce, et ung de cent marcz, et aux autres 
Franchois autres diverses en sorte de vaisselles ; et 
incontinent chacun monta à cheval ; et s'en allè- 
rent les deux roys aux champs, le chemin dudit 
légat ; et là eurent encore plusieurs devises , prin- 
drent congié de toute bonne sorte* S'en alla ledit 
légal au giste a Savelle; les deux roys s'en allè- 
rent voiler, et s'en retournèrent au soir audit Ha- 
ghenau. 

/ Le vendredy demourèrent audit Haghenau , 
disnèrent ensemble les deux roys , et tindrent con- 
seil et délibérèrent de la despartie et de leurs 
grans affaires , et le samedy , le roy de Caslille 
print congié de son père , vint au giste à Savelle. 
Et le roy des Romains s'en alla à VVissembourg; et 
disoit l'on qu'il alloit prendre ung chasteau où il 
y avoit des rustres. 

Avant ledit parlement dudit Haghenau , ma- 

dame de SaToje sœur au roi de Gastiile y sceut sa 
venue audit lieu , et qu'il venoit grandement ac- 
compaigné ; mais force fut de délibérer le parte- 
ment à cause de la guerre de Gheldres, dont les 
deux parties furent fort marries ; et fut envoyé en 
poste vers elle, pour la contenter^ Anthoine de Lal- 
laing j seigneur de Montign j , qui la trouva à Mon- 
bleur, bien marrie, et revint audit Savelle, et 
ung gentilhomme d'elle ) et tellement que de re- 
chief , furent renvoyez le grant escuyer , et ledit 
Lallaing; le dimence à Sarreverde , à la maison du 
conte; et ]e lundy à Sarrebourg, où il y a deux 
villes et ung cbasteau y et lé mieulx accoustrez de 
tapisseries qui ayent été vues en tout le voyaige , et 
est au conte de Nassou de Sallebrusse ; il s'appelle 
conte de Nassou et esquartelé de Nassou et Salle- 
brusse , qui sont les armes de Sallebrusse, dont est 
descendu monseigneur le conte de Brianne en 
France; le mardy à Becquinghen, une comman- 
derie de Prusse ; de là à Luxembourg , à Arlon ^ 
à Bastogne , à Marce , à Namur, où séjourna le roy 
ung jour ; et lendemain disna B Clouron , qui est 
maison de monseigneur de Veyre ; vint au soir à 
Notre-Dame de Maure , et lendemain à Bruxelles* 
Le roy, paravant son retour, avoit mandé par 
ung article en ses lettres, à monseigneur le chance- 
lier, que chacun se gardast de nommer messire 
Charles d'Ëgmont , seigneur de Gheldres, mais fu^ 
sist intitulé , Charles d'Ëgmont seulement. 

CHAPITR.Ê.CCCXXXI. 

De la maladie et ressource du roy Loys de France. 

Le roy Loys de France , douziesme de ce nom , 
fut soubdainement atteint d'une maladie par la- 
quelle il fut près de deux heures et demye, que 
l'on n'y perchevoit vie. La renommée fut divul- 
guée par tout son royalme qu'il avoit terminé ses 
jours ; parquoy la gendarmerie se commencha 
à esveiller, et à bouter ses cornes hors, plusieurs 
garnisons des frontières , qui le tenoient pour 
mort , se fourroient par les riches maisons , et 
censés d'abbaye^ et rompoient les greniers et cher- 
choient à tous cpstez les bleds battus et les avaines, 
pour furnir chasteaùx et forteresses ; pillade cou- 
roit y paix trembloit de hide , justice faiiloit. Mais 
Dieu y remédia fort au contraire de leur mali- 
cieuse prétente; car le roy retourna en convales- 
cence; il avoit sa confidence, en la très sacrée et 
saincte hostie , et lui sembla que l'ardente dévo- 
tion qu'il avoit à icelle , le respita pour cette fois 
de mort. 

Le pape Eugène^ dernier trespassé , envoya de 
Rome, au bon duc Philippe de Bourgongne , une 
hostie qui luy fut présentée en la ville de Lille, et 
le bon duc la receut rcvéremment pour chose très 
saincte et fort singulière ; se la fit porter àDigeon,^ 

et poser en la saiDCte cba[jelle ; et seinble au roy 
que , par la grau Je affection qu'il a prins à icelle 
servir et adorer , il a recouvrance de santé y Jout « 
pour reménioration de ce téiiéfîce> il a envoyé à 
Digeoii , en Bonrg«>ngne , la couronne fort riche et 
de grant estime de laquelle il fut conrouné au sacre 
de Rains; laquelle circuyt la très ]>enoiste et 
iligne hostie ; et prair rendre grâce à Nostre- 
Seigtieur de ce qu'elle l'avoit préservé de n»orlel 
encouikrienient 9 et pour létifiier sou jieuple , fort 
niarrj de son inconvénient , il envoya vers nostre 
sainct-père le Pape^ et obtint singulières indul- 
gences pour tous les sup|x»2 de son royalme; et ijue 
tous ceubc qui prieroient et regraciennent le sou- 
verain roj éternel, de ce qu'il luy plaisoit avoir 
réduict le roj en saincte prospérité, uiuyeuuant 
que de cœur contrict et repentant de ses péchiez, 
pariny disant cinq Pater fioster^ sans tirer iiulz ne 
quela)ucques deniers , ils auroient plaine remis- 
se «it de leurs péchiez. Processions et sermons so- 
lempnels en furent faicts par tout le royalmc de 
France, et durèrent ces pardons vingt-quatre heures 
seulement; 

Advint , eà la ville de Vely en Soissonnois , que 
le peuple estant en l'esglise , la nuict de Penthe- 
couste^ à l'heure cfue l'on chantoit vespre , ung 
horrible tempeste de fouldre s'esleva tant impé- 
tueulx, et cruel conflit de vent et de tonnoire, 
qu'il abbatit la couverture du clochier, couvert de 
plomb^ sans guaires diminuer la machoniierie ; 

mais la vôlsore de la nef fut totalement cassée y 
fonlflrojée et rleslapûlée , et client tout soubdai- 
nenient sur tons ceulx , hi >rames , femmes et enfans, 
qniestoient en la nef, jnsqnes an nonil>re de vingt- 
rlenx , qui furent tuez, à force de liras craventez, 
assommez et pitensemeiit desntenibrez. 



ciiAPrrnE cccxxx-U. 

Comment Charles d'Egmont se yint rendre au roy de CastOle et rappoinctC' 

ment de Gheldres. 

Le roy de Caslille estant en nngchastean nommé 
Rosendal, auprès de Arneni , Charles d*Egniont, 
qui parafant se disc>it duc de Gheldres, fort bien 
accorapaigné , vint parler à la majesté du roy dé 
Gastille; il hiy fit honneur par tr«tis foys, et luy 
dict en substance : « Sire , je suis vostre humble 
» serviteur, quisùisicy arrivé pour vous dire que 
» je n'aj puissance pour résister à vf>stre emprinse^ 
» et ne me voeil armer contre vous, car vous 
» m*avez nonrry. » Le roy , en souriant, le print 
par la main, et fut illecq la paix faicte , et ledit 
Charles promit aller en Espaigne , en la compai- 
gnie du roy . et dict que pour soy préparer , il se 
trouveroit à Bruxelles. Aulcuns disent que le roy 
luy donna cinq mille florins pour Taccoustrer ; et 
sur ses promesses, espérant qu'il se réduiroit à pa- 
cificque et finale concordance , trêves furent don- 

nées poqr l'espace de deux ans , comme il appert 
par ces articles : 

« Pour la pacification des dilFérens estans entre 
très bault; très excellent et très puissant prince 
Philippe , par la grâce de Dieu , roy de Castille , 
de Léon , etc, , archiduc d'Austrice , duc defiour- 
gongne , prince d'Arragon, etc., d'une part ; et 
hault et puissant prince monseigneur Charles de 
Gheldres, d'autre part; pour raison des ducé de 
Gheidreset conté deZutphen , leurs appartenances 
et deppendances , et coincations sur ce tenues 
entre monseigneur Charles en sa personne , pour 
soy , et révérend père messire Philibert , naturel 
dom prévost d'Utrecht , conseiller du roy de 
Castille et chancellier de son ordre , au nom 
d'icelluy seigneur ont estez conlens, advisez et 
concludz les poincts et articles qui s'ensuivent : 

» Premiers. Est conclule et accordée, entre 
iceulx seigneurs roy de Castille et mondit seigneur 
deGheldres, pour eulx, leurs pays, terres , gc^ns , 
serviteurs et suhjects , bonne , seure et léale trêve, 
marchande et coincative ^ pour le terme et espace 
de deux ans prochainement venans , et continuel^ 
lement ensuivans du jourd'hui , pendant laquelle 
leurs gens et serviteurs, lesmarchans, mannanset 
habitans de leurs pays , terres et seigneuries , por- 
ront amyablement , marchandement et autrement, 
soy interhanter , et les ungs indifiPéramment con* 
verser es lieux et pays de l'obéissance de l'autre , 
sceurement et saulvement , comme en temps de 

paix^ et ainsi comme auparavant ce conimenche-^ 
ment desdits différens faire soloient ; le tout soubs 
bon et ferme espoir que en ladite trêve iceulx dif- 
férens seront amyablement appoinctez. 

» Bien entendu queicelle trêve durant, les gens 
de g^uerre commis à la garde des villes ou autres 
forts de l'une des parties, ne porront* sanscongié, 
hanter ou entrer les forts de leur party. 

» Que se ladite trêve durant^ les différents 
Comme dessus n'estoient amyablement appoinctez, 
que , en ce cas , iceulx seigneurs roy de Gastille et 
monseigneur Charles de Gheldres , du moins de 
temps pour le nioins , auparavant Texpiration 
d'icelle trêve , d'ung commun accord , choisiront 
juges non suspects^ auxquels se submecteront ; et 
es mains d'iceulx seront iceulx tenus , le roy et 
mondit seigneur , bailler, délivrer et réalement 
produire les titres , lettres et enseignemens dont 
chacun d'eulx se vouldra ayder à la justification 
de son droict , en dedens six mois prochainement 
venans, et coniinuellement ensuivant le jour de 
ladite submission ; et ce à paine de perte et priva- 
tion du droict de la partie qui en seroit deffaillant. 

» Et seront ces juges ainsi choisys , tenuz de 
prononcer et rendre leur appoinctement et sen- 
tence, qui sera defl&nitive et tenue pour finale et 
absolue , sur lesdits différens et dedens ung an pro- 
chain venant, et continuellement l'expiration de 
ladite trêve de deux ans; et audit cas , en dedens 
le temps de ladite trêve de deux ans, lesdites par- 

lies ne sont amjablement appoinctées , ladite 
trêve, rlii jonnle Texpiration cricelle, sera conti- 
nuée, et sans ancnn jugement et }X)ur luig an 
entier, de Jors procliain, et continuellement en- 
suivant , assavoir le temps durant de ladite suh- 
mîssion* 

» One dui'ant ladite trêve de deux ans, et Tan 
de la suinnission après ensuivant, se c]\ose estoit 
que, au temps de ladite trêve les différens ne 
fussent amjaMement appoinctez , le roy do Gastille 
et monseigneur Charles de Gheldres, et chacun 
d'eulx , joyront des vjUes , chasteaux et autres (ors 
cpi'ils tiennent présentement aux diicé de Ghelilres 
et conté «le Zutplien , et «le leurs appartenances et 
appendances. 

» (^ue nionseigneur Charles de Glieldres , jkiut 
laseureté du roy, et oultre les villes et fors que 
tient iceluy seigneur de Gheldres, délivrera pronip- 
tenient, réalement et par effect , on à ses gens et 
députez, les villes de Tonmel et de Thielt,etle 
chasteau de Ilatin, pour les tenir et en joyrpar 
ledit seigneur roy, et de leurs appartenances et 
appendances, pour le temps et en la manière 
comme dessus* 

» Est dict et pourparlé que les officiers èsdites 
villes de Tonmel et Thielt, ceulx mesmes qui ont 
leurs offices et gaiges . ils seront continuez et entre- 
tenus jusques à leur remboursement; et que le 
capitaine , les gens de guerre et autres personnes 
e$tans audit chastel de ïlatin , en partiront promp- 

tement et avecq quelcoDcqiies leurs bieti$ et baghes 
s*en yront , et avecq eulx enmeneront monseigneur 
le duc de SufFoIcq , où ^ par mondii seigneur de 
Gheldres> leur sera ordonné ^ le tout seurement 
et saulvement ; et, s'ib le requièrent, leur fera 
donner le roy seureté et saultconduict. 

» Que la demande que faîct le roy d*avoîr le 
chastel de Pouleroit èsdites mains, iceluy seigneur, 
attendu sur iceile la remoïistrance de mondii 
seigneur Charles , Ven despattit moyennant la 
promesse que icelny monseigneur Charles Iqy a 
faicl y avecq assurance que dudit chastel ne de 
ceulxquile tiendront, ne luysera faict, ne infère 
ne aux siens, dommaige aulcua; soy obligeant , 
mondit seigneur Charles , à la restitution et répa- 
ration des dommaiges que dudit chastel et de ceulx 
qui le tiendront, que le roy et les siens, les trêves 
et subinissions que dessusdicles porront recevoir. 
» Mondit seigneur Charles de Gheldres, pour 
plus démonstrer au roy que en luy il ayt toute 
confidence, est content et accordé de le compaigner 
et servir pour le temps de trêve et submission que 
dessus, partout où il plaira audit seigneur roy 
aller; et ledit an expiré, si longuenient que audit 
seigneur Charles bon semblera, en baillant par le 
roy prompteraent audit seigneur Charles, à la 
• seureté de sa personne et des siens ^ lettres en 
bonne et ample forme, et oultre plus, honneste- 
ment et gracieux appoinctement el entrelene- 
mént. 

GiiRoniQOES. T, XLFÏL — J, Molinet .F, 17 



2^58 GHKOfïlQirfiS (»*o«) 

. » Le royelmondit seigneur Charles deGIieldres, 
et chacun d'eulx, jureront soiempnellement ob- 
server ce traiclié en tous ses j>oincls et articles , et 
en bailleront leurs lettres el scellez l'ung à l'autre^ 
en ample et semblable forme. 

» Le roy , davantaige , requiert le roy des Ro- 
mains^ son père , agréer ce traiclié, et en donner 
lettres de aggréation à monseigneur Charles; et a 
ferme espoir, que plus est, s'est porté fort que 
Ipdit roj, son père , luy accomplira f et si en fera, 
iceluy roy de CastiUè ». bailler lettres à monseigneur 
Charles de Gheldres, par monseigneur le conte 
Henry de Nassôu , seigneur de Breda , par messei- 
gneurs de Ville , son premier chambellan, de 
Fiennes et Chieures. 

» Est dict et appoincté que tous les nobles , et 
ceulx des villes du ducé de Gheldres et conté de 
Zutphen y de quelque party qu'ils soient jureront, y 
aussi promecteront solempnellem ent observer le 
présent traictié, et tenir, congnoistre et tenir 
pour Vrày duc de Gheldres et conte de Zutphen, 
iceluy dessus nommé roy de Castille, ou mon- 
seigneur Charles , de en leur deffault de céluy au 
prouffict duquel le droict dudit pays seroit adjugé, 
et aussi promptement envoyer leurs lettres scellée^ 
en bonne et deue forme. 

» Poiir encore plus grande seureté , le roy de 
Gastille et monseigneur Charles de Gheldres , oui* 
tre ce que dict est , se submectront promptement , 
et chacun d'eubc, à l'observation du présent traie- 



tié en tous ses poincts et articles , itiviolablement 
et sans en jamais , soy , ou par autre , directement 
ou indirectement^ soubs et à peine de encourre 
les paiues et censures et fûlmînations apostoliques , 
auxquelz ils, et chacun d*eulx, en cas de contra- 
vention , se submectenté 

» Et audit cas de contravention, choisissent-ils, 
et chacun d'eulx, à Texécution desdites censures, 
tous et quelconcques juges ecclésiastiques, être- 
nonchànt audit cas, quant à ce traictié, et à toutes 
libertez , franchises et exécutions , dont ils s'en 
voldroit ajder, à ce contraire; et ledit roy mes- 
me, à céSt endroict, à privilège royal, accordant 
que toutes personnes, hommes et femmes, de 
quelque estât ou condition qu'ils soient, de Tune 
partie ou de Taultre , reviendront en leurs biens , 
en tel estât que les trouveront, et en joyront 
doresnavant durant ladite trêve et submission, 
comme auparavant le commenchement de la der- 
nière guerre; que en ce traictié seront comprins le 
duc de Clèves , serviteurs et subjects. Si sera mon- 
seigneur Tévesque d'Utr^cht, et ne luy porra au- 
cune chose eslre querelle ou demandée, à Tocca- 
sion des choses passées , quelles qu'elles soient, ne 
aux siens; si seront aussi comprins messieurs l'é- 
vesque de Liège, le duc de JuUers, le conte de 
Nevers , messire Robert d'iVremberghe , seigneur 
de Sedaîn, si comprins y voellçnt estre, ce qulls 
seront tenus déclarer par lettres-patentes eu de- 
dens ung mois. Et quant aux prisonniers de guerre 

d*un coslé et d'aultre, et aultres poincts^ dont 
question poelt estre entre le roj et mondit sei- 
gneur Charles , ils sont remis à rassemblée pro- 
chaine d'iceulx seigneurs pour en estre faict et ob- 
servé ce que par eulx en sera appoincté» 

D À Thielty le vingt-hùictiesme jour de juillet , 
l'an de grâce mil cinq cens et cincq; ainsi signé , 
Chaules* J4a estPhilibertus preposiius irajectens* » 

CHAPITRE CCGXXXIII. 

La natmté de madame Marie d* Anstrîce , fille da roy d^Castille» 

Lb treizlesme jour de septembre , environ dix 
heures du matin y nasquit au monde , en la ville de 
Bruxelles , la tierehe fille au très illustre et très 
puissant prince Philippe , par la grâce de Dieu , 
roy de Castille^ etc. , et de donna Johanne s^ corn- 
paigne , roy ne , etc. , et le samedy ensuyvant , 
vingtiesme jour dudit mois^ fut baptisée enl'esglise 
deSavelon en ladite ville ^ et honorablement con- 
duicte par puissaus princes , chevaliers d'armes 
et escuyers; par une voye faicte de bailles de bois^ 
en partant du logis dudit roy, à Condemberghe , 
jusques à ladite esglise de Nostre-Dame de Save- 
Ion. Madame de Ravestain portoit ledit enfant, 
laquelle dame estoit mesme portée en une chaiëre 
par aulcuns gentilshommes ; le duc de Cléves por- 
toit les aubes ; le marquis de Baden portoit le ba« 

chin ; le prince deChiinay > la sallière ; ung prince 
d'Espaigne, le cliiron. Iceulx venus en ladite es- 
glise, tendue richement de l'histoire de Troyes, où 
au milieu de la nef estoit ung hourd environ de 
huict pieds de bault , tendu de riche drap d'or par 
cambes sur velours cramoisj , endentées de blanc 
damas ^ où estoient les fons, où ladite enfant fut 
baptisée , qui fut nommée Marie , et tenue sur fons 
par te-roy des Romains, son grant père. Ladite 
dame deRavestain et la demoiselle deNassou furent 
les deux marrines. 

Ces mystères accompKs du baptesme furent faicts 
par monseigneur d'Arras , assisté de Tévesque de 
Salubry et d'aulcuns abbez ; ledit révérend père , 
évesqfoe d'Arras,eut sa crocerompueen troispièces, 
par multitude et foule du peuple circonjacent , 
tellement que ne demoura en la main dudit éves^ 
que que le baslon; et, te tout achevé, retournè- 
rent à Condemberghe par ladite voye, où estoit 
grande allumerie deflambeaulx de vingt piédz l'ung 
dé l'autre , et de cent gentilshommes de l'hostel 
du roy des Romains et dur roy dfe Castille , ayans 
une torche en la main , ensemble plusieurs autres; 
puis marchèrent les héraulx ayans leurs robbes 
d'armes des roys des Romains et de Caslille ; et 
après trompettesf*, demenans grant bruict^ re- 
tournèrent tous par ordre en l'hostel dû rpy de 
€astille« • 



> a6a CHRONIQUES (>ï"S) 



CHAPITRE CCGXXXIV. 

Le partement du roy de Castille et de la royiie son espouse , pour tirer en 
Espoi^e ; ensemble du très horrible împétuenU tourmeot de mer qu'ils 
euNBl à souffrir 

Lb roy de Castille estant à Middelbourg en 
Zéiandey voelt^ avant son partement, distribuer 
et eslargir le trésor de sa noblesse , pour estre ma- 
{^uifiquement accompaigné en son voyage , donna 
sept^ou huict colliers de son ordre de la Thoison- 
d'Or y à sept ou huict illustres et puissans person- 
naiges, contes et barons, lesquelz il cognoissoit 
estre fort vertueulx. léaux et bien di^es de les 
porter, et furent esleus entre les aullres , pour 
avoir cest honneur, le conte de Furstembergh , 
allemant, capitaine général des Âllenjans; le conte 
de Nassou; le josne seigneur d*YsseUtain, admi- 
rai , pour ce voyaige; messire Charles, seigneur de 
Lalaing; don Joan-Maiiuel, seigneur de Belle<* 
mont, espaignart; le seigneur du Roelx, et le 
seigneur de Leyre* 

te dixiesme jour de janvier, montèrent le roy 
et la roy ne en une barque nommée Julienne ^ où 
il y avoit quatre chambras ordonnées, deux en 
bault et deux en bas, où le roy et la roy ne entre • 
tenoient leur estât. Icelle barque avoit trois mastz 
et deux huneâ, ung chasteau devant, garny de 

gens de guerre et d'artillerie , et sur le derrière ung 
chasteau pour gens d'office. Les prin€i(>aulx con- 
ducteurs de navires se nommoient les Hubers, Le 
roy et la ro^ne, ensemble plusieurs barons, che- 
Taliçrs, seigneurs et darnes^ se boutèrent en ladite 
barque, partant d'Annines, et vindrent à Flessines, 
où ils furent deux jours et deux nuicts; dont la 
première nuict eurent maulyais rencontre, car 
aulcuns navires désancre^ vinrent hurter les ungs 
aux autres , par telle fachon qu'elles fussent toutes 
rompues , si les maroniers ue les eussent deflaicts, 
ce qu'ils firent à grant paine et d^^agier de leurs 
vies. Quant vint le deuxiesme jour, qui fut le 
samedj, ils partirent d'illecq, accompaignlez de 
vingt-six navires ajans le vent à volonté, et cin- 
glèrent tellement ce jour, qu'ils passèrent une 
partie des passaiges dangereux; mais la nuict leur 
faillit le vent, et ne Tavoient que à demj. Le di- 
menche eurent vent bon et fort durant jour et 
Buict, tellement qu'il les mena sur les costes de 
firelaignc; de quoy chacun se resjojt, espérant 
eslre tost en Espaigne; car ils firent cent lieues en 
vingt-quatre heures; etestpit lors plaisante chose à 
veoir, la Hotte de cinquante navires qui estoient 
ensemble. Trompettes et clarons et autres instru- 
mens sonnèrent par les compaignies, démenant 
grant liesse qui guaires ne dura; car la malle for- 
tune leur donna ses approches ; il fit calme sur la 
mer, et n'estoit guaires de vent; et si peu qu*il en 
estoit,il tournoit à leur contraire, de quoy chacun 

moult se desconfortoit ; et waocrant sur la marine, 
les navires se entre approchèrent et les compai- 
gnons entrèrent de Tiine à l'autre , et parlèrent 
ensemble. Et lorsque chacun estoit en grant soussy 
et desplaisant du vent qui n'estoit à sa poste > sur- 
vint ung petit ojselet au navire du roy et de la 
royne ^qui cfaantoit joyeusement quant les hommes 
estoient en tristesse; il se laissa prendre, et puis 
£ut apporté au roj , et puis on le laissa yoler. Aul- 
cuns disoient qu'il apportoit lionnes nouvelles; 
mais il apporta du contraire ; car quant vint sur 
le soir , le vent s'esleva tout au rebours de leur vo- 
lonté ; et quant le roj et les maroniers virent la 
variabilité du vent, ils conclurent d'arriver au pre» 
mier port qu'ils trouyeroient. 

Advint, durant ceste nuict, chose fort estrange, 
exorbitante et hors de train commun ; car, à l'heure 
qqe le roy , la royne , Seigneurs et dames dpr- 
moient paisiblement , le feu se bouta par dehors 
en leur navire; adonc s'esleva ung piteux cry en 
la compaignie. M'y avoit si hardy homme qu'il ne 
trembla de peur et hide, cuidant que ce fust pugni- 
tion divine. Le roy se drescha sur pied , yssit hors 
de sa chambre comme tout despouiliié ; la royne 
fie descoucha fort espoventée, à demy esperdue; 
l'ung crioit : « Au feu ! » l'autre : « A l'eaue ! » et 
l'autre, en hault : « Miséricorde) » pensant que le 
dernier estoit venu, et que la mer et la terre deb- 
voien t terminer par feu • Mais ce très pi teux deseon- 
fprt fut accoisé soubdainement, par la grande 

diligence des maroniiiers et autres nobles gens ', 
visiez ei appertz , qui le meschièf et le feû estain- 
dirent. 

Âdonc chacun se retira , loant et gratiant Dieu 
d'estre eschappé de ce mortel , crue) et dange- 
reulx péril , et sembloit que pieure adventure ne 
leur povoit advenir; mais tost après ce grant 
cflProy , Ton eut plus fort à faire que devant. Le 
vent s*esleva , grant tempeste vint , la mer se trou- 
bla tant subitement; horrible et impétueulx, 
que les maronniers et conducteurs de la navire ne 
purent âvaller ne maistrier leurs voiles ; et alors 
qu'ils estoient les plus empeschez pour donner 
remède à ce grant désordre , nng 1res furieulx et 
très véhément turbillon de vent se feril parmy le 
grant voile , tant rudement et de telle facbon , 
qu'il emporta le debault d'iceluy dedens la mer^ 
et quelle puissance que les maronniers eussent y il 
eschappa de leurs mains; et alors fut toute espé- 
rance perdue , car les plus saiges ne sçàvoient 
desquels. L'ung bastoit sa coulpe, l'autre tordoit 
ses mains ; l'autre tiroit ses cheveulx par grant 
desconfiture ; et ne fault demander si le roy et la 
royne, baronnie, chevalerie, damoisellerie et 
gendarmerie furent en grant perplexité, et fort 
marrys de cœur ; car l'on n'actendoit que la mort ; 
mais à cop survint la resourse ; car l'ung des ma- 
roniers qui s'esforchoit entre les autres de trousser 
le grant voile , ae rua en la mer avecq ledit voile , 
pour achever ce qu'il avoit encommenché. Et 

adonc se renouvella le cr j plus outrageux el hideux 
que devant; car chacun se jugeoit perdu , et le 
voile et le maronnier qui le pôurcbassoit. £t pour 
regrevance de doeil, le navire s'emplissoitd'eaue 
qui paroultroit ce mortel desconfort. Le roj, fort 
eslonné de ces piteux ciys et lamentations ^jssit 
de rechief hors de sa chambre^ monta en hault el; 
dict à ses gens : « Mes eniaus recommandons nostre 
» faict au créateur , je viens mourir avecq vous. ^ 
La royne cuida suyvir le roy; mais elle fut tant 
perturbée y que ne sçavolt que debvoit £aire ; et si 
n*avoit secours ne ajde de créature , qui soit au 
moude ; Tung avoit le ca?ur failly , l'autre les bras 
à demy affolez y et n'y avoit celuy qui ne pensas! 
pour soy , affîn de saulver son ame. Pendant ce 
dur tempeste et terrible nauffrage^ que chacun se 
dei&oit de sa '^y le compaignon qui se rua en 
la mer, et les autres de mesme sorte besongnèrent 
si diligemment ^ que le voile fut retroussé et mis 
en son premier estât, et l'eaue fut totalement 
espuisée hors du navire; parquoy les poures déso- 
lez^ mortiffiez de rude espouvantementi recoeil- 
lièçent leurs esprits , et pour retourner à conva* 
lescence, prindrent une dragme de réconfort « 
une onche de vraie espérance , et demy marc de 
vray entendement. IV^is toutesfoys le tourment 
ne cessa , qui persista en son train par l'espace de 
quaraute-quatre heures. £t encoires, durant ce 
terme de ces te misérable fortune , s'ouvrit de rechief 
ung très périlleux inconvénient , car les pilloz et 

principaulx conducteurs de la nave , furent telle- 
ment abusez, inscienset perturbez, qu'ils per- 
dirent la congnoissance du stile marin , et ne sça- 
voient en quel quartier, province ou région qu'ils 
debvoient arriver, qui estoit chose fort à doubter 
et craindre; car icelle navire estoit seule, et les 
autres estoient dispersées et esgarées cbà et là ^ par 
fouldre etoraigede temps. N'est merveilsile roy 
et sa compaignie , ensemble toute leur noble fit- 
mille , n'esloient en très grief soussy , considéré 
que leurs guides avoient perdu leurs adresses , et 
que le tourment s'esforchoit de les vexer de plus en 
plus ; et pour ce , le jour et la nuict estoient lors 
tant ténébreux et. offusquez de gresleset de bruyiie, 
que l'on ne povoit choisir la terre , plus désirée 
que nulz riens. Chacun print son retour à Dieu, 
lumière infaillible , souverain « patron de tous 
autres y et de la très clère et resplendissante estoile 
de mer , la très sacrée Vierge et benoicte Marie. 
Adonc chacun se mit en oraison le plus dévotement 
que faire se povoit; là furent faicts les piteulx 
regrets , les dures complainctes , lesdoleussouspirs, 
les pleurs lamentables, les vœux fort estroicts de 
religion , et les promesses de pérégri nation ; et 
furent plus de jour et nuict en ce très angoisseulx 
tourment; mais Nostre - Seigneur , qui souvent 
exaulce les prières de ceulx qui sont en dure afilic- 
tion , print pitié de la désolée compaignie; car 
le soleil esparoit ses roix sur la marine ; maron- 
niers montèrent sur leurs hunes, apperceurent la 



a68 CHIlOWIQUES («^oa) 

terre, coogneurent véritablement que c^oitTung 
des ports d'Engleterre y et adonc Fat engendrée 
grant liesse et corraige de» malheureux inFor- 
tunez. L*uQg cbantoit de cœur ga j , l'autre plouroit 
de joye ; Tung Dieu regratioit , l'autre le bén&soît. 
Nul ne scauroit imaginer Texaltation qu'ils avoient 
en rinspexion de la terre , après qui chacun aspi- 
roit ; s'en furent les désolez, consolez ; les descon- 
/ fis, assouffis ; les aggravez , ranimez ; les esbah js y 
resjojs ; les despitez , respitez ; les langoureux 
vigoureux ; et les allitez , suscitez. 

Et quant les vents fort espouvantables eurent 
retiré leurs alaines^ et que la mer rabieuse eut re- 
fieur sa fureur, et qu'ils furent eschappez de ce 
danger mortifère, et que plus est, arrivez à très bon 
port de salut , ils humilièrent leurs cœurs , levé- 
l^nt les yeulx vers le ciel , joindèrent les mains ' 
et ploièrent leurs genoulx , pour rendre grâces 
et loanges à l'éternel gubernateur , qui régit le 
mondain fabricque , auquel ils savoient dire : 
« Transmisimus per ignés et aquam^ etc.» Et tous 
ensemble , par grant affection de corraige , chan- 
tèrent à pleine voix : Te Deum laudamus. 

Chose de grant admiration advint durant l'es- 
pace que se fit ce loange , car le petit oiselet qui 
s'amonstra au navire du rby , avant ceste oullra- 
geante tempeste, s'apparut de rechief audit navire, 
el chanta avec les autres pour létifier cesle égre- 
gieuse société. Les augures du temps ânticque 
en eussent faict ung grand prodige ; mais il est à 

supposer qu'il préconisoit la bien heureuse jour- 
née qui lors leur estoit advenue ; il est escript : 
Aves dominr nuncios. Et cocnine les angèles, qui 
sont les oiseaulx du ciel, démaineol grant léesse, 
quand les pénitens sont purifiez par le feu du pur- 
gatoire , et parviendent à port de salut et salvation 
éternelle,. pareillement les chapelains et chantres 
du roj, accoinparez aux oiselets, doibyent mélo^ 
dieusement desgorger leurs chants musicaulx , 
quant ils virent le roj leur maistre, la rojne et 
leur noble séquelle, avoir passé cet oultrar^^eux 
tourment, et estre abordez en terre plantineuse, 
fertille , et de très bonne congnoiissance. 

En ceste arrivée, qui se lit le Ireiziesme jour de 
janvier, ne fut veu que le seul navire du roy, de 
cinquante pièces de bateaux , qui furent en la 
flotte, par quoy chacun doubtoit que le deniou- 
rant ne fusist pery et absorbé es pelages de Nep- 
tunus; mais Dieu y eslargit sa grace si amplement, 
que la perte ne fut pas grande. 

Bien considéré , tout le train de ceste piteuse et 
lamentable histoire , comment porront moyens 
compaignons peregrinans en ce monde , passer les 
grippes de fortunes , quant le roy dé Castille , 
nostre souverain et naturel seigneur, et la royne sa 
compaigne, deux des plus graûs personnaiges de la 
chrepstienneté, ont estez agitez, assailljs, débellés, 
non par force de bras humains^ ne par les dents 
des furieuses besles, mais par trois éléments fort 
actifs , le feu, l'eaue et le vent : le feu les voloit 

brusler, l'etoe les voloit noiet^ le TenI les voloît 
et conteinloit les engloutir es abismeulx gouflPres 
marins. Où lrouyeroit-t<-on au monde univers de 
tels perSonnaiges ensemble unis du lojen matri- 
monial^ auxquels Dieu, nature et Fortune ayent 
aussi opulentement eslargy gratuitez^ honneurs 
et grans richesses , comme il a faict en eulx ; est- 
il prince régnant sur le découvert de la terre , 
plus humain , affable , vertueux , pacifîcque y fidèle 
prudeot et magnificque que le roy dé Gastille , 
Dostre bon maistre ? Est - il dame vivante au 
siècle , plus humble , plus clémente, plus caste , 
plussapiente , plus grave, plus dévotieuse^ que la 
royne de Gastille, sa très noble et chière compai- 
gne. N'est le roy descendu par directe ligne de 
la très sacrée impériale majesté romaine, et du roy 
assure , trosne bénédiclé et maison très chresp- 
tienne. N'est la royne infaillible héritière de trois 
roy aulx sceptres, portant en chîef trois très dignes 
couronnes. Quels titles ont enfans si bien heurez? 
Quels enfans ont si victorieulx père? L'un est sou- 
verain roy des Romains, seigneur temporel du 
monde universel; l'autre est l'esfroy des mécréans, 
le dur fléau des infidèles. Ces deux enfans, en 
fleur de leur jonesse , sont amplement doés des 
biens de nature ; car forlitude , pulchritude , recti- 
tude . mansuétude, inagnanimité ^ hilarité , agilité, 
spéciosité, nobilité, santé et sérénité reposent en 
eulx, par singularité, et ne leur fault, sinon don 
d'immortalité; et se nous voilons mectre en compte 

les rivaiges et ports de mer, les sumpttrealx et mi- 
rables esdificesdes bonnes filles et cbasteaulx situez 
en ce climat, comme Bruges , Gand , Anvers, Mali- 
nes, Lou vain, Bruxelles, Bois-Ie-Duc, Mons-en- 
Hajnault, Yallenchiennes, Lille, Arras, Saînct- 
Omer, Cambray, Douay, Courtray; quels roys, 
quelle royne, quels princes et princesses ont si 
nobles structures en leurs régions, si prochaines 
Tung de l'autre , peuple élégant fort gent et de bel 
estre ; c'est en ce monde ung paradis terrestre. 

£n oultre, se nous voilons mettre en avant ses 
très utile et bien heureux fruiot et semence égré-? 
gieuse de propagation que ces deux très illustres 
personnaiges ont géminés et produicts en notre 
jardinaige, comme deux fils et trois filles; quelz 
royalmes sont en la chresplienneté âccoustrez de 
si beaux jouvençaux et en tel nombre , pour suc- 
céder directement à leurs couronnes ? Ce n'est 
France, Engleterre, Navarre, Portugal, Hon- 
grie, Bohême ne Danemarck. Que dirai-je plus 
du roy et de la royne de Castille? Dieu les consi- 
gne, nature les décore, fortune les favorise; le 
monde les honore , le peuple les bénit, la terre les 
nourrit , et toutelbys , le feu ^ Teaue et le vent , ont 
employé leurs forces pour les mener à totale dé- 
sertion; que feront doncques gau disse urs et fars, 
et perruquez empatoufllez decoquardise? Ils sont 
tant oultrecuidez, que parleur beauté, grant avoir 
et hault parentaige, que jamais, comme il leur 
semble, ne porront estre^en dangier de leur vie, et 



2^2 CHaOHIQUSS {^^^) 

ils voient les plus fainez^ ay niez et recommandes 
du monde , ensemble leur inclite honourée fa- 
mille, avoir esté en grant péril de leurs personnes^ 
que si le patron .'éternel n'eusist appaisé la ruyne, 
nous estions sans roy et sans ro^ ne. 

Le tre^M de momieiir Jehan de Homes, évesque de liège ; et de damp 
Pierre Klerken , abbé de Sainct-Amand et éresque de Toumay. 

En ce temps, trespassa de ce siècle monseign eur 
Jehan de Homes , évesque de Liège ^ fils du conte 
de Hore%, et frère du seigneur de Montygny; le- 
quel évesque pendant le temps qu'il eust la croce en 
main et le régime du diocèse , se conduisit fort ho- 
porablement, considéré qu*il trouva l*esglise le pays 
piteusement fouUépar les précédentes guerres , par 
lesquelz les Liégeois avoient esté piteusement chas- 
tiez. Ilesloît fort affecté à la maison d'Austrice^ 
prompt aux armes , vaillant de son corps , de très 
grande et hardie entreprinse. Après son décès, 
succéda en sa prélature, Evrard d' Aremberghe , 
nepveu de messire Guillaume d'Aremberghe ; 
nommé la Barbe ; et fut ledit nouvel évesque es- 
leu par le chapitre • pour ses loables vertus, P^ia 
spiriius sancti. Mesmes monseigneur Jacques de 
Croy, chanoine de Sainl-Lambert, esleu de Cam- 
bray , ayant grant apparence d'emporter Téleclion 

pour plusiears raisons longues à réciter, lu j donna 
sa voix /et tous les autres furent de son accord. 

En ce même temps, et au mois de janvier^ 
rendit son ame à Dieu , damp Pierre Kierken , 
natif de Gand ^ abbé de Sainct-Amand et évesque 
de Tournay, Iceluy estant abbé en son primitif 
advenement , monstrant ce bon zèle qu*il avoit à 
son abbaye , se print à réparer ce qui estoit desmo* 
ly par les guerres précédentes, et fit faire les 
formes du cœur, et richement aorner de couver- 
ture d'icelle , où il exposa grand cbevance , et en 
fut moult loué du peuple ; mais il aspira à l'éves* 
chié de Tournay, après la mort de monseigneur 
Monnissart, duquel le droict, pardon du pape, 

estoit escheu au cardinal de« ; et le roy de 

France pourvey et donna ledit éveschié à'mon. 
seigneur •%.•••; Pot; pourquoy fut engendré ung 
gros procès entre ces deux parties, par lesquelz 
les biens , émolumens , revenus et possessions de 
ladite abbaye furent dissipet , tournez en gastine , 
et convertis à nourrissement de litige. Ainsi tomba 
Fesglise de Sainct-Amand en grant misère et 
poureté; les religieux devindrent quasi mendians; 
la maison de Dieu fut forteresse des hommes; 
gens d'armes y volurent tenir leur boucherie , et 
s'y logèrent qui mieux , sembloit être une laronne- 
rie que maison d'oraison ne de prières. Que di- 
rai- je plus? tant de ennormitez, hideux cas, exe^ 
érables et indicibles se perpétroient que ung joui 
naturel ne seroit pas souffisant pour en oyr le 

runipte, el ne faut doubler que pendant de cesle 
piteuse désertion , le pasteur des ouailles perdues 
se absenta de son parc, pourchassa son cas^ et se 
tira vers le roy des Romains , estant lors en Alle- 
niaigne , vers nostre sainct-père le Pape , vers le 
roj de Castille , son compère, et vers les princes 
et seigneurs auxquels il espéroit d'avoir adresse , 
faveur et récréance ; et lors y en son absence , ré- 
gentoit sa bergerie , ung sien jovene religieux , 
beau personnaige, fort éloquent , vif d'engien, et 
bien meslé en plusieurs sciences, nommé damp 
Philippe de Hecquet , lequel habandonna la que- 
relle de son maistre, pour soustenir le Pot, son 
collitigant. Le Kierkeu, qui autant vaut en Flameng 
comme le pouUet , avoit para vaut becquiet le Hec- 
quet , à cause qu'il avoit regibé contre son abbaye, 
et prins l'air des champs , rompus le loyen de son 
obédience, et déguisé son habit et son corraige dont 
il avoit esté pugny; seluy sembla que le temps estoit 
venu de s'en venger . Icelui damp Philippe , favo- 
risé duparty desFranchoiset d'aucuns religieux qui 
se trou voient illecq, se print à gouverner l'abbaye 
comme prevost , et ce faisant , il se conduisit si 
bien , qu'il acquist la vogue des habitans et ma- 
nans sur la terre de Sainct-Aniand; et dirent plu- 
sieurs qu'il estoit dignç d'estre abbé^ et acquéroit 
amys aux despens de l'abbaye ; vestit aulcuns en- 
fans, qui furent religieux, fit aulcune réfection 
à l'esglise, dont il fut grandement loé. 11 avoit de 
son party le bailly de Tournens ^ qui lui soutenoit 



le menton , il se fourra tout ens en gendarmerie, 
pour déchasser hors de l'esglise ceux qui tenoient 
lé partj de son maislre. 

Quant l'abbé Post fut brisé et trespassé de ce siè- 
cle, monseigneur maistre Charles de Haultbois fut 
subrogué en son droict, et fut.appoinctement fait 
entre ledit du Haultbois et le Keirken, lequel deb- 
voit avoir sur l'é veschié deux mille livres , avecq 
ce qui provénroit du pais du Waast , et debvoit 
avoir son abbaye tout nectement , comme aupara- 
vant , et la croche de Téveschié demouroit audit 
' maistre Charles. Adonc fut damp Philippe fort 
estonné, assavoir s'il rentreroiten son abbaye, ou 
s'il prendroit la clef des champs , comme il fit, et 
'ne se osa fier en la grâce ou discipline de son pré- 
lat ; et nonobstant qu'il se monstrast quasi incorri- 
gible, et affin qu'il n'eusist cause de maligner con- 
Ire son pasteur , qui le cuida attraire à son parcq 
paisiblement, et sans rudesse, icelluy pasteur, 
par vrai accord , lui offrit la prévosté de Barensi , 
qui valoit de trois à quatre cens livres ; mais il ne 
se contenta de luy , et langaria plus fort que de- 
vant; car quant ce boi) prélat fut retourné en son 
abbaye , par l'appoinctement des princes , comme 
il est cy-dessus narré , iceluy damp Philippe , en- 
flambé de mauvais esprits, accompaigné d'aul- 
cuns satellites , vint de nuict , l'espée au poinct , 
hurter à l'huis de la chambre où couchoit sou 
maistre , ouvrit l'huis de force et saisit les clefs; et 
le bon prélat voyant ces manières de faire, cui- 

18. 

daot qu'on le voulsist occir , se bouta à ung englet 
de la chambre , et fut tellement espoventé et 
troublé d'esprit et de sang y que oncques depuis 
n'eut santé ; se fit amener à Yallenchiennes à son 
hostely puis, dedans deux jours après^ il ren- 
dit Tame à son créateur^ et ledit Damp Philippe, 
suspicionné du cas, s'en affuit à Yallenchiennes, où 
il fut pris de la justice séculière , et mené prisonnier 
en la juridiction de l'évesque de Tournay . Son pro- 
cès lui fut faict juridiquemeut, et futcondampné 
d'estre en charte cent ans et ung jour ; affin aussi 
de donner exemple aux rebelles religieux, déso- 
béissans , conspirans et machinans contre leurs 
pasteurs. 



CHAPITRE CCCXXXVI. 

RenoTation de paix perpétuelle entre les roys de Castille et d'Engleteire. 

Le roy Henry d'Engleterre , conte de Riche- 
mont, sçachant le roy Philippe et la royne de Cas- 
tille son espouse , arrivez au port de Zundhantonue 
par fortune de mer, envoya par plusieurs foys, 
aucuns grans personnaiges les visiter, requerrant 
eux voloir trouver au lieu de Winchester , cité à 
dix mille près Zundhantonne ; et le plus beau pa- 
lais de son royalme est Windsore, distant du port 
de Hantonne , environ vingt-quatre lieues ; ce qui 
luy fut accordé. Et se trouvèrent à trois heures 

aprcs midj , le second jour de febvrier ; auquel 
lien lerojenglois a voit envoyé, le jour précédent, 
pour le bienveignier , son fils , le prince de Galles , 
lequel se mit aux champs et vint au*devant de luy , 
accompaigné notablement de ceux de sa bende , 
bien accoustrez , qui luj firent révérence condigne. 
L'on ne sçauroit penser l'amjable recoeil et grans 
festojemens que le père , roy d'Engleterre , et son 
fils , le prince de Galles , firent au roy Philippe de 
Castille et la roy ne Johanne sa compaigne ; ils cor- 
roborèrent et renouvellèrent les anciennes al- 
liances et confédérations que les prédécesseurs 
d'ung party et d^aultre avoient ensemble. Et pour 
les solider et entretenir en paix perpétuelle, iceulx 
roy et roy ne ^ et princes , estans en la grande es- 
glise de • • • • , après avoir oy la messe , le chan- 
cellier d'Engleterre apporta au roy de Castille le 
traictié de la paix scellé de deux sceaux^ l'ung 
grant scellé de chire verte, et ung petit, de chire 
rouge 5 et incontinent le roy signa; et après le 
seigneur de Sempy porta au roy d'Engleterre la 
paix scellée du roy de Castille , laquelle le roy 
d'Ëngleterre signa ; et tost après fut faict ung ser- 
mon en latin ,. d'ung vénérable orateur qui , entre 
plusieurs bonnes, choses , prescha que Dieu avoit 
permis et volu que ces deux roy s se trouvassent 
ensemble pour le bien de la chresptiennété. Puis 
les deux roys s'approchèrent du grant autel , et 
illecq jurèrent sur le fuste de la saincte croix , sur 
le cotj)us Dçminif etc. , de tenir perpétuelle al- 

liaoce entre eulx et leurs enfans préseos et adve- 
nir, contre tous et envers tous^ et de jamais ne 
commencer guerre ne quelque enlreprinse de grand 
poix, ne jamais riens signer , sans le sceu l'ung 
de l'autre ; et affin que certaine amitié et bon con* 
corde se peusist nourir entre eulx, le roj englois 
envoya au roy de Gastille son ordre de la Jarre* 
tière , et le roj de Gastille donna au prince de 
Galles son ordre de la Thoison-d'Or , dont le peu- 
ple d'ung partj et d'aultre furent grandement 
resjojz. 



CHAPITRE CCGXXXVII. 

Pour l'an i5o6. 

Le coDgié que print le roy de Gastille au roy d'Engleterre et son arrivée au 

port de la CouloDgne en Gallice. 

Après que le roy Henry d'Engleterre eut hon- 
norablement recoeilly et magnificquement festoyé 
le roy don 'Philippe et sacompaigne^ leur mon- 
strant amy tié autant ou plus que fussent ses propres 
enfans , iceluy roy et royne de Gastille prindrent 
gracieu congié ; et le viugt-deuxiesme jour d'ap- 
vril, par ung mercredy au soir, montèrent au port 

de 5 et eurent si bon vent ^ et toute 

leur flotte^ qu'ils arrivèrent le dimenche ensui-* 
vant^du matin^ enGallice>auportdelaGoulongne^ 

par ung temps calme ; et estoit grand plaisir et 
piaisantç chose de veoir ceste belle assemblée de 
navires en mer. Et quant ceulx de la ville congneu- 
rent que c'estoit la flotte du roy et dé la royne , 
ils jectèrent feux et fusées en Taer , et monstrant 
signe de joje , deschergèrent toute leur artillerie ; 
et la compaignie du roy pareillement fut joyeuse 
d*estre illecq arrivée sans grippe de fortune , ne 
quelque dommageable perle , lesquels, assez tost 
que leurs navires fussent désancrez , commenchè- 
rent à ruer de leurs bastons, tant et si largement, 
qu'il sembloit que le havre fusist tout en feu et en 
flambe. Cela faict , sonnèrent trompettes et clarons 
tous ensemble , avecq plusieurs autres instrumens ; 
parquoy chacun se resjoyssoit grandement. 

Le rôy demoura tout ce jour et nuict en son na- 
vire , et le lendemain descendit en la ville , où il 
fut receu à grand joye et triumphe. Pendant ce 
temps, les nobles du pays luy vindrent au-devant, 
qui le conjoyrent à leur possible. 

CHAPITRE CCCXXXVIÏI. 

Copie des lettres du roy de Fnmce , envoyées à messieurs du Sainct- Orner ^ 
sur le mariaîge de madame Claude de Frauce. 



« Chibrs et bons amys y les députez des princi- 
» pales et grosses villes et citez de nostre rojalme 
» se sont présentement trouvez devers nous en 
» nostre ville de Tours, comme ils nous avoient 
» faict advertir ; et illecq , en la présence de tous 
» les princes et seigneurs de nostre sang et autres 
» grans , notables prélàtz et personnaiges de nostre 
» conseil 9 que pour ce avons mandé, et fut assem- 
» blé en grant nombre , nous ont faict très-belles 
» et très grandes remonstrances ; et entre autres , 
)> que considéré que de présent n'avons aulcun 
» enfant masle, il est très requis et nécessaire 
» que, pour le bien et seureté de nous et de 
» nostredit royalme > pays et seigneuries et sub- 
» jects , de ne allier et marier nostre très cliière et 
» très aymée fille unicque , Claude de France , 
» hors de nostredit royalme, ne à prince qui fusist 
» hors d'icehiy , pour éviter la désunion , sépara- 
» tion et démembrement , qui, en ce faisant, se 
» porroit faire des ducez de Bretaigne , Milan et 
» Gennes , et des contez de Blois , Ast et seigneurie 
» de Conchy , qui adviendroient et escherroient à 
» nostredite fil|e , en deffault d'enfans masles , al* 

» léguant les grans maulx, périls , dangiers et 
» inconvéniensqui^ autres fojs, estoient advenus 
».en mesdits rojalmes, par telles alliances de 
» mariaige ^ comme il fit d'Engleterre, et sein- 
» blables , dont les désolations et ruines en ont si 
» longuement duré', que encoire en est mémoire. 
» Et après lesdites remonstrances , licence par eulx 
» requise et par nous octroyée , en toute humilité 
» et révérence ; ont très humblement supplié et 
» requis que nostre plaisir fust voloir entendre à 
» faire et traicter le mariaige de nostredite fille 
» Claude et de nostre très chier et très ay mé cousin 
.» le duc de Yallois , qui est Théritiei^ apparant de 
» venir et succéder à nostre royalme et couronne , 
» se décédions , que Dieu ne voeil , sans délaisser 
» enfant masle; et pour plusieurs autres justes 
» causes 9 raisons et considérations, si évidentes 
» que plus l'on ne porroit dire, et qui seroient 
» longues à réciter. Et depuis ladite requeste ainsi 
» faicte , sont venus les barons et seigneurs de 
» nostre ducé et pays de Bretaîgne , ensemble 
» ceulx des bonnes villes dudit pays qui ont 
» adhéré à la requeste à nous faicte par ceulx 
» desdites grosses villes de France , et en icelle ont 
» persisté et de ce faictes semblables supplications 
» et requesteSy sur lesquelles remonstrances et 
» requestes nous avons bien volu avoir Tadvis et 
» conseil des princes et seigneurs de nostre sang y 
» et gens de nostredit conseil ; lesquels , finable- 
» ment, se sont tous résoluz que, pour lesdites 

» causes et raisons, et autres qui sont toutes évi- 
» deotes et notoires , nous do jons entendre à faire ' 
» et traicter ledit mariaige , et accorder l'humble 
» supplication et requeste de nosdits subjects , 
» comme très juste , saiocte et raisonnable , sans 
I) ce que nous doyons avoir regard ne arrester à ce 
M que , comme il a esté très bien dict et remonstré 
» en leur présence, précédemment avons faict 
» quelque traictié et pourparlé du mariaige de 
» nostredite fille et noslre très chier et très amé 
« cousin le duc de Luxembourg^ fils de nostre très 
» chier et très amé frère et cousin le roy de 
» Castille, qui fut , pour aulcuns regardz , en con- 
» sidérations que avion s lors de présent , cessant. 
» Jassoit ce qu'il n'y eut ne pourroit avoir en 
» ceste matière chose qui empeschast et tint , nous 
» et nostre fille , de présentement contracter et 
» faire ledit mariaige, pour autant que l'ung et 
» l'autre n'avoient point l'eage requis pour ce 
» faire ; par quoy n'eussions peu , ne porrious , 
w pour nostre honneur et debvoir , et sans trop 
» grand malcontentement desdits princes et sei- 
» gneurs de nostre sang, et de nosdils subjets, 
» auxquels il touche refuser et dénier à faire et 
» traicter ledit mariaige ; mais l'avons conclud 
» par leursdits avis et opinions , pour le bien et 
» seureté de nostredit royalme. Toutesfoys, pour 
» ledit mariaige , ainsi faict et conclud à ladite re- 
)) queste, nous n'avons entendu, ne entendons, 
» en quelque fachon que ce soit , de nous départir 

» et eslonger de la bonne amitié ^ fraternité et 
» alliance qui est entre nostredit frère et cousin 
» roy de Gastille et nous; et aussi de la coin - 
» cation et fréquentation qui est entre nos rojal- 
» mes , pais , seigneuries et subjecls , et ceulx de 
» nostredit cousin; mais^ de nostre part, les en- 
» tretenir sans contrevenir en quelque manière 
» que ce soit, lesquelles choses nous avons fait 
*» sçavoir à nostredit cousin le roy de Gastille ; et 
» aussi nous vous en avons bien voulu advertir, 
» a£Bin que ne pensiez ne imaginiez que pour ce 
» voulons faire aulcune rumpture avec nostredit 
» cousin et sesdits pais et subjects, qui sera, ainsi 
» que par expérience il se trouvera. Et estimons 
w tant de luy , et qu'il aime tant le bien de nous et 
» de nostre royalme , que quant il entendra et 
» considérera Ijien les choses dessus dictes, il 
» n'aura cause de se mal contenter. 

» Donné au Montis-lez-Tours , le vingt-noet- 
» viesme jour de may, an mil cinq cens et six, 
» ainsi signé : Lots; et au marge d'en bas : par 
» le secrétaire Geuiem. Et au dos , pour supper- 
» scription , A nos très chiers et bons amys les 
» maire, eschevins et conseilliers de la cité de 
» Samct-Omer. » 

CHAPITRE CCCXXXIX. 

Li poisetfioD et goQTenicment des royalmet de CastiUe, Léon, Gre- 
nade , etc. , que donna le roy Fernande d'Arragon à don Philippe et 
donna Johanne , sa enf ans. 

« Fernande , par la grâce de Dieu , roy d'Ar- 
ragon et des Deux-GiciUes , de Jhérusalem, de 
Vallence , Majorica , de Tardeneva , de Correga; 
conte de Barselonoe ^ duc d'Athènes et de Ner- 
pâtre , conte de Rossillon et de Cerdena ; marquis 
de Omstam et de Giriam. faisons scavoir à tous 
ceulx qui ces nos lettres verront , que , pour le 
service de Dieu , paix , bien et union de ces rojalmes 
d'Arragon et des Deux-Gicilles , etc, , et pour 
augmentation de la saincte foj catholicque ^ affin 
aussi que^ à tout le monde soit congneu et mani- 
festé Tamour et la très ferme et très estroicte 
union , amjtié et confédération estant , et que , 
au plaisir de Dieu , tousjours sera , entre le très 
illustre prince , nostre très chier et très amé fils 
Philippe , roy de Gastille , de Léon et de Grenade , 
etc. , d'une part^ et nous d'autre; a esté et est 
faict<^^ jurée et conclue entre nous , lesdits deux 
rojSy certaine capitulation de paix^ union et 
accord perpétuel en la manière qui s'ensuit : 

» G'estque, par la grâce, ayde et conduicte de 
Dieu, nostre créateur, de la glorieuse vierge 
Marie , sa mère , et de l'apostre sainct Jacques , 

patroD des Ëspaignes , a esté faict et conclud entre 
les très haulx , très puissans princes et seigneurs 
les roys don Philippe , par la grâce de Dieu , roy 
de Castilfe, de Léon et de Grenade • d'une part ; 
et le roy don Fernande , par la mesme grâce, roy 
d'Arragon , des Deux-Gicilles , de Jhérusalem et 
d'autres , ce qui s'ensuit : 

» Premièrement y ledit seigneur don Fernande 
dict, pour ce que dès le jour que mourut la feue 
royne Isabel , sa compaigne , cuy Dieu pardoint , 
avoit déterminé et estoit résolu de délaisser aux 
seigneurs roy ^don Philippe et la royne donna 
Johanne y ses enfans , les royalmes de Gastille , 
Léon et Grenade , etc. 

» Âffin de monstrer par effect à tout le monde 
sadité bonne volonté et détermination, sitost que 
ladite feue royne Isabel morut , laissa le titre de 
roy et le donna et attribua à icetilx roy et royne , 
ses enfans^ et les intitula et fit intituler pour 
roys. Et combien que ledit seigneur don Fernande 
poelt avoir quelque raison ou couleur, pourquoy 
il eust peu prendre et maintenir que le gouverne- 
ment desdits royalmes luy deust avoir appartenir ; 
toutesfoys , pour ce que tousjours son intention et 
volonté finalle a esté de le laisser à iceulx ses 
fils roy et royne , leursdits royalmes, sitost qu'ils 
seroient arrivez en iceulx, franchement et entiè- 
rement, non-seulement pour ce que la raison 
et justice le requiert , ne aussi seulement pour en 
ce démonstrer l'amour qu'il a à ceulx seigneurs roy 

et royne, sesenfans; mais pour ce, combien qu'il 
porroit maintenir que ledit gouvernement d'iceulx 
ses roj^almes luy appartiendroit , toutesfoys se 
n'esloit-il jamais d'intention que eut voulu ne 
souffert que, à cause de ce, feussent sources et 
esmeutes, guerres, divisions ou inimjtiez ësdîts 
royalmes ; mais , au contraire , considérant le grant 
et long temps qu'il a tenu iceulx rojalmes en paix 
et union , a volu et voelt préférer ladite paix et 
union à quelconcque. autre son dommaige du inté- 
rest particulier. Ayant aussi regard et considéré 
que s'il laisse quelque chose du sien , qu'il le tient 
pour mieulx employé èsdits seigneurs roy et 
royne, ses enfans, que en sa personne propre. Et 
aussi pour ce qu'il croit vrayment que iceulx ses 
royalmes seront mieulx gouvernez de par lesdits 
seigneurs roy et royne seuls, qu'ils ne seroient ou 
eussent estez par eulx trois ensemble. Considéré 
aussi iceluy don Fernande, qu'il a autres plusieurs 
royalmes et seigneuries, dont il aura à rendre 
compte à Dieu Nostre Seigneur, etlegouvernement 
desquelz requièrent sa présence personnelle; et 
autres plusieurs grans et urgens affaires touchant 
le service de Dieu , èsquelles il se voelt doresna- 
vant employer; pour ces causes et pliosieurs autres 
raisons justes et raisonnables, à ce le mou vans , 
iceluy roy don Fernande , continuant tousjours en 
sa bonne volonté et intention vraye et entier amour 
qu'il a envers iceulx seigneurs roy et royne^ ses 
enfans, le voelt monstrer par œuvre et par effect , 

est content et lui plaist bien de laisser, et de faict 
laisse auxdits seigneurs roy don Philippe et royne 
donna Johanne , sesdits enfans, lesdits royalmes , 
g^ouvernement et administration d'iceulx, ainsi 
qu'ils sont ; et non-seulement ledit seigneur don 
Fernande laisse et renonce ledit gouvernement de 
cesdits royalmes durant )a vie de ladite senora 
royne ; mais aussi , s'elle eschet en quelque mala* 
die , ou qu'elle ne voulsist ou peusist entendre où 
soy occuper audit gouvernement, ou se Dieu la 
ostasse de ce monde, dont il la voeil garder dès 
maintenantvet en tons les cas dessusdits et chacun 
d'iceulx, luy plaist et voelt renoncher et laisser 
renoncher le gouvernement desdits royalmes audit 
seigneur don Philippe, pour dès maintenant à 
jamais. 

» Item. Pour ce que ledit seigneur don Fer- 
nande tient, et lui appartient en iceulx ses royalmes, 
la nioytié de toutes les rentes avecq les profictz et 
intérestz de l'isle espaignole et des autres isles 
d'Inde de la mer Océanie , pour tout le cours de sa 
vie durant; et aussy tient et luy appartient dix 
quoentes de malevedis de rentes tous les ans , assi- 
gnez sur les caillettes des maistrisars , aussi pour 
toute sa vie durant ; tient aussi en oullre et luy ap- 
partient, comme dessus, par auctorité aposlo- 
lîcque, l'administration des maistrisars de Sainct- 
Jacques , de Calalrava et d'Âlcantara , aussi pour le 
cours de sa vie durant. Est accordé et appoinclé 
entre lesdits seigneurs roy s , que ledit seigneur roy 

don Fernande ay t et retiegne ladite moitié desdites 
rentes^ proufficlz et intérestz desdiles isies, ainsi 
que dict est, lesdites dix quoentes de rentes y où 
ils sont situez et assignez, et ladite administration 
desdits trois maistrisars , francbement et librement; 
et que de tout ce il joysse tout le cours de sa vie 
durant ; et que en ce cas , ne en parly d'iceluy , 
soit faict ou mis destourbier ou empeschement 
quelconcque , ains luy laisseront et laissent iceulx 
seigneurs roy et royne, tous les jours de sa vie 
durant, ainsy que dict est, coeillier et recepvoir 
franchement et sans aucun empeschement la 
moictié de toutes lesdites rentes , prouffitz et inté- 
restz desdites isles et lesdites dix quoentes assi- 
gnées comme dict est , chacun an , par les mains 
de tels personnaiges et officiers que ledit seigneur 
don Fernande y a commis ou voldroit commectre. 
Et s'il se trouvoit que se l'assignation desdites dix 
quoentes , faillist aulcune chose , se luy furniront 
et accompliront entièrement , et aussi laisseront et 
laissent audit seigneur don Fernande l'administra- 
tion desdits trois maistrisars entièrement pourtour 
les jours de sa vie durant , ainsi que la tient à pré- 
sent; et que, au préjudice de ladite administra- 
tion , ne porront lesdits seigneurs roy et royne 
consentir, ne souffriront procurer ne faire aulcune 
chose, et ne luy feront ne souffriront faire ne 
donner aulcun empeschement directement ou indi- 
rectement , par la voie de Rome ou autrement , en 
la provision des priorez , commanderies , claveriès 

el autres bénéfices et lieutenantises de laHite ordre; 
ains, se mestier estoit, feront toute faveur àl'en- 
iretenement et exécution desdites provisions que 
ledit don Fernande fera comme administrateur 
desdits ordres , en quelque temps qu'ils eschieàt 
ou escheront , tout le cours de sa vie durant , 
comme dict est. 

» Et ledit seigneur rojr don Fernande dict sur 
ce, que en considération de ce que lesdits maitri- 
sars sont en icei^lx royalmes de Castille , comme 
aussi pour démonstrer l'amour qu'il a toujours eu 
et encoires a envers lessubjects naturelz de la cou- 
ronne royalle de Castille , qu'il pourvoira desdits 
priorez, commanderies,claveries et autres bénéfices 
etlieutenantisesdesdits ordres, qui sont en Castille, 
quant ils escberrout , auxdits subjects naturels de 
là couronne rojalle de Castille et nulz autres. 

» Et aussi est accordé et appoincté, qu'ils n'em'» 
pescheront ledit seigneur roy don Fernande de user 
et joyr, en toutes les terres des susdits drdres de la 
jurisdiction, que cornme administrateur il a, et 
luy appài'tient^ en icelles et sur les subjects et inha- 
bitans desdites terres , et lui laisseront et laissent 
coeillier, lever et joyr toutes Içs rentes desdits trois 
maistrisars; et que en ce, ne en partie d'iceluy , 
ne luy feront ne mecteroût aucun empéschement 
ou destourbier ; ains partant ce que dessus est dict , 
et pour chacune partie d'icelle , feront et donne- 
ront toute la faveur et assistance dont il aura be- 
soing, comme à leur bon et vrai père. 

Chroniques. T.XLVU.^Z, Moliket. F* IQ 

» La mesme faveur et assistance donneront et 
feront donner aux présidens^ gouverneurs et au- 
tres oflBciers desdits ordres , que ledit seigneur roj 
don Fernande laissera aux cherges et offices des- 
dits ordres > et de tontes lesdites rentes^ , toutes fojs 
qu'il ^era beseing, et le cas le requérant , et en 
iachon du monde ne Tempesclieront en ce que 
touche l'administration des maistrisars, ne en nulle 
des autres dessusdits pour le présent , ne pour l'ad^ 
venir, ains le laissent et le laisseront de tout ce que 
dict est 9 nonobstant et quant ores , ledit roy fosse 
oo soit hors desdits rojaimes d e Castille. 

» Item. Est aussi accordé et appoincté que les^ 
dits seigneurs roys don Philippe et don Fernande 
envojeront dès maintenant, et par le mojen de letirs 
ambassadeurs, leur supplication à notre sainct-père 
le Pape, lui suppliant, attendo que ledit seigneur 
roj donFernande tient ladite administration desdits 
trois maistrisars,de Salnt-Jacques,Calatrave et d'Al- 
cantara, par auctorité apostolique, pour sa dite vie 
durant 9 que sans préjudice d'icelle administration^ 
ains de conformation d'icelle , se mestier est , pour 
toute sa vie durant, ainsi que la tient à présent, 
qu'il plaise à sa saincteté , après le trespas dudit 
seigneur don Fernande , octrojer l'administration 
desdits trois maistrisars àuxdits seigneurs roys don 
Philippe et donna Jehanne , pour toute leur vie 
durant, et allant l'un d'eux à trespas, que le sur- 
vivant retenist l'administration de la mesme ma-* 
nière que à présent l'a et tient ledit roy seigneur 

don Fernande , et ce par dessus , et ils peuvent im- 
pétrerque, après le trespasdudit roydon Fernande» 
iceluy nostresainct-père le Pape volsist fairô union 
et £(unexatioQ'perpétuelIe desdils trois maistrisars à 
ladite couronne royalle de cesdits rojalmes de Cas- 
tille qu'ils s^y employeront , travailleront de tout 
leur povoir« 

»Jtem. Lesdits seigneurs roys don Philippe et don 
Fernande y considérant la grande et très estroicte 
affinilé et amour qui e&t entre eux^ et plusieurs 
raisons et obligations pour lesquels eulx et leurs 
estats doivent estre en vraye, entière, estroite et 
perpétuelle amour, union et amitié^ congnoissant 
aussi combien ce touche , et quelle importance il 
est pour la conservation de leurs eslats , royalmes, 
iceulx seigneurs roys ont faict et font par ceste 
paix, amitié. , alliance et confédération perpétuelle 
amys d'amys et ennemys d'ennemys. » 

CHAPITRE CCCXL. 

Coppies des lettres envoyées par le roy de Castille à monseigneur le légat 

d» France. 



a Mon bon père , de bon cœur à vous me re- 
» recommande , outre ce que mes aulttes lettres, 
» vous escripts que ai chargiéàmon ambassadeur 
» Coorteville , vous dire que me suis voln dépor- 
» ter escripre ouvertement comme à cetuy à qu 

19- 

H j'ai toujours dict et signifié entièrement mon 

» voloir et intention; et en effet, je ne me puis 

» assez esmer veiller s'il est vrai que le roy de 

» France , que jusques ici ai tenu pour mon bon 

» frère , voeil ayder Charles de Gheldres en son 

» tort contre moy, et assister à me faire la guerre 

» et à mes pays ; et quoy que l'on me die ^ ce me 

» seroit chose fort à croire , et encoires plus d'au- 

» tant cjue sais qu'il vouscroyt plus que nulz au* 

» très; et si ay toujours congneu que avez tra- 

» vaillié à nous tenir en amylié , ce que vous prie 

» que de son costé voeillez faire , car ma bonne 

» volonté n'est envers luy changée ; et me desplai- 

» roit plus que de chose du monde , quant il faul- 

» dpoit que changement y eut. Toulesfoys, si l'on 

» me court sus, pour voUoir me deffendre contre 

» celuy qui a rompeu le traictié faict avec moy, et 

» de ce vous vouldroye bien faire le juge , sans 

» doubte, je n'ai le cœur lasche, ne lesparens, ne 

» biens de ce monde si petits , que ne employasse 

» le tout , voire la vie , avant que me laissasse oul- 

» trager en chose où j'ai si bon droict que cestuy;. 

» et en dussé-je faire mesler la part que j'ai en 

» chrespliennelé, que je tiens estre la plus grande; 

» je vous en escript ouvertement , vous priant à ce 

» remédier, comme bien est en vous de faire , et 

» proteste icy, et devant Dieu , que ce sera à mon 

^> regret, et contre mou voUoir, s'il faut que j'aj 

» guerre contre le roy de France ; et si à ce vendit, 

w remects tous les maulxqui en la chresptienneté 

» en adviendront , sur sa conscience et la vostre. 
» Je vous prie , mon bon père, le plustot que pos- 
» sible vous sera, me faire responce à ce que vous 
» escripls, et vous emploiera l'entretenement de 
» l'amytié comme jusques àicy avez faict; car de 
» tantque les biens me viennent plus grans, et plus 
» desplaisir vouldrai- je faire au roy mon frère, 
» vostre maistre, et à vous , comme à mon bon 
'» père et ami; et à tant, prie Dieu vous donner 
»' vos désirs. » 

« Escript à Valdoly, le vingt-quastrîesme jour 
» de juillet, an quinze cens et six, et au dos : A 
»> mon père, monseigneur le légat. » 



sr 



CHA.PITRE CCCXH. 

Goppie des lettres envoyées à monseigneur de Chieures par le roy d'Hngle- 
terre, touchant le trespas du roy don Philippe, qui fut le viqgt-troisiesoie 
de septembre. 

f 

u Très chier et très amé cousin , puis trois 
» jours estvenu à nostre congnoissance , à nostre 
)) très grant regret et desplaisir, les très piteuses 
» et très dolentes nouvelles du trespas de nostre 
» frère et cousin et bon fils , le roy de Caslille , 
)) vostre prince et seigneur naturel , à l'ame du- 
»• quel Dieu, par sa saincte grâce , fasse mercy ; 
« et vous asseurons que nous en avons esté et 
» sommes aussi dolens et desplaisans, aultant ea 

» partie que s'il eust esté noslre propre et naturel 
u fils ;et l'aimions d'aussi bon volcnr et corraige 
» que prince qui fut en la chresptiennelé ; et nous 
f> tenons seur et certain que aussi faisoit-il nous.^ 
H Toutesfoys , comme nous considérons bien que 
n le debvoir de nature est qu'il convient à toute 
» humaine c«*éateure rendre^ quant il plaist à 
M Dieu , Dostre créateur , les prendre hors de 
Y» ceste mortelle , transitoire et incertaine vie , 
» aussi bien les grans que les petits ; et qu'il fault 
V à uja^ chacun finer et terminer vie par mort ; 
» et que tout le doeil , regret et desplaisir que 
M sçauroit ou porroit prendre n'y poelt de riens 
» servir ni remédier, ainsi que bien l'entendez; 
»> et pourtant nous vous prions très affectuea-' 
» sèment y très chier et très amé cousin , qu© 
» vous et les seigneurs des estats des pais les- 
» quelz y ainsj que entendons^ sont présentement 
» as$eml»lez^ voeillez prendre, chacun en son 
n endroict , bon confort , et sur toute chose 
» vous tenir en bonne union , pacification et amja- 
» blement , par bon advis et délibération de 
9> conseil , mectre la personne de nostre bon 
» cousin y vostre josne prince , et nos bonnes cou- 
» sines, ses^œurs, en bonne seureté , et sem* 
» blablement les villes qui sont sur les frontières , 
H aiEn que aulcun inconvénient ne leur advienne^ 
» et que surprinses ne soient. Et, de nostre part , 
i> nous vous volons bien advertir, et de ce n'en 
}> fault faire doubte , que par la très singulière 



» amour et très cor^ialle affeclion quç portions 
» à vostre feu seigneur , bon fils , que nous dui^ons 
» a^u cœur les affaires de. noslredit ÇQiism ^ à 
» présent vostre souverain seigoeur^, aultanten 
*> pa4*tie ^ue les noslçes propres ; .^ que- nous 
» sommes bien délibérez de nous employer en^ 
>» toutes cboses qui porront redonder à son hon^ 
»> oeur , bien et 'Searelé , et à la préiservation et 
*» deffense de Inj et de ses pais , subjects , aultant 
I» que nous eussions volu faire pour nostredit 
» bon fils , le roy son père , et qu*il nous trouvera 
» pour aussi bon cousin et bon père^ que s'il 
»» estoit issu et procréé de nostre sang ; et sommes 
i> <:ertain$ que si nostredit feu bon fils eust vécu , 
»> qqe les choses traiclées et accordées^ et des 
w autres matières pourparlées entre nous , avant 
» son aller en Espaigne, et depuis par plusieurs 
» lettres à nous escriptes de sa main que par autres, 
» et encoires dernièrement par le seigneur de la 
»> Chauljc f eussent sorti leur bon effect ; à quoy , 
» de nostre part , avons estez et fusines encoire 
» enclins et bien affectez. Comme de toutes ces 
»> choses dessusdites, nous avons plus amplement 
» et à plain coincqué et devisé avec Thoison-d'Or, 
» lequel avons expressément despéché , pour aller 
» par delà y en extrême diligence , pour le dire 
» et relater à vous et auxdits des estats ; cependant 
» que despescherons aulcun personnaige , nostre 
» serviteur ; pour aller devers vous et eulx, affm 
» de déclarer plus avant nostre bon voloir et 

» intention , quant à ce ; pour ce que nous enten- 
» dons par une lettre que le seigneur de Maigny , 
» chancellier , nous escript , que les Franchois , 
» en contrevenant à la promesse que nous a faict 
» le roy Loys de France , de nou permectre , ne 
» souffrir les gens de guerre de France faire 
»> courses aulcunes ne invasions dedans le pais de 
» Brabant , ou ils ont pillé , b'rusié et prins pri- 
M sonniers ; à ceste cause entendons , à toute dili- 
» gence , despescher et envoyer devers ledit roy . 
» de France , Franchois Maronzen , qui entend 
u toutes ces matières , et auquel aussy il fit et 
» bailla par escript la responce sur le contenu 
» de la cherge que luy exposa par nostre ordon- 
» nance et commandement , de laquelle vous avons 
» envojé ung double; et pareillement luy dict le 
H contenu de bouce^ pour le nous relater, à 
» intention que luy puisse remonstrer la romp- 
» ture de sadite promesse , avecq le regret , des- 
» plaisir que de ce en prenons , comme plus au 
» long l'avons dict de bouce audit Thoison-d'Or , 
» pour vous le déclarer. 

» Nous escripvons présentement à nostre bon 
li frère et cousin , le roy des Romains , et l'exhor- 
» tons et conseillons de faire , de toute haste , sa 
» venue et descente es pays d'en bas , et qu'il 
n est bien requis et très nécessaire que ainsi fasse ^ 
n veue la fortune advenue , et les transes en quoy 
» sont présentement les affaires de par delà, et 
w la guerre encommenchée par les Franchois • 

» ainsi que scet Nostre-Seigneur , qui , très chier 

>> et très amé cousin , vous ayt en sa digtie et saincte 

» garde. 

» Escript en nostre manoir de King , le dix- 

» huictiesme jour d'octobre y l'an quinze cens et 

» six. Ainsi souscript : vostre cousin^ Henri ^ roy ; 

» et le secrétaire , Meautieu. Et sur le doz : à 

» nostre très chier et très amé cousin, le seigneur 

» de Chieures , lieutenant de nostre bon fib le rov 

» de Castille , en ses pays d'en bas. » 



V 



Fin du supplément du second volume des Chroniques de 
maistre Jehan Molinet^ en son vivant, indiciaire de la 
très illustre maison d'Austrice ; commeuchant en l'an 
mil quatre cens quatre-vingts et douze, et finissant au 
lamentable trespasde très illustre prince, le bon roy don 
Philippe d'Austrice, roy de Castille, q^ii fut au mois 
de septembre l'an mil cinq cens et six. 

